
A vita alapja dr, Ágoston Péter nagyváradi 
kir, jogakadémiai tanárnak fA sztrájk jogalapjaid 
czímmel Í907, évi márczius hó 23-án tartott elő- 
adása volt, mely a Magyar jogászegyleti értekezések 
XXXIV. kötetének 6, füzeteként (27'L sz,) jelent meg. 

A dr. Székely Ferencz elnöklete alatt tartott vita 
lefolyása a következő: 

1907 évi április hó 6-án. 

Dr. Szakolczai Árpád: 

Igen t. Teljes-ülés! 

Verbőczy Hármas-könyvének 7. §-ában a következőket 
mondja : «Mert egyaránt nevezzük természeti jognak és nem- 
zetek jogának, de különböző tekintetekből. Természetinek t. i. 
a mennyiben természetes okosságból ered; nemzetek jogá- 
nak pedig, a mennyiben nemzetek világ kezdete óta minden 
más rendelés nélkül éltek vele. És e jog alapján a rabszolga 
állapota szabad, mivel a természet törvénye szerint mindenki 
szabadnak született. A nemzeteknek később keletkezett joga 
az a jog, a melyet a nemzetek nem természetes okosságból, 
hanem a közönséges jó tekintetéből és közös használat vé- 
gett hoztak be. És ez gyakran különbözik a természeti 
jogtól. 

Mivel a természeti jog szerint minden dolog közös és 
mindenki szabad vala, a nemzetek joga pedig megosztotta 
n az uradalmakat, kitalálta a vagyon-elkülönítést, meghonosí- 
totta a háborút^ fogságot, szolgaságot és más ilyen ter- 
mészeti joggal ellenkező dolgokat^. 

Az a törvénykönyv tehát, a mely a magyar jogtudo- 
mánjmak, a magyar jogfelfogásnak évszázadokon keresztül 
jogforrását képezte, világosan megállapítja azt, hogy a ter- 

mészeti jog, az okosság, a természetben rejlő harmónia, a 
természetben rejlő systhéma azt követeli, hogy minden ember 
szabad legyen, hogy minden embernek egyenlő joga legyen ; 
hogy a tulajdon közös és csak a későbbi jogfejlődés, az 
emberi, a tételes jog szakította és tagolta szét az embereket 
osztályokra, tagolta szét a tulajdont és honosította meg az 
emberek közti háborút és szolgaságot. Ebből azt következ- 
tetem, hogy Verbőczy, a ki később kodifikálta azon veszé- 
lyes törvényeket, a melyek a jobbágyot, a mint ő kifejezi, 
örökös szolgaságba vetik, tudatában volt annak, hogy a téte- 
les jog nem egyéb, mint a hatalmi faktorok által létesített 
helyzet kifejezése. Ha az a leggonoszabb haramia, a mint ő 
nevezi, székely Dózsa György, győzelmesen került volna ki 
paraszt csapatával a parasztlázadásból, akkor a Hármas- 
könyvnek a jobbágyságról szóló intézkedése semmi esetre 
sem szólt volna úgy, mint a hogy azt Verbőczy kodifikálta. 
Ennélfogva meg kell állapítani, hogy a jog, ha hiányzik 
belőle az ars boni és az ars sequi, nem egyéb, mint a hata- 
lomnak fixirozása, mint azon öntudatos elemeknek, azoknak 
a már szervezett elemeknek hatalmi szava azokkal szemben, 
a kik szervezetlenségüknél fogva saját erejüknek tudatára 
még nem ébredtek. A mint a különféle alsóbb osztályokban 
az osztályi öntudat megszületik: a mint a különféle osztá- 
lyokban egy bizonyos szervezettség áll elő, akkor a jog nem 
lehet már az, mint azelőtt, midőn a szervezetlen osztályok 
szervezett elnyomókkal állanak szemközt. Ennélfogva ha mi 
a sztrájkjogról beszélünk, azt hiszem, hogy leghelyesebben 
tesszük, ha mi a sztrájkjog szót azzal a szóval helyettesítjük, 
a melyet Magyarország szocziális életének lucidum inter- 
valluma, Giesswein Sándor képviselő úr használt, hogy t. i, 
a sztrájkjog tulaj dónképen a munkásnak alkotmánya, mert 
az alkotmány nem a papiroson kodifikált jog : nem az, a mi 
paragrafusokba van szedve, hanem az, a mi a gyakorlati 
életben erő és hatalom által van támogatva. A fejedelem al- 
kotmánya, a fejedelem joga abban az erőben, abban a ha- 
talmi faktorban áll, a melyet ő kifejteni képes. Az aristo- 
kratiának később keletkező joga szintén azon hatalmi súlyban 
és hatalmi erőben lelte tulajdonképeni sanctióját, a melyet 

magának megszerezni bírt. A nagy forradalmak után a pol- 
gárságnak joga azon erőben és hatalomban fejeződött ki, a 
melyet magának ezen nagy rázkódtatások folytán megszerezni 
bírt. És a munkás joga az u. n. sztájkjog — a melyet ba 
valaki elismer, már államférfinak véli magát — tulajdonkó- 
pen semmi egyéb, mint azon erőfaktor, az a hatalom, ame- 
lyet magának a munkásság szervezettsége és osztályöntudata 
által megszerezni bírt. Ennélfogva ha sztrájkjogról vagy 
sztrájkjogtalanságról beszélünk, tulaj dónk épen semmi egyéb- 
ről nem beszélünk, mint arról a hatalmi tusakodásról, a me- 
lyet az egyik hatalmi faktor a másikkal teljesen eredmény- 
telenül folytat, mert végeredményben az lesz és az marad 
jog, a mennyi a hatalmi quotiensében kifejeződik. A magyar 
jogfejlődés folyamán a munkásoknak körülbelül a következő 
kategóriái fejlődtek ki : az első kategória a legalsó cseléd és 
pedig a házi és mezőgazdasági, a kiknek jogviszonyait az 
1876-iki törvény szabályozza, a másik kategória a mezőgaz- 
dasági munkás, a kinek jogviszonyait az 1898: II. tozikk 
szabályozza és a harmadik kategória az ipari bérmunkás, a 
kinek jogait az 1884: XVII. ipartörvény, valamint az azóta 
változatosan kelt rendeletek szabályozik. 

Ha ezen kategóriákat figyelembe veszem és tekintem 
azon szempontból, hogy vájjon mennyiben felel meg ezen 
kategóriáknak jogállása az ő hatalmi erejüknek, úgy meg 
fogjuk találni, hogy a cseléd, a ki a legkevésbé képes szerve- 
ződni, a legkisebb jogokat bírta magának kieszközölni. Szembe- 
tűnő,' egyenesen arczpirító az az egyenlőtlenség, a mely az 
úgynevezett munkabérszerződés körül a cseléd- és a gazda 
közötti viszony tekintetében törvényileg kifejlődött. Vegyünk 
például egyes eseteket. A cseléd előbb észre nem vett, vagy 
undorító avagy ragályos nyavalyában szenved, azonnal elbo- 
csátható. Ugyanezen joga a gazdával szemben nincs meg. 
A cseléd tartozik mindazon munkákat, a melyeket vállal, el- 
látni ; erre hatósági eszközökkel kényszeríthető. A cseléd nem 
végeztetheti mással a munkát : kötelessége társainak hűtlen- 
ségét feljelenteni, különben felelős a kárért. Alkalmazkodni 
köteles a házi rendhez ; a gazda beleegyezése nélkül a házat 
el nem hagyhatja : időn tul ki nem maradhat, nem fogadhat 

el látogatókat, a becsületsértés, a melyet rajta elkövettek, 
nem büntethető. 

És barminez év mulva az 1876-iki törvény után a most be- 
nyújtott mezőgazdasági cselédtörvényjavaslat majdnem sértetle- 
nül fentartja, de sőt kiterjeszti ezen középkori intézkedéseket. 

Ennélfogva megállapíthatjuk, hogy a házi cselédek te- 
kintetében a hatalmi faktorok annyira ezen osztály hátrá- 
nyára fejlődtek és állanak fenn most is, hogy a cseléd tulaj - 
donképen még szabad szerződéses bérmunkásnak nem tekint- 
hető : a saját személyére nézve szabadsága korlátozva van és 
^ saját személyén esett jogsérelmek a jogegyenlőség elvei 
ellenére nem toroltatnak meg. 

A második kategóriába tartozik a mezőgazdasági mun- 
kás. Ismét azt látjuk, hogy a mezőgazdasági munkás a do- 
log természeténél fogva, távolabbi helyeken működvén és mi- 
után intelligentiája nem képesíti őt a szervezkedésre, nem 
birja a hatalommal szemben azt az erős ellentállást kifej- 
teni, mint az ipari munkás. Ezen tényleges állapotnak meg- 
felel a tételes jog. A mezőgazdasági munkás jogviszonyai 
tekintetében hozott 1898: 11. t.-cz. 37. §. azt mondja hogy: 
Ha a munkás nem pontosan jelenik meg a munkahelyén 
vagy abba hagyja a munkáltató beleegyezése nélkül, a mun- 
káltató által a munkára karhatalommal kényszeríthető. 

Ha a munkások a munka megkezdését vagy folytatását 
és általában a szerződés teljesítését a szerződés jogos fel- 
bontásának a 28. §-ban felsorolt esetein kivül megtagadják 
ellenük a 62. §. alapján az eljárás azonnal megindítandó. 
Ha a hatóság a helyszínén meg nem jelenhetik, a munká- 
sok kivételesen elővezethetők, az eljárás minden esetben meg- 
szakítás nélkül folytatandó : az ítélet nyomban kimondandó 
és a netaláni felebbezésre való tekintet nélkül azonnal végre- 
hajtható, j 

A 62. §. szerint kihágást követ el és 60 napig terjed- 
hető elzárással büntethető az a munkás, a ki a munka he- 
lyén önként meg nem jelenik, vagy ott önként megjelenvén 
avagy kivezettetvén, a munkát meg nem kezdi, szakadatlanul 
nem folytatja, vagy a 39. §-ban megjelölt czélból szándéko- 
san rosszul teljesíti. Továbbá kihágást követ el azon gazda- 

sági munkás a c) pont szerint, a ki szerződésszegő munkást, 
napszámost, cselédet nyilvánosan feldicsér vagy annak javára 
adományt gyűjt 

Ez a törvény tehát a munkabérszerződésnek kényszer- 
hatalommal való felruházását tartalmazza; a munkás nem 
áll a munkaadóval szemben úgy, mint egy szabad munkás, 
a ki a szabadon vállalja és szabadon hagyja abban a mun- 
kát, hanem abban a perczben, a midőn a munkavállalási 
szerződést aláirta, tulajdonképen személyi statusában és sze- 
mélyiségének szabadságában olyan változás áll be, a mely 
méltán összehasonlítható az előbbi korok munkásainak jog- 
állapotával. 

Az ipari munkás rendszerint nagy városokban dolgozik, 
gyárakban, a melyek a munkamegosztásnak, a capitalisatió 
hátrányait de előnyeit is előidézik. A concentrált működés 
ugyanis lehetővé teszi a munkásoknak azt, hogy közös sor- 
sukat felismerve, osztályöntudatuk kifejlődjék és szervezke- 
désük a legmagasabb fokig eléressék. Midőn ez a bérmun- 
kási typus kifejlődött t. teljes ülés, a hatalom a jogot ezek- 
hez képest már nem szabhatta ki úgy, mint a házi cselé- 
deknél és mint a mezőgazdasági munkásoknál. Egy bizonyos 
sztrájkjogot vagy mondjuk egy bizonyos munkásalkotmány 
elismerését találjuk már az 1884: XVII. t.-czikkben is. Az 
összebeszélés maga tulajdonképen a törvény által tiltva nincs. 
Mondja ugyan egyik szakaszában, hogy olyan összebeszélé- 
sek munkaadók és munkások közt, a melyeknek az a czélja, 
hogy bizonyos munkásoknak, a kik a sztrájkban részt vesz- 
nek, előnyöket nyújtson, másrészt pedig azon munkásoknak, 
a kik a sztrájba nem akarnak részt venni, károsodást okoz- 
zon, semmisek. De t. teljes ülés, ezt teljesen platonikus ki- 
jelentés. 

Mert tulajdonképen akár létezik ilyen szerződés akár nem : 
akár jogosnak ismeri el a törvény a sztrájkot akár nem, a 
sztrájk sikerének alapját mindig azon fok fogja képezni, melyre a 
munkás a szervezettségben és osztályöntudatban emelkedni 
tudott. És látjuk, hogy a mint a mezőgazdasági munkások 
között a szervezkedés terjedni kezdett ; a mint az osztályön- 
tudat lábra kapott: az 1898: 11. t.-czikknek azon intézke- 

dése, hogy a szerződésszegő munkás karhatalommal kénysze- 
ríthető a munkára, illusoríussá kezd válni, a mennyiben a 
szervezett munkások a törvényt egyszerűen úgy kerülik meg, 
hogy összebeszélnek, hogy csak bizonyos föltételek mellett, 
a melyek nekik előnyösöknek látszanak, kötik meg a munka- 
bér szerződést. És ha elképzelném most azt az esetet, hogy 
eltöröljük az 1884 : XVII. t.-czikket, eltöröljük a btkv. intéz- 
kedéseit, mert hiszen a btkv. szerint a sztrájk maga nem 
büntetendő; és egyszerűen azt dekretáljuk az ipari munkások 
tekintetében, hogy a sztrájk be van tiltva s minden munkás, 
a ki abbanhagyja a munkát öt évi fegyházra Ítéltetik el: ez 
időlegesen néminemű változást idézne elő, de mulólagos ha- 
tása volna és ismét előállana a mai állapot, miután a mun- 
kások hatalalmi ereje most már olyan, hogy ezt a hatalmi 
faktort többé semmiféle törvényes intézkedéssel megsemmi- 
síteni nem lehet. Maguk a munkáltatók követelnék a drákói 
törvények megszüntetését, mert belátnák, hogy osztálytudatos 
munkásnál a munkaerőt, a munkás érdekeinek figyelembe 
vétele nélkül már felhasználni nem lehet, másrészt az osztály- 
tudatos munkás munkaakaratát sem csendőrrel sem fegyházzal 
pótolni nem lehet. És ha minálunk a munkáltatók és az 
uralkodó-osztály rendszeresen és erősen a rendőr után kiált, 
úgy az nem jelent mást, mint hogy a munkáltatók még nem 
számoltak eléggé azzal a fejlődéssel, melyen a munkás ke- 
resztül ment és a múlt eszközeit, melyek hatályosak voltak 
a múlt munkásaival, akarják alkalmazni a jelenben a jelen 
munkásaival szemben. Ezen a folyamaton keresztülmentek az 
angol munkáltatók és hatóságok is. 

1753-ig az angol törvényhozás törvényhozásilag intézke- 
dett egy bizonyos bérminimum tekintetében. Megszorította 
bizonyos mértékig a női- és a gyermek- munkát, a munkál- 
tatók azonban ezen törvényes intézkedéseket kezdték nem 
respektálni. Midőn a bérminimum megszegése miatt sztrájk 
tört ki, egyszerűen megtették a feljelentést a biróságnál és a 
bíróság a törvény megtartására izgató munkásokat 18 havi 
börtönre ítélte. Előfordult az is, hogy öt nyomdászmunkást 
meghivtak a munkáltatók békéltetésre, a bíróság azonban hi- 
vatalból eljárt az öt békéltetésre megjelent munkás ellen, 

őket letartóztatta és kényszermunkára ítélte. Ez yolt az an- 
gol sztrájk fejlődésének első periódusa. Ezen periódust Fe- 
renczy Imre kitűnő munkájában az angol tilalmi rendszer- 
nek nevezi. S mi volt az eredménye ezen tilalmi rendszer- 
nek ? Egyrészt erőszakos, folytonos előkészületlen és sikertelen 
elkeserítő sztrájkok, másrészt pedig a munkáltatók, az ipar- 
nak állandó krízisei. Ez az állapot tarthatatlan volt és így 
belépett Anglia a második perodusba és Francis Pleass indít- 
ványára 1824-ben keresztülviszik a parlamentben a szak- 
szervezetek elismerését. Természetesen ez a korszak sem ment 
megrákódtatás nélkül. Az átmenet még mindig primitív és 
krizises volt. Boberts, a kőszénbányászok ügyésze, azt írja 
az ő bányamunkás ügyfeleinek: ((Meghallgatják a bíróságok- 
nál ellenfeleiteket, nemcsak gyakran, de szívesen is. Benne- 
teket is meghallgatnak, de így: vádlott, önnek jogában van 
mindent elmondani, a mit szükségesnek tart és a bíróság 
kötelessége önt meghallgatni, de vigyázzon mindenre, a mit 
naond. Én még sohasem találtam bírót, a ki a vállalkozók 
közötti összebeszélést, vagy azt, hogy egy kényelmetlen fickót 
nem alkalmaztak (fekete listák), törvénytelen eljárásnak te- 
kintette volna, fordított esetben a törvény hatalmas karja 
sújt a bűnösökre. » 

A törvényhozási intézkedés azonban mindenesetre meg- 
hozta a javulást. Ez az állapot 1832-ig tartott, midőn az új 
parlamenti reform a választói jogot kiterjesztette a polgár- 
ságnak legszélsőbb rétegeire, azonban a kiterjesztéssel épen 
a munkásoknál megállt. A munkásoknak tehát feladata volt, 
hogy abban az uralkodó osztályok politikai szakszervezetében, 
a melyet parlamentnek nevezünk, képviselve legyen az ő 
osztálya is és ezen harczok a választói jognak a munkásokra 
való kiterjesztése jegyében folynak le. 1866-ban kiküzdi a 
munkásság az őí megillető választói jogot, a szervezetek tel- 
jes jogképességét és bejutván a parlamentbe, szavazókká vál- 
ván, az uralkodó osztályok velők, mint faktorokkal számolni 
kénytelenek. Most már az őket előbb üldöző conservatí- 
vek is keresik kegyeiket. A felsőház, mely folyton dörgött 
é& folyton törvényeket hozott a lelketlen izgatók előttünk 
flem ismeretlen typusa ellen, a nemzeli ipar megrontóinak 

vezérei ellen, kimondja, hogy a sztrájkjognak és a szakszer- 
vezeteknek elismerése egyik hatalmas faktora a hazai ipar- 
nak és egyik legszilárdabb alapja a társadalmi békének. Déel 
Dávid, Anglia egyik legnagyobb kőszénbánya tulajdonosa ki- 
jelenti, hogy az értelem uralma csak a szakszervezetekkel 
van biztosítva : Moel Eobertet a munkások titkárát egy képen 
ünneplik a munkáltatók és a munkások, és a munkáltatók 
jubileuma alkalmával dús ajándékot nyújtanak át neki. 

Ez a jogállapot, a melyet az angliai munkásjogi fejlő- 
dés harmadik periódusának nevezhetünk, meghozta Angolor- 
szágnak a trade unionok, a szakszervezetek teljes szabadsá- 
gát, a munkások politikai jogát, az ipari békét, a kollektiv 
szerződéseket és a békéltetési eljárásokat. Visszaesés történt 
1901-ben, midőn a lordok háza itéletileg egy sztrájkért kár- 
térítésbe marasztalta a szakszervezetet. A munkások ezen ha- 
tározat ellen demonstráltak és ezen Ítéletnek politikai ered- 
ménye az volt, hogy a munkások egy külön munkáspártban 
tömörültek. Legújabban ezen joggyakorlat, ezen határozat 
hatályon kívül helyeztetett s ez ismét bizonyítéka annak^ 
hogy egy bizonyos jogfejlődés elérése után ezt a jogfejlődést 
visszacsinálni nem lehet, egy ideig megakasztható a haladó fo- 
lyamat, rendőrön, bíróságon keresztül a jogállapot visszatér 
oda, a hol összhangban van a tényleges viszonyokkal. 

Betetőzése a szocziálpolitikaí fejlődésnek az ausztráliai 
ujseelandí törvényhozás, a mely egyszerűen eltiltja a sztrájkot, 
eltiltja a munka beszüntetését és helyébe a békéltető bíró- 
ságokat állítja, a melyeknek határozatai kényszererővel bír- 
nak a munkáltatóra és a munkásra. Egy külön szervezett 
bíróság, melyben a munkások és munkaadók is képviselve 
vannak, dönti el tulajdonképen a bérharezokat. Ez a bíróság 
határozza meg, hogy a gazdasági conjuncturák tekíntetbe- 
vételében mennyi bér jár a munkásnak; jogos-e a munkás 
követelése ; jogos-e a munkáltató eljárása és ezen ítélet a 
kényszer erejével küszöbölte ki Üj-Seelandból, Ausztráliából a 
sztrájkokat. És Clark azt mondja, hogy daczára annak, hogy 
ezen bíróságok teljes pártatlansággal működnek, nem fordult 

* Ferenczi Imre : Sztrájk és socialpolitika. 

elő, hogy bármely ausztriáliai államban a tőkét a munkás 
törvényhozás miatt kivonták volna valamely iparágból. Az ipar 
emelkedett: és emelkedett a munkások száma is> Megálla- 
píthatjuk tehát: hogy a sztrájkjog elismerése magában véve sem 
jogászi sem törvényhozói tény. A jog nemesebb alkatelemei 
nem abban rejlenek, ha elismerek olyasmit, a mi létezik 
akkor is ha nem ismerem el, hanem a meglevőnek bölcs 
előrelátó bekapcsolásában a fejlődésbe. Valósággal önámitás 
és ámítás volna, ha mi a hazai illetékes faktorok vagy pedig 
az ország elé azzal az ígérettel lepnénk, hogy ha a fentem- 
iitett intézmények és szabadságok megvalósíttatnak, a kér- 
dések egész komplexuma már megoldást nyert. A természeti 
jog, a mint Verbőczy nagyon helyesen állapította meg, az 
embereknek egyenlő szabadsága és egyenlő joga a személyi- 
ségre és a javakra. A sztrájk, a szakszervezet szabadsága, az 
egyesületi jog alismerése eszközök arra, hogy ezen jogfejlő- 
dést, a mely meg nem állítható, békés mederben folyjon és 
haladjon előre. A szakszervezet nem egyéb, mint a munkás- 
ság küzdelmének alkotmányos szerve. Az az államhatalom, 
a mely a szakszervezet szabadságát, a szervezésnek, az egye- 
sülésnek, szabadságát el akarja nyomni, felesleges meddő mun- 
kát végez, óriási kríziseket és megrázkódtatásokat idéz elő, de 
azért a fejlődés útjából az emberiséget nem téríti el. Az 
állam a munkásság szabadságának sírjába egyúttal belete- 
meti a modern államiságot is. Az az állam mely milliárdos 
budgetkkel dolgozik, melynek fő tételeit a fogyasztási adók 
képezik, nem dolgozhatík patriarchális adó alanyokkal és a 
dolgozó milliókkal mint ezek függelékeivel. A modern állam- 
nak szüksége van fogyasztó és fejlödésképes munkásságra, 
mely kiverekszi a maga jobb létfeltételeit ós szinte bele haj- 
szolja az ipart ós mezőgazdaságot arra, hogy a lehető leg- 
tökéletesebb eszközökkel dolgozva, a közgazdaságot minél 
nagyobb tökélyre emelje. És ha van ország, a hol a mun- 
kás osztályharczának leszerelése valóságos öngyilkosságot 
jelent, úgy ez Magyarország. Egy ország, a melynek főváro- 
sában 331,933 ember oly lakásban él, a hol egy szobára átlag 
három, négy vagy öt lakó jut, míg 230,304 ember oly he- 
lyiségben szorong, a hol hat-tiz ember jut egy szobára, 21,730 

ember pedig még tiznél több ember által lakott szobákba 
zsúfolva nyomorog, a hol 20,000 lakó közül csak 14,537 
alhatott ágyban, mig a többi ezt a legszükségesebb butorda- 
rabot is nélkülözte. Az az ország, a melynek fővárosa a nyo- 
mor ily megdöbbentő képét nyújtja, nem engedheti meg ma- 
gának azt a luxust, hogy az osztályharezok izgalmait az 
elnyomás rothasztó békéjével cse#lje fel. És hogy állanak a 
löldbirtokviszonyok melyek országunk lakossága 84o/o-ának 
existentiáját érintik. Magyarország ingatlan tulajdona 49 
millió holdat tesz ki : ebből 16.939,000 kötött birtok ; a föld- 
birtokosoknak száma 2.486,000; ebből 2.348,000 embernek 
van 15 millió holdja, tehát a földbirtokosok 94 százaléka 
30 százalékát birja a magyar földnek, mig a földbirtokosok 
hat százaléka a magyar föld 70 százalékát birja; a nagy- 
birtokosok, a kik ezer holdat és azon felülit bimak, 5426-an 
vannak és ezek 18.350,000 holdat bírnak, tehát három és 
egy fél millió holddal többet, mint két és fél miUió kisbir- 
tokos. Ha már most hozzászámítjuk a középbirtokokat 200 — 
1000 holdig, akkor 19174 személy 25 millió holdat bir, tehát 
a földbirtokosok egy perczentje a magyar földbirtok 50 szá- 
zalékát birja. Ezek a birtokviszonyok egyrészt és az elhibá- 
zott törvényhozási intézkedések másrészt visszatükröződnek 
a tengerentúli kivándorlásban 1881 — 85-ig az Amerikába 
kivándorlók száma kerek számban 14,000, 1886 — 1890 
28,307, 1891-ben 33,000, 1892-ben 35,125, 1895-ben 25,000, 
1899-ben 43,000, 1900-ban 54,000, 1901-ben 71,000 ember, 
1902-ben 91,000 ember, 1903-ban 119,000 ember, mig a ki- 
vándorlások száma 1905-ben már meghaladja a 200,000-ret. 

Pap Dávid: 280,000! 

Szakolczai Árpád: Meg kell állapítanunk, hogy a ki- 
vándorlás óriási növekedése az 1898 : 11. t.-cz. utáni időre 
esik, midőn a mezőgazdasági munkások bérharczát a mun- 
kás küzdési szabadságának teljes letörésével vélték kiküszöböl- 
hetni, ezt megállapíthatjuk annál is inkább, mert 1898 után 
a kivándorlók legnagyobb arányszámát a mezőgazdasági mun- 
kások teszik ki. Teljesen felesleges, hogy kifejtsem, milyen 

Óriási vérveszteséget és gazdasági csapást jelent 200,000 fel- 
nőtt ember kivándorlása, elvesztése. Egy triviális példával 
akarok élni : Ha egy borjú és egy tehén közti neveltetési 
költség körülbelül 120 forintot megér, mindenesetre fellehet 
tenni, hogy egy felnőtt ember értéke és az, a mit magával 
visz, 600 koronát megér és így az évek folyamán milliár- 
dokkal adózunk Amerikának és ennyivel károsítjuk meg ezen 
ország gazdasági fejlődését. 

T. teljes ülés ! Azt hiszem, hogy a jelenlevők között van 
6g7 ÍS^^ tisztelt és szeretett barátom, a kinek azon terhes 
misziója van, hogy az úgynevezett sztrájktörvényét előkészítse. 
Én azt hiszem, hogy a legrosszabb költemények az alkalmi 
költemények és a legrosszabb törvények az alkalmi törvények. 

Besnyő Béla: Minden törvény az! 

Szakolczai Árpád: Meg vagyok győződve, hogy ez a 
törvény nem fog elzárkózni a modern jogfejlődés ihletétől. 
Meg vagyok győződve róla, hogy ezen törvényben lesz szo- 
cziálpolitika, lesz benne liberalizmus, de az ilyen alkalmi 
törvényeknek mindig az a bajuk, hogy nem a törvényhozó 
hajtja végre. Ha az ilyen alkalmi törvényekben csak egy pa- 
ragraphus van, melybe a reakcziónak kapaszkodni lehet, akkor 
mig az a paragraphus az utolsó közegig elér, az az elnyo- 
matásnak hasisa lehet. Én Magyarországon csak egy sztrájk- 
törvényt tartok jogosultnak és ez a sztrájktörvény a követ- 
kező főbb intézkedéseket tartalmazná: 

Politikai és polgári jogok kiterjesztése minden állampol- 
gárra, a szakszervezetek szabadságának teljes elismerése; az 
egyesületi jognak törvényi, szabad szellemben való kodifiká- 
lása olyanformán, mint az 1884-iki franczia törvényben, a 
hol az egyesületek feloszlása felett nem a közigazgatási ha- 
tóság, hanem a bíróság itél. A közigazgatási hatóságok bí- 
ráskodásának megszüntetése a kihágási eljárásban, a kiutasí- 
tási eljárásnak a rendes bírósághoz való utasítása, mert ne- 
vetséges az, hogy egy forintot kitevő pénzbüntetés felett 
esetleg három bírói fórum ítéljen a felett, de bármely szolga- 
bíró illetékes arra, hogy kiutasítással existentiákat tönkre- 

tegyen. (Egij hang: Sürgős esetekben!) Én nem ismerek 
olyan sürgős esetet, a mely jogosulttá tenné azt, hogy az 
állampolgárok szabadságát, existentiáját koczkára tegyék. 

Tisztelt teljes ülés! Azzal a gondolatmenettel, a mely- 
lyel kezdtem, akarom végezni is, magyar törvény, a magyar 
jogfelfogás, a mint Verbőczyböl láttuk, tudja azt, hogy min- 
denkinek egyforma joga van a személyiségre és a javakra. 
Ez tulajdonképen a természeti, a naturális törvény. De az a 
társadalom melyben élünk, a mely nemcsak a természeti tör- 
vényeket fogadta el, hanem elfogadta az isteni törvényeket 
is, az úgynevezett keresztény társadalom. Talán megenged- 
hetik nekem, hogy röviden megvizsgáljam yajjon ezen ke- 
resztény társadalom jogosítva van-e azokat izgatóknak ne- 
vezni, a kik a személyek közös szabadsága és a személyeknek 
a javakra való közös és egyenlő joga tekintetében buzgól- 
kodnak. 

Azt találom például az apostolok könyvében, hogy a ke- 
resztény társadalomról az mondatik: « Közöttük ugyanis 
semmi szűkölködő sem találtatok, mert mindazok, a kik me- 
zők vagy házak birtokosai voltak, eladván azokat, elhozák 
az árát és letevék.az apostolok lábaihoz. Szétosztaték aztán 
kinek-kinek maga szüksége szerint. Egy ember pedig, 
Ananias nevezetű az ő feleségével Zefirával birtokot adott el 
és félretett árából a feleségének is tudtával. És némi részt 
előhozván, letevé az apostolok lábaihoz. Szóla azonban Péter : 
miért töltötte el a sátán a te szivedet, hogy hazudjál a szent- 
lélek ellen és a mező árából félretégy. Ha megmarad neked, 
eladva is nem a te hatalmadban volt-e? miért vetemedtél 
erre a te szivedben? E szavaknak hallatára Ananias holtan 
rogyott össze.)) 

Manapság az Úristen a magántulajdon kinövéseivel szem- 
ben nem dolgozik már hirtelen halálokkal, ellenben mine- 
künk kötelességünk a fejezetnek folytatását is figyelemmel 
kisérni, a mely azt az esetet tárgyalja, midőn Pétert birái 
elé vonszolták és ekkor egyik felvilágosodott farizeus így ítélt : 
« miért is azt mondom nektek, hagyjatok fel ezen emberekkel 
és eresszétek el őket, mert ha embertől van e tanács és dolog, 
felbomlik, ha pedig Istentől van, ti fel nem bonthatjátok 

azt, ne hogy aztán valamiképen Isten ellen is lássatok tusa- 
kodni.)) 

Kétezer év előtt történt ez, kétezer év előtt hangzott el 
ez a sententia és daczára ennek kétezer év óta az eszmék, 
az igazságok érvényesülésének útja mindig vérpadokon és bör- 
tönökön keresztül vezet. És minden fejlődést a szenvedés és 
üldözés végtelen lánezolata előz meg. És mindez felesleges 
volna csak fel kellene ismerni az embereknek azt az egyszerű 
klinikai igazságot, melyet hivatásszerű segítője a vajúdó nő- 
nek mondott, a ki ide-oda rohanva, ellenkezni kivánt a be- 
következendő természeti actus ellen. «Hiába ellenkezik, akár- 
hová menekül, azt a gyermeket meg kell s2ÜlnL» 

De ez a hasonlat, mint minden hasonlat némileg sántít, 
mert hiszen ebben a physikai példában a gyermeket el lehe- 
tett volna pusztítani, de a mi esetünkben a vajúdó szülőt 
az emberiség, a gyermeket pedig az emberiség jövője kép- 
viseli. 

Ezt pedig semmiféle kényszereszközzel megölni nem 
szabad és nem lehet. 

Dr. Pap Dávid: 

T. Teljes-ülés I 

Ágoston Péter jogakadémiai professzor a múlt ülésen 
szólt itt a jogászegylet előtt a jövő munkás jogáról: kifejtette^ 
hogy a jogrendszernek a munkásokra vonatkozó része el- 
maradt a valóságos élet mögött, a mint hogy a jognak az a 
fátuma, szerencsétlensége, de állandó sorsa is, hogy mindig 
elmarad a valóság mögött. Szólt a tudós professzor úr 
arról, hogy újabb, a mai helyzetnek vagy a munkásság jö- 
vendő helyzetének megfelelő munkásjogot kell teremteni : ki- 
fejtette nagyon szépen és ékesszólóan azt, hogy a munkás 
egyénenkénti szerződést nem köthet ; hogy az egyénenkénti 
szerződés a munkást, korrekt felfogás szerint, a gazdasági 
erőknek egymáshoz való helyes mérlegelése szerint nem kö- 
telezheti ; kifejtette, hogy a munkabéri szerződésnek a helyes 
felfogás szerint mindig kiegészítő része a clausula rebus sic 
stantibus s a szerződés csak akkor állhat meg, ha fennma- 
radnak mindazon viszonyok^ amelyek fennállottak akkor, 
midőn B. szerződés létrejött; kifejtette, hogy a sztrájk a mun- 
kásoknak jogos védelmi eszköze; hogy a sztrájkot helyesen 
delictumnak, büntetendő cselekménynek, vétségnek tekinteni 
nem lehet és kifejtette, hogy a szakegyleteknek: a munkás- 
ság érdekképviseleteinek mindenféle jogi felelősség alól men- 
teseknek kell lenniök. A midőn előadását befejezte, az elnök 
úr, a ki országgyűlési képviselő is egyúttal, igen szépen meg- 
köszönte előadását, főképen arra való utalással, hogy az elő- 
adás tárgya érdekes és fontos azért, mert a parlament és a 
kormány épen most behatóan foglalkozik ezzel a kérdéssel és 
így Ágoston professzor előadása mindenesetre igen érdekes 
dokumentum lesz e kérdés szabályozásánál. 

Ezek voltak az elnöklő úrnak szavai és azóta, igen t. 
uraim, Ágoston professzor előadására érkezett is visszhang a 
politikai körökből. De egy kissé csodálatos visszhang érke- 
zett: ez a törvényjavaslat, a mely szól a gazda és a gazda- 
sági cseléd közt levő jogviszony szabályozásáról. 

Nem akarom, nem is hivatásom, hogy most ezt a törvény- 
javaslatot önök előtt bíráljam, ámbár rengeteg vágyakozást 
érzek arra, hogy annak összes lehetetlenségeit és mindazon 
intézkedéseit, a melyek nyilvánvalóan csak a munkáskérdés 
fejlődésének teljes félreismeréséből eredhetnek, önök előtt 
bemutassam. Minthogy nem ez a kérdés van napirenden, 
hanem a sztrájkjog kérdése, nem foglalkozom e törvényjavas- 
lattal egészében, hanem csak egynéhány intézkedését akarom 
kiemelni, amelyre szükségem van azért, hogy további elő- 
adásomat hozzáfűzzem. 

1889-ben Németországban a birodalmi gyűlés elé ter- 
jesztettek egy törvényjavaslatot, a melyet azóta úgy hívnak 
a szocziálpolitikával foglalkozó világban, a minek mindjárt 
akkor elkeresztelték, hogy «Zuchthausvorlage», f egyházi tör- 
vényjavaslat. Hogy micsoda törvényjavaslat lehetett az, annak 
dokumentálására tökéletesen elég elmondanom, hogy ezt a 
törvényjavaslatot a német birodalmi gyűlés, a melyben szin- 
tén nem ülnek borzasztóan szentimentális urak, még a bizott- 
sági tárgyalásokig sem engedte ; a törvényjavaslat csúfosan 
megbukott az u. n^ első olvasás alkalmával, még mielőtt 
parlamenti bizottság elé került volna. 

E törvényjavaslat 1. §-a ezt mondja : «Weres unternimmt, 
durch körperlichen Zwang, Drohung, Ehrverletzung oder Ver- 
rufserklárung)) — a ki tehát arra vállalkozik, hogy testi 
kényszer, fenyegetés, becsületben való gázolás vagy bojkottá- 
lás által munkásokat vagy munkaadókat befolyásoljon a 
munkaviszony tekintetében: az fogházbüntetéssel és ezer 
márkáig terjedhető pénzbüntetéssel büntettetik. A 2. §. 
megállapítja, hogy ezen büntetés alá esik az, a ki ugyan- 
csak « durch körperlichen Zwang, Drohung, Ehrverletzung 
oder Verrufserklárung)), a ki testi kényszer, fenyegetés, 
becsületrablás vagy bojkottálás útján sztrájkot idéz elő 
vagy egy sztrájk megszüntetését hátráltatja. Ez a törvény- 

javaslat Németországban megbukott és pedig csúfosan; tör- 
vény sohasem lett belőle, pedig (a mint méltóztattak hal- 
lani) ez a törvényjavaslat a sztrájkban való közreműködést 
csak akkor akarta fogházzal büntetni, hogyha fizikai testi kény- 
szert, fenyegetést, becsületrablást vagy pedig Verrufserklárun- 
got alkalmaz az ember, a mi körülbelül a bojkottnak felel meg. 

Ezzel szemben a magyar törvényjavaslat 57. §-ának 
harmadik bekezdésében az van mondva, hogy 30 napi el- 
zárással és 600 koronával kell büntetni az alapján való munka- 
beszüntetést, a sztrájkot és ugyanaz a büntetése annak, a ki 
sztrájkra biztat. íme tehát a tervezet szerint, a mely békét 
akar teremteni a béres — mert hiszen azokra vonatkozik 
a törvényjavaslat első sorban — és a gazda között, a sztrájkra 
való biztatást szimpliciter becsukással és pénzzel büntetik és 
nem is kivánja meg a javaslat, hogy fizikai kényszer alkal- 
maztassák, vagy fenyegetés, a mint azt a német javaslat 
megkívánta. Ha azt mondom ezen törvényjavaslat törvény- 
erőre emelkedése után valakinek, hogy « kedves barátom, 
ilyen bérért nem lehet dolgozni», akkor becsuknak 30 napra, 
megbüntetnek 600 koronára. 

Ágoston tanár úr kifejtette, hogy a sztrájk deliktum, 
büntetendő cselekmény nem lehet. Ha végig nézünk ezen 
a törvénytervezeten, azt az impressziót szerzi az ember, hogy 
itt valami tévedés történhetett, itt nem a gazdasági békére tö- 
rekvő törvényjavaslat fekszik előttünk, hai^em valami középkori 
véres kegyetlenségű büntefő törvényi novella, annyi benne 
az új deliktum. Azonban ennek részletezésével nem óhajtom 
az urakat fárasztani, de rámutatok egy igen csodálatos pa- 
ragrafusra azért, mert az végtelenül jellemző a közigazga- 
tási és a munkaadói felfogásra. 

Az 1898 : II. t.-czikkbe, a mely az aratókról szól, be- 
csúszott annak idején egy paragrafus, amely körülbelül a fel- 
tételes elitélésnek felel meg. Az van abban a paragrafusban, 
hogy a büntetés végrehajtása elhalasztható vagy el is marad- 
hat, sőt a már megkezdett büntetés végrehajtása is elmarad- 
hat, hogyha a munkaadó ehhez való járulását kijelenti. Ebből 
a paragrafusból, a melynek a megalkotásakor semmi nagyobb 
jelentőséget nem tulajdonítottak . . . 

Elnök: De igeni 

Dr. Pap Dávid: Igen nevezetes helyzet állott elő. Az 
elmúlt évben a sztrájkok nagy részének ez a szakasz vetett 
véget. A munkások követeléseket támasztottak; a gazda nem 
engedett; kijött a szolgabíró és ráhúzta a büntetést a mun- 
kásokra, de egyik fél sem tágított. Midőn azután a munká- 
sokat összeterelték, hogy « viszünk be :í fogházba» és a mun- 
kások látták, hogy a dolog komoly, de a gazdák is látták, 
hogy komoly a helyzet, akkor megszeppent mind a két fél 
és kibékültek egymással; elmaradt a büntetés, a munkások 
pedig dolgoztak rendszerint változott és pedig nagyobb bérek 
mellett, de még sem akkora bérek mellett, a minőket erede- 
tileg követeltek. Úgy látszik, hogy azon eredmények, a me- 
lyeket ezen szakasz által elértek, valami csodálatos hatást 
gyakorolhattak a törvényjavaslat szerkesztőjére, mert nyilván 
ezen hatásnak folyománya a 60. §., a mely így szól: «Az 
ezen törvény 57. §-a alapján megszabott büntetés végrehaj- 
tását a hatóság a szolgálati viszony megszűntéig elhalaszt- 
hatja.)) Hát méltóztatnak megengedni, ez magyarul a követ- 
kezőket is jelentheti: — a világért sem állítom azt, hogy 
annyit fog mindig jelenteni, de csak nagyon kevéssé is tág 
lelkiismeret mellett a következőt fogja jelenteni: A béres el- 
iteltetik szabadságvesztésre, pénzbüntetésre, annál könnyeb- 
ben, mert hiszen az 57. §. azt mondja, hogy « kihágást követ 
el és 200 koronáig terjedhető pénzbüntetéssel büntethető a 
ki a szolgálati viszonyból származó valamely kötelességét meg- 
szegi.)) Elitéltetik az a szegény ember 200 koronára, esetleg 
szabadságvesztés büntetésre, de a büntetést nem hajtják 
végre. Midőn annak a szegény embernek konvencziós esz- 
tendeje lejárófélben van, akkor azt mondja neki a munka- 
adó, ha lelkiismeretlen ember: « No hát édes fiam, most vagy 
megszűnik a szolgálati viszony vagy nem. Ha nem szűnik 
meg, ha hajlandó vagy ugyanazon föltételek mellett, mint 
eddig, tovább is dolgozni, akkor nem fognak becsukni és nem 
fogják behajtani rajtad a 200 koronákat; de ha megszűnik 
a szolgálati viszony, akkor be fognak csukni és behajtják 

rajtad a 200 koronákat. Föltételezem, hogy az, a ki ezen 
szakaszt szerkesztette, nem tudta, mit csinál. 

Egy hang : Nagyon jól tudta ! 

Dr. Pap Dávid: Mert ez a szakasz modern rabszolga- 
ságnak perennizálását jelenti. 

Egy hang: Meg van az 1898-as törvényben! 

Dr. Pap Dávid: Ott egészen más jelentősége van. Ott 
egyszeri munkáról van szó, az aratói szolgálati viszony az 
aratással véget ér. Ott nem lehet a feltételes elitéléssel ál- 
landó lekötöttséget teremteni. Hajlandó vagyok feltételezni, 
hogy ezen szakasz forrása ugyanaz, a mit rendkívül gyakran 
találunk bizonyos körökben, hogy t. i. nagy kérdéseket apró 
kis patikaszerekkel óhajtanak rnegoldani. Hajlandó vagyok 
ezt a szakaszt visszavezetni arra a felfogásra, a melynek 
révén némely munkaadó azt hiszi, hogy valami nagy dolgot 
fog elérni és a sztrájkot örök időre ki fogja zárni, ha pl. 
csinál egy nyugdíjpénztárt, a mely 25 év múlva 50 krajczá- 
ros nyugdijat fog adni a munkásának. Ennek a felfogásnak 
vagyok hajlandó betudni ezt a szakaszt, mert különben nem 
találnék elég éles szót karakterizálására. 

Még egy rendelkezésre akarom felhívni a t. teljes-ülés 
szives figyelmét, a mely nemcsak egy szakaszban foglaltatik, 
de végig vonul az egész törvényjavaslaton, t. L, hogy a tör- 
vényjavaslat az országgyűlés és a király által megalkotott 
törvény mellett új törvényeket kontemplál és akar elősegí- 
teni. T. i. egészen új szabályrendeleti jogot akar megalkotni 
a munkás számára. A törvényjavaslat 12. §-a azt a jogászi 
felfogás szerint lehetetlen rendelkezést tartalmazza, hogy «a 
mennyiben ezen törvény vagy törvényhatóságnak e törvény- 
alapján alkotott szabályrendelete ellenkező rendelkezést nem 
tartalmaz, a felek jogai és kötelességei tekintetében a magán- 
jogi szabályokat kell alkalmazni. » Tehát a magánjogi szabá- 
lyoknak, annak a jognak, a melynek alapján mindnyájan 
állunk, a mely egyformákká tesz mindnyájunkat, derogp.! 

nemcsak ez a törvény, 'hanem derogál majd azon szabály- 
rendelet is és azt hatályon kívül fogja helyezni azon szabály- 
rendelet is, a melyet a törvényhatóságok ezen törvény alap- 
ján alkotni fognak. Eszem ágában sincs, hogy itt erős sza- 
vakat használjak, de fel kell hivnom minden jogászember 
figyelmét arra a közgazdaság- históriai faktumra, hogy Ma- 
gyarországon a jobbágyság akkor lett igazán jobbágysággá, a 
midőn az országos törvényeknek hatalma megszűnt, a XYL 
század közepén. Addig ha kimondták is a jobbágy földhöz- 
kötöttségét, de hol egyik, hol másik országgyűlésen mindig 
legalább papiroson alkottak törvényeket a jobbágynak szabad 
költözködési jogáról, de besötétedett végképen a magyar 
jobbá>gy felett akkor, midőn a statumok alapján a megyék 
kezdtek rendelkezni a jobbágynak szabad költözködési joga 
fölött és midőn az 1608 : XIII. t.-cz. ezt a jogot nekik meg 
is adta. 

T. Teljes-ülés ! Ne méltóztassék ebből a megyére semmi 
néven nevezendő rossz következtetést levonni. Az önök sorai- 
ban sok munkásember is van; én, a ki e munkásokkal igen 
erősen szimpatizálok, kijelentem, hogy ha önök kerülnének ha- 
talomra és a mai bérrendszer fenmaradna : önök ugyanolyan 
osztálypolitikát gyakorolnának, mint a minő ma gyakorolta- 
tik. (Természetes.) Ez nyilvánvaló dolog; ez így van; ezt 
épen a munkások vonhatják legkevésbbé tagadásba, a kik a 
Marx-féle materialista felfogás alapján vannak. Ez természe- 
tes és nem is lehet máskép, de ebből nem az következik, 
hogy szabadjon a vármegyének rossz szabályrendeleteket 
alkotni ; szabadjon a munkaadók bizottságának és a virilis- 
táknak szabályrendeletet alkotniok szabadjon a munkaadók- 
nak és virilistáknak biráskodniok a munkás felett, hanem 
következik az az egy tény, hogy szabályrendeletekkel ilyen 
nagy horderejű kérdéseket szabályozni nem lehet, hanem 
igenis törvénynyel lehet és kell azokat szabályozni, a mely 
törvényt maga az ország alkotja, a melynek törvényhozásá- 
ban a dolog természete szerint mindig aránytalanul több az 
elfogulatlanság, mint a közvetlenül érdekeltekben. 

T. Teljes-ülés! Ágoston Péter előadására tehát ez volt 
a visszhang. Azt hiszem, hozzá méltóztatik járulni azon fel- 

fogásomhoz, hogy mindaddig, a míg ilyen törvényjavaslatok 
lehetségesek, ne beszéljünk mi a jövő jogáról, arról, hogy 
hogyan kell jogfilozófiai principiumok alapján statuálni a 
jövendőben a jogrendszert, hanem próbáljuk megállapítani 
azt, hogy mi van ma és próbáljuk megkeresni a mai jogi 
elvek alapján, de gazdasági elvek alapján is azt, hogy hogyan 
lehetne praktikusan a munkaadók, de a munkások érdekei* 
nek is figyelembevételével a kérdéseket ma szabályozni. 
Azért nem térek át arra a térre sem, a melyen igen t. 
előttem szólott kollégám mozgott, a ki végtelenül érde- 
kes históriai képet festett önök elé, a melyben bemutatta 
a sztrájkjognak fejlődését szinte az egész világon végig. Én 
nem keresem, hogy mi van az egész világon, hanem kizáró- 
lag azt fogom keresni, hogy mi van Magyarországon a tör- 
vény szerint, mi van Magyarországon a rendeletek szerint és 
mi van Magyarországon a valóságban. 

És itt előre bocsátom, hogy az én igényeim igen szeré- 
nyek, nem a kérdés megoldása szempontjából, mert a mun- 
káskérdés megoldásáról okos ember nem beszél, azt meg- 
oldani mi nem fogjuk, azt majd megoldják valamikor a mi uno- 
káink olyan módon, a melyről nekünk ma tiszta fogalmunk 
sincs. Mi csinálhatunk ideig-óráig tartó békét e kérdésben, 
de az emberiségnek ezt a legnagyobb kérdését . megoldani 
nem tudjuk. Ismétlem, hogy én a mai békesség megterem- 
tése szempontjából igen szerény igényű vagyok, nem kívánok 
semmi néven nevezendő nagy dolgokat ; nem kívánok 
sztrájktörvényt; nem kívánok sem jó, sem természetesen 
rossz sztrájktörvényt. Tökéletesen megelégszem azzal, — és itt 
főképen az ipari munkásságról szólok — ha végrehajtják a 
ma fennálló törvényeket ; fba nem forgatják ki azokat hatá- 
lyukból egy külön új jogrendszerrel, t. i. a rendeleti joggal. 
Én tökéletesen megelégszem, ha a munkaadók és főképen a 
közigazgatás nem csinál semmiféle nagyszabású reformot, 
hanem végrehajtja a Btkv-t és az ipartörvényt úgy, a mint 
hogy az ipartörvény és az a büntetőtörvény meg van alkotva. 

És itt első sorban azt kérem, méltóztassék végrehajtani 
a Btkv. legelső paragrafusát ; méltóztassék végrehajtani a tör- 
vény azon rendelkezését, hogy bűntettet vagy vétséget csak 

azon cselekmény képez, melyet a törvény annak nyilvánít 
és minden cselekményt csak azzal a büntetéssel lehet bün- 
tetni, a mit arra a törvény megszab. Tessék a §-t meg- 
tartani és ne tessék jezsuita módon a « közbiztonsági örve 
alatt új deliktumot megszerkeszteni és a törvény sze- 
rint ineg sem engedett eljárások, tolonczolások meg egye- 
bek útján száz meg száz existencziát tönkretenni. Azon percz- 
ben, a mint ennek a törvényes parancsnak a végrehajtása 
megtörténik, a mint a közigazgatás, de maguk a munkaadók 
is a törvény ezen alapvető rendelkezését végrehajtják s nem 
öklelik azt fel egy külön rendeleti büntetőrendszerrel, rögtön 
egészen más lesz Magyarországon a munkáskérdésnek, illető- 
leg a munkaadó és a munkás közti viszonynak a képe. 

Bátor vagyok annak, a mit mondottam, illusztrálásául a 
következőt előadni. Ott van az ipartörvény 162. §-a, a mely 
azt mondja, hogy a sztrájkra irányuló összebeszélések és egyez- 
mények «jogérvénynyel nem birnak.)) Kérem ennek a sza- 
kasznak végrehajtását. Ez a szakasz nem egészen egyforma 
mértékkel mér. Ha a szakasz szövegét alaposan megnézzük, 
látjuk, hogy ha a munkaadók összeállanak oly czélból, hogy 
a munkások bérét leszorítsák az összebeszélés által, az ilyen 
megegyezés érvénytelen ; ha a munkaadók váltót adnak egy- 
másnak vagy kötbért kötnek ki oly czélból, hogy a munka- 
bért leszállítsák, ez érvénytelec, de ha a munkaadók össze- 
állanak oly czélból, hogy a munkabérek emelkedését meg- 
akadályozzák; ha ennek a czélnak elérésére váltókat adnak, 
kötbéreket kötnek ki: akkor azon váltó összegét és azon 
kötbért a biró ezen szakasz értelmében köteles megítélni. 
A munkásoknál mindkét esetben a dolog természete szerint 
érvénytelen a megegyezés. Nekem azonban, a ki a munká- 
sokkal együtt érzek, mert magam is az vagyok, ennek da- 
czára az a nézetem és ki is jelentem, hogy ne méltóztassék ezen 
szakaszt változtatni, maradjon meg az így ebben az igazság- 
talan formában, de tessék azt végrehajtani, mert ezen sza- 
kasz szerint a sztrájk jogos, a sztrájkot semmiféle bűncse- 
lekménynek tekinteni nem lehet. Mindössze annyi áll, hogy 
az összebeszélés érvénytelen. Mindössze annyi áll ezen sza- 
kasz szerint, hogy ha a munkások összeállanak a munka 

beszüntetése végett és erre valamiféle pénzbírsággal vagy 
egyébbel akarják magukat kötelezni, azt behajtani nem lehet. 
A törvényhozó jól tudta, mit csinál, midőn ezt a 162. §-t 
törvénybe*iktatta. Ha törvénybe iktatta, addig mig az a tör- 
vényben benne van, méltóztassék ezen törvényt végrehajtani 
és abban a perozben rögtön egészen máskép fog alakulni a 
. sztrájkok képe. 

Bámutatok továbbá az ipartörvény 164. §-ára. Az ipar- 
törvény megállapítja, hogy a ki összebeszélések és egyezmé- 
nyek létesítése, terjesztése vagy foganatosítása czéljából 
munkaadókat vagy munkásokat, illetve segédeket szabad 
akaratuk érvényesítése tekintetében fenyegetés vagy tettleges 
bántalmazással akadályoz, vagy akadályozni törekszik, az 
300 frtig terjedhető pénzbüntetéssel és 30 napig terjedhető 
elzárással büntethető. » Semmi kifogásom ellene szocziálpoli- 
tikai szempontból : tessék ezen szakaszt végrehajtani ; tessék 
pénzbüntetéssel vagy elzárással büntetni azt, de csak azt, a 
ki a sztrájkoló munkásokat szabad akaratuk érvényesítésében 
fenyegetés vagy tettleges bár talmazás álial akadályozza vagy 
akadályozni törekszik. A törvény szentírás ; tessék a törvényt 
végrehajtani, de ne tessék a törvény mellett külön jogrend- 
szereket teremteni. 

Semmi kifogásom a Btkv. 177. §-a ellen sem, a mely 
megállapítja, hogy a magánosok elleni erőszak vétségét kö- 
veti el és hat hónapig terjedhető fogházzal büntetendő a ki 
a munkabér felemelése vagy leszállítása végett valamely 
munkás vagy munkaadó ellen erőszakot alkalmaz, azt szóval 
vagy tettleg bántalmazza, vagy erőszakkal fenyegeti. Hozzá- 
teszek még egyet; azt, hogy a Btkv-nek 177. §-a a magyar 
törvényhozásnak talán egyetlen sztrájkintézkedése, a melyet 
korrektül hajtottak végre, a melyet nem csavartak és nem 
próbáltak másféle, a törvényben előre nem látott intézkedé- 
sekkel csorbítani. 

A Btkv. rendelkezésétől eltekintve, mi a jogi helyzet ma 
a magyar ipartörvény szerint? A jogi helyzet az, hogy sztráj- 
kolni szabad, kivéve egyetlen esetet: nem szabad elmenni a 
munkaadótól felmondás nélkül, mert különben visszavezethet- 
nek, megbüntethetnek. Ez ellen sincs semmi szavam. A ki 

akár egymagában, akár tömegestől, tehát sztrájkkal, felmon- 
dás nélkül megy el munkaadójától, ám tessék visszavezetni — 
úgy sem ér az semmit — tessék megbüntetni: ez sem ér 
semmit, de a törvény : törvény, tessék végrehajtani. Tehát az 
igazság az, hogy sztrájkolni szabad, büntetni pedig csak 
akkor szabad, ha én a sztrájkoló munkást erőszakkal vagy 
fenyegetéssel akadályozom meg, akár abban, hogy részt vegyen 
a sztrájkban, akár abban, hogy visszatérjen a munkába. 
Semmi mást a magyar törvények értelmében büntetni nem 
szabad. Ha felkeresem a munkásokat és rábeszélem őket: 
« bolondok vagytok, ha ennyi bérért dolgoziok, többet is kap- 
hattok; ennek a munkaágnak a konjunktúrája fényes és ki- 
birja a nagyobb munkabéreket* — mi történik ma? Annak 
kellene történnie, hogy semmiféle hatósági íntéskedést ezért 
ellene megtenni nem volna szabad, mert ez a magyar tör- 
vény szerint meg van engedve; csak az nincs megengedve, 
hogy én a munkást testi erőszakkal akarjam kényszeríteni, 
hogy lépjen sztrájkba. 

A valóságban pedig mi történik? Az, hogy a törvény 
mellé odahelyeztek egy képtelenül nagy rendeleti-kódexet úgy, 
hogy nem ér semmit az ipartörvény, nem ér semmit a bün - 
tetőtörvény, kizárólag az ér valamit, a mit mindenféle ren- 
deletek állapítanak meg, olyan rendeletek, a melyekről még 
az sem bizonyos, hogy megjelentek-e valaha, rendeletek, a 
melyeknek keresni, kutatni kell a nyomát, hogy szövegüket 
megtaláljuk. És ezek a rendeletek uralkodnak ma a munkás- 
kérdésben. 

Eltolonczolják a munkást. És közben igen czifra dolgok 
történnek. Nemrégiben megtörtént egy vidéki városban, hogy 
sztrájk ütött ki ; a munkások igen békés hangulatban van- 
nak; lehívják a szakszervezet vezetőjét, hogy csináljon békét 
köztük és a munkaadóik között. A szakszervezet titkára le- 
megy; összeülnek és tanácskoznak a munkások és munka- 
adók a szakszervezeti titkár közvetítése mellett. Nagyban 
folyik a tárgyalás é& igen barátságos hangulatban, a midőn 
egyszerre megjelenik két csendőr, a magyar szocziálpolitiká- 
Bak ezen Idemelkedő nagy momentuma. (Derültség.) Ne mél- 
tóztassék ezen nevetni, t. teljes-ülés, mert végtelenül szo- 

morú dolog az, hogy a csendőr az úr a Bzocziálpolitikában 
és sokkal nagyobb úr a belűgymí dísz térnél is. Ha a csendőr 
kijelenti, hogy én pedig itt népgyűlést nem engedek, akkor 
tehet a belügyminiszter úr a mi neki tetszik, ott gyűlés nem 
lesz. Megtörténik akárhány helyen, hogy X. szakszervezetnek 
vannak jóváhagyott alapszabályai és az alapszabályok alap- 
ján valamit tenni akar; felmutatja az alapszabályokat a 
szolgabírónak vagy a csendőrnek és a szolgabíró azzal felel,^ 
hogy én pedig a belügyminiszterre fütyülök, az én járásom- 
ban én parancsolok. Szóval, — ismétlem — békességesen 
folyt a tárgyalás, a midőn megjelent két csendőr és viszik 
a szakszervezeti titkárt a szolgabíróhoz. Arról a mellékes 
dologról nembeszélek, — habár jogászok előtt arról is lehetne 
beszélni — hogy a titkár jelenlétében diktálja a szolgabíró 
a csendőrnek azt a jelentést, a mely jelentést majd a csendőr 
fog a szolgabíróhoz intézni. A csendőr a diktandum alapján 
leírja a jelentést, átadja a szolgabírónak ; erre a szolgabirá 
hivatali pózban kihirdeti a kitolonczolásí végzést; kötelezi 
az illetőt, hogy rögtön az ítélet meghozatala után esti & 
óráig hagyja el a város területét, mely veszélyeztette a vá- 
ros békéjét. A felebbezésnek csak birtokon kívül lévén helye,. 
az a szegény ember fogja magát és megy ki a pályaudvar 
felé. Már közel jár a pályaudvarhozj a mikor ismét rohan, 
feléje két csendőr: tessék visszajönni; a szolgabíró megvál- 
toztatta a határozatot és megengedi, hogy másnap délelőtt- 
10 óráig a városban tessék maradni. — «Nem veszem tudo- 
másul !» — De nem úgy van az! A csendőr karhatalommal 
visszakisérí. Ekkor a szolgabíró kihirdeti előtte szóval az 
újabb végzést, azon indokolással, hogy « midőn elítéltem Önt,, 
megjelent nálam a munkaadók küldöttsége s azt mondta : 
(lAz isten szerelméért mit csinálsz; eltart a sztrájk négy 
hétig, ha ez az ember össze nem békít bennünket !» — azért 
magváltoztatom a határozatot és Ön itt maradhat másnap 
délelőtt 10 óráig. » Erre azt mondta a titkár, hogy « tudomá- 
sul veszem. » Nem lévén jogászember, nem kérte a határo- 
zatnak írásban való kézbesítését. Eeggel 6 órakor a munká- 
sok már dolgoztak is, hanem azért délelőtt 10 órakor a 
csendőrök már ott czirkáltak a pályaudvaron és lestek, hogy 

vájjon a veszedelmes agitátor elutazik-e. De hiszen ez csak 
egy eset, a milyen naponta előfordul. De tegyük fel, hogy 
az az ember nem a békesség kedvéért ment oda, hanem 
vegyük egész brutálisan azt az esetet, hogy ő azért ment volna 
a városba, hogy sztrájkot szítson: semmiféle magyar törvény 
alapján ezt az embert azért büntetni nem lehet. Pedig az 
eltolonczozás sokkal erősebb büntetés annál a 30 napnál, a 
mely az ipartörvényben meg van állapítva; egy ember ekzisz- 
tencziáját tönkre teheti és Magyarországon mégis vígan tolon- 
czolnak. 

Azért mondom, hogy tessék a torvényt betartani és én 
tökéletesen meg vagyok elégedve a törvény mai rendelkezé- 
sével; ne tessék tolonczoltatni, «véletlenül» elzárni senkit, a 
ki sztrájkban van ; ne tessék véletlenül a sztrájktanyákat 
megszüntetni, a minek nyomán előáll az a furcsa állapot, 
mint legutóbb Pécsett, hogy a rendőrkapitány nem engedi 
meg a sztrájktanyát, a munkások tudomásul veszik a sztrájk- 
tanyát feloszlató rendeletet, de kérnek útlevelet Amerikába 
úgy, hogy a kapitány megijed és visszavonja a sajátmaga 
határozatát. Tessék a kormánynak teljes pártatlansággal vég- 
rehajtani a törvényeket és akkor azután aránytalanul simáb- 
ban, békességben fognak lefolyni a munkásmozgalmak. Mert 
a sztrájknak egyetlen komoly ellenszere van : a teljes és tö* 
kéletes sztrájkszabadság; minden egyéb, a mit ezentúl pró- 
bálnak, hiába való kuruzslás, a mi a bajt csak súlyosbítja. 

Ennek illusztrálására egy igen fontos ténykörülményre 
vagyok bátor felhívni szíves figyelmüket. A munkások ú. n. 
szakszervezetekbe tömörülnek. Nem Magyarországon találták 
fel ezen szakszervezeteket; Angolországból jöttek Német- 
országon keresztül s az egész világon dominálnak. Felmerül 
az az igen fontos kérdés, hogy vájjon az ilyen szervezetnek 
szabad-e sztrájkot vezetni, a sztrájkot segélyezni. Semmiféle 
magyar törvény nincs, a mely megtiltaná azt, hogy akár én, 
akár valamely egyesület egy sztrájkot vezessen; semmiféle 
magyar törvény nincs, a mely a sztrájk segélyezését megtil- 
taná, mert hiszen abban a pillanatban, a mint a sztrájk nem 
deliktum, én azon sztrájkolót bátran segélyezhetem. Az egész 
világon mindenütt úgy is van, hogy a szakszervezetek veze- 

tik a sztrájkokat és a szakszervezetek tagjaikDak sztrájk- 
segélyt adnak. Ennek illusztrálására, de azért is, mert foly- 
ton arról beszélnek, hogy nálunk rettenetes sztrájkmánia 
van, másutt pedig békések az emberek, vagyok bátor előadni 
hogy 1905 ben Németországban csupán a szocziálista szel- 
lemű Gewerbscbaftok — egyebek is vannak — 9.674,000 
márkát költöttek sztrájksegélyre, a mit nyiltan, becsületesen 
bevallanak, elszámolnak. Magyarországon ez belügyminiszteri 
rendeletekkel meg van tiltva. A szakszervezetek mind meg- 
próbálják a sztrájk vezetését, a sztrájk segélyezését becsüle- 
tesen bevenni alapszabályaikba, de ezt a rendelkezést alap- 
szabályaikból a kormány mindig kitörli; a sztrájkot nem 
szabad segélyezniök. 

Itt azután fölmerül épen a belüg3miiniszteri rendelkezés 
szempontjából az a kérdés, a mely különösen az egész dolog 
jogi megítélése szempontjából igen fontos, hogy hát jogilag 
mi az a sztrájk. Jogilag sztrájk csak egyetlen esetben van 
koncedálom, hogy az ilyen sztrájkot segélyezni nem szabad, 
mert ez ma tényleg delictum. Jogilag csak az munkabeszün- 
tetés, a midőn én a felmondási idő betartása nélkül hagyom 
ott a munkaadómat. Ez ma delictum, a melyet segélyezni 
nem szabad. De ha én korrektül felmondok vagy ha felmon- 
dási időm nincs, a törvény szempontjából tökéletesen mindegy, 
hogy magam megyek-e el, vagy ezredmagammal mondok- e 
feL Abban a perczben a törvény szerint sztrájkról beszélni 
nem lehet és evidens megsértése a törvénynek az, ha ilyen 
sztrájk segélyezését megakadályozzák. 

Azt halljuk úton-útfélen, hogy nem a sztrájk ellen irá- 
nyulnak ezek a retorsiók, hanem az indokolatlan sztrájk 
ellen. No hát uraim, sok sztrájkot láttam már életemben, de 
azt hiszem, olyan sztrájkot, a mely « indokolt volna », még 
nem teremtett az úristen; olyan sztrájk, a melyet az illető 
megsztrájkolt munkaadó indokoltnak fogadott volna el, nincs. 
A sztrájk legfeljebb akkor indokolt, ha a szomszédomnál 
van : az a melyik nálam van, mindig indokolatlan és azt 
mindig hitvány, komisz izgatók idézik elö. Megyünk tehát 
az izgatók ellen és itt vagyok bátor az urak figyelmét fel- 
hivni egy igen fura dologra, a mely a napokban történt. 

Olvastuk, hogy mi történik Bomániában ; ismerjük azon vér- 
lázító eseményeket, de arról is olvastunk, a mi ezen rette- 
netességeket előidézte. Az embernek ökölbe szorul a keze és 
majdnem azt mondanám, hogy szeretne együtt gyújtogatni 
és öldökölni azokkal a tömegekkel, midőn látja a mozgalom 
előidéző okait. Eét hétig becsületesen elmondták nekünk 
európai olvasóknak az okokat; egyszerre a 15ik napon beüt 
a bomlBa és kiderül, hogy az egész mozgalom okai csupán 
csak az izgatók, az orosz matrózok, a kiket beengedtek Bo- 
mániába. A 15-ik napon megszűnt létezni a faktum, hogy a 
nagybérlők elveszik a földet; hogy a parasztnak nincs miből 
élnie; eltűnik az a factum, hogy a bérösszeg, a mely vala> 
mikor tiz lei volt, felszökött 80-ra; eltűnnek az emberlázító 
atroczitások az asszonyok becsülete ellen és minden igaz 
emberi érzés ellen és ott marad szimplán az izgató. 

Még egy nevezetes dologra akarom felhívni a t. teljes- 
ülés figyelmét. 1905-ben — elmondom, mert ez nagyon ér- 
dekes a nálunk uralkodó felfogásokra — nagy mezei sztráj- 
kok voltak túl a Dunán ; ezen sztrájkmozgalmakról az egyik 
gazdasági egylet titkára egy igazán szép és értékes brosürát 
írt. A brosúra első négy oldala tele van azzal, hogy ezeknek 
a szegény sztrájkoló embereknek tökéletesen igazuk van; a 
régi bérek mellett nem lehet megélni; kiszámítja pontosan, 
hogy ez embereket a kétségbeesés kergette a sztrájkba; az 
ötödik oldalon pedig szó szerint azt mondja, hogy « mind- 
ezekből nyilvánvaló, hogy a sztrájkot gonosz és lelkiismeret- 
len izgatók idézték elő.» (Egy hang: igaza vaUy a nyomor 
a legnagyobb izgató.) 

A rendeletekben — a mely rendeleteket semmi a világon 
nem indokolhat, mert semmi a világon nem indokolhatja a 
a törvényeknek olyan félretételét, mint a mely ezen rendele- 
tekben nyilvánul — megyünk az indokolatlan sztrájkok 
ellen, a gonosz izgatók ellen s megyünk azonfelül a dolgozni 
akaró, békés munkásnak, a dolgozni akaróknak, az ((arbeitswilli- 
geknek» védelmére. Igen csodálatos állat ez az »arbeitswillig» 
ember, nincs is rá tisztességes magyar szó és igen csodálatos az 
ő iránta való sok szimpátia. Az arbeitswillig ember vagyis ma- 
gyarul a sztrájktörő, a ki iránt valami sok tisztelettel nem vagyok 

azalatt mig testvérei odakinn éhezve verekszenek, benn van 
a gyárban és szépen él, nem azért, mintha az volna a fő 
vágya, hogy a munkaadó kevés munkabért adjon, mert hi- 
szen még sztrájktörőtől sem lehet ezt föltételezni, hanem 
arra számítva, hogy a künnlevők majd kiéhezik az ő szá- 
mára is a nagyobb béreket és ő még azalatt is keres, a míg 
a többiek az ő javára is éheznek. Hogy ezeknek a kedvéért 
érdemes volna valami rengeteg erőfeszítéseket tenni és ipar- 
törvényt és magánjogot felrúgni; azt én nem igen tartom 
valószínűnek, — teljesen eltekintve attól, hogy ezen arbeits- 
willig munkások jóformán csak a munkaadók fantáziájában 
vannak meg, de a valóságban nincsenek. Hozzáteszem az 
igazság kedvéért — és ez igen súlyos kifogásom a munkás- 
ság ellen — hogy az arbeitswilligekről való téves nézeteket 
jórészt a munkások idézik elő. X. gyárban dolgozik és utóbb 
sztrájkba lép 100 ember. A munkaadó — régi szokás — 
sorba behívja magához az ^embereket és azt kérdi : miért 
sztrájkolsz? Száz közül 99 azt feleli: szívesen dolgoznék, de 
nem engednek. Csak egy vagy kettő akad, a kinek van elég 
bátorság azt mondani^ hogy « sztrájkolok ezért és ezéi*t.» Az- 
után összehívja a száz munkást az illető szervező bízottsági 
vezetés és leszavaztatván őket titkosan, száz közül csak egy 
nyilatkozik a sztrájk ellen. Ez nem szép eljárás a munkás- 
ságtól; sokkal szebb dolog volna, ha férfiasan kimondanák, 
hogy igenis sztrájkolok azért, mert nagyobb béreket akarok 
és nem hivatkoznának presszióra. De hát ez sajnos, így szo- 
kott történni. Hanem azért igen ezifra dolog, még ha az 
arbeítswilligek létezésében akár a munkaadók, akár a ható- 
ságok hisznek is, föltételezi azt, kogy a munkásnak az az 
életczélja, hogy a munkaadó minél kevesebbet fizessen. 

Tehát a sztrájkok ellen, az izgatók ellen akarunk vé- 
dekezni a törvény félretételével. Előáll az a kérdés, hogy 
vájjon a praxisban mit érünk el. Nem érünk el a praxisban 
semmit,^ illetve elérjük azt, hogy a bérharczok csak annál 
keservesebbek ; tovább tartanak s nagyobb veszteségeket okoz- 
nak a munkaadónak és a munkásnak is. Minthogy a rende- 
letek értelmében a szakegyesületnek nincsen megengedve, 
hogy korrektül, becsületesen és nyíltan a világ színe előtt 

T'ezethesse és támogathassa a sztrájkot, megalakul minden 
szakszervezet mellett az ú. n. szabad szervezet vagy a szer- 
vező bizottság; a kettő között mindössze az a különbség, 
hogy a szakegyletet a belügyminiszter vagy az illető hatóság 
felügyelet alatt tarthatja, megszámoltathatja, a szabad szer- 
vezet pedig ugyanolyan szabályok szerint jár el és ugyan- 
olyan preczizen vezeti a sztrájkot; gyűjt pénzeket a sztrájk 
segélyezésére és segélyezi is azt, de senkinek ellenőrzése 
-alatt sem áll. Egy egész sereg ilyen szabad szervezet alap- 
szabálya, jogrendje, zárszámadása van itt előttem. De ez 
tei mészetesen soha sem kerül semmiféle hatóság szeme elé. 
A hatóságok ezt természetesen tudják és próbálnak eljárni 
^ szabad szervezetek ellen. Ezzel szemben vagyok bátor be* 
mutatni az ő felfogásukat, még pedig egy brosüra alapján, 
:a mely az asztalosok szervezetéről szól és a mely azt 
mondja: «a rendőrség — a jelzőket elhagyom — kétszer 
már feloszlatta a szabad szervezeteket és még tízszer is föl- 
oszlathatja, de azért mindig lesz szakszervezetünk, pénzünk, 
sztrájkszervezetünk. » Ez így is van. Az asztalosok és mások 
is betartották amit Ígértek; igenis van mindeniknek sztrájk- 
pénztára és mindegyik segélyezi a sztrájkot; a különbség az, 
hogy Németországban a hatóság megkérdezheti a szakszerve- 
zetet, hogy hova lett a pénz, tessék elszámolni arról a kilencz 
és fél millióról, hogy kit segélyeztetek vele; nálunk pedig 
•ez nem lehetséges, úgy, hogy a végeredmény az, hogy a tör- 
vény megkerülése révén a hatóság nálunk sokkal tehetetle- 
nebb, mint volna akkor, ha a törvényt korrektül végrehaj- 
taná és a szakszervezetek, mint kellő hatósági ellenőrzés 
:alatt álló fórumnak megengedné a sztrájk vezetését és segé- 
lyezését A valóság az, hogy igenis van sztrájk; van sztrájk- 
Tezetés és sztrájksegélyezés, mindenféle törvény és rendelet 
-daczára. Van és lesz, mert nyilvánvaló, hogy nem bölcs sem 
az olyan törvényhozás, sem az oly közigazgatás, a mely a 
lehetetlent akarja. Azt mondja az előttem fekvő füzet : «az 
asztalos- segédek nem engedik elvétetni azt a jogukat, hogy a 
maguk részére eltehessék filléreiket, akár tetszik, akár nem.» 
.Nyilvánvaló, hogy — a mint ezt a munkások becsületesen 
he is ismerik — semmiféle emberi törvény nem képes en- 

gem megakadályozni abban, hogy én ne gondoskodjam ma> 
gamról a magam felfogása szerint, a törvények határai közt. 

A midőn a közigazgatási törvényeket ilyen módon félre 
löki, annak még egy igen veszedelmes következménye van. 
Kényszerítjük a munkásokat arra, hogy tanulják meg bor- 
zasztóan a törvényt és valami képtelen legalitással, képtele- 
nül erős és pontos legalitással járjanak el, a mi pedig talán 
a legveszedelmesebb a munkásmozgalmak fegyverei közt. Ha 
a munkás a felmondási idő betartása nélkül otthagyja munka* 
adóját, vannak ellene nem sokat érő, de a munkásokra na- 
gyon kellemetlen eszközeim ,* megbüntethetem, visszahozat- 
hatom; de teljesen tehetetlen vagyok véle szemben, hogyha 
ő a legalitás álláspontjára áll, ha nem szerződik és ha a 
törvényeket erős pontossággal betartja. Ma még csak a tör- 
vényeket tartja be ; de be fogja tartani a rendeleteket is, a 
mint hogy betartja részben még ma is, mert hiszen semmi- 
féle szakegylet sztrájkot nem vezet, nem gyűjt pénzt, hanem 
gyűjti a szabad szervezeteket. A törvény vagy rendelet nagy- 
szerűen be van tartva, a sztrájkkal birni pedig sokkal ke- 
vésbbé lehet, mint hogyha amúgy járnánk el. 

Ez tehát a mai állapot, a melynek festésénél kiegészíté- 
sül még csak azt vagyok bátor előadni, hogy nem járnak el 
bölcsen a közigazgatási hatóságok, midőn nem egyforma 
mértékkel mérnek a munkás és munkaadó számára; nem 
járnak el bölcsen, mert — és ez csodálatos dolog — a 
munkadók is, a törvényhozás is, mindnyájan elfeledkeznek 
egy borzasztóan gonosz és veszedelmes nagy izgatóról : báró 
Eötvös Józsefről. Mindnyájan, a kiknek munkásokkal van 
dolgunk, többé-kevósbbé elfelejtjük azt, hogy 1868 óta nép- 
iskolai kényszer van Magyarországon; elfelejtjük, hogy a 
munkás nagyot czivilízálódott, igen sokat olvas, érzésvilága 
is erősen megfínomodott, megváltozott és ennek folytán a 
nem egyforma mértékkel való mérés igen súlyos gazdasági 
bajokat okoz a munkaadóknak és a munkásoknak egyaránt. 
Egy igen nevezetes ilyen szimptomára hivom fel figyelmüket. 
A szakszervezeteknek sztrájkot rendezni nem szabad, a munka- 
adó szervezetnek szabad, A munkaadó szervezetek sorba fel-^ 
veszik most alapszabályaikba, hogy rendeznek kizárást, boj-~ 

kottot, rendeznek fekete lietákat, csupa törvénybe ütköző 
dolgokat és a kormány ezen alapszabályokat szépen jóvá- 
hagyja, a szakszervezeteknek ugyanilyen kérelmét pedig el- 
utasítja. Pedig veszedelmesebb dolog ma, báró Eötvös József 
művének körülbelül 40-ik évfordulója után így eljárni, mint 
harmincz évvel ezelőtt lett volna. Ha nem a jogászegyletben 
szólanék, hanem a munkaadók társaságában, akkor kifejte- 
ném, hogy mennyi tengersok bajt és gazdasági kárt okoz a 
munkaadóknak a közigazgatás beavatkozása és nem egyforma 
mértékkel való mérése. S ott kimutatnám a politikai jog- 
talanság veszélyeit is. Méltóztassék elhinni, hogy abban a 
pillanatban, a mint a magyar munkásság megkapná az álta- 
lános választói jogot, az az u. n. sztrájkepidemia, a melyről 
annyit írnak és a melyről annyit hallunk, jelentékenyen 
megenyhülne. Ma a helyzet az, hogy a munkás minden ener- 
giája kizárólag a bérharczba szorult; semmi más téren sem 
tud nyilatkozni, magán segíteni, tehát megtánozoltatja a 
munkaadóját; de abban a perczben, a midőn a munkásnak 
politikai jogai vannak és a midőn politikai jogai révén a 
kormány és a szolgabíró ellen ad personam is mehet, egé- 
szen alaposan megváltozik a helyzet. Ma megesik akár- 
hányszor, hogy a szolgabíró elkövet — akár helyesen, akár 
nem, azt nem keresem — valamit, a mi a munkás fel- 
fogása szerint igazságtalan, törvénysértés; a munkás nem 
tud ellene mit csinálni ; sztrájkba megy a munkásság a 
legközelebbi munkaadónál, a mi természetszerűen nem kö- 
vetkeznék be, ha az a munkás azt mondhatná: megállj, a 
legközelebbi választásnál kibuktatlak és Kis Mihályt fogom 
megválasztani szolgabírónak. (Németországban van válaszlói 
joguk I) Németországban is vannak sztrájkok; rettentő nagy 
sztrájkok. (Egy hang: Csak szolgabirák nincsenek) Eátérek 
erre is. A ki Magyarországon sztrájkepidemiáról beszél, egye- 
bektől eltekintve, arról tesz tanúságot, hogy fogalma sincs 
róla, hogy ezen a téren másutt mi történik. Bemutattam, 
hogy Németországban egy évben a sztrájksegély 9 és fél 
millió márka volt. Ha méltóztatnak érdeklődni az adataim 
iránt, itt vannak. Érdekelve volt Németországban 893,000 
ember a sztrájkokban — ez kizárólag ipari munkásokra vo- 

natkozó adat — Természetes dolog, hogy nálunk nem lehet 
érdekelve 893,000 ember, de megvan az arányosság a né- 
metországi sztrájkok és a mieink között, a munkáslétszámo- 
kat véve alapuL 

Közbeszólt valaki, hogy Németországban nincs szolga- 
biró. Mondjuk, hogy nincs olyan energikus szolgabíró, mint 
nálunk, de van ott egy más fontos körülmény, az t. i., hogy 
a munkabérek ott nagyobbak mint nálunk és a helyzet az, 
hogy ha jól lakom, akkor egy és más közigazgatási kelle- 
metlenséget sokkal inkább el tudok viselni, mint akkor, ha 
nem lakom Jól. A mezei munkás átlagos keresete kitesz kö- 
rülbelül 420 — 440 koronát átlag egy évben. (Ellentmondások,) 
A porosz hivatalos statisztika szerint az a nyomorult pozeni 
béres, a ki Németországban a legutolsó ember, 960 márka 
évi keresettel bir, 960 márka kereset mellett aránytalanul 
több közigazgatási atrocitást tudok elviselni, mint hogyha a 
közigazgatási kellemetlenségek mellé még ennivalóm sincs. 

Ez az egyik nagy baja nálunk a munkásmozgalmainknak, 
a másik baja pedig, a mi nem szorosan vett jogi kérdés, az, 
hogy se a közigazgatás, se a munkaadó nem értenek a mun- 
kásmozgalomhoz és valami csodálatos módon nem foglalkoz- 
nak vele. Én a munkaadók közt élek és mondhatom, hogy 
mindennapos az a tapasztalatom, hogy találkoztam nagy- 
eszű emberekkel, a kikkel az üzletükről igazi éleseszűséggel 
beszélnek, a kikkel lehet beszélni politikáról, irodalomról 
és mindenről, de a kik abban a perczben, a midőn a mun- 
kásaikról kezdek beszélni velük, siralmas benyomást tesznek. 
Fogalmuk sincs munkásaik helyzetéről, kívánságairól és arról, 
hogy hogyan kell velük bánni. Ennek folyománya . . . (E(/y 
hang: Megesik viszont is!) de méltóztassék konczedálni, 
hogy fontosabb a munkaadóra nézve a munkásaínak óhajtá- 
sairól tájékozódva lenni, mint megfordítva. Ennek a tájéko- 
zatlanságnak következménye azután az, hogy megyünk a 
szervezetek ellen, a mi képtelenség, mert a helyzet az, hog}* 
vagy lesz — a mit most mondok, az nem vonatkozik mára, 
vagy két esztendőre — munkabéke és akkor azt a szerveze- 
tek fogják megteremteni vagy tönkretesszük a szervezeteket 
és akkor teljes anarchia lesz, mert a modern czivilizált mun- 



Digitized byVjOOQlC 



35 

kás felett a régi divatú fegyelmet fentartani teljességgel 
lehetetlen mindenki másnak, mint ő neki saját magának, a 
szervezet pedig ó saját maga. 

Felmerül a kérdés, hogyan lehetséges az, hogy vannak 
szerződések, — a mint tudni méltóztatik az ú. n. kollektiv 
szerződések — a melyeket megtartanak a munkások? Igen 
egyszerű a dolog. Az ipartörvény 88. §-a megmondja, hogy 
az iparos és segédek közti viszony szabad egyezkedés tárgya. 
De a helyzet valósággal is, de a munkások felfogása szerint 
is az, hogy az egyéni szerződés, vagyis az iparos és segéd 
közötti szerződés nem a felek « szabad » egyezkedésének a 
folyománya. Az az egyéni egy munkás, az az egy ember egy 
szegény nyomorult féreg a rengeteg hatalmú részvénytársa- 
sághoz képest. A szerződés föltételeinek megállapitásánál nem 
állanak egymással szemközt olyan erők, hogy szabad akarat- 
róly szabad egyezkedésről lehetne szó; és ennek folytán a 
munkás azon állásponton van, hogy az ilyen szerződés nem 
kötelez; ezt akkor szeghetem meg, a mikor nekem tetszik. 
De hozzáteszem, hogy ez a végén nem is fontos, mert hiszen 
a munkaszerződés hovatovább — különösen ipari téren oda 
tendál — hogy a felmondási időt teljesen kiküszöböli úgy, 
hogy a legtöbb iparágban vagy szombaton elválhatnak egy- 
mástól munkaadó és munkás minden felmondás nélkül, vagy 
pedig, és igy van a legtöbb iparágban, minden felmondási 
idő nélkül azonnal. De ha ez nem így volna is. a munkás 
mellett szól még a régi római jogi elv is, hogy tvim vi 
repellere cuique licet.» Képtelenség szabad elhatározásról be- 
szélni egyéni szerződéssel ^kapcsolatban. Hozzáteszek még 
egyet. Ha a nem egyéni szerződés Magyarországon nem volna 
annyira ritka és ha élesen akarnék beszélni, azt mondhat- 
nám, hogy én a magam részéről az egyéni szerződést tisz- 
tességesnek sem tartom, mert nem tarthatok tisztességesnek 
egy olyan szerződést, a midőn egy nagy hatalom áll szem- 
közt a kicsiny emberrel. Felfogásom mellett szól, hogy czi- 
vilizált országokban az egyéni szerződés mindinkább kezd is 
veszíteni az erejéből és a hogy a dologhoz értők állítják, 
Angolországban tisztességes munkaadó már nem is köt epyéni 
szerződést. De meg is van azután a látszatja, a mennyiben — 

a mint tudni méltóztatnak — ott a sztrájk tulajdonképen 
megszűnt fogalom, Ott kötnek koUektiv szerződéseket 2 — 3 
esztendőre, azokat betartja a munkásság épúgy mint nálank — 
az én praxisom szerint abszolút korrektséggel betartják és 
sokszor vasmarokkal és vasfegyelemmel is — megköthetik a 
szerződést két esztendőre ; a két év lejárta előtt fél vagy 
negyed esztendővel összeül a két fél ; viaskodik, hogy a bér- 
emelés 2 vagy 5% legyen-e, a végén 3% lesz és megy a 
békés munka tovább úgy, hogy a sztrájk Angolország gazda- 
sági életében megszűnt nagy tényezőnek lenni. Nyilvánvaló, 
hogy ide kell és ide fogunk jutni Magyarországon is; hiába 
okoskodnak akár a közigazgalás, akár a cseléd- törvényjavas- 
latok: ez a természetes fejlődés következése; ide el fogunk 
jutni ; a közigazgatás és az ilyen törvényjavaslatok legfeljebb 
csak megnehezítik azt, legfeljebb meghosszabbítják azt az 
időt, a mely szükséges ahhoz, hogy idáig jussunk. 

Igaz, t. teljes-ülés, hogy Magyarországon akárhányszor 
megesik, hogy nem 2 vagy 3%-ról beszélgetünk munkabér- 
emelés dolgában, hanem 80— 100% -ról is. De én kijelentem, 
hogy ezen 80 — 100% is akárhány esetben tökéletesen indo- 
kolt. Ma nagyon sok téren valóságos munkabér-revoluczióval 
állunk szemközt, a dolog természete szerint azért, mert egy- 
szerre akarja a munkásság pótolni azt, a mi czivilizált mon- 
kásembemek mint minimum szükséges ahhoz, hogy meg- 
élhessen. Ez igen fájdalmas processzus ; fájdalmas volt min- 
denütt a világon, hanem a végén ezen is keresztül kell esni 
és a végén talán nem egészen a munkásság hibás abban, 
hogy erre ma szükség van. Megint vagyok bátor felhívni a 
t. teljes-ülés figyelmét egy roppant érdekes tényre, a melyet 
a statisztikával lehet igazolni. 

1895 — 96. és 97-ben voltak Magyarországon az első nagy 
agrár szocziálisztikus mozgalmak: akkor is igen alaposan 
érdeklődtem mint újságíró a dolog iránt, most megint nagyon 
alaposan utána néztem és látom, hogy 1897-ben a gazdasági 
egyesületek, egyes tudósok, politikusok mind azon álláspon- 
ton voltak, hogy anyagilag a munkásságnak igaza van, mert 
a bérek annyira silányak, bogy ilyen bérek mellett ekzisz- 
tálni nem lehet : ezen helyzeten változtatni, ezen béreken 

290 



Digitized byVjOOQlC 



37 

javítani kell s a lakásviszonyokon is segíteni kell. Szóval 
igen szépen nyilatkoztak akkor a felől, hogy mit kell tenni. 
1897-ben az egész mozgalom elült és csend volt 1905-ig. Ha 
pedig azt méltóztatik megnézni, hogy mi történt 1895-tdl 
1905 ig, látni fogják, hogy semmi sem történt. Daczára an- 
nak, hogy 1905-ben a búza ára legalább 40% -kai magasabb 
volt, mint 1895-beny a mezei munkabérek, az aratóbérek és 
a béresek bérei 1895 ben egy fél fillérrel sem voltak ma- 
gassabbak, mint 1905-ben, úgy, hogy mindaz a sok felbuz- 
dulás és igazán kedves és lélekemelő bátorítás, a melyben 
gazdák, gazdasági egyesületek és politikusok egymást része- 
sítették, a vizbe esett, bizonyságául annak a régi igazságnak, 
hogy a munkásságnak a maga helyzetén való segítésére tu- 
lajdonképen csak két módja van: vagy sztrájkolni, vagy 
szervezetekbe tömörülni és ilyen módon és ezen erejével 
békés úton kikényszeríteni helyzetének javítását. 

Ha választanom kell a kettő közül, nyilvánvaló, hogy 
akármint jogásznak, akár mint gazdasági embernek a dolog 
természete szerint csak a másodikat kell választanom. Az 
abszolutisztikus gyárnak alkotmányos gyárrá kell válnia. 
A régi jó Herrenstandpunkt ideje, a midőn máskép is lehe- 
tett a munkással diskurálni, elmúlt; arra többé visszatérni 
nem lehet A cseléd-törvényjavaslat, a melynek minden olda- 
lán három-négy büntetendő cselekmény van megállapítva, as 
indokolásban, azon panaszkodik, hogy a régi jó 1876-diki 
cselédtörvényben — egyike a legkomiszabb törvényeknek — 
a patriarchális viszonyt csak a szeretet szálai fonják s rög- 
tőn hozzáteszi a javaslat indokolása, hogy reméli, hogy mint- 
hogy ez a javaslat precíze állapítja meg a jogviszonyokat, a 
patriarchális érzelmek és az emberszeretet újból fognak virá- 
gozni. Hát ne tessék patriarchalitással és emberszeretettel 
kezelni a munkáskérdést 

Tessék a munkáskérdésben is érvényesíteni azt a köz- 
jogi elvet, hogy Magyarországot statútumokkal kormányozni 
nem szabad. Akkor egyszerre aránytalanul nagyobb békesség 
lesz, mint a minő ma van. 

Tessék a törvényeket precíze és egészen, mindenféle 
rendeleti melléktörvényhozások mellőzésével végrehajtani. Ha 
valaha sikerülne rendeletekkel vagy akár cseléd-törvény- 

javaslatokkal is a munkásmozgalmat letömi, az volna az 
igazi veszedelem. Mert annak föltétlenül az lenne a követ- 
kezménye, hogy a sztrájk, a mely nyiltan, becsületesen, az 
utczán nem tudna mozogni, kénytelen lenne bevonulni a 
műhelyekbe és az istállókba és ez lenne azután az igazi 
veszedelem. És itt bátor vagyok egy igen érdekes históriai 
dolgot megemlíteni. Mi szüntette meg a jobbágyságot ? Nem 
a nagy felbuzdulás, mert sehol a világon ilyen nagy jogokat 
humanizmusból soha fel nem adtak. Sem a munkaadók nem 
tették ezt, sem a munkások nem tennék, ha esetleg hata- 
lomra kerülnének. Nem adunk fel semmiféle hatalmat vagy 
jogot humanizmusból, emberek vagyunk mindnyájan. A job- 
bágyságot aláásta az, hogy tönkre amerik áztak. Megszűnt a 
jobbágyság akkor, midőn a jobbágyság végre 500 esztendei 
keserves sorsa atán észbe kapott és nem dolgozott; elment 
robottnapba; oda állította az állatját, de meg van írva, 
hogy nem dolgozott úgy, hogy a földbirtokosra nézve arány- 
talanul többet ért a pénz, a mit a jobbágyváltságból remélt, 
mint az a munkaerő, a melyet a jobbágytól kapott, a mely 
az amerikázás révén nem ert semmit. Ettől tessék félteni a 
magyar közigazgatást és a magyar munkaadókat is és épen 
erre való tekintettel azt gondolnám, hogy meg kell szüntetni 
a törvénybe egyenesen beleütköző és a tkv. 1. §-át egyene- 
sen felöklelő rendeleteket és végre kell hajtani magát a tör- 
vényt őszintén, becsületesen. Kerülnék az olyan jelentéseket, a 
minő pl. az, a midőn a cseléd-törvényjavaslatot a szeretet 
törvényének nevezik, vagy a midőn a balesetbiztosítási tö r- 
vényre azt mondják, hogy azt a szeretet diktálta. Tessék a 
törvényt végrehajtani őszintén, becsületesen. A rendelet- 
kódexet pedig tessék a lomtárba lökni és akkor nem vára- 
kozom semmiféle ujabb törvények után ; nekem tökéletesen 
elég egyelőre, a mi ma van, ha becsületesen, őszintén min- 
den patriarchálisság nélkül, de jó munkabérek mellett végre- 
hajtják a törvényt. A magyar munka békéjének igazságra és 
jó munkabérekre van szüksége, nem új sztrájkjogokra. Arra, 
hogy tartsuk meg a törvényeket és ne játszuk ki azokat 
igazságtalan, értelmetlen, törvénytsértő rendeleti kódexnek 
igazságtalan, értelmetlen és gonosz rendeleti büntetésrendszer 
megteremtésével. 

Dr. Besnyő Béla: 

T. Teljes-ülés! 

Szíves elnézésüket kérem, és különösen a T. Teljes-ülést 
jelenlétükkel megtisztelő vendégeknek kérem szíves elnézését 
azért, hogy előadásom esetleg nem lesz olyan hangulatos, 
tetszetős és hatásos, mint a milyenek az eddigiek voltak. Én 
előadásomban első sorban jogászi és objectív kívánok lenni. 
Kerülöm a hangulatosságot, a tetszetősséget már csak azért 
is, mert ezen a téren azokkal a képességekkel, a minőket 
az előttem szólott urak produkáltak, versenyezni úgy sem 
tudok. A feltettem objektivitás és jogászi szempont késztet 
engem arra, hogy mindenekelőtt az egész vita ellen — jo- 
gászi kifejezéssel akarok élni — illetékességi kifogást, per- 
gátló kifogást emeljek, abból indulva ki, hogy itt a jogász- 
egyletben a felvetett kérdéseket talán jogászi szempontokból 
kellene vizsgálnunk és megbírálnunk, jogászilag kell vitat- 
koznunk. Ezt pedig az eddigi előadó urak nézetem szerint elmu- 
lasztották. Azt hiszem különben, sajtóhibával van dolgunk. 
Ágoston József tanár úr előadását azon a czímen hirdette, 
hogy ő szólni kíván: a sztrájk «jogalapjáról». Nézetem sze- 
rint pedig a fSztrájkjog» alapjáról beszélt. Nagy különbség 
van a kettő kőzött. A sztrájk jogalapjának a kérdése az, 
vájjon a sztrájknak, mint alakulatnak, vagy mondjuk, mint 
intézménynek, a mai jogrendszer szerint, a mi törvényeink- 
ben van-e alapja? Mivel védhető a sztrájk mai jogszabá- 
lyaink szerint? Védhető-e azok részéről, a kik a sztrájk hívei, 
azokkal szemben, a kik a sztrájk ellenesei? Mai jogszabá- 
lyainkban gyökerezik-e tehát a sztrájkra való jogosultság, 
vagy nem? Ez a sztrájk jogalapja. A sztrájkjog alapja, ez 
nem jogi, hanem politikai, gazdasági, főleg pedig hatalmi 

293 



Digitized byVjOOQlC 



40 

kérdés. A sztrájkjog alapja azt kérdezi, szükség van-e a 
sztrájkra? Jogos-e a sztrájk, nem jogi, hanem más szempon- 
tokból? Kell-e, hasznos-e sztrájkolni? Ez a sztrájkjog alapja 
és erről beszélt az előadó úr. Ez politikai kérdés. Arra a 
kérdésre, hogy szabad-e sztrájkolni abból a czélból, hogy a 
munkások ezzel politikai vívmányokat érjenek el, a felelet 
]ehetaz»hogyigen,de, mondom, ez nem jogi kérdés, amint nem 
jogi kérdés az sem, mikor azt kérdezzük, hogy szabad-e sztrájkolni 
azért, hogy a munkaföltételek és a munkabérek megjavaljanak? 
A sztrájkjog alapja főleg hatalmi kérdés, mert a sztrájk 
voltaképen nem annak a harcznak a kifejezője, hogy a mun- 
kások nagyobb munkabéreket, hogy jobb munkaviszonyokat, 
hogy politikai jogokat akarnak elérni, ezek nézetem szerint 
csak részletkérdések, csak előleges czélok. A főkérdés a ha- 
talmi kérdés. A sztrájk alapja és végczélja az, hogy abban a 
harczban, a melyben ma a munka és a töke áll, a hatalom 
a tőke oldaláról a munkának és a munkásnak oldalára te- 
reitessék. 

Hogy ez helyes törekvés- e, az nem jogi kérdés, és nem 
jogi szabályokból meríti létjogosultságai Én a kérdést úgy 
kívánom tárgyalni, a mint az fel van vetve. Én a sztrájk 
jogalapjáról és nem a sztrájkjog alapjáról kivánok beszélni. 
Talán ennek a sajtóhibának tudható be, hogy az előadó úr 
velünk jogászokkal, a kik itt a Jogászegyletben jogászi szem- 
pontokból, jogászi alapon és jogászi beállítással foglal- 
kozunk a felvetett kérdésekkel, kissé szigorúan báni 
A jogi tudományról nem sokat tart, és neki mint 
jogi tanárnak, a ki hihetőleg jól ismeri a szakmáját, a maga 
szempontjából bizonynyal igaza is van. Nekem talán mégis 
sikerülni fog a tanár úr álláspontját megdönteni, talán még 
sem egészen úgy áll a dolog, hogy a jogász egyoldalú, rövid- 
látó és hogy a modern gazdaságból folyó kérdéseket meg 
sem tudja fogni, mert a római jog béklyóiba van verve, a 
melyekből magát kiszabadítani nem tudja. A római jog ki- 
tűnő vesszőparipa, mikor a jogászt szidni kell. A tanár úr 
is ezen a vesszőparipán nyargal, ő is ezt a Prügelknabet 
veri. Ám helyes. Csakhogy mikor mi szocziális kérdéssel 
foglalkozunk, mint a minő a sztrájk is, akkor fogadjuk el 

iKiindenek előtt a szocziális tudománynak, különben minden 
líudománynak azt az alapelvét, hogy az igazat keressük, iga- 
zat mondjunk, tudományos igazságokat állapítsunk meg és 
ne hirdessünk jelszavakat, hangzatos megtévesztéseket. 

A tanár úr előadásában épen ezt vagyok kénytelen nél- 
külözni. Csak egy pár szemelvényt akarok bemutatni. A ta- 
nár úr abból indult ki, hogy a mai munkabérszerződés, vagy 
s, mint manapság nevezzük, szolgálati szerződés, azért sem 
felel meg a modern viszonyoknak, mert hiszen az nem egyéb, 
mint egyenes folyománya, vagy talán még azonos mása is 
:annak, a mi a római jogban a locatio conductio operarum 
volt, a melylyel pedig, úgymond, a rómaiak csak rabszolgáik 
munkáját adták bérbe másnak. Abban tehát benne van a 
rabszolgasági elem. Csakhogy a tudományos igazság nem ez, 
s, tanár úr téved. A locatio conductio operarum épen a sza- 
bad embernek volt a munkaszerződése. A mikor rabszolga 
munkát adtak bérbe, az locatio conductio rei és nem opera- 
rum volt. Azok a következtetések tehát, a melyeket a tanár 
nr a locatio conductio operarumból von le, hogy t. i. ez rab- 
szolgaviszony volt, ma pedig szabad emberekről kell gon- 
<lo8kodnunk, alapjukban dőlnek meg, mert kiindulási pont- 
juk téves, hamis. 

Egy másik ilyen tétele a római jogból, a melyet min- 
•den áron megdöntendőnek — ceterum censeo delendum 
€S8e-nek — tart, a következő: «A czél, úgymond, mindig 
l:ifejezésre jut magában a szerződési akaratban. A szolgálati 
szerződésnek ozélja is tehát a szolgálati szerződésben jut ki- 
fejezésre és épen ezért a római jog szerint is, a munkásnak 
<3zélja, midőn szolgálati szerződést köt, az, hogy a munkáját 
Adja oda, a munkaadónak pedig az a ozélja, hogy ő pénzt 
fizessen*. Ebből szerinte a legborzasztóbb dolgok következ- 
nek és épen ezért meg kell dönteni ezt az egész rendszert. 
Szives engedelmükkel, azt hiszem, ez is téves. A római jog, 
•épen úgy, mint a mai jog a visszterhes szerződéseknél a 
Gzélt nem az egyén szolgáltatásában, hanem a viszontszol- 
gáltatásban keresi és látja. Az ember a visszterhes szerző- 
-dést, tehát pl. a szolgálati szerződést is nem azért köti, a 
mit ő nyújt, hanem azért, a mit ő kapni akar. A római 

jognak, ép úgy, mint a mai jognak is, az az álláspontja, 
hogy a szolgálati szerződésbe a munkás azért áll be, mert 
ő a fizetést, a munkabért akarja, a munkaadó pedig azért, 
mert neki a munkára van szüksége. A téves prsemissából 
folyó következtetések, ha ugyan volnának ilyenek, ezzel egy- 
szerűen elesnek. 

Azt mondja továbbá az előadó úr, hogy hiszen a munka- 
bérszerződés jogi természete sincs még tisztázva. Felveti azt 
a szerinte «nagy)» problémát, hogy: « Nem tudom », úgymond, 
«vajjon a munkabérszerződés nem-e energiaeladás, tehát 
nem is bérszerződés ?» Hát ez nagyon tetszetős. Csakhogy a 
jogtudomány egy kissé már túlment ezea a kérdésen, mert 
igenis tisztában vagyunk azzal, hogy a munkabérszerződés 
nem egyéb, mint a hogy a tanár úr mondja, enerzsia, he- 
lyesebben enerzsia-eladás. Talán a római jogból idézvén, sza- 
bad a latinos kifejezést is használni. Az tényleg nem egyéb, 
mint a munkás munkájának eladása, a mint hogy. a bérlet 
i^ a dolog használatának eladása. Ennek a megismerésnek 
különben a jogviszony szabályozásánál semmi jelentősége 
sincs. Hangzatos, üres és nem igaz az egész probléma. 

Nem akarok tovább vájkálni a tanár úr további kijelen- 
téseiben, a melyeket ugyan nagyon könnyű volna így meg- 
dönteni, tévességüket kimutatni. Nem teszem. Hiszen ezek a 
mi vitánkon, a sztrájk jogalapjának kérdésén mit sem vál- 
toztatnak. A sztrájk kérdése szempontjából teljesen mindegy, 
hogy a római jog hogy szabályozza a locatiot conductiót és 
hogy locatio conductio rei vagy operarum volt-e a rabszolga 
bérbeadása, energiaeladás-e a bérszerződés vagy sem. A ró- 
mai jognak az egész kérdéshez semmi köze. Mégis jellemző- 
nek tartom, hogy a midőn mi modern thémákkal foglalko- 
zunk, akkor az első kiindulás az, hogy a régi föltétlenül 
rossz, és tesszük ezt a nélkül, hogy a régit ismernők, tud- 
nók. Pedig, talán nem lesz érdektelen, hogy az a sokat szi- 
dott római jog közelebb áll ahhoz a jogállapothöz, a mely 
a tanár úr szeme előtt és a mi szemünk előtt is lebeg, mint 
a modern törvények. Azt mondja Paulus: «Qui operas suas 
locavit, totius temporis mercedem accipere debet, si per eum 
non stetit, quo minus operas praestet*. Ez magyarul annyit 

jelent, hogy a munkás kívánhatja az egész szerződés idejére 
a maga fizetését, még ha ő nem teljesítette is végig a szol- 
gálatot, ha nem az ő hibáján mnlt, hogy a szolgálatot nem 
teljesítette. Méltóztassék ezzel szemben a mai ipartörvényt 
beállítani, a mely bizony 94. §-ának e) pontjával a gyakor- 
latban azt mondja, hogy ha a munkás képtelenné válik az 
elvállalt szerződés teljesítésére, akkor felmondás nélkül el- 
bocsájtható. Azt mondja egy másik hely a corpus jurisban, 
hogy: «BÍ hí, oontra quos supplieas, facta locatíone temporis 
certi suas tibi locaverint operas, quatenus hona ftdes patitur 
causa cognita competens judex conventionem servari jube- 
bit». Ez megint azt jelenti, hogy a szolgálati szerződés, a 
locatio conductio operarum elbírálásánál a bíró nem okvet- 
lenül a szerződés szavaihoz kell, hogy magát tartsa, hanem 
a hona fidest kell szem előtt tartania, a szerződés fennállását 
csak a bona fides határáig erőltetheti. Ne az legyen az elve, 
hogy a szerződés minden körülmények között hatályban ma- 
radjon et pereat mundus. Vagyis a bíró azt tegye, a mit az 
előadó úr, mint nagy nóvumot hirdet, hogy vizsgálja meg, 
vájjon ezen szolgálati szerződés megkötése óta nem változ- 
tak-e a viszonyok, hogy a «rebus sic stantibu8» fennáll-e 
most is, vizsgálja meg, hogy a szolgálati szerződés teljesít- 
hető-e abban a formában, a mely formában az köttetett. Nem 
a római jog a hibás tehát abban, hogy a szolgálati szerző- 
dés ma egyoldalúlag, a munkaadó érdekében van szabályozva. 
Ez az egyoldalú szabályozás teljesen modern, ennek a régi 
római joghoz semmi köze sincs és nem a regi római jog 
az oka, hogy nálunk Magyarországon a különböző gazdasági 
munkásokról, az ipari-, a föld-, a vizi és egyéb munkások- 
ról szóló törvényeket megalkották. Itt utalok Pap Dávid kar- 
társam előadására, a melynek érdekes és tanulságos volta 
meUett, főérdemét abban látom, hogy itt nyíltan és bátran 
hangoztatta azt, a mit, azt hiszem, mindannyian aláírha- 
tunk, hogy a magyar jogász magát nem azonosíthatja azok- 
kal a törvényjavaslatokkal és azokkal a szakaszokkal, a me- 
lyek most annyira közkeletűek, nevezzük azokat akár a szere- 
tet (?) törvényeinek, akár fegyházi törvényeknek. Nem azonosít- 
hatja magát azzal a munkástörvényhozással, a mely ma dívik. 

De itt jelzem mindjárt, hogy szembe helyezkedem Pap Dávid 
kollégámmal a kérdés velejére vonatkozólag. Ő azt mondja : 
tartsuk meg a mai ipartörvényt, tartsuk meg a mai törvényes 
állapotot, mert az a legjobb. Szerinte nem a törvényben, ha- 
nem csak egyes mellékes alkalmazási kérdésekben van a 
hiba, abban, hogy ezeknek a törvényeknek végrehajtása nem 
az igazságszolgáltatás, hanem a közigazgatás kategóriáiba esik. 
Nézetem szerint a mai ipartörvény semmivel sem jobb, mint 
az a törvényjavaslat, a gazdasági cselédekről szóló javaslat, 
a melyet a mai esti lapok szerint, jónak látták visszavonni. 
(Visszavonták? Éljen ! De nem bizonyos I) Épen a mai ipartör- 
vény az alapja mindezeknek az újabb törvényeknek ; volta- 
képen ebből idéznek ezek az újabb törvények. 

Fogjuk meg már most a felvetett kérdést és állapítsuk 
meg mindenekelőtt, hogy miről is van szó. Először is tisz- 
tába kell jönnünk azzal, mi is voltaképen a sztrájk ? A sztrájk 
nem egységes fogalom. Sztrájk alatt értjük a tömeges, felmondás 
nélküli munkabeszüntetést a szerződés tartama alatt is, és ért- 
jük azt a törekvését is^ azt a mozgalmát is a munkásoknak, 
hogy tömegesen tartózkodnak a munkába állástól, a szolgá- 
lati szerződés megkötésétől. A kettőt nem lehet egy kaJap alá 
fogni, a mikor a sztrájk jogalapjáról beszélünk. Annak, hogy 
a munkások tömegesen ellentállanak a szerződés megkötésének, 
hogy munkába nem állanak és hogy kijelentik, hogy az ed- 
digi föltételek mellett többé nem dolgoznak, megvan a jog- 
alapja mai jogrendszerünkben is. Senkit sem lehet kénysze- 
ríteni szerződéskötésre, ez ma még jogszabály. De azt hiszem, 
hogy nem is ez a kérdés, nem ez a vitás pont. A vitás pont 
az, hogy a szerződés tartama alatti tömeges munkabeszünte- 
tésnek a szűkebb értelemben vett sztrájknak van-e, nincs-e 
jogalapja? Itt megint két esetet kell megkülönböztetnünk^ a 
a szerint, hogy a munkások miért hagyják abba a munkát. 
Ez itt a döntő pont. Mert én el tudok képzelni egy ilyen 
sztrájkot, a mely a mai jogrendszer és a mai jogszabályok 
szerint is teljesen jogos. Teszem, ha a munkaadó a szerző- 
dési föltételeket be nem tartja, ha a munkaadó kevesebb 
bért akar fizetni, mint a mire kötelezte magát, vagy ha a 
munkaadó az egészségre káros változtatásokat tesz a műhely- 

ben. Ez esetben, ha a munkások tömegesen beszüntetik a 
munkát és azt mondják, hogy «nem dolgozunk, míg a szer- 
ződést meg nem tartod, vagy nem dolgozunk egyáltalában, 
mert a szerződést meg nem tartottad,* akkor ez a sztrájk, 
mert ez is sztrájk, sőt igen gyakori sztrájk, nézetem szerint 
teljesen jogos, törvényes. Ez a sztrájk a mai ú. n. individu- 
lisztikus jogrendszerben is megleli a maga jogalapját. Fen- 
marad tehát az a sztrájk, a mikor a munkás a szerződést 
ilyen jogos alap nélkül szegi meg, csupán azért, hogy pl. 
jobb munkaföltételeket csikarjon ki magának. Yan-e erre 
joga vagy nincs ? Ismétlem, nem azt kérdezem én, helyes-e, 
hogy ő ezt teszi, nem azt kérdezem én, hogy szabad-e ezt 
tennie, czélszerű-e ezt tennie, hanem azt kérdezem : van-e 
erre a mai jogrendszerünkben jogszabályi alapja; hivatkoz- 
hatik-e ő valamely jogszabályra, a mely szerint ezt teheti? 
Erre a feleletet Pap Dávid kollégám igen szellemesen keresi és 
véleménye szerint mégis találja az ipartörvényben. Azt mondja 
ugyanis, hogy igenis megvan a jogalap erre, mert az ipartörvény 
sehol sem mondja azt, hogy nem szabad sztrájkolni, az ipar- 
törvény sehol sem mondja azt, hogy sztrájkolási czélból 
összebeszélni tilos. Ebből ő azt következteti tehát, hogy mi- 
vel az ipartörvény csak annyit mond, hogy az ilyen össze- 
beszélések jogilag nem érvényesek — és ebben téved az 
előttem szólott Bak Frigyes tagtárs úr, a ki azt mondta, 
hogy csak naturális obligatiót szülnek, mert a midőn a tör- 
vény azt mondja, hogy nem érvényesek, akkor ezek semmis 
szerződések, még csak nem is naturális obligatiók — tehát 
azt mondja Pap, hogy csak nem érvényes az ilyen össze- 
beszélés, csak nem érvényes a sztrájkra való összebeszélés, 
csak érvénytelen, de azért nem tilos, azért szabad. Nem hi- 
szem, hogy ez az okoskodás helyes volna. Minden szerződés- 
szeges tilos, még ha a rendszerben nincs is külön megje- 
lölve a tiltott cselekmények közt, mert abban, hogy a szer- 
ződések megtartandók, abban, hogy a szerződésszegésekből 
az a következtetés vonatik le, hogy kártérítés jár érte, sőt 
itt specialiter az a következtetés vonatik le, hogy az össze- 
beszélés érvénytelen, mind ebben implicite benne foglaltatik 
az is, hogy a szerződésszegés tilos. A törvény a lilalomnak 

különböző konzekvencziáit vonja le. Vannak tilalmak, a me- 
lyeket erős sanctióval, pl. büntetéBsel is lát el, vannak vi- 
szont tilalmak, a melyeknél megelégszik azzal, hogy a tilalom- 
ellenes cselekmény joghatály lyal fel nem rubáztatik és abban, 
hogy valamely cselekménytől a joghatály megvonatik, benne- 
foglaltatik az is, hogy az tilos, meg nem engedett. A sztrájk 
különben tilos az ipartörvény 159. §-ánál fogva még expres- 
sis verbis is. Ez a szakasz kifejezetten is mondja, hogy az 
a munkás, az a segéd, a ki a munkát jogos ok nélkül hagyta 
abba, még hatósági kényszerrel is visszavezethető és pénz- 
birsággal is sújtható. Azt mondani tehát, hogy az ipartör- 
vény szerint a sztrájk tiltva nincs, csak tévedés lehet. Abból 
sem lehet semmi következtetést levonni, hogy a Btkv. ma- 
gát a sztrájkot nem bünteti. A tílosságnak vannak fokozatai* 
A Btkv. csak egy bizonyos sztrájkot büntet, csak a sztrájk 
elfajulását bünteti, de nem bünteti magát a sztrájkot, a mi- 
ből azonban nem következik ex contrario, hogy a sztrájk 
meg volna engedve. Ismétlem, értsük meg egymást. Én most 
tisztán jogászi szempontból nézem a kérdési Hogy gazdasá- 
gilag szükséges, helyes-e a sztrájk, az egészen más kérdés. 
Pap Dávid megoldását a sztrájk jogalapja tekintetében nem 
fogadhatom tehát el. 

A t. előadó tanár úr a sztrájk jogalapját, bár nem ki- 
fejezetten, de előadását jogászilag átkonstruálva, talán a kö- 
vetkezőkben keresi. Sejteti, hogy a sztrájk, vagyis a tömeges 
munkabeszüntetés jogalapját ő abban leli, hogy csak az a szer- 
ződés kötelez, a melyet szabad akaratból kötünk Minthogy 
pedig a munkás, mikor a szolgálati szerződést megköti, soha- 
sem bir szabad akarattal, mindig a szűkös viszonyoknak 
kényszere alatt áll és a szűkös kenyérkeresetnek szigorú 
kényszerítő hatalmát követi, a munkás tehát sohasem szer- 
ződik szabad akaratból, a munkásra nézve ez a szerződés 
tehát nem lehet érvényes, mert ennek megkötésénél hiány- 
zik nála a szabad akarat, kényszer alatt áll. Ezt az elméle- 
tet egyszerűen azzal is el lehetne ütni, hogy ugyanilyen kény- 
szerítő erőt gyakran a munkaadók részéről is föl lehet té- 
telezni, sőt meg is lehet találni és e szerint a munkaadóknak 
is meg lehetne adni a jogot, hogy bármikor abbahagyják 

a munkaadást és megszegjék a szerződést. (Csinálják is!) 
Ha csinálják, jögászilag épen olyan jogtalanul járnak el, 
mint a munkások, a mikor sztrájkolnak. Szerény nézetem 
szerint az egész szabad akarat-theóriának beállítása régi 
fictión alapszik és a tanár úrnak, mikor modern ala- 
pokra akarja a jogtudományt fektetni, épen ezt a fictiót kel- 
lett volna megdöntenie, ezt a fictiót kellett volna ki- 
küszöbölnie. Nem lett volna szabad azt akceptálni, el- 
fogadni. Mert az csak fiktív magyarázat, hogy nekünk 
a szerződéseket azért kell megtartanunk, mert a szer- 
ződésekben a mi akaratunk nyilvánul. Az fictío, hogy az 
akaratnyilvánítás nyer sanctiót azzal, hogy egyszer kifejezve köt 
bennünket: «Nem akartad volna, nem kellene megtartani ». 
A mint a régi római büszkén mondotta: «quamvis coactus, 
sed Yolui», habár kényszerítve, de akartam, akaratom köt 
engem. Nézetem szerint ez csak kerülő magyarázata annak 
a problémának, hogy miért ruházza fel az állam a jogköté- 
seket kötelező erővel. Nem ez az igazi ok. Annak, hogy ne- 
künk a szerződéseket meg kell tartanunk, oka nem az, hogy 
mi magunk akartuk azokat megkötni, mert ez talán nem is 
igaz. Nem igaz, hogy a jogügylet a mi akaratnyilvánításunk. 
Akárhogy akarnók mi megkötni az ügyletet, annak megvan- 
nak a maga szabványos formái, a melyek minket kötnek, a 
melyek, ha nem is gondoltunk rajok, ha nem is akartuk 
őket, mégis csak kötnek bennünket. A jog adja meg nekünk 
a normativumokat és csak látszólagos az, hogy mi akartuk 
az ügyleteket így vagy úgy megkötni. Nem a mi akaratunk a 
döntő, döntő az állami érdek ; a társadalom rendje, a társa- 
dalom szüksége. A szerződéseket azért kell megtartani, mert 
a társadalmi rendet máskép fentartani nem lehet; mert 
a szükségleteket máskép kielégíteni nem lehet, mert a ter- 
melés másképen megdőlne. Ha tehát a mai társadalom, a 
naai gazdaság úgy látja, hogy a munkaszerződést meg kell 
iü,TÍam... (Egy hang: Ki az a gazdasága) A gazdaság 
mindig egy egyoldalú tényezőé. Ma, ha úgy tetszik, tőké- 
sek gazdasága. (Derültség.) Lesz egy gazdaság, lesz egy idő, 
naikor a munkások gazdasága lesz és ez majd a tőkésekre 
fog szigorú szabályokat róni. (Akkor nem lesznek tőkések l) 

aoi 

Digitized byVjOOQlC 



48 

Az ember eltudja képzelni azt, hogy a mikor a munkások 
hatalomra jutnak, még mindig lesznek tőkések. Ha be is fog 
következni az a nagy változás, a melyet a szoczialisztikus 
irány hirdet, hogy a tőke kisajátít tátik, akkor én nem úgy 
képzelem a dolgot, hogy a tőke egy szép napon egyszerre 
meg fog szűnni, hanem ügy képzelem, hogy ez fokozatosan 
fog megtörténni és ép úgy, a mint ma a tőke van uralmon 
és zsarnokoskodik a munkával szemben, lassanként a munka 
fog felülkerekedni és lesz kor, a mikor « elnyomott tőkérőU 
fogunk beszélhetni, szemben az uralkodó munkásokkal. (De- 
rültség.) Ez nevetségesnek látszik, t. uraim. Pedig ott, a hol 
ma a munkások már teljesen szervezve vannak, ezek már 
ma uralkodnak a tőkével szemben, már ma diktálnak a to- 
kének és épen ebben rejlik a sztrájk- szervezettség ereje, 
hogy azt az egyensúlyt, a melyet ma a társadalmi rend a 
tőkések javára tart fenn, majd a munkások javára fogja bil- 
lenteni. Ez épen a szervezettség és a sztrájkjog alapja és 
czélja, ezért van épen a sztrájkra szüksége a munkásoknak. 
Visszatérek fejtegetéseim fonalához. Az állam a szerző- 
déseket azért tartatja meg, mert e nélkül nem volna társa- 
dalmi, álladalmi rend; nem volna lehetséges a termelés, e 
nélkül a fogyasztás biztosítva nem volna. Már pedig ez az 
utóbbi az egész gazdasági élet kiindulási pontja. És azért, 
valameddig társadalmi rend lesz — és abban a bizonyos szo- 
cziálisztikus államban sokkal nagyobb és szigorúbb társa- 
dalmi rend lesz, mint a maiban — mindaddig a szerződé- 
seket, akárhogy fogják azokat elméletileg megkonstruálni, az 
akaratszabadsáfs: alapján, vagy az akaratszabadság mellőzé- 
sével, mindig meg kell majd tartani. Nem tudok képzelni 
olyan jogállapotot, a melyben a szerződések, a vállalkozások 
meg ne tartassanak, keresztül ne vitessenek. A szabad aka- 
ratnak ehhez semmi köze. A szabad akaratot különben talán 
épen szocziálista írónak, szoczíálista tudósnak nem szabad 
hirdetnie, mert a szocziálizmus természettudományj alapon 
épül fel, természettudományi alapon pedig szabad akaratról 
beszélni nem is lehet: Természettudományi igazság, hogy 
csak kötött akarat van. Arra sem szabad tehát hivatkozni, 
hogy a munkás nem szabad akaratból kötötte meg a szer- 

ződést, mert épen olyan joggal mond&atom, egyáltalában nem 
lévén szabad akarat, hogy a munkaadó nem szabad akarat- 
ból kötő ti e meg a szerződést. A büntető jogban is harczoltak 
ezzel a szabad és kötött akarattal és végre arra az ered- 
ményre jutottak, hogy akár, van szabad akaratuk a bűnte- 
vőknek, akár nincs, büntetni mégis csak muszáj, mégis csak 
szükséges. így vagyunk a magánjogban is. Akár a szabad 
akaratból vezetjük le a szerződéseket, akár a kötött akarat- 
ból, azokat mindenképen meg kell tartani. A sztrájk jogalap- 
ját a tanár úrnak tehát a szabad akarat magyarázattal sem 
sikerült kimutatnia. 

Ott se kereshető a sztrájk jogalapja, a mi Ágoston tanár 
úr fejtegetéseiből szintén kibogozható, hogy t. i. alapjában 
véve minden szerződés azzal a klauzulával köttetik, hogy 
«rebus sic stantibus». Ez a szerződés csak addig marad fenn, 
míg azok a viszonyok fennmaradnak, a melyek közt meg- 
köttetett. Ha tehát a viszonyok megváltoznak, a munkás jo- 
gosítva van sztrájkolni. A tanár úr ezt, mint a jövő zenéjét 
hirdeti. Igazában benne van már ez mai jogrendszerünkben 
is. Ma sem kötelez a szerződés^ ha a szerződési feltételek 
lényegesen megváltoznak. Csakhogy az a kérdés, hogy mi 
tartozik a lényeges szerződési feltételek közé? Nyilvánvalóan 
csak az, a mi annak a szerződésnek speciális lényeges tar- 
talmát teszi ki. Ez az egyik. Nem vonható be tehát olyan 
messzeeső gondolat, hogy a szerződés feltételei közé az is tar- 
tozik, hogy a munkás, nem tudom miféle indokból, nem tu- 
dom miféle életviszonyok közt kötötte meg ezt a szerződési 
De másrészt ezen theoria alapján sohasem volna szabad 
sztrájkolniok a munkásoknak. Mert a mikor a munkás egy 
hétre, gyakran csak egy napra köti meg a szerződést — 
hiszen állandó szerződésnél is a felmondási ideje egy nap 
és három hónap között váltakozik a különböző gyári munka- 
endek szerint — nem hiszem, hogy volna olyan eset, a 
melyről azt lehetne mondani, hogy a mikor ő hétfőn mun- 
kába állt, csütörtökig a szerződési föltételek megváltoztak. 
Nem hiszem, hogy beállhat az az eset, hogy a munkásnak a 
«rebus sic stantibus» klauzulára hivatkozva szabad volna 
abbahagynia a munkát. Azok a szerződési föltételek, azok az 

életviszonyok, azok az élelmezési föltételek, a melyek közt a 
szerződést megkötötte, azok közt él ő tovább is, azok fenn- 
maradnak állandóan; az ő helyzete nem változik az egyik 
hétről a másikra, egyik napról a másikra. Jogászilag külön- 
ben is úgy áll a dolog, hogy ha változnának is a viszonyok, 
neki módjában van felmondani, hogy azután a változott fel- 
tételek alapján köthesse meg az új szerződést. 

A rebus sic stantibus clausula sem adja meg tehát a 
sztrájk jogalapját. 

De, t. teljes-ülés, ez az egész vita, nézetem szerint 
meddő és hiábavaló. Nekünk azt keresnünk, hogy a sztrájk- 
nak megvan-e a jogalapja a mai törvényekben, teljesen fe- 
lesleges és hiábavaló munka. Ez ugyanaz, mint hogy ha a 
forradalmakat akarnók jogilag megindokolni. A forradalom a 
fennálló jogrendszer megdöntése, a forradalom harcz a fenn- 
álló jog ellen és bizonynyal naiv volna az, a ki ezt a jog- 
elleni harczot a megdöntendő jogra akarná alapítani, abból 
akarná kimagyarázni. A mostani jogban keresné a szabályokat 
arra, hogy ezt a jogot megdönthesse. Teljesen így vagyunk a 
sztrájkkal. A sztrájk sem egyéb, mint gazdasági forradalom, 
forradalmi eszköz. Ennek a forradalmi eszköznek az indoko- 
lására nincs szükségük a munkásoknak arra, hogy szaka- 
szokra, paragrafusokra hivatkozzanak, hogy ők a mai jog 
theoriájából keressék, hogy miért szabad nekik voltakép 
sztrájkolniok. A sztrájknak nem jogi, hanem gazdasági alapja 
van. Ha az a sztrájk szükséges, akkor ebből a szempontból 
jogos is; jogos, helyesebben hasznos a sztrájk, ha a gazda- 
sági termelést előbbre viszi, ha a munkások igazságtalan 
helyzetén javít. Ellenben jogtalan lesz akkor, mikor nem ez 
a czélja, mikor nem ennek a gazdasági kérdésnek a megoldá- 
sára használtatik fel, hanem csip-csup hatalmaskodási kér- 
dések megoldására. A mikor nem a nagy hatalmi kérdés 
megoldására, a melyről beszéltem, a mely a munkások hely- 
zetének javít ásat, a munkások hatalmát akarja előbbre vinni, ha- 
nem a mikor aprólékos hatalmaskodási, apró kaprice-kérdésekre 
használtatik. Nekünk, t. teljes-ülés, akármilyen altruisták legyünk 
is, mégis csak az a kiinduló szempontunk, hogy a minden- 
kori gazdasági szervezet mellett a lehető legjobban tudjunk 

élni és boldogulni. És épen azért káa*os és ártalmas, és ebből 
a szempontból tebát jogtalan is minden olyan sztrájk, a mely 
ezeket a mi életföltételeinket akarja tőlünk elvonni. Ha a 
munkások helyesen abból a Marx-féle theoriából indulnak kí» 
hogy a tőkésnek a termelés eredményéből kelleténél több 
jut, iMehrwerth» jut, a munkásnak tehát joga van arra, 
hogy ezen Mehrwerthet a maga számára szerezze meg, akkor 
a sztrájk mindaddig jogosult lesz, míg a munkás törekvése 
az, hogy a tőkés hasznából vegye el a maga részét. Ellen- 
ben mai gazdasági állapotaink mellett minden sztrájk jogta- 
lan lesz, a melynek nem az a ezélja, hogy a tőkést sújtsa, 
hanem az, hogy a fogyasztást megdrágítsa. Jogtalan lesz 
minden olyan sztrájk, a mely a munkaadókkal egyetértve 
folytattatik ; jogtalan lesz minden sztrájk, a melynek az a 
ezélja, hogy a munkaadókkal karöltve a fogyasztást meg- 
drágítsa. Nem olyan abszurdum ez. Előfordult ilyen sztrájk 
már hazánkban is, a külföldön is. A fogyasztó tömegnek a 
sztrájk nem lehet rokonszenves, de a munkásnak sem lehet 
a sztrájk jó akkor, a mikor a sztrájk árát nem a munkaadó, 
hanem a nagyközönség, a fogyasztó közönség fizeti meg. Hi- 
szen hiába vív ki magának a munkás nagyobb munkabért, 
ha az összes megélhetési föltételek megdrágulnak. 

Nem megyek tovább ezen a téren, mert én is beleestem 
abba a hibába, a melyet előadásom elején kifogásoltam. Ez 
a téma nem ide a Jogászegyletbe tartozik. A sztrájk jog- 
alapjára visszatérve, hangsúlyozom, hogy arra ninos szükség, 
hogy mi a sztrájk jogi fundamentátióját keressük. Épen 
azért hibás és téves minden olyan törekvés, a mely sztrájk- 
törvényről beszél, a mely a sztrájkot jogilag szabályozni 
akarja. Azt mondja az előadó úr és ép ezt találom a leg- 
furcsábbnak előadásában, hogy az ő prsemissáiból kiindulva 
teszi ezt, hogy meg kell csinálni bizonyos elvek szemmel- 
tartásával a sztrájtörvényt, a sztrájkjogot. Azt mondja: tez 
elvekre tekintettel kellene tehát a sztrájkot szabályozni és 
nem az individualisztikus jog alapján ». Vájjon mit lehet a 
sztrájkban szabályozni ? Azt-e, hogy hogyan kell sztrájkolni ? 
Vagy azt, hogy mikor szabad sztrájkolni? Vagy azt, hogy 
miért lehet sztrájkolni? Akármelyiket szabályozzuk ezek kö- 

sfil, es a Bztrájljog ellen megy, ez a Bstrájkjog megkötése. 
Akármilyen liberálisan akarjuk is a ssirájkot szabályosni, 
akarunk róla törvényt hosni, mihelyt arról beszélünk, hogy 
csak ezekben és ezekben az esetekben szabad sztrájkolni, a 
mint az előadó úr mondja egy helyen: ta sztrájkjogot tehát 
csak akkor lehet megengedni, ha a többség határozza el a 
sztrájkot*, az nem javulás lesz a mai helyzettel szemben, 
hanem ellenkezőleg, rosszabbodás. Ma a munkások nem kér- 
dik, hogy szabad-e sztrájkolni Sztrájkolnak, ha szükségét 
látják. Ha pártfogójuk, az előadó úr inditrányára sztrájktör- 
vényt kapnának, meg volnának kötve, mert meg volnának 
szabva a föltételek, a melyek közt nekik sztrájkolniok sza- 
bad, meg volnának szabva a korlátok, a melyek közt sztráj- 
kolhatnak. Már pedig a sztrájk forradalmi eszköz, a mely 
nem kérdi, mikor és hogy szabad. Nem a sztrájkot kell sza- 
bályozni ; a sztrájk fegyver, a melylyel a munkások a jognak 
kényszerítő békóit ledobják magukról s az ilyen szabadító 
fegyvert nem lehet lelánczolni. A sztrájktörvényre tehát nem- 
csak abból a szempontból nincs szükség, a melyből az ú. n. 
reactionáriusok kívánják, hogy t. i. a sztrájkot tiltsa, bün- 
tesse, de olyan szempontból és oly irányban sincsen rá szük- 
ség, a melyekből az előadó úr kívánja, bármily szép elveket 
tartson is szem előtt. (Egy hang: Tehát forradalmat csi- 
nálni lehet!) Erről lehetne szépen vitatkozni, lehet-e vagy 
sem, de bizonyos, hogy forradalom volt, van és lesz a 
meddig voltak, vannak és lesznek törekvések, a melyek a 
fennálló állapottal szemben érvényre akarnak jutni. Azt hi- 
szem, ez tudott és elismert dolog. 

Nem a sztrájkot kell szabályozni és itt megint vissza- 
térek a jogászi kérdésre, hanem azt lehet és kell kívánni, 
hogy a szolgálati szerződés, a munkabérszerződés szabályoz- 
tassék, úgy, hogy azt a munkások érdekei megkívánják. Nem 
a sztrájk jogalapját kell nekünk keresnünk, a kik a mai 
helyzeten a munkások érdekében segíteni, változtatni aka- 
runk, nem azt a paragrafust kell keresnünk, a mely meg- 
mondja, szabad-e sztrájkolni, hanem oda kell törekednünk, 
hogy elejét vegyük a sztrájk szükségességének. Olyan törvé- 
nyeket kell csinálnunk, a melyekkel a munkások meg legye- 

nek elégedve, olyannyira, hogy többé sztrájkolniuk ne kell- 
jen. A szolgálati szerződést kell szabályozni és pedig a sza- 
bad akaratnak, ennek a sokat hirdetett szép elvnek egy kissé 
a figyelmén kivül hagyásával. Ha van szerződés a jogrend- 
szerben, a hol szükség van ti normativumokra, a hol szük- 
ség van a jus cogensekre, arra a szabályozásra, «quod prí- 
vatorum pactis mutari non potest», a hol a felek szabad 
akaratának folyást engedni nem szabad, akkor ez a szolgá- 
lati szerződés, a munkabérszerződés. Itt van szükség azok- 
nak a föltételeknek törvényes megállapítására, a melyeknek 
figyelmen kivül hagyásával szerződést kötni nem szabad és 
nem lehet. És ha mégis köttetnék ilyen szerződés, akkor az 
érvénytelen. Én el tudom képzelni, hogy el fog jönni az az 
idő, mikor a Ftkv. azt fogja mondani, hogy a munkabér- 
szerződés csak akkor érvényes, ha benne a munkás legfel- 
jebb napi nyolcz órai munkára kötelezi magát. El tudom 
képzelni azt a törvényt, a mely azt fogja mondani, hogy 
megállapítandók hely és idő szerint bizonyos körzetekben 
mindenütt a legminimálisabb munkabérek és ezeken alul szer- 
ződést kötni nem szabad, nem lehet. És ha ezeken alul köt- 
tetik is a szerződés, a munkás mégis a törvényes legmini- 
málisabb bért kívánhatja. (Már meg is van Ausztráliában!) 
EiTŐl a szabályozásról lehet és kell beszélni. Nem a sztrájk 
jogalapjáról, nem a sztrájk szervezéséről, hanem a munkabér- 
szerződés, a szolgálati szerződés szabályozásáról kell be- 
szélni. Eemélem, hogy a jogászegylet fog még alkalmat 
találni a Polgári törvénykönyv tervezetének megvitatása alkal- 
mával arra, hogy ezzel a legfontosabb vitális kérdéssel fog- 
lalkozzék. De ne foglalkozzunk az olyan elvont kérdésekkel, 
a melyekhez, a mint mondám, csak az a kérdés hasonlít, 
hogy vájjon szabad-e forradalmat csinálni. Mert forradalmat 
csinálni ugyan nem szabad, de azért mindig fognak csinálni, 
a míg emberek lesznek. Sztrájkot csinálni a jelen törvények 
szerint ugyan nem szabad, de addig, míg a munkások hely- 
zetén az igazságosság szempontjából segítve nem lesz, lesz- 
nek sztrájkok, mert a munkásoknak szükségük van reájuk. 

Dr, Back Frigyes: 

Tisztelt Uraim I 

Dr. Ágoston tanár úr előadását valamennyien nagy élve- 
zettel hallgattuk. A tanár úr magas színvonalon álló elő- 
adásában a sztrájk jogalapját fejtegette és inkább jogbölcsé- 
szeti alapon igyekezett nekünk a sztrájk jogalapját meg- 
magyarázni és velünk a kérdést megértetni. 

Előadása felett megindult a vita és azt láttuk, hogy 
mindjárt a két első felszólaló, dr. Szakolczai Árpád és 
dr. Pap Dávid tagtárs urak, magával a tulajdonképeni elő- 
adási thémával, a sztrájk jogalapjával nem is foglalkoztak. 

Ezen tényt, mint érdekes jelenséget azért kivánom le- 
szegezni, mert ez egy dolgot bizonyít. Azt, hogy mindenki, 
a ki az élet porondján mozog, a ki a sztrájkokat az életben 
közvetlenül figyelemmel kisérte, az ma már arról, hogy a 
sztrájk megengedhető e, igen vagy sem, ép oly kevéssé be- 
szél, mint arról, hogy az egyéni tulajdon vagy a végintéz- 
kedési szabadság megendhétő-e, igen vagy sem. A szti'ájkot 
ők is, mint én, nemcsak megengedhetőnek tartom, hanem a 
korlátlan teljes sztrájkszabadság hívének vallom magamat. 
De sietve hozzá keli tennem, hogy ezen korlátlan szabad- 
ságnak csak addig és annyiban vagyok lelkes szószólója, míg 
a munkás, mint a termelésnek egyik főtényezője, saját 
egyéni munkájának, egyéni productumának megfelelő és he- 
lyes értékelése szempontjából a sztrájk fegyveréhez, mint 
utolsó eszközhöz fordul. 

Azért helyes Bernsteinnak azon defiinitiója^ hogy a 
Bztrájk az egyetlen segítő eszköze a munkásoknak, hogy a 
piaczi esélyekkel a munkaadók önkényével szemben véde- 
kezzenek, hogy a sztrájkszervezet egy coalitio ad hoc. 

908 



Digitized byVjOOQlC 



55 

Csak az ily terjedelmű és czélú sztrájknak adom meg 
és ismerem el a teljes szabadságát. Ezt elvitatni, ezt meg- 
tagadni, a maradiság által szült oly nagyfokú igazságtalan- 
ság, mint a kartellek létjogát el nem ismerni. A mi a kar- 
tell a munkaadónak, az a sztrájk a munkásnak. Granzel 
helyesen mondja, hogy «Die Eartelle sind die FallschirmQ 
der hochgespannten Gonjunctur». Az ádáz verseny és így a 
a termelési eredmény helytelen értékelése eredményezi a 
munkaadóknál és a munkásoknál a szervezett egyöntetű el- 
járást. Ennek a munkaadónál a neve kartell, a munkások- 
nál a sztrájk. Minthogy a sztrájknak rendeltetésszerű idő-, 
határa roppant rövid, az csak addig szervezet és harez, míg 
az elérendő feltételek ki vannak viva és miként a sztrájk* 
statisztikák mutatják, a legtöbb sztrájk egyezséggel, a ki- 
tűzött czél részbeni feladásával végződik, a sztrájk általános 
közgazdasági szempontból kevésbbé veszélyes, mint a kartell. 
Mert a kartellek első sorban állandó szervezetet jelentenek, 
kartellek rendszerint 10 — 15, vagy még több évre köttetnek, 
másodszor pedig a sztrájkok területbeli határa rendszerint 
nagyon szűk, rendesen csak egy város, addig kartellek egy 
egész országra, gyakran több országra köttetnek. Továbbá az 
ú« n. kis ember, a nagy tömeg rendszerint a sztrájk árát 
csak élvezi, de nem fizeti meg, addig a kartell diktatúra 
hatását ép a kis ember szenvedi elsősorban. Továbbá, mint- 
hogy legíbus sic stantibus, a vámtörvények és a vámszer- 
ződéseknek egyelőre megváltozhatatlan fennállása mellett 
külföldről, illetve a kartell határain túlról olcsóbb árút nem 
lehet behozni, addig máshonnan minden nehézség nélkül igen 
is lehet munkást behozni. 

Elvileg a munkaadók ármozgalma, illetve árbiztositása 
a kartell sokkal veszélyesebb, mint a munkások bérmoz- 
galma. Minthogy pedig még ott is, a hol az állami hata- 
lomnak egyik vagy másik tényezője, mint pl. nálunk Magyar- 
országon a birói hatalom, illetve judicatura a kartelleket 
nem ismeri el, azok polgárjoga elvitázhatlan, a sztrájkhoz 
Taló jogról nem lehet szólni, azt el kell ismerni, mert quod 
uno aequum, alteri bonum. 

De újból ismétlem, ezt a jogot csak az ipari sztrájknak 

ismerem el. Tehát a hol a sztrájk csak hamis fogalomjelzés, 
a hol a sztrájk helyes megkülönböztethetés és elhatárolhatás 
hiányában csak oly kényelmes defínitio, mint sok orvosnak 
a neurasthenia, vagy ott, a hol lehet, a bírónak a «Grober 
Unfugt) paragrafusa, ott ezt a szabadságot semmikép sem 
concedálom, sőt a legtöbb esetben a tapasztalat azt mutatja, 
hogy az államnak a jövőben hasonló esetekben a legerélye- 
sebb közbelépése a legindokoltabb és felette szükséges. 

Hová jutnánk például, ha a sztrájkszabadság elvét el- 
ismernők, illetve ez alapon állva intézményes jogosultságát 
elismernők az oly tömeges sztrájknak, a melyet az iskolás 
gyerekek Posenben, az új népiskolai törvénynyel szemben 
rendeztek, vagy a melyet Váczott nálunk az állam foglyok és 
Krakkóban az előzetes letartóztatásban lévő rutén egyetemi 
hallgatók, mint éhező sztrájkot rendeztek? Hisz ezen utóbbi 
sztrájkok intézményes elismerése végeredményben azt jelen- 
tené, hogy a terheltek, a vádlottak saját delictumaik tekin- 
tetében a pertörlés jogát kétszer 48 órán belül mindig ki 
birják maguknak járni. Hasonlóan állunk az ú. n. politikai 
sztrájkokkal, t. i., a hol a munkabeszüntetésnek czélja, hogy 
a munkások akarata, sic volo sic jubeo, a parlament által 
feltétlenül érvényesüljön. De azért viszont nem minden munka- 
beszüntetés, a melynek czélja bizonyos specziális törvények- 
nek kivivása, a melyek a munkások létviszonyain hivatvák 
segíteni, politikai sztrájk. Az 1890. évi nagy osztrák, vagy 
1889. és 1905. évi nagy német bányász-sztrájkok, vagy 1898. 
évi nagy svájczi vasúti sztrájk daczára annak, hogy czéljuk 
az volt, hogy beszüntetik a munkát mindaddig, a míg a tör- 
vényhozás bajaikon nem segít, ezek nem voltak politikai 
sztrájkok, mert czéljuk a 9 órai munkaidő, szakszervezeteik 
elismerése és oly feltételek kivívása volt, mely az anyagi 
létkérdésükkel a legszorosabban összefüggnek és melyek a 
maguk valójában alig különböznek a kis helyi sztrájkoktól. 
Tehát ily sztrájkoknak, azon hamis fogalomjelzés czimén 
való letörése, hogy azok politikai sztrájkok, a legnagyobb 
igazságtalanság. 

Azt, hogy a sztrájk a munkásnak megengedett fegyvere, 
azt ma már jóformán mindenki, még a reakczió legsötétebb 

«zóRzólója is elismeri. Midőn ezeket akarja, nem akarva 
•csakis azért ismerik el, hogy titokban minél erősebb békókat, 
minél erősebb fegyvereket kovácsoljanak minden sztrájk le- 
iörhetésére, ezek a szokott óvatossággal hozzáteszik, hogy 
hiszen az igaz, hogy elvileg a munkásnak is szabad küzdeni 
a maga létéért, a maga jogáért, de azért mégis « valamit » kell 
ienni a sok sztrájk ellen, mert ez nem megy igy tovább, mert 
ma jóformán már nem dolgoznak, mert a nemzetgazdasági 
kár, a mit a sztrájkok okoznak, már, szinte elviselhetetlen. 

Mielőtt felszólalásunk tulaj donképeni tárgyára rátérnénk, 
hogy mi ez a « valamid, a mit a munkaadók akarnak, igy 
l^ét röviden odavetett adattal reá akarok mutatni, hogy a 
vádak mennyire alaptalanok, hogy tényleg a maga valójában 
mily kevés a sztrájkoló munkás, sztrájk czimén mily kevés 
munkanap, mily kevés kereset megy veszendőbe. Ezen szá- 
mokra reáutalva, azt a kérdést nem is feszegetem, hogy a 
sztrájkok által elért eredmény, a több kereset kinek szolgál 
-^Isö sorban előnyére, mert hisz köztudomású, hogy a több 
keresetnek első hatása az, hogy a szükséglet ép azon czik- 
kékben emelkedik, melyek a fogyasztás és igy a közvetett 
Adók tái-gya, vagyis, hogy a hasznot első sorban az állam 
maga húzza és másodsorban maguk a munkaadók, mert a 
munkás a többkeresetét nem viszi a takarékpénztárba, ha- 
nem tiszteségesebb ruházatra, megfelelő lakásra stb.-re for- 
•ditja, tehát a mit a munkaadók a réven vesztettek, a vámon 
busásan megszerzik. 

Fennebb előadott állításaim igazolására szolgáljon a kö- 
vetkező néhány számadat: 

Németországnak ez időszerint nyolcz millió ipari mun- 
kása van. A legmegbízhatóbb statisztikai adatok szerint az 
ntolsó hat év átlagát véve alapul évenként 97.300 munkás, 
azaz kerekszámban szólva, évi 100.000 munkás sztrájkolt, 
tehát össze-vissza 80 munkás közül egy. 

A német hivatalos statisztikában arra nincs adat, hogy 
ez a 97300 munkás hány napon át sztrájkolt és hogy mennyi 
munkabér ment igy veszendőbe. De a Generalkommission 
«der Q^werkschaften, vagyis a szervezett munkások központi 
-vezetősége megbízható tájékoztatást nyújt e tekintetben. 

1903-ban 88,964 munkás 2,622.232 munkanapon át nem 
dolgozott és így 7.675,937 márka munkabért vesztett el. 

1904-ben 128.700 munkás 2,120.154 munkanapon szü- 
netelt és így 7,825.369 márka munkabértől esett el. A köny- 
nyebb és egységes számítás kedvéért mondjuk tehát, hogy 
három millió munkanap és nyolcz és fél millió márka munka- 
bér veszett el, úgy a mathematikai pontos eredmény az, hogy 
évenként háromnyolczad, vagyis alig egyharmad munkanap 
és fejenként egy márka volt az átlagos évi veszteség. Két 
angol író kimutatta, hogy egy új nemzeti ünnepnek dekre- 
tálása, mint például a Sedan-napé, Németországon nagyobb 
veszteséget okoz, mint valamennyi sztrájk együttvéve. 

Ezek a számok, ez a mathematikai megdönthetetlen 
igazság a legjobb czáfolata a fenti közismert hangzatos frá- 
zisoknak. Ez annál erősebb ellenérv és ellenbizonyíték, mert 
Németországban jóval több a sztrájk, mint a másik két na^ 
ipari államban, Angliában és Amerikában. 

De minthogy a jelszó az, hogy valamit kell csinálni és 
az pedig a reformerek szerint nem lehet más, mint egy 
sztrájktörvény, nézzük majd közelebbről, hogy mit kivan- 
nak a reformerek, hogy nézetük szerint mi legyen ezen 
sztrájktörvényben benn ? 

A kik szintén törvényes orvoslást kérnek, de elég óva- 
tosan az arany középúton haladnak, azok azt mondják, hogy 
nem kell új törvény, csak a létezőket kell lelkiismeretesen 
és helyesen végrehajtani. Ha így kezeltetnek a törvények, 
akkor megvan a szükséges és kellő védőeszköz. Ezen utóbbiak 
táborához tartozik dr. Pap Dávid úr is, ki minapi felszóla- 
lásában azt mondta, csak hajtsuk lelkiismeretesen végre a 
büntető törvénykönyv 177. §-át és az ipartörvény 162. é& 
164. §§-ait, így meg lesz védve első sorban a munkaadó, ha 
pedig lelkiismeretesen végrehajtjuk a büntetőtörvénykönyv 
1. §-át, mely szerint bűntettet vagy vétséget csak azon cse- 
lekmény képez, melyet a törvény annak nyilvánít, úgy meg 
lesz védve a munkás. Különösen ezen utóbbi pont tekinteté- 
ben van a t. felszólaló úr nagy tévedésben. Mert a rendőr- 
kapitányok és szolgabirák által rögtönzött jog nem vétségek- 
nek az egyéni ízlés szerint történt statualásból állott, vétség 

czimén ők nem ítéltek és ítélhettek el mai napig senkit, 
hanem kihágások miatt, melyet ők, illetve a törvényható- 
ságok, melyeknek ők a szervei, az 1879 :XL. t.cz. 1. §-a 
szerint, igenis nagyon szabadon dekratálhattak. 

Ugyanis az 1879 :LX. t-cz. szerint a törvényhatóságok, 
a törvényhatósági joggal 'felruházott szabad kir. városok a 
törvényben felsorolt korlátok határain belül szabályrendeletir 
leg egyes cselekményeket kihágásoknak nyilváníthatnak, ellen- 
ben vétségek tekintetében csak a törvényhozást illeti meg ezen 
statuálási jog. Tehát dr. Pap Dávid úrnak ezen vádja helytelen. 

A büntető törvénykönyv 177. §-ának alkalmazhatása pedig 
ab ovo majdnem mindig ki van zárva és pedig két okból. 
Először is azért, mert a modern bérharcznak (sztrájknak), 
egyik jellegzetes vonása, hogy a munkások azt nyugodt, ko- 
moly, hogy úgy mondjam, alkotmányos baroznak akarják 
mindenkép minősíteni és így ezen szakasz alkalmazhatásának 
első kriteriónja, az erőszak fogalma többnyíre hiányzik. De 
nem alkalmazható, illetve nem alkalmaztatik másodsorban 
azért, mert ha erőszakot alkalmaznak a munkások, úgy 
inkább a sztrájktörők, mint a munkaadók ellen alkalmazzák. 
Már pedig tekintve, hogy ezen paragrafusban foglalt bűn- 
cselekmény indítványi és így a sértett indítványa nélkül a 
bűnvádi eljárás nem indulhat meg és még a sztrájktörő 
munkás sem tesz a köztapasztalat szerint feljelentést saját 
vére, saját osztálytársa ellen, vagy ha igen, , úgy legfőbb 
100 eset közül egyben : ezen arkanumnak, miként a tapasz- 
talat mutatja, alig van valami gyakorlati jelentősége. 

Hasonlóan vagyunk az ipartörvény 162. és 164. §§-val. 
Az, hogy a 162. §. folytán összebeszéléseknek nincs magán- 
jogi hatálya, vajmi keveset ér. Mert az összebeszélés alapján 
támadt, abban sarkaló magánjogi igényt eddigelé bírói úton 
úgyis alig érvényesítettek, azt ha akarják, sokkal kényed 
naesebb módon érvényesíthetik, tehát az ily követeléseket 
naturális obligatíóknak való minősítése nem óvszer sem a 
sztrájkok ellen, sem pedig az esetleg érvényesíthető terhes 
új megállapodásokkal szemben. 

A 164. §. alapján, bűnvádi úton tekintve, hogy az 1884. 
évi 39.260. számú belügyminiszteri rendelet szerint az eljá- 

rás hivatalból indítandó meg, bármily módon is jutott a 
kihágás az eljárásra hivatott hatóságok tudomására, ngyan 
inkább lehet eljárni, mint a B. E. 177. §. alapján, de mint- 
hogy itt is az erőszaknak egyik neme, a « fenyegetés », a 
megkívánt tényáUadéki elem és az a fentebbiek szerint rit- 
kán forog fenn, ennek a szakasznak is eddigelé kevés hasz- 
nát vették és vehették. 

Tehát ezek a fennálló törvények a munkaadó szem- 
pontjából gyenge arkanumok. A nagy többség be is látta ezt 
és ép ez okból sürgeti az ú. n. sztrájktörvényt 

Az általános jogpolitikai szemponttal, hogy vájjon egyik 
társadalmi osztálynak előnye szempontjából, a másik ép oly 
fontos társadalmi osztály hátrányára szabad-e még a XX. 
században törvényeket hozni, nem kivánok foglalkozni, csak 
a gyakorlati szempontból nézve és vizsgálva, a kérdést kívá- 
nom kimutatni, hogy mindaz, a mit a sztrájktörvények ra- 
jongó hívei abba belevétetni kivannak, vagy már létező és 
teljes kudarczot vallott törvényekben benn van, vagy pedig 
oly intézkedések, a melyek tisztán annyit jelentenek, mint 
osztályuralmat dekretálni. 

A külföldi törvényhozásra, a külföldi irodalomra már az 
idő rövidsége miatt sem térek ki, hanem állításom igazo- 
lására ismertetni kívánom, a magyar munkaadók egyik elő- 
kelő egyesületének, az « Országos Iparegyesület ))-nek e tárgy- 
ban hozott felterjesztését. 

A nevezett egylet terjedelmes felterjesztése hosszasan 
foglalkozik a sztrájktörvény megalkotásának szükségességével 
és javasolja, hogy ennek keretében szabályozni kell magát 
a sztrájkot és nem szabad megengedni, hogy más szakma- 
beli munkások presszionálják más szakmáknak a sztrájkra 
vonatkozó elhatározását, miként ez legutóbb számos konkrét 
esetben tényleg megtörtént; 

ki kell mondani, hogy munkabeszüntetést, illetve munka- 
kizárást úgy a munkások, mint a munkaadók csakis ható- 
sági kiküldött jelenlétében és pedig csakis a békéltetés és 
egyeztetés meghiúsulása után határozhassák el és pedig az 
összes érdekeltek titkos szavazat után megállapított kéthar- 
mad többségével; 

e törvény keretében első sorban szabályozni kell a bé- 
kéltető eljárást és lehetőleg egy állandó sztrájk-bíróság létesí- 
tését is kell biztosítani, melynek döntését az érdekelt felek 
minden esetben respektálni tartoznának. Ez eljárásra nézve 
a külföldi jndikatura által nyújtott anyagot viszonyainkhoz 
alkalmazva kell felhasználni; 

idegen elemeket általán távol kell tartani a sztrájkoló 
munkások intézőségétől és gyülekezeteitől ; 

intézményes és törvényes garancziák útján a mostani- 
nál hatályosabb védelmet kell biztosítani a dolgozni akaró 
munkásoknak és az érdekeltek megterhelése nélkül e ren- 
delkezésnek erélyesen és gyorsan kell foganatot szerezni az 
ipari telepek, ezek tulajdonosai és hozzátartozóinak védelme 
tekintetéből; 

a sztrájkpénztárakat, a sztrájktanyákat hatóságilag és 
szigorúan kell ellenőrizni és eklatáns visszaélések esetén 
haladék nélkül feloszlatni, esetleg lefoglalni; 

kívánatos a munközvetités egységes és egyenletes ren- 
dezése az egész országban, iUetőIeg a munkaközvetítésnek a 
hatósági munkaközvetítőben való konczentrálása és minden 
másnemű ipari munközvetítésnek, tehát úgy a munkaadók, 
mint a munkások és segédek testületei és egyletei által 
vezetett munkaközvetítésnek teljes beszüntetése; 

kísérletet kell tenni a sok helyütt bevált kollektív munka- 
szerződések intézményének alkalmazásával; 

a sztrájk, bojkott és munkakizárás eseteit vis majornak 
kell deklarálni úgy az állami, mint hatósági szállításoknál 
és társadalmi mozgalom útján a magánszállításoknál is; 

védelmet kell nyújtani a lassú dolgozás, az ú. n. ameri- 
kai bojkott ellen és minden iparágban a minimális munka- 
bérek megállapításával az ellenszolgáltatás, vagyis a munka- 
teljesítmény minimumát is fixirozni kell; 

intézkedéseket kell statuálni, melyek szerint a közérde- 
ket és közrendet veszélyeztető visszaélések, vagy veszélyes 
mérveket öltő erőszakosságok és kihágások esetén a sztrájk- 
jogot hosszabb, rövidebb időre fel lehessen függeszteni. 

Bővebb kommentár nem szükséges. Minthogy nem állít- 
hatom, hogy e magyar javaslatban, illetve e kérelemben 

815 



Digitized byVjOOQlC 



6á 

retrográdabb szellem nyilvánulna meg, mint más külföldi 
törvényben vagy törvényjavaslatban, azt hiszem, hogy minden 
objektiv ember nékem igazat ad abban, a mit én a sztrájk- 
törvények tekintetében mondottam. Azok olyanok, mint az 
alexandriai könyvtár. Vagy csak annyi van bennük, mint a 
koránban és akkor feleslegesek, vagy más van bennük és 
akkor károsak. 

De bármennyire is a korlátlan sztrájkszabadságnak va- 
gyok lelkes hive, be kell vallanom azt, hogy túlságos sok 
az indokolatlan sztrájk Magyarországon és hogy ezek többet 
ártanak a munkaadóknak és kevesebbet használnak a mmi- 
kásoknak, mint bárhol. Ennek okát én ugyanazon jelenség- 
ben látom, mint abban, hogy Németországban több a sztrájk, 
mint Angliában. A munkásság ugyanis nincs eléggé szer- 
vezve, hiányzik az az erő és az a higgadtság, mit csak a 
tömörülés nyújt. De nemcsak erőt és higgadtságot ad a 
szervezet, vagyis nemcsak czéltudatosabb és nyomatékosabb 
lesz a szervezett munkásság fellépése, hanem a szervezés 
egyszersmind az út az anyagi boldoguláshoz, a létviszonyok 
jelentékeny javulásához. Ugyanis csak szervezett munkásság- 
gal köthető kollektív szerződés és minden koUektiv szerződés 
jövedelem-gyarapítást és állandósítást jelent. 

Ezért igénytelen nézetem szerint a legjobb sztrájk- 
védelmi szer, a munkásszervezetek erősbödése és kollektív- 
szerződések kötése. Ez így egyszersmind a természetes út 
arra, hogy a munkaadó és munka közt a béke helyre- 
álljon, mert a mai viszonyok tarthatatlanok, ennél a harcz- 
nálcsak legyőzöttek lesznek, de senki sem lesz győztes. 

Dr. üjlati Oéza: 

Tisztelt Teljes-ülés! 

A coUectiv munkásszerződéseknek hazánkban való jog- 
hatályáról kívánok szólani. 

Az ipartörvény 163. §-a rendeli nálunk coUectiv szer- 
ződések létesítését. A törvény kötelezi az elsőfokú iparható- 
ságot, hogy mihelyt strike kitöréséről értesül, haladéktalanul 
békéltető-bizottságot hívjon össze. Ez azonnal összeül, a <(meg- 
békéltetés czéljábóh tanácskozik és megállapodásokat létesít. 
Ezek tekinthetők nálunk coUectiv munkásszerződéseknek.Ugyanis 
a munkaadók és munkások testületeinek választott megbízottai 
alkudoznak és hozzák létre a munka- és bérszabályzatot. 
A munkaadókból álló ipartestület választ hat tagot, a segé- 
dek választó ülésükön szintén hat tagot választanak a békél* 
tető-bizottságba. 

Az 1893 : XXVIII. t-cz. 35. §-a szerint, ha az iparható- 
fiág által vezetett békéltetés eredménynyel nem járna, «a 
kereskedelemügyi miniszter a békéltető-bizottság megalakítá- 
sával, illetve a felmerült egyenetlenségek kiegyenlítésével az 
ipar felügyelőt bízza meg». 

Az ily módon bizonyos iparágban és helyi területen ha- 
tályoSy írásba foglalt munka- és bérszabályzatok intézkednek 
a munkaidőről, munkabérekről, útiköltségekről, munkaszüne- 
tekről stb. 

Megállapodásokat tartalmaznak mindazon vitás kérdések- 
ről, a melyeket az idő és viszonyok felvetettek, miért is lehe- 
tőleg kimerítőek. Hatályuk rendszerint több évre szól. Ha 
bizonyos határidőn belül valamelyik coUectiv fél, vagyis a 
munkaadók, vagy a munkások összessége fel nem mondja a 

béregyezményt, érvénye rendszerint egy-egy évre meghosszab- 
bítottnak tekintetik. 

Ezen munka- és bérszabályzatok rendszerint nagy strikeok 
eredményei, maguk az érdekelt felek, illetve azok megbízottai 
megállapodásai, miért is az illető iparágban annak megtar- 
tására és betartására nagyon ügyelnek. E czélra szolgálnak 
a munkaadókból és munkásokból a béregyezmény által ren- 
delt úgynevezett « árszabály védő bizottságok*. Ezek a sza- 
bályzat megsértőire bírságot rónak ki, a mely bírósági úton 
nem hajtható ugyan be, közvetett úton azonban kikényszerí- 
tik annak megfizetését. Ezenkívül a szabályzatok kikötései 
szerint a műhelyekben, gyárakban a munkások bizalmi férfiai 
őrködnek azok betartásán. 

Már most az a kérdés, hogy milyen joghatálya van ná- 
lunk a collectiv munkásszerződéseknek 1. az egyéni felek, 
2. a collectiv felek között ? Azok rendelkezései mindkét irány- 
ban bírói úton kikényszeríthetők-e ? 

A külföldi államok jogállapolairól nem kívánok most 
szólani. Van külföldi példa rá, hogy választott bírósági eljárás 
kötelező, vagy csak facultativ a kollektív szerződések elbírá- 
lására. Vagyis ezen szerződések nem csak az egyes felek 
közti, hanem a munkaadó- és munkásösszesség közötti viszony- 
ban is bíróilag kíkényszerithetők. 

L Egyéni viszonyban hazánkban. 

Kétségtelen, hogy ha a munkaadó munkásával oly egyéni 
szerződést köt, a mely a collectiv szerződéssel ellenkező, 
akkor a rendes bíróság első sorban az egyéni szerződési 
veszi döntőnek és legfeljebb — mint mindjárt rámutatok — 
csak másodsorban a collectiv szerződést. A rendes bíróság 
előtt a béregyezmények ilyen kikötése érvénytelen: «E sza- 
bályzattal ellentétes minden szó- és írásbeli megállapodás 
semmisnek tekintendő és peres esetekben csak is eme szabály- 
zat mérvadó.*) 

Ezen parancsoló rendelkezés ellenkezik az ipartörvény 
88. §-ában foglalt azon elvi szabálylyal, a mely szerint «az 
iparos és segéde közötti viszony szabad egyezkedés tárgya*. 

A béregyezmény eme parancsoló rendelkezését az ipar- 
törvény 141. és 176. §-aiban meghatározott vitás munkás- 

Ügyekben birói functiót végző ipartestületi békéltető- bizott- 
ság, mint elsőfokú iparhatóság (a mely megkülönböztetendő 
a strike esetén összeülő békéltető- bizottságtól) követendőnek 
tartja magára nézve. 

A bizottságoknak saját testületei, esetleg épen maguk az 
illető bizottsági tagok létesítették nagy barezok után ama 
béregyezményeket. Ha ezeket maguk nem vennék ítélkezéseik 
alapjául, önmagukkal jönnének ellenkezésbe. 

Máskép jár el aztán a rendes bíróság, a hová a hatá- 
rozattal meg nem elégedő fél az ügyet átteszi. Mint említet- 
tem, a rendes bíróság már első sorban az egyéni szerződés 
alapján ítélkezik. 

Ha a collectív szerződés mellett egyéni szerződés nincs-, 
vagy van, de az utóbbi csak részlegesen vagy amazzal nem 
ellenkezően intézkedik, vagy homályosan, — akkor már 
a collectív szerződés joghatályának a rendes bíróságnál 
is előtérbe kell lépnie, mint tényleges szokásnak. Mint ilyen 
pótolja, kiegészíti és magyarázza az egyéni szó-, vagy 
írásbeli szerződést és ezért a rendes bíróságnak nem szabad 
ezt figyelmen kívül hagynia. 

A collectív szerződések ösmerete a legélénkebben él úgy 
a munkaadók, mint a munkások tudatában. 

Hosszú küzdelmek vitáin még a legtudatlanabb munkás 
ösmeretébe is behatolt azoknak legalább lényeges tartalma. 
Valóságos «magna charta » az ilyen hosszú, néha véres strí- 
keok eredményeképen létrejött collectív szerződés a munkás 
számára. Azonban a munkaadó is jól ösmerí azt, már azért 
is, hogy jogait kellőkép megoltalmazhassa a munkások jogai- 
val szemben. 

A munkás ha munkába lép, a collectív szerződésre gondol 
és benne van az mindkét fél tudatában és akaratában. 

Már most, ha a munkás szó-, vagy írásbeli megállapodás 
nélkül munkába lép, az collectív szerződés alapján munkába 
lépőnek tekintendő, mert fel kell tételezni, vagyis az a véle- 
lem, hogy akarat aazon iparágban szokásban lévő collectív szer- 
ződésre irányult. A bíró a collectív szerződés alapján Ítéljen 
flyenkor. Ha pedig a munkaadó a collectív szerződésnél 
rosszabb, a munkás annál jobb szerződési kikötést alle- 

gál, az eUéréseket — Bzemben a tényleges szokással — az 
állító fél tartozik bizonyítani. 

Ha a munkás perel és a munkaadó alperes azt vitatja, 
hogy valamely, a collectiv szerződésben megállapított díj 
vagy pótlék fizetését ő kizárta, a biróságnak nem lehet az az 
álláspontja, hogy a felperes munkás bizonyítsa be a munka- 
bérszerződés feltételeit, és azt is, hogy ama díj, vagy pótlék 
valóban jár, hanem a munkaadónak kell bizonyítani, hogy 
ő annak fizetését — szemben a coUectiv szerződéssel — ki- 
zárta. 

Kétségtelen, hogy a collectiv szerződéseknek nemcsak 
szerződéspótló, hanem azt kiegészítő és magyarázó hatálya 
is van 8 mint ilyen fontos szerepet játszik napjainkban. 

Mint minden helyi tényleges szokás alkalmazásánál, úgy 
a kollektív szerződéseknél is a rendes biróságnak mégis vizs- 
gálnia és megállapítania kell, hogy az illető iparágban és 
helyen a munkabérszerződések túlnyomó többségénél valóban 
alkalmazásban van-e a collectiv szerződés? Ezt képesített 
iparágnál az illető ipartestület elöljáróságának, nem képesí- 
tett iparnál az illetékes kereskedelmi és iparkamara, vagy a 
szakmabeli iparos-, vagy munkásegylet meghallgatása alapján 
állapítja meg a bíróság. 

Mint tényleges szokást, a bíróság köteles azokat alkal- 
mazni az 1869 : IV. t.-cz. 19. §-a értelmében. Miután azon 
iparosok, a kik nagyiparosok, gyárosok, vagy e nélkül is, 
mint törvényszékileg bejegyzett czégek, egyszersmind keres- 
kedőknek tekintendők, a ker. törv. 267. §-a értelmében a 
collectiv szerződéseknek a « kereskedelmi forgalomban elfoga- 
dott szokás és gyakorlata joghatálya van. 

Szerepük fontossága annál inkább nőttön-nő, núnthogy 
a munkások nem tartják illő dolognak, ha bárminemű attól 
eltérő szóbeli megállapodást kötnek, okirat aláírásától pedig 
egymást valósággal eltiltják. Egyéni szerződés nem létében 
mindig a collectiv szerződések lesznek a rendes bírósági Íté- 
letek előtt is érvényesek. Álig van már iparág hazánkban, 
melynél bérharcz és kollektív szerződés nem lett volna. 

2. A collectiv szerződések joghatálya a collectiv felek kö- 
zötti viszonyban. 

Ha a munkaadók, vagy munkások ösazesBégei v&ratlanul 
eltérnének a collectiv szerződés betartásától, akkor az már 
megszűnnék tényleges szokás és gyakorlat lenni és akkor a 
magyar jogállapot szerint az nem lesz bírósági úton kikény- 
szeríthető. 

Ez esetben sanctiója újabb bérharcz, stríke lehet. Ámbár 
az ipartörvény 163. §-a szerint a strike-békéltető-bizottság 
ta megbékéltetés iránt tanácskozik » és nem kötelező meg- 
állapodásokat létesít, mégis az összességek ellenében való 
állami kikényszeríthetőség nélkül is meg van a collectiv 
szerződéseknek tényleges ereje és hatálya a kizárásoktól és 
bérharczoktól való tartózkodásban. Mennél nagyobb tért nyer- 
nek a collectiv szerződések az egyéni szerződésekkel szem- 
ben, annál inkább csökkenni fognak a strikeok. Ennek példá- 
ját mutatja Anglia, hol a strikeok tulajdonképen megszűntek 
gazdasági tényezők lenni, minthogy a collectiv szerződések 
teljes elismerést nyertek. 

Ezen pár szóban kívántam ezen kérdésnek hazánkban 
való jelen állapotát megvilágítani. 

1907. évi április hó 27-ón. 



Dr. Kiss Géza: 

T. Teljes-üléfl! 

Mindenekelőtt legyen szabad jeleznem, hogy felszólalá- 
som talán bizonyos tekintetben egyoldalúnak és tulságosas 
stricte jogászi felszólalásnak fog feltűnni, a mely a kérdés- 
nek szocziologiai, szocziálpolitikai, stb. momentumait tekin- 
teten kivtil hagyja. Ezt azonban két szempontból teszem: 
egyrészről azért, mert az eddigi felszólalásokból, úgyszintén 
a vita alapjául szolgáló előadásból azt vettem észre, hogy a 
kérdésnek ezek az oldalai igen beható és részletes kifejezést 
nyertek, másrészről pedig úgy tapasztaltam, hogy a kérdés- 
nek par excellence jogi, constructionalis és concréte a jogászt 
és törvényhozót érdeklő oldalai talán kevésbbé fejttettek ki. 
És most még csak egyet vagyok bátor felhozni, nevezetesen 
azt, hogy csupán az előadást, azaz a vita alapjául szolgáló 
értekezést van szerencsém egész pontosan, t. i. hiteles szö- 
vegben ismerni és így első sorban ahhoz tudom tartani ma- 
gam, mig a felszólalásokat csupán kivonatosan ismerem, te- 
hát igen könnyen megtörténhetik, hogy egyes olyan szem- 
pontokat, a melyeket már felhoztak, ismételni fogok, avagy 
esetleg bizonyos eddig történt megjegyzésekre nem fogok 
kellőleg reflektálni. 

Ezek után legyen szabad áttérnem is medias res, vagyis 
annak konstatálására, hogy a kérdés megítélésénél tulaj don- 
képen miről van szó. A felolvasás czime : a sztrájk jogalapja. 
A sztrájk jogalapja alatt pedig, gondolom, ezt értjük: meg- 
állapítani azokat a jogi elveket, tételeket, a melyek alapján 
az ú, n. sztrájk, vagy mondjuk körülírva, a tömeges munka- 
beszüntetés bizonyos esetei indokoltaknak látszanak, azaz 
megállapítható az a bizonyos jogalap, a melynek konstatá- 

lása által a sztrájk és a szerződésszegés fogalma egymástól 
ebben a tekintetben elválaaztbató, olyan értelemben, hogy 
t. i. distingválni leszünk képesek ama munkabeszüntetések 
között, a melyek bizonyos okoknál fogva nem képeznek szer- 
ződésszegést és azok között, a melyek — már akár de lege 
lata fogjuk fel a kérdést, akár de lege ferenda, szóval a mi 
álláspontunkhoz képest — szerződésszegéseknek minősitendők. 
Nézetem szerint ez volna a kérdésnek kizárólagos tárgya. 

A fölolvasás azonban igen helyesen túlmegy a ozimén, 
t. i. foglalkozik azzal az első sorban tekintetbe jövő fontos 
legislatorius kérdéssel, hogy az ú. n. formailag szerződés- 
szegő sztrájknak mi legyen a jogi következménye ? E szerint 
tehát két kérdésünk van : 1. első sorban az elhatárolás kér- 
dése, nevezetesen, hogy hogyan függ össze egymással a sztrájk- 
nak és a szerződésszegésnek fogalma, 2. a második kérdés 
pedig az, hogy minő törvényhozási elvek nyerjenek alkal- 
mazást a sztrájknak azon esetei tekintetében, a melyek szer- 
ződésszegésnek minősítendők. Azt hiszem, hogy ez a két kérdés 
a jogász szempontjából körülbelül kimeríti a kérdés tárgyát. 

Első sorban vegyük tehát szemügyre az első problémát, 
begy i i. hogyan függ össze egymással a sztrájk és a szer- 
ződésszegés? Az előadó úr helyesen állapítja meg, hogy az 
olyan sztrájk, a mely «formaliter» sem szerződésszegés, vizs- 
gálat tárgyává jogi szempontból egyáltalán nem tehető. 

Ez alatt azt értjük, hogy vannak olyan tömeges munka- 
beszüntetések, a melyeknél egyáltalán, még formaliter sem, 
merülhet fel az a kérdés, hogy vájjon itt szerződésszegéssel 
állunk- e szemben, holott a közönséges életben a szójárás 
sztrájkról beszél, így pl. beszélnek aratómunkások sztrájk- 
járól akkor, midőn az aratómunkások folytatólag nem akarnak 
szerződést kötni. Ez a nem jogásznak kifejezése, a melyhez 
nekünk, természetesen, semmi közünk. 

Ezeket a jelenségeket tehát már ab ovo kirekesztvén a 
vita anyagából, az a további kérdés merül fel, hogy miként 
itélendők meg azok a sztrájk-esetek, a melyek formaliter, kül- 
sőleg, első tekintetre egy érvényesen fennálló szerződés meg- 
szegéseként mutatkoznak ? 

Az előadó úr érvei annak kimutatására irányulnak, hogy 

ezekben az esetekben egyáltalán nem szabad szerződésszegésről 
beszélni. E czélból számos argumentumot igyekezett érvénye- 
síteni, igy hivatkozott a szabad elhatározás hiányára, hivat- 
kozott az uzsoraszerződések szempontjának alkalmazására, 
továbbá a szerződések esetleges olyan változására, a mely 
azt a szerződést valódi lényegéből kiforgatja, vagy legalább 
is a munkás szempontjából olyanná teszi azt a szerződést, 
a melybe a munkás tulajdonképen már eleve nem ment bele : 
ez a clausula rebus sic stantibus szempontjának alkalma- 
zása. Azután a coUeetiv szerződés szempontját vitte be a 
kérdésbe, a melynek alapján hangoztatja: a) hogy a munkások 
tényleg sohasem köthetnek egyéni munkabérszerződést, b) hogy 
a munkások minden társuk által kötött szerződés körül ér- 
dekelve vannak. 

Mindezeknek a szempontoknak az érvényesítése igen he- 
lyes lehet akkor, ha azok következményeit helyesen vonjuk 
le, az az, ha azt mondjuk, hogy ezekre a szempontokra tá- 
maszkodva a « formaliter » szerződésszegőknek feltűnő sztrájk- 
esetek egy részére nézve a szerződésszegés-minőséget mégis 
tagadnunk kell. így a magam részéről is csak helyeselni tu- 
dom a felhozott momentumokat, a melyek a szerződésszegő 
és nem szerződésszegő sztrájk megkülönböztetése tekintetében 
jelentős szerepet játszanak. Az előadó úr azonban nem ezt 
a helyes konzekvencziát vonta le, hanem — és pedig szerintem 
egészen indokolatlanul — generalizált, azaz azt mondta, 
hogy minden néven nevezendő sztrájk jogosult, tehát a jog- 
rendszernek egyáltalán semmiféle represszáliát nem szabad a 
sztrájk ellen alkalmaznia, sem magánjogi, sem büntetőjogi 
alapon. 

Kétségtelen, hogy a most szóban forgó szempontok úgy- 
szólván valamennyien levezethetők a mai jogdogmatika útján Í8. 
Az előadó úr tehát igazságtalan a modern jogdogmatikával 
szemben, midőn azt olyannak tüntette fel, a mely egyáltalán 
alkalmazhatatlan ebben a kérdésben és a melyet olyan le- 
dönthetetlen válaszfal különít el a szóban forgó modem kér- 
désektől, hogy egyáltalán már eleve helytelen volna annak 
eleveivel operálni. Hiszen az összes szempontok levezethetők 
szigorúan jogdogmatikai alapon is. így a szabad akaratelha- 

tarozás hiányának szempontjait a mai jogrendszerben, a mai 
jogrendszer által is helyesen lehet alkalmazni akkor, hogyha 
ez szabadon, azaz oly módon történik, a mint azt egy mo- 
dern biró, egy bon jage tudja tenni, a ki t. i. nem a tör- 
vény betűihez alkalmazkodik, hanem alkalmazza a törvény 
valódi szellemét Természetes, hogy tévedés, kényszer, meg- 
tévesztés eseteiben a szerződés megszegéséről beszélni nem 
lehet, miután maga a szerződés is érvénytelen. 

ugyanide tartozik az uzsoraszerződés szempontjának ér- 
vényesítése. Bizonyos, hogy az olyan szerződés megsértése, a 
mely oly módon jött létre, a mely az uzsora kritériumait 
magában hordja, nem szerződésszegés, mert hiszen egyálta- 
lán nem is lehet szó érvényesen megkötött szerződésről. Itt 
tehát legfeljebb azt lehet mondani, hogy minden tekintetben 
helyesen követeli az előadó úr az uzsora kérdésének bi- 
zonyos, a mai jogrendszernél messzebbmenő, azaz olyan 
szabályozását, a mely az uzsora fogalma alá von olyan ese- 
teket is, a melyek a mai jogrendszer, vagy, mondjuk, mai 
tételes törvényeink szerint nem vonhatók oda. Sőt esetleg a 
magyar ptk. Terv. 957. §-ánál is tovább mehetünk. Denique, 
mihelyt tágabb vagy szűkebb keretben az uzsorát megcon- 
struáltuk és mihelyt ezen constructiónak a törvényhozás út- 
ján is eleget tettünk, akkor már megint absorbeálva vannak 
bizonyos esetek, melyek ehhez képest szerződésszegéseknek 
nem tekinthetők. 

Hasonlóan állunk a clausula rebus sic stantibus kérdé- 
sével : minden olyan esetben, a midőn feltétlenül consta- 
tálható az, hogy a szerződés lényegét, a szerződés individuá- 
lis körülményeit megváltoztató olyan lényeges körülmények 
jöttek közbe, a melyek előleges fenforgása esetén a munkás 
az illető szerződés megkötésébe nem ment volna bele, a clau- 
sula rebus sic stantibus szempontja alkalmazható. Az már 
más kérdés, hogy ez a szempont olyan módon alkalmazandó-e^ 
a hallgatólagos akaratnyilvánításnak nézetem szerint kissé 
erőszakos beleinterpretálásával, a mint azt az előadó úr tette, 
vagy pedig az egyes eseteknek bizonyos individuális mérlege- 
lésével. Elismerem, hogy megint számos olyan eset merül 
fel, mikor ennek a szempontnak alkalmazása egy egyébiránt 

érvényes szerződéstől való utólagos visszalépést lehetővé tesz. 
És épen ennek a szempontnak alkalmazása, a mely egyéb- 
iránt a kérdésnek igen nagy körét képes felölelni, mutatja 
azt, hogy a mai dogmatika korántsem az a merev és az 
életviszonyokat kellőleg nem mérlegelő tudomány, a mely 
ilyen kérdésekben teljesen alkalmazhatatlan volna. 

Erre nézve különben jellemző példa a német jogtudo- 
mánynak álláspontja, a mely ezt a kérdést sokkal kevésbbé 
erőszakosan, sokkal liberálisabban, sokkal kimerítőbben, de 
mégis bizonyos jogászilag indokolható határok között tudja 
megoldani ; értem t. i. azokat az eseteket, a mikor egy egyéb- 
iránt érvényesen megkötött szerződés fennállása folyamán olyan 
szempontok lépnek fel, olyan körülmények változnak meg, 
hogy fel kell tennünk azt, hogy a munkás ezt előre látván, 
nem ment volna bele az illető szerződésbe. A német jogtudo- 
mánynak erre az esetre az az uralkodó álláspontja, — legalább 
is ez idő szerint az auctoroknak túlnyomó része azt az állás- 
pontot követi, — hogy az utólagosan bekövetkező lehetetlenülés 
szempontja alkalmazandó, t. i. alkalmazza a német polgári 
törvénykönyv 280. és 325. §-át, a mely kijelenti azt, hogy a 
szerződésnek utólagosan való lehetetlenné válása esetére az 
adós kötelezettségétől menekül, feltéve, hogy ez a lehetet- 
lenné válás az adós hibáján kivül történt. 

A lehetetlenségnek ez, a törvény szavaival ilyen módon 
megállapított fogalma a német jogtudomány által igen széles 
körű kiterjesztést nyert olyan módon, hogy a szolgáltatás 
utólagosan és adós hibáján kivül való lehetetlenülésének mi- 
nősítik azt az esetet, midőn ilyen, az előadó úr szerint hall- 
gatólagos akaratnyilvánítás útján belemagyarázandó rebus sic 
stantibus szempontja forog fenn. Ilyen esetben a német jog- 
tudomány azt monja, hogy az adós a szolgáltatástól mene- 
kül, a minek szükségképeni következménye az, hogy a szer- 
ződéstől való ilyen visszalépés, legyen az akár individuális, 
akár tömeges, megint csak nem foglalható a szerződésszegés 
fogalma alá. 

M^^gj^gyzem, hogy még más figyelemre méltó eszmék is 
merültek fel a német jogtudományban. így nevezetesen ujab- 
ban néhány jogtudós megtámadta azt az álláspontot, hogy a 

lehetetlenülés esetét alkalmazzuk és többek közt Landsberg 
és Thur azt mondták, hogy a magánjogi végszükség esetével 
kell operálni. Legújabban pedig Erückmann arra az állás- 
pontra helyezkedik, hogy tulaj donképen egy, a német polgári 
törvénykönyvből úgy deduotive levezethető, mint az egyes 
intézkedésekből induotive megállapítható ellenjog forog fenn, 
a mely ellenjognak alkalmazása által az adós a szerződés- 
szerű kötelezettség teljesítésétől minden kártérítés következ- 
ménye nélkül visszaléphet. 

Szóval, megint csak azt látjuk, hogy a formaliter szer- 
ződésszegéseknek látszó esetekből bizonyos számú esetet ab- 
sorbeálnunk kell. 

Csak példakép akartam tehát felhozni néhány esetet 
arra, a melyek illustrálják azt, hogy a modern dogmatikának 
oonstructiói helyesen, a törvény szellemének megfelelően al- 
kalmazva, képesek absorbeálni nagyon sok olyan esetet, a 
mely formaliter szerződésszegés, materialiter mégsem az. 
Ezzel azonban a világért sem akarom azt mondani, hogy 
helytelen a mai constructiók helyett ujabb intézményeket pro- 
ponálni és a kérdésnek egészen uj és szélesebb alapon 
menő reformját indítványozni. Sőt én is azt mondom : nem 
arról van szó, hogy egyes esetek többé-kevésbé erőszakolt 
constructiók által megoldhatók-e, hanem arról, hogy a fel- 
merülő esetek valóságos természetéhez képest olyan jogi sza- 
bályokat állítsunk fel, a melyek már eleve magukban foglal- 
ják a megfelelő szabályozást. 

Csakhogy itt azt kell mondanom, hogy sajnosán nélkü- 
lözöm azokat a concret propositiókat, a melyeket a jogász, 
illetőleg törvényhozó a jogi elbírálás, illetőleg törvényhozási 
szabályozás megfelelő bázisaiul felhasználhatna. Csupán uta- 
lások találhatók arra nézve, hogy 1. acollectiv szerződés in- 
tézményszerűleg elismertessék és 2. a munka- és szolgálati 
szerződés valamelyes, az eddigi szabályozástól lényegesen eltérő 
módon szabályoztassék. Hogy miképen? erre conerét útmu- 
tatást nem találunk és így ezzel a talán legfontosabb kér- 
déssel, sajnos, nem is foglalkozhatom. A kifejtettek alapján 
tehát csak azt constatálhatjuk, hogy két szempont van, a 

melynek alapján a sztrájkok bizonyos esetei absorbeálandók 
a szerződésszegő sztrájkok esetei közül: 

a) vagy maga a szerződés, melynek soi disant megsér- 
téséről van szó, érvénytelen (kényszer, tévedés, megtévesztés, 
erkölcstelen, uzsora, stb. stb.) 

b) vagy a szerződés érvényes ugyan, de jogos ok merült 
fel a visszalépésre. 

Ha már most ezek a szempontok az összes sztrájk-ese- 
teket absorbeálnák, akkor az előadó úr eredményei helye- 
sek volnának, akkor tényleg azt mondhatnók, hogy egyálta- 
lán nem létezik olyan sztrájk, mely szerződésszegés volna, 
tehát a sztrájk elleni represszáliákról se lehetne beszélni. 
A dolog azonban nem így áll : a felhozott szempontok elvon- 
nak ugyan számos esetet, de még mindig fenmarad az ese- 
tek egy jelentékeny része, a mely sem egyik, sem másik ok 
alapján sem vonható el a szerződésszegő sztrájk kategóriája 
alól. És ez nemcsak a jelenlegi jogdogmatika alapján való 
okoskodásból következik, hanem a legmesszebbmenő legisla- 
torius szemléletből is. Ezt az előadó úrnak egyáltalán nem 
sikerült megczáfolnia. Felhozott ugyan egyetlenegy érvet, t i. 
hogy jelenlegi viszonyaink tüzetes és sokoldalú mérlegelése 
mellett minden egyes esetben fenforog a szerződő félnek sza- 
badakarat- elhatározási hiánya, a mit olyan módon formuláz 
az előadás végén, hogy: «a munkaszerződés kötésekor a mun- 
kás akaratának szabad elhatározási képességével nem bir», 
ámde ez a szempont jogászilag el nem fogadható. 

Ha még annyira is arra az álláspontra helyezkedünk, 
hogy a munkás a munkabéri szerződéssel standaid of life-ját 
akarja biztositani, hogy a munkás standard of life-jának ja- 
vítására jogosult, ha nem is tagadjuk, hogy a munkás azért 
köt szerződést, hogy megéljen, hogy tehát, ha nem kellene 
különben éhen halnia, — a mint azt az előadó úr ecsetelte — 
álkor nem menne bele ilyen szerződésbe: mégis azt mon- 
dom, hogy bizonyos határvonalat meg kell vonni, és pedig 
azt a határvonalat, a meddig a jogász azt mondja: tényleg 
elismerem azt, hogy mindezekben az esetekben a munkás 
csak azért ment bele a szerződésbe, mert szorult helyzetben 

volt, mert tapasztalatlan volt, mert könnyelmíi volt és ezt a 
könnyelműségét, tapasztalatlanságát, szorult helyzetét a tőke 
kihasználta. Én ezt a liberális szempontot feltétlenül helyes- 
lem és ennek oly megoldását tartom a legmegfelelőbbnek, a 
mely a birói szabadságnak ez irányban minél tágabb teret enged. 

Ámde szabad-e komolyan egy jogásznak azt mondania, 
hogy minden egyes munkaszerződés kötésekor hiányzik a sza- 
bad akarat elhatározás? Hiszen akkor, talán eltekintve néhány 
lelkes embertől, a ki rajongással csügg az ő foglalkozásán, 
minden egyes esetben azt mondhatjuk, hogy az illető csupán 
azért vállalkozott az illető foglalkozásra, azért kötött szerző- 
dést, azért kötötte le magát, azért vállalt hivatalt, mert neki 
élnie kell, mert ha nem kellene megélnie abból, hanem tő- 
kéje volna és nem volna ráutalva, hogy épen ezt a hivatalt 
elvállalja, akkor nyáron Ostendében, télen meg a Biviérán 
tartózkodnék. 

Összefoglalva tehát a mondottokat, igenis fenforog az 
eseteknek bizonyos olyan complexuma, a mikor akár de lege 
lata, akár de lege ferenda, méltányolhatjuk eme szemponto- 
kat, azonban a jogásznak bizonyos határon tulmenni nem 
szabad, mert különben oda jutunk, hogy mindnyájan szaba- 
don sérthetjük meg szerződésünket, szeghetjük meg hivatali 
kötelezettségünket, stb. 

Nyilvánvaló tehát, hogy a most tárgyalt érv teljesen al- 
kalmatlan arra, hogy a szerződésszegő sztrájk létezését elvi- 
tatni képes legyen. Ezt azonban más oldalról is könnyen be 
lehet látni, csupán arra kell gondolni, hogy nemcsak gazda- 
sági, de más természetű sztrájkok is vannak. így: vegyük 
tekintetbe azt az esetet, midőn egyáltalán semmi olyan kö- 
rülmény nem merült fel, a mely indokolná azt, hogy a mun- 
kások bizonyos változtatást követelhessenek; nem is kémek 
ilyet; a munkások maguk elismerik, hogy kellően vannak 
dotálva, ámde felmerül egy politikai momentum: felmerül, mond- 
juk, olyan kérdés — tartózkodni szeretnék politikai természetű 
példától, tehát — csupán hivatkozom olyan politikai mo- 
mentumra, (Egy hang: Az általános választói jog!) legyen 
pL az általános választói jog, szóval tegj'ük fel, hogy a kor- 
mány valamely tagja e tekintetben kijelentést tesz és tegjük 

fel, hogy az a kör, vagy az a párt, ba szabad igy kifejeznem 
magamat, a mely e tekintetben irányadó jelentŐBéggel bir az 
egyes szerződéskötő munkásokra nézve, kimondja az általános 
sztrájkot. Hányszor fordult elő ilyen eset és hányszor for- 
dulhat elő! Már most kérdem én, hogy ha kimondta az a 
pártvezetőség az általános sztrájkot és ennek alapján az én 
500 munkásom abbanhagyja a munkát, mi czimen lehet azt 
mondani, hogy nem forog fenn szerződésszegés; hogyan 
mondhatnók, hogy munkásaim azért sztrájkolnak, mert sza- 
bad akaratelhatározásuk nem forgott fenn, mert ez a szer- 
ződés rajok nézve nem kötelező, midőn ők maguk bevall- 
ják, hogy teljesen meg vannak elégedve ! 

Azt hiszem, hogy ez az egyébiránt extrém példa eléggé 
illusztrálja azt, hogy lehetetlen arra az álláspontra helyez- 
kedni, hogy szerződésszegő sztrájk nem létezik és azt hiszem 
hogy ezzel a kérdéssel fölösleges tovább foglalkoznom, hanem 
konstatálom, hogy a sztrájknak kisebb vagy nagyobb köre 
szerződésszegésnek minősítendő és igy arra nézve a szerző- 
désszegés fogalmának következményei alkalmazandók. Kérdés, 
hogyan ? 

Megállapított tény az, hogy a szerződésszegés magán- 
jogi következményeinek alkalmazása nem vezet czélhoz. Ez 
a hitelezőt nem elégíti ki. A hitelező már eleve tényleg le- 
mond minden kártérítési igényéről, azért, mert az adós fize- 
tésképtelen. Ebből azonban semmi körülmények között sem 
következhetik az, hogy a hitelezőnek erőteljesebb fegyver ne 
adassék, mert hiszen végre az egyenlőség követelménye meg- 
kívánja azt, hogy a hitelező érdeke épen olyan módon legyen 
megvédve, mint az aiósé, ha tehát a törvényhozási szabá- 
lyozás jelenlegi módja nem elég, akkor de lege ferenda azon 
bizonyára túl kell menni. Itt természetesen két megoldás 
merülhet fel: a szerződésszegésnek büntetőjogi delictummá 
való minősítése és magájogi delictum gyanánt való megítélése. 
Nem óhajtok a kérdésnek büntetőjogi oldalával foglalkozni, 
mindazonáltal nem tudom megállani, hogy kifejezést ne adjak 
csodálatomnak, hogy felmerülnek olyan érvek és bírálatok, 
mintha absurdum volna arról beszélni, hogy egy magánjogi szer- 
ződésszegés delictummá minősíttessék. Ha egyszer a magánjogi 

szerződésszegésnek mint ilyennek megítélése nem elegendő, 
akkor nem tudom, hogy a jogrendnek miért ne volna joga ebből 
büntetőjogi delíctumot alkotni, a mint azt teszi számos más tény- 
álladéknál, a midőn pl. a ozivilisztikai csalást bizonyos momen- 
tumon túl büntetőjogi tényálladékká minősíti, holott az alap- 
jánál fogva magánjogi tényálladék, vagy a midőn a bérkocsis- 
nak késedelembe való esését, tehát egy negativ szerződéssze- 
gését kihágássá minősiti, a midőn tehát az a bérkocsis, a kit 
én hét órára megrendeltem, késése miatt nemcsak kártérítés- 
sel tartozik nekem, nemcsak magánjogílag felelős, hanem 
ezen tényálladék mintegy avance-irozott kriminális tényálla- 
dékká is. Ha ez megtörténhetik és egyetlen egy jogász sem 
szólal fel ellene, miért ne lehetne azt mondani, hogy a 
munkaszerződés megszegése szintén bűntetőjogi delictum. Meg- 
jegyzem, hogy csak ezt az impressiómat akartam kifejezni és 
azt, hogy ennek eldöntése nem is jogi, hanem czélszerűségi 
kérdés. 

Áttérve a kérdés magánjogi oldalára, nézetem szerint a 
hitelező kellő megvédése a kártérítés bázisának kiterjesztése 
által történik. Nevezetesen : a sztrájkért való kártérítési fele- 
lősség kiterjesztendő a felbujtóra is. Ez a leginkább czélrave- 
zető és jogilag leginkább megindokolható eljárás. Az előadó 
úr igen erélyesen és igen szenvedélyesen foglalt állást az 
ilyen megítélés ellen, a midőn azt mondta, hogy «a felbuj- 
tók anyagi felelősségének kimondása nem valamely jogi elv 
alkalmazása, hanem annak a törekvésnek megvalósítása czél- 
jából történik, a mely a sztrájkot minden eszközzel le akarja 
tömi*. Ez ellen a leghatározottabban tiltakozom és azt mon- 
dom, hogy a sztrájkra való felbujtónak ilyen módon való 
bevonása a felelősség keretébe szükségképeni consequentiája 
az idevágó jogi alapelveknek. Az bizonyos, hogy a felbujtó a 
szerződésszegésből kifolyólag nem tehető felelőssé, mert, mint 
az előadó úr is helyesen jegyezte meg, nem volt kötelezve a 
szerződés teljesítésére. Azonban ex delicto föltétlenül felelős- 
ségre vonható. A magánjogi delictumnak úgy a jogtudo- 
mány, mint az összes modern törvénykönyvek által elfogadott 
definitiója: «oly tudatos és jogellenes ténykedés, a mely va- 
lamely a jog által elismert érdeket megsért.* A különbség az 

egyes törvénykönyvek között e tekintetben csak az, hogy ez 
konkrété és helyesen formulázva keresztül van-e vivő, vagy 
nincs. Az intentio azonban mindenütt ide irányult. Elzt kérdé- 
sünkre alkalmazva : ba a jog elismeri az obligatiót, mint a mai 
forgalmi élet nagyfontosságú alkatelemét, akkor képtelenség, 
hogy elnézze, mikép a hitelezőnek ezt a fontos jogát harmadik 
személyek vagy idegenek bántatlanul megsérthessék vagy le« 
hetetlenné tegyék. Ezt nem lehet egy jogállamnak eltűrni; 
ha tehát a jog elismeri, hogy a hitelezőnek jogilag védett 
érdeke az ő hitelezői joga, akkor egyszersmind föltétlenül el 
kell ismernie, hogy ezt a jogot idegenek nem sérthetik meg. 
Kiindulva tehát az előbb említett definitióból, az illető har- 
madik személy, a ki a munkást felbujtotta, tudatosan és jog* 
ellenesen ténykedett, a miáltal a munkaadónak ezen igényét, 
a mely a jog által el van ismerve, megsértette^ tehát a jog- 
sértéseknek összes kritériumai fenforognak. 

A mi a causalitást illeti, ezt az előadó úr tagadta, de 
nézetem szerint indokolatlanul, mert a következőleg érvel: 
« Minden egyes ihunkásra bizonyítandó, hogy agitátor vette 
rá a sztrájkra, a mi képtelenség, mert a sztrájk érdekében 
kifejtett agitatio és a sztrájk mint eredmény nem elég, mert 
az eredmény más tényező hatása alatt is állhatott elő.» 
Erre azt kell felelnem, hogy az előadó úr a causalitas 
fogalmának ezzel az értelmezésével körülbelül egyedül áll. 
A helyesen értelmezett és a communis opinío által elfo- 
gadott causalitáshoz nem szükséges, hogy a cselekmény a 
kár egyedüli okozója és a cselekménynek a kár szükségké- 
peni következménye legyen ; egy helyes elv, a melyet termé- 
szetesen tervezetünk és egyáltalában az egész tudomány oszt. 
Ezzel elesnek mindazon érvek, a melyeket az előadó úr azon 
alapon érvényesített, hogy. a munkás nem az a tehetetlen 
báb, az a suggestiv személy, a kivel az illető agitátor akár- 
mit tehessen. A modern jogelvek alkalmazása esetén bizo- 
nyos eredmény elérésének megkönnyítése már megállapítja 
azt a causalitást, a melyen ennek alapján épen az idevo- 
natkozó intézkedések alapszanak. 

Ezek alapján azt kell mondanom, hogy a tervezetnek 
1104. §-a, a mely ellen az előadó úr kikelt, szükségképeni 

l^ÖYetkezménye nemosak a tervezet idevágó elveinek, hanem 
általában a modern jogelveknek és én nem ezen alapon kifo- 
gásolom ezt az intézkedést, hanem azon az alapon, hogy 
-egyszerűen tautológia. A ki elolvassa az 1077. §-t, a mely 
kimondja, hogy a ki másnak jog által védett érdekét megsérti, 
AZ ilyen és ilyen elbírálásban részesül, szóval magánjogi delic- 
tumot követett el; a ki tudja, hogy a hitelező érdeke jog 
által védett érdek; a ki tudja, hogy az az idegen harmadik 
személy a hitelező érdekét megsértette, az, azt hiszem, föl- 
tétlenül tudja azt is, hogy az illető delictumot követett el 
és e szerint Ítélendő meg. Én tehát egyszerűen kihagynám 
•ezt a szakaszt, mint fölöslegest, mert a felbujtó felelőssége az 
1107. §. S. bekezdéséből úgyis következik. 

Ezek után levonhatom végleges conclusióimat. Méltány- 
lom azokat az érveket, a melyek kettős szempontból hozha- 
iók fel a tömeges munkamegszüntetés megitélésénél ; mél- 
tánylom azt, a midőn azt mondjuk, hogy bizonyos szerződé- 
sek megsértése materialiter nem az, mert maga a szerződés 
-érvényesen nem forgott fenn; méltánylom azt, midőn azt 
mondjuk, hogy érvényesen megkötött szerződéstől utólago- 
san vissza lehet lépni, ha ezt indokoló körülmények áll- 
iiak be. 

Mindebből azonban csak az következik, hogy éles határ- 
vonal állapítandó meg a szerződésszegő és nem szerződés- 
szegő sztrájkok között, — semmíesetre sem azonban az, hogy 
szerződésszegő sztrájk nem létezik. Az utóbbi kategóriába tar- 
tozó esetekben a törvényhozásnak állást kell foglalnia a hi- 
telező védelmére és pedig, lehetőleg a szerződésszegésre való 
xeábirás kártérítési kötelezettségének constituálása útján. Hogy 
•ennek föltétlen elismerése mennyire szükséges, ezt igazolja 
a jelenlegi német magánjog helyzete. A^ német B. G. B. el- 
vileg ugyanazon fogalmát fogadta el a cziviljogi delictumnak, 
a melyet az előbb ismertettem. A formulázás azonban nem 
sikerült elég jól. A 823. §. I. bek. kimondja, hogy a ki bizo- 
nyos jogokat — fölösleges ezúttal részleteznem, mi módon — 
megsért, az kártérítéssel tartozik. Az obligatiónak harmadik 
személy részéről való megértését a tudomány bizonyos — ez 
alkalommal nem részletezhető — constructiv okokból nem 

sorozhatta ide és igy a szerződésszegéBre való felbujtónak 
kártérítési felelőssége nem volna levezethető. Hogy azonban 
erre mennyire szükség van, mutatja a német tudomány és 
judikatura eljárása, a melyek t. i. erőszakos módon a 826. §-t 
alkalmazzák: a ki a jó erköksökbe ütköző módtyn másnak 
szándékosan kárt okoz, kártérítéssel tartozik. 

A kérdés egyetlen monografikus feldolgozója, a ki széles 
alapon foglalkozott ezen kérdéssel és a kinek munkája egy 
igen előkelő vállalatban jelent meg, Hein («die Yerleitung 
zum Vertragsbruch» ez. m. Breslau, 1906.) határozottan 
kimutatja, hogy szerinte az, a ki a munkást a szerződés 
megszegésére rábírja, erkölcstelenül követett el olyan cselek- 
ményt, a mely által másnak szándékosan kárt okozott. Én 
ezt az álláspontot nem helyeslem, de érthetőnek tai-tom arra 
az esetre, ha a jogrendszer egészséges utón nem ad módot 
a kellő represszáliára. 

Ezekben óhajtottam előterjeszteni szerény nézetemet és 
most, megköszönve szíves figyelmüket, legyen szabad befeje- 
zésül hangoztatnom, hogy nekünk, jogászoknak, egy kérdés 
megítélésénél sem szabad magunkat a szigorú jogászi szem- 
pontoktól eltérittetni engednünk. A nélkül, hogy a vita alap- 
jául szolgáló felolvasás érdemeit kisebbíteni akarnám, nem 
hallgathatom el, hogy ebben a tekintetben határozottan hi- 
bázott. Ettől pedig ép ilyen kérdéseknél, a hol annyi külön- 
böző szempont veszélyezteti a jogász józan állásfoglalását, 
kell különösen tartózkodnunk, nem törődve a «szűk látkör* és 
((egyoldalúság* vádjával, sőt még a ((hatalmi* viszonyok szem- 
pontjával sem : « imperátor mihi amicus est, sed magis amíca 
veritas. »> 

(jiesswein Sándor: 

T. Teljes-ülés! 

Örömmel ragadom meg az alkalmat, hogy erről a thé- 
máról, a mely kell, hogy mindenkinek figyelmét, érdeklődé- 
sét magára vonja, a ki a socialis kérdés kialakulásával fog- 
lalkozik, itt nyilatkozhassam és beszélhessek. Köszönetemet 
akarom egyszersmind kifejezni úgy az előadó úrnak, mint 
magának a Jogászegyletnek is, a mely alkalmat adott arra» 
hogy ezt a nagyfontosságú thémát itt különféle oldalról meg- 
világítva láthassuk, a mi által remélem, hogy a magyar köz- 
véleményben kissé világosabb fogalmakat terjeszthetünk, mert 
erre a kölcsönös megértés czéljából is nagy szükség van. 

Sajnos, azt tapasztalja az ember mindenfelé, hogy mikor 
sztrájkról van szó, az intelligens emberek legnagyobb része 
is ezt úgy fogja fel, hogy ez szerződésszegés és nem is akar 
többé erről a thémáról szóba állani, hanem elitélőleg nyilat- 
kozik róla mindjárt ab initio. Én azt hiszem, hogy midőn 
egy ilyen illustris körben ez a kérdés tudományos megvilá- 
gítás tárgyává tétetett, ezáltal a közvélemény is át fog ala- 
kulni és talán nem fogjuk ezután annyiszor hallani azt a 
kivánságot, a mely így hangzik : sztrájktörvényt nekik ; a mi 
alatt az ember körülbelül azt gondolja, hogy nem értenek 
mást, mint a sztrájknak erőszakos elnyomását. 

Én a dolgot nem jogászi szempontból akarom mérle- 
gelni, hanem sociologiai szempontból. 

Tény az — és ezt az ú. n. conservativ irányú nemzet- 
gazdászok is elismerik, — hogy a sztrájkok által a munka- 
viszonyok jelentékenyen javultak. Egy SchmoUer is határo- 
zottan ennek ad kifejezést a németországi viszonyokra vonat- 
kozólag és azt mondja, hogy ötven év alatt a németországi 

munkásoknak a helyzete jelentékenyen javult és azt teszi 
hozzá, hogy ezt pedig a sztrájkoknak lehet köszönni. 

Ezzel szemben áll megint a másik nézet, a strict jognak 
a nézete, a mely azt mondja: a sztrájk egy szerződésszegés, 
és ha mi azt mondjuk, hogy a sztrájk szabad, akkor minden 
szerződésnek az értékét megbontjuk, mert ha egyik helyen 
meg szabad bontani a szerződést, akkor máshol is szabad. 

Hogy ezt a dolgot megítélhessük, én nem a positiv jogra, 
a tételes jogra akarok helyezkedni, hanem a természetjogra. 
Ip;az, hogy az á. n. positiv jogtudomány természetjogot nem 
ismer, de vannak bizonyos dolgok, a melyeket ha az ablakon 
kidobunk, az ajtón jönnek be. E tekintetben hivatkozom az 
olasz socialista iróra, Achile Loria-ra, a ki egy könyvet is írt 
ezen czim alatt: Yerso la giustizia sociale, «A társadalmi 
igazságosság felé». Ebből a szempontból akarom a kérdést 
felfogni. 

Nem disputálok most arról, vájjon természetjog-e vagy 
társadalmi igazságosság; én a természetjog alatt azt értem, 
a mit mások társadalmi igazságosságnak szeretnek nevezni, 
és ha ebből a szempontból fogom fel a kérdést, azt látom, 
hogy a sztrájk mintegy etapé a felé, hogy a társadalmi igaz- 
ságosságot hozzuk helyre itt a társadalmi életben. 

Én tudom azt, hogy az a munkás nem azért sztrájkol, 
hogy nyáron Ostendébe, vagy télen Monte-Carloba mehessen, 
hanem azért, hogy az által a társadalmi igazságot helyre- 
állítsa, hogy ő munkája után kellő bért kapjon, hogy meg- 
élhessen. Másrészt a sztrájk protestálás azon elv ellen, hogy 
a munkabért a kereslet és kínálat viszonya állapítja meg. Ha 
mi ezt az álláspontot foglaljuk el, hogy a munkabérnek 
viszonya függ a kereslettől és a kínálattól, akkor legtöbb 
esetben nem fogunk méltányos és igazságos munkabéreket 
elérni. Azért szükséges, hogy mi a munkások szerződését 
egészen más szempontokból ítéljük meg. 

Teljesen helyeslem e tekintetben azokat az álláspontokat, 
a melyekre dr. Ágoston Péter úr helyezkedett. Előadásának 
czime kevesebbet is mond, mint a mit az tartalmaz, midőn 
a rebus sic stantibus clausulát veszi alapul. Mert a sztrájk- 
nál a jogosság kérdésének megítélésében nemcsak az a 

döntő — hiszen aztán ő maga is kiterjeszkedik erre — váj- 
jon a viszonyok, a circumstantiák nem változtak-e meg úgy, 
hogy az a szerződés ma már nem tekintendő érvényesnek, 
hanem a szerződés lehet ab initio, kezdettől fogva is érvény- 
telen és ő maga is hivatkozik arra a két esetre. Az egyik a 
szabad akarat hiánya, a mely kifejezést magát én helytelen- 
nek találom; nem annyira a szabad akaratról van itt szó, 
mert én azt hiszem, hogy a munkások legnagyobb része sza- 
bad elhatározásból szegődik el, hanem a munkás helyzetének 
teljesen különböző volta a munkaadóétól, hogy míg a munka- 
adó nem szorul úgy rá a munkásra, addig az a munkás rá- 
szorul arra a munkára, hogy kenyere legyen. Hiszen a sztrájk, 
psychologice véve a dolgot, épen ezen helyzet ellen való til- 
takozás, hogy t. i. a sztrájk által mintegy a munkaadónak 
akarják ezt a pozicziót visszaadni, mintegy a munkaadót 
akarják abba a poziczióba hozni, hogy valamint én akkor, 
midőn elszegődtem, rosszabb conditióban voltam, úgy te most 
azáltal, hogy mi tömegesen leteszszük a munkát és te nem 
kapsz munkást, ezáltal te vagy most rosszabb helyzetben, és 
miután te annak idején épen a kereslet és kinálat elvénél 
fogva a munkabéreket leszorítottad, most téged az ellenkező 
kényszerhelyzetbe hozunk, hogy kénytelen légy velünk szem- 
ben ezt az igazságtalanságot megszüntetni. Ez szintén a sztrájk 
psychologiai okaihoz tartozik. 

Az előttem szóló abból indult ki és azt fejtegette, hogy 
igenis lehetnek olyan sztrájkok, a melyekben nincs szerződés- 
szegés, más kategóriája a sztrájkoknak azonban a szerződés- 
szegés kategóriájába tartozik. De a jelen körülmények között 
kérdem, hogyan tudjuk azt megállapítani, hogy valamelyik 
sztrájk szerződésszegés-e vagy nem ? A politikai sztrájkoktól 
egészen el akarok tekinteni ; a politikában egészen más elvek 
dirigálják az embereket, a politikai delietumokat is egészen 
más elbírálás alá veszik, mint az egyéb delietumokat, azért 
ezektől a politikai sztrájkoktól, ismétlem, el akarok tekinteni. 

Almási Antal : Hát a hatalmi sztrájk, a hol pl. bizalmi 
embereket elbocsájtanak, mint pl. a gázgyárban? 

Qiesswein Sándor: Én egyelőre azokra a sztrájkokra 
akarok kiterjeszkedni, a melyek a bérmozgalommal járnak 
együtt és azok jogosultságának kérdésére. Én tényleg igen 
helyes dolognak tartom azt, hogy itt épen ez a kérdés lett 
felvetve. Már maga az első előadó, Ágoston dr. úr, a sztrájk 
jogalapjáról czímezvén az ő előadását, mutatja, hogy a sztrájk- 
nak, mint sociologíai tüneménynek, jogi alapját keresi és 
ebből is látszik, hogy ha valamely jelenséggel találkozunk, 
hogy annak az igazságosságáról meggyőződjünk, akkor a jogi 
alapot, quasi az ethikai alapot is keressük. 

Ezt azért hozom fel, mert a múlt alkalommal egyik elő- 
adó úr, a ki igen szép tudományos alapon fejtegette ezt a 
kérdést és pedig visszamenőleg egészen a róipai jognak állás- 
pontjáig, mintegy úgy vetette fel a dolgot, mintha minden 
sztrájk ~- és itt visszatérek a közbeszólásra — tulajdonkép 
egy hatalmi kérdés volna, hatalmi kérdés a tőke és a munka 
között. Ha csak hatalmi kérdés volna, akkor a dolog megoldása 
nagyon egyszerű volna. Ha itt csak a hatalom szólna közbe, akkor 
úgy állana a válasz, hogy hát annak legyen igaza, a ki az 
erősebb: mikor a tőke erősebb, akkor legyen neki igaza és 
mikor a munka erősebb, akkor annak legyen igaza. 

De mi továbbmegyünk és mi itt az igazságosság kérdé- 
sét vetjük fel épen az által, midőn a sztrájk jogkérdése van 
felvetve. Itt épen az a kérdés van felvetve, hogy az igazsá- 
gosságot találjuk-e benne, mert a hatalom csak ideiglenesen 
dönthet, de állandóan nem. 

Arra a kérdésre akarok visszatérni — miután a sztrájk 
jogosultságának, a sztrájk jogalapjának megitélésénél ez a 
kérdés lesz tényleg először eldöntendő, — hogy vájjon nekünk 
a sztrájkot a szerződés szempontjából szabad-e megitélnünk. 
Erre azt mondom, hogy a jelen körülmények között nem; 
még pedig először azért nem, mert nincs egyenlő conditió- 
ban, egyenlő helyzetben a szerződés megkötésekor a munka- 
adó és a munkás, másodszor azért nem, mert lehet az az 
eset, hogy a «rebus sic stantibus» elvet kell alkalmaznunk 
a körülmények változása folytán, és harmadszor lehet a 
munkauzsorának kérdése. 

Igaz, egy jogászember talán azt mondja, hogy a prse- 



Digitized byVjOOQlC 



85 

sumptio juri3, vagyis a jogi feltevés mindig a szerződés érvé- 
nyessége mellett van et probandum demonstrandum contra- 
rium, ennek az ellenkezőjét kell bebizonyítani. Én meg azt 
mondom, hogy a mi esetünkben, midőn a munkaadó és mun- 
kás közötti munkásszerződésről van szó, miután jelenleg ezek- 
nek a viszonyoknak eldöntésében az az elv van felállítva, 
hogy a kinálat és kereslet közti viszony a mérvadó: ilyen 
körülmények között a vélelem, a praesumptio juris, vagy a 
prsesumptio facti ebben a tekintetben mindig az lesz, hogy 
itt inkább a munkás károsodott meg. Azért, midőn arról van 
szó, hogy a sztrájkok által okozott mozgalomba bizonyos 
rendszerességet hozzunk be, legelőször is erre a kérdésre 
kell a fősúlyt fektetnünk. Mert én egy sztrájktörvénynek nem- 
csak barátja nem vagyok, hanem én egy sztrájktörvényt ab- 
Burdumnak tartok, mert egy ilyen gazdasági mozgalmat nem 
lehet egy törvénynyel megakasztani a maga áljában. 

De azt az álláspontot sem tudom helyeselni, ha valaki 
azt mondja, hogy hagyjuk csak a munkaadót és a munkást 
magukra, ezek ketten végezzék el maguk között a dolgot, és 
azután, ha kitombolta magát a harcz, majd jó eredményre fog 
vezetni. A munkás és a munkaadó közötti viszony és mind- 
azok a dolgok, a melyek ebből fejlődnek, az egész társada- 
lomra vannak hatással. Egyik-másik dologban ez kevésbbé 
tűnik fel, más dolgokban erösebben; és ennek következ- 
tében sokszor hozzák fel azok különösen, a kik egy sztrájk- 
törvénynek, vagy a sztrájk megszorításának barátai, hogy két- 
féle elbírálást kell a sztrájknál is tenni : t. i. lehetnek sztráj- 
kok, a melyek csak szűkebb köröket érintenek, ezek mozog- 
janak szabadon, mások azonban érintik az egész közönséget, 
mint pl. ha a forgalmi eszközöknél van sztrájk és ide sorol- 
ják az aratósztrájkot is. 

A mi a jogi alapot illeti, én a kettő között tényleg nem 
látok különbséget. Eredményeiben — azt meg kell enged- 
nem — nagy különbség van. 

De ránk nézve egyik esetben sem lehet közömbös dolog, 
hogy találunk-e valami módot a sztrájknak — nem mon- 
dom — elnyomására, hanem a sztrájknak gyógyítására, vagy 
a sztrájknak helyettesítésére, jobban mondva: feleslegessé 

tételére. Mert én azt hiszem, hogy azok a munkások nem 
jó kedvükből és nem passióból sztrájkolnak és ha a társa- 
dalmi fejlődés, a melyet bizonyos tekintetben a törvény- 
hozásnak elő keU segítenie, olyan eszközöket ad a munká- 
soknak kezébe, a melyek által a bérmozgalmat vagy az ő 
egyéb törekvéseiket sztrájk nélkül tudják elintézni, akkor 
minden parancs és minden rátukmálás nélkül ezekhez az 
eszközökhöz fognak nyúlni. 

Azért az a nézetem, hogy az összes társadalmi erőknek 
arra kell törekedniök, első sorban munkaadóknak és mun- 
kásoknak, de miután ennek a harcznak következményeibe 
mindnyájan bele vagyunk vonva, minden egyéb társadalmi 
erőnek is oda kell hatnia, hogy oly eszközöket adjanak a 
munkaadók és munkások kezébe, a melyek által a differen- 
tiákat, egymás között a harcz eszköze nélkül el tudják intézni, 
minél jobban; nem remélem azt, hogy ezt teljesen el tudjuk 
érni, de erre kell törekednünk és minél jobban érhetjük el 
ezt, annál nagyobb érdeket szolgálunk nemcsak az egyesek, 
nemcsak a munkások, nemcsak a munkaadók, hanem a köz- 
érdek szempontjából. 

Azért az én nézetem szerint, midőn kérdezzük, hol, 
mi módon kezdjük ennek a társadalmi bajnak a gyógyí- 
tását, akkor vissza kell térnünk épen arra, hogy mi adja 
meg a sztrájknak létjogát vagy mi a sztrájkjognak alapja. 
A mint az első előadó úr is kifejtette, ez abban van, hogy 
a munkaszerződés nem esik a rendes szerződés elbirálása 
alá. Ha az által — a mire épen az előttem szóló úr is rá- 
mutatott, — hogy a munkaadó nincs abban a helyzetben, 
hogy számithasson a munkásokra, reánézve nagy kellemet- 
lenségek származhatnak, ha mi ennek elejét akarjuk venni, 
akkor oda kell törekednünk, hogy a munkaszerződés kötésé- 
nél elkerültessenek azok a kisérő mozzanatok, a melyek a 
szerződést érvénytelenné teszik. 

Tehát elkerültessók először az, hogy a munkás rosszabb 
helyzetbe kerüljön, másodszor pedig az, hogy munkauzsorá- 
ról szó lehessen. A másik, a rebus sic stantibus kérdése 
amúgy is megvan; erről előre nem lehet dönteni, ezt csak 
a következmények hozzák magukkal. Hogy miként lesz ez lehet- 

séges ; hogyan fogjuk ezt elérni, arra nézve ón concrét posi- 
tiv javaslatot nem tudok tenni, de azt hiszem, hogy ha a 
mi munkás szervezeteinknek meg lesz jogi személyiségük ; 
ha meg lesz törvényes erejük, vagy ha munkáskamaráink 
leszneks szóval ha lesznek olyan szerveink, a melyek a szer- 
ződéskötésnél a munkások érdekeit teljesen meg tudják vé- 
deni, akkor ezáltal egy hatalmas lépés fog történni azon 
irányban, hogy a szerződéskötésnél ezt az egyik hibát elke- 
rülhessék. Úgyszintén a munkauzsoránál is el lesz érhető 
ez a czél, mert én megvallom, hogy sokkal nehezebb dolog 
a munkauzsorát meghatározni, mint a minő volt az uzsora 
kérdésének meghatározása akkor, a midőn kölcsönről volt 
szó. Egészen igazságos elhatárolás talán sohasem lesz lehet- 
séges, még a pénzkölcsönzés kérdésében sem. De ha megvan 
a munkásoknak az a védelmi eszközük, hogy a szerződések 
nem csupán az egyes munkással, az egyenesen' érdekeltekkel, 
hanem úgy lesznek megkötve, hogy azokban úgyszólván a 
munkások összérdekei lehetnek képviselve, akkor igenis el- 
érhetjük, hogy a munkaszerződés igazán korrekt legyen, a 
mely nem viseli magán az egyenlőtlen kondicziónak eredendő 
bűnét. 

Ezeket akartam felhozni, mint praktikus következtetése- 
ket arra nézve, hogy igenis a sztrájknak jogfogalmaink sze- 
rint teljes jogosultsága van abból a szempontból, hogy a jelen 
körülmények között a munkaadó és a munkás közötti szer- 
ződéskötés igen labilis alapon áll és azért, a ki a sztrájk 
által okozott bajokat gyógyítani akarja — mert előnyei mel- 
lett lehetnek és vannak bajai is: — a ki biztosítani akarja 
a sztrájk lehetőségét, mint a haladás eszközéét annak hát- 
rányai nélkül, — mert én ismételten az idézett Schmollerre 
hivatkozom, a ki azt mondja, hogy sociologiai szempontból 
a sztrájkot a haladás eszközének kell tekinteni: — annak 
mindenekelőtt arra kell törekednie, hogy a munkások kezébe 
olyan szerveket adjon, a melyek által a munkásszerződések 
vétkes és rossz oldalai elháríttassanak. Ezt találom a sztrájk- 
mozgalom bizonyos békésebb irányba való terelése legjobb 
módjának és azon czél elérése eszközének, hogy meg legyen 
a sztrájkmozgalom, a munkássztrájk joga, mert ha a sztrájk- 

jog nincsen megóva, akkor az a veszély áll elő, hogy a mun- 
kásból rabszolga lesz. Ezért a sztrájkjog föltétlen megóvása 
mellett gondoskodjunk arról és ez irányban működjenek közre 
az összes társadalmi erők, hogy a munkába lépő munkások 
oly jogérvényes szerződéseket köthessenek, a melyek nem 
esnek, vagy kevésbbé esnek az előbb jelzett hibákba, a melyek 
ezen szerződéseket úgyszólván semmisekké, vagy nagyon ké- 
tesekké teszik. Ha mi azt óhajtjuk a munka előhaladásának 
érdekében is, hogy az ne legyen esélyeknek kitéve, akkor 
mindenekelőtt arról kell gondoskodnunk, hogy a munkásnak 
a munkaadóhoz való viszonya a szerződés megkötésekor 
erős alapon nyerjen szabályozást. 

Dr. Hevesi Illés : 

T. Teljes-ülés! 

A legutolsó vitaülósen dr. Besnyő tagtársunk illetékes- 
ségi kifogást emelt mindazok ellen, a kik a sztrájk jogalap- 
járól folyó vitában gazdasági és szocziális szempontokat és 
nem tisztán jogi szempontokat tárgyaltak. Hogy ezt az ille- 
tékességi kifogást a t. Teljes-ülés, mint Ítélkező fórum el- 
letette, annak legjobb tanúbizonysága az az élénk figyelem 
és feszült érdeklődés, a melylyel a mai ülésen az előttem 
szólott szónoknak Giesswein országgyűlési képviselő úrnak 
felszólalását, a mely tisztán ilyen szempontok körül forgott, 
^ t. Teljes-ülés kisérte. Természetes is, hogy midőn vala- 
mely életviszony szabályozásáról van szó, nem szabad elzár- 
kózni magának annak az életviszonynak tüzetes megismeré- 
sétől, különösen pedig akkor, midőn a jog továbbfejlesztésé- 
ről is szó van, mint a jelen esetben. Megállapítható tehát 
az, hogy igenis nagyon helyes, hogyha nemcsak a jogi szem- 
pont, hanem a kérdésnek a gazdasági és szocziális oldala is 
-érvényesül. így hát a sztrájk gazdasági és szocziális oldalának 
megvitatására a felszólalókat a jog megilleti. 

Ezt így megállapítva, a magam részéről ezt a jogot 
Budumjusnak hagyom és részemről inkább jogi szempontok- 
ból fogok foglalkozni a kérdéssel, még pedig főleg azzal 
:az igen érdekes jogi problémával és jogi constructióval, a 
mely főtartalmát képezi Ágoston tanár úr előadásának, a 
mely constructió czélja volt levezetni a sztrájk jogalapját az 
általános jogelvekből, illetőleg kimutatni, hogy az általános 
^Ivek alapján a sztrájk még akkor is, midőn a felmondási 
időn belül üt ki, nem tekinthető szerződésszegésnek. Ezzel 
A kérdéssel foglalkozott már eddig tüzetesen Besnyő kartárs 

Úr és igen sok olyat mondott, a mit föltétlenül aláírok. 
Hibáztatnom kell azonban felszólalásában azt, hogy két indoko- 
latlan szemrehányást tett az előadó úrnak. Az egyik az, hogy 
valami nyomdahibát említett ; hogy az előadás czímében a 
sztrájk jogalapjáról van szó, holott szerinte az előadó nem 
erről, hanem a mint szójátékszerű distinctióval megjegyezte, 
a sztrákjog alapjáról, vagyis azokról a gazdasági, ethikai, 
szocziális bázisokról szólt, a melyek alapján el lehet dön- 
teni azt, hogy szabad-e, lehet-e sztrájkolni; erkölcsös dolog-e 
a sztrájk, jó fegyver- e a sztrájk. Azt hiszem, hogy ez a 
szemrehányás az előadót nem illette, mert ő csakugyan a 
sztrájk jogalapjáról vagyis arról a kérdésről szólt, a melyet 
előbb jelöltem meg, hogy t. i. általános elvek alapján ki 
lehet-e mutatni azt, hogy a sztrájk nem szerződésszegés. 

Másik indokolatlan szemrehányása az volt, hogy meg- 
állapította Besnyő tagtársunk azt, hogy a sztrájk jogalapjának 
kutatásánál csakis a létező tételes jogból szabad kiindulni és 
ezen nézőpontból, ezen elvből bírálta el Ágoston tanár úr 
egész előadását. Már pedig Ágoston tanár úr igen helyesen 
jelölte meg előadásában, hogy nem a létező jog szűk keretei 
szemponjából akarja méltányolni a kérdést, hanem a jog 
továbbfejlesztése szempontjából akar constructiót találni, a 
jog továbbfejlesztése szempontjából akarja kimutatni, hogy 
az az álláspont, hogy a sztrájk nem szerződésszegés, az 
általános elvekkel összefér. Hogy mennyiben sikerült ez a 
levezetés jogi szempontból, azzal óhajtok foglalkozni s e 
tekintetben természetesen mellőzöm azt a rokon- vagy ellen- 
szenvet, a mely az egyes osztályok iránt önkéntelenül feltámad 
bennünk és tisztán objectiv jogászi szempontokból indulok 
ki. Nem követem azt a tudományos divatot sem, a mely ma 
már annyira elterjedt, hogy az egyik tudomány a másik 
köntösébe öltözik, a másik eszközeit, módszerét, elveit alkal- 
mazza, ilyen módon az idegen terminus technikusok alkalma- 
zásávalvalami olcsó könnyű eredetiségre téve szert.Igy lesz a szo- 
cziológiából új tudomány : szocziálpsychologia vagy szocziál- 
biologia avagy a szembenálló társadalmi erők erőműtana, 
szocziáldinamika ; így lesz a büntetőjogból alkalmazott orvos- 
tan ; így lesz bizonyos fokig Ágoston tanár úr előadásában 

is a jogból szocziología. Ez az eljárás élénken emlékeztet 
arra, mintha az ipar körében egy-egy iparos szakítani akarna 
iparágának meggyökeresedett, megcsontosodott és jónak bi- 
zonyult eszközeivel, eljárási módjaival s az eredetiség haj- 
hászása czéljából más iparág eszközeit akarná alkalmazni ; 
mintha pl. a mészáros az órás eszközeivel, módszerével 
akarna dolgozni és viszont. 

Nézetem az, hogy a jogtudomány maradjon jogtudo- 
mány és ezért jogászi úton járva el a kérdés vizsgálatánál, 
elsősorban le akarom szegezni azt az általános tételt, a 
mely alól kivételt igyekszik megállapítani Ágoston tanár úr 
constructiója. Ez az általános tétel, a melyet precíze fejez 
ki a mi jogirodalmunkban a tervezet 1162. §-a, a következő: 
«Az adós felelős ha kötelezettségét vétkesen^ szándékosan, vagy 
gondatlanságból nem teljesíti.* Ez a szakasz implicite meg- 
határozza a szerződésszegés fogalmát; benne van, hogy a 
szerződésszegés nem más, mint a szerződésszerű kötelezett- 
ség vétkes nem teljesítése és benne van az is, hogy ez a 
vétkesség állhat szándékosságból vagy gondatlanságból Ennek 
az általános elvnek a sztrájkra való alkalmazhatósága jogi 
szempontból akkor, midőn a felmondási időn belül üt ki a 
sztrájk, evidens, mert hogy szándékos nemteljesitése forog 
fenn az elvállalt szerződésnek, az nyilvánvaló és nem tesz 
különbséget az, hogy ezt a szándékosságot egyszerre több 
ember követi el. Hogy mennyire evidens ez, mutatja hogy 
ha megkérdezzük a munkásokat, a kik sztrájkoltak, hogy az 
ő álláspontjuk szerint mi a véleményük: betartják-e ők azt 
a munkabérszerződést, a melyet kötöttek, midőn idő előtt 
abbanhagyják a munkát vagy nem, a munkások legnagyobb 
része azt fogja felelni, hogy nem tartják be, sőt nyíltan 
beismeri a szerződésszegést. Épen ezért nagyon erős con- 
structióra van szükség akkor, ha ki akarjuk mutatni, hogy 
a sztrájk még sem szerződésszegés. Az előadó úrnak 
erre vonatkozó constructiója val már egyes felszólalók foglal- 
koztak, de nem kimerítően pontról-pontra annak minden 
egyes részével, hanem csak egyes kiszakított pontokkal. 
Én egész röviden a constructiő összes tételeivel akarok fog- 
lalkozni 

Kiindulási pontja ennek az egész levezetésnek az, hogy 
a munkások tényleg sohase köthetnek egyéni szerződési 
Ez a tétel nagyon új és nagyon merész tétel és minden- 
esetre hő indokolásra szorul. Lássuk, hogy mivel indokolja 
meg ezt az előadó úr. Azok az érvek, a melyek előadásában 
erre nézve találhatók, nem összeftiggőleg, hanem különböző 
helyeken, körülbelül a következők : a nagyipar együtt a 
munkások százait alkalmazza; ezek együtt laknak a gyár 
közelében; életkörülményeik azonosak; testületi szellem fej- 
lődik ki közöttük ; a gép együttessé teszi a munkát ; előáll 
az osztályöntudat; innen van az egyenlőségre való törekvés 
a munka feltételekben. Mindezek alapján csak együttes, 
coUectiv szerződések jönnek létre, a melyek a piaczi árala- 
kulás megfigyelése alapján keletkeznek és a melyek nem az 
összes érdekeltek közbejöttével létesülnek. 

Nézetem szerint annak a nagyfontosságú tételnek meg- 
állapítására, hogy a munkás ma tényleg egyáltalában nem 
köthet egyéni szerződést, nem elegendők ezek az érvek. 
Abból, hogy a coUectiv szerződés terjed, még nem lehet 
levonni azt, hogy az egyéni teljesen ki volna zárva. Hogy 
nincsen kizárva, azt nagyon is jól mutatja épen az Országos 
Iparegyesületnek, tehát a munkaadók egyesületének az a 
felterjesztése, a melyet Back Frigyes tagtársunk felolvasott, 
a melyben kérik a kormányt, hogy tegyen kisórletet a kül- 
földön annyira bevált coUectiv szerződésekkel. Ha tehát 
ezzel csak most kell kisérletet tenni, akkor mindenesetre 
nem terjedhetett el annyira, hogy kizárná az egyénit. 

De tegyük fel, hogy teljesen el van terjedve a coUectiv 
szerződés a fejlett ipar körében. Hát akkor abból le lehet 
vonni azt a conclusiót, a melyet az előadó úr levont, azt a 
conclusiót, hogy a szerződés kötelező ereje ez alapon meg- 
támadható? Az én nézetem szerint, akár egyéni az a szer- 
ződés, akár coUectiv az a szerződés, ha egyszer megköttetett, 
kötelezi azokat, a kik megkötötték és kötelezi azokat is, a 
kiknek közvetlen részvételével nem jött ugyan létre, hanem 
a kik azt a szerződést magukévá tették, mert a ki azon 
coUectiv szerződés alapján munkába állt, az azt a szerződést 
magáévá tette és hogy épen az előadó úr, a ki a haUgató- 

lagOB kikötéseknek előadása egy későbbi részében olyan nagy 
szerepet talajdonit, a szerződéseknek ezen hallgatólagos 
létrejöttét nem ismeri el, azt nem tudom megérteni. 

A mit még ezenki7ül felhoz az előadó úr az életkörül- 
mények azonosságáról, az osztályöntudatról, az egyenlőségre 
való törekvésről, az mind nem elég ok arra, hogy ezek 
alapján a szerződés kötelező erejét megtámadjuk. Nem ok 
erre az érdekösszefüggés sem, hogy a munkások minden 
társuk által kötött ügyletnél érdekelve vannak, mert hisz az 
izoláltságnak eme hiánya másutt is előfordul, pl. az összes 
tőzsdei ügyleteknél minden egyes ügylet visszahat az árala- 
kulásokra. De meg minden olyan áruozikknél, a mely piaczi 
árral bir, érdekelve van az összesség minden egyes előfor- 
duló adásvételi ügyletnél; hasonlóan minden szolgálati szer- 
ződésnél döntő lesz a jövőre nézve az a szempont, hogy 
általában mennyiért hajlandók az emberek arra a szolgálatra 
vállalkozni és általában az összes kereskedelmi ügyleteknél 
az, hogy a concurrentia milyen árat kivan, szintén visszahat. 

Tehát az izoláltságnak ez a hiánya, ez az érdekössze- 
függés mindenütt fenforog, de sehol sem vonják le ebből azt 
a következtetést, a melyet az előadó úr végeredményben 
levon, hogy a szerző.dés kötelező ereje megtámadható volna. 
Ennélfogva az előadó úr levezetésének kiindulási pontja 
egyrészt nem igaz, másrészt pedig ha igaz volna is, nem 
fűzhető hozzá az a messzemenő következtetés. 

A levezetésnek a második lánczszeme : az akarat szabad- 
ságának kérdése, a melylyel már bővebben foglalkoztak és 
a mely azt hiszem, hogy az igen t. előttem szóló Eass Géza 
tanár úr előadásával teljesen el van intézve. Erre tehát nem 
terjeszkedem ki. 

Az újabb lánczszem a czél, hogy a munkásnak czélja 
standard of lifeját biztosítani, a munkaadónak czélja pedig 
hasznot szerezni. Hibáztatta az előadó úr azt, hogy a 
létező tételes jogok nem ezen czél alapján definiálják a 
munkabéri szerződést, hanem kiindulnak a szolgáltatásból, 
illetőleg a két szembenálló kötelezettségből, a mint a ter- 
vezet 1600. §-a is teszi. Ö abból, hogy a munkásnak czélja 
a standard of life-jának biztosítása, azt a következtetést 

347 



Digitized byVjOOQlC 



94 

vonja le, hogy a mennyibea ez lehetetlenné válik, a szerző- 
dés érvénye ismét megtámadható. De ha ezt teszi a munkás- 
nál azon az alapon, mert a munkás czélját nem tudja elérni, 
akkor a logika az kivánná, hogy ugyanezen az alapon, ha 
a munkaadó nem tudja elérni czélját, hasonló következte- 
tésre jusson. Már pedig az is előfordulhat, hogy a munka- 
adó nem éri el czélját, hogy nem tudja azt a tisztességes 
hasznot sem megszerezni, a melyet még azok is megenged- 
nek, a kiknek ez a fejtegetés esetleg komikusnak tetszik. 
Ebből kitűnik az ő levezetésének egyoldalúsága. 

Az egyoldalúság koronája azonban az a sokat emlege- 
tett clausula rebus sic stantibus. Az, hogy ilyen hallgatag 
feltételül kötése szerepelne a viszonyok meg nem változásá- 
nak, egyszerű ráfogás. A létező viszonyokból, az adott kö- 
rülményekből indul ki minden ember, mikor ügyletet köt, 
ebből indul ki a munkás is, a munkaadó is. De pusztán 
azért, mert abból indulnak ki, mert az az ügyletnek az az 
indoka, nem lehet azt következtetni, hogy ez az indok egyút- 
tal már feltétel gyanánt is szerepel. Hiszen az indok közöm- 
bös. A feltétel fennforgásához, a clausula létezéséhez vagy 
az kell, hogy a szerződéskötés alkalmával a felek a clausulát 
kifejezetten, expressis verbis kimondják, nevezetesen az írás- 
beli vagy szóbeli szerződésnek egy külön pontjában megálla- 
pítsák azt, hogy ez a szerződés csak addig bir hatálylyal, 
a míg «res sic stant», vagy az, hogy a viszonyok meg nem 
változása haWjatólag feltételül köttessék. Ily hallgatólagos 
kikötést pedig nem elég egyszerűen ráfogni a felekre, mert 
hiszen míg az ellenkező be nem bizonyittatik, elvileg minden 
szerződést feltétlenül kötöttnek kell tekinteni; hallgatólagos ki- 
kötéshez tehát legalább is concludens factumok kellenek ; vájjon 
fölsorolt- e az előadó úr ilyen concludens factumokat? Ha 
pedig pusztán azon az alapon, mert a felek a létező viszo- 
nyokból indulnak ki, érvényteleníti a munkabér szerződést, 
akkor az életben előforduló összes szerződéseket érvénytele- 
nítenie kell. 

Nem támogatja az ő álláspontját az 1899: XU. t.-cz. 
16. §-a sem, a mely a földmunkásokról szól, ámbár épen 
Kiss tanár úr is abban a véleményben volt, hogy támogatja. 

mert abban a paragrafusban nem a gazdasági conjunctnrák 
változásáról van szó, hanem az a paragrafus azt mondja 
ki, hogy «Ha a munkások a változott munkáltatási viszo- 
nyok miatt a szerződésben meghatározott egységárak mellett 
a munkát teljesíthetőnek nem találják új egyezkedésnek van 
helye. » Az indokolás pedig, a melyet maga Ágoston tanár 
úr is idéz, arra utal, hogy iha könnyű módon munkálható 
földrétegre számítva kötik meg a felek a szerződést és ki- 
derül, hogy csalódtak, mert nehéz szappanos talajú a föld : 
képtelenség volna a munkást arra kötelezni, hogy az egész 
munkaidő alatt a könnyű munka reményében megállapított 
egységár mellett dolgozzon,* Itt tehát nem a gazdasági vi- 
szonyok, nem a conjuncturák változtak, nem az indokban 
történt tévedés, hanem tévedés történt a munka minőségé- 
ben, a munka tárgyában, itt error in objecto forog fenn, a 
melyet figyelembevenni a szerződés érvényére vonatkozólag 
egész más, mint az indokban való tévedést. 

Legérdekesebb pontja a clausulára vonatkozó fejtege- 
téseknek az, hogy a körülmények közé, a melyeknek meg- 
változásához e messzemenő következmények fűződnek, kife- 
jezetten beveszi Ágoston tanár úr a belső körülményeket is ; 
megjelöli azt is, hogy ezek alatt a munkások többségének 
véleményét érti. Ha a többség véleménye megváltozik a 
munka feltételeire nézve, akkor is megváltoznak a «res sic 
stanteB» és akkor már az ő elmélete szerint elegendő ok 
van arra, hogy a szerződés érvénye megtámadható legyen, 
a mi a szerződés érvényét egyszerűen kiszolgáltatja a mun- 
kások, illetve a többség tetszésének. 

így tehát az előadásnak a clausulására vonatkozó részei 
a levezetés lánczolatában ép oly hibás lánczszemet képez- 
nek, mint az előbbiek. Ujabb lánczszeme az Ágoston-féle 
eonstructiónak az uzsora theoria. A munkabéri szerződés 
vagy kötésekor, vagy később a viszonyok változása követ- 
keztében uzsoraszerződéssé lehet. Ebből folyik az előadó 
szerint az, hogy a munkabéri szerződés, mindannyiszor, a 
mikor a munkások többsége a sztrájkot elhatározza, uzsora 
<3zimén érvénytelen. A logikai hiba első pillanatra szembe- 
tűnő, hogy t, i. egy esetleges tételből levon egy általános 

következtetést, a minek példájára különben már előbb is rá- 
mutattam. Abból, hogy a munkabérszerződés uzsoraazer- 
ződés is lehet y még de lege ferenda is csak annyi következik, 
hogy a bíróság dolga esetről-esetre megáilapitani, hogy 
uzsora fönnforog- e és igenlő esetben is csak a bíróság mond- 
hatja ki a szerződés érvénytelenséget. De még ekkor is as 
uzsora fennforgását a munkabéri szerződéseknél nagyon i& 
nehéz megállapítani, mert hiszen nagyon különböző, össze- 
mérhetetlen tényezők szerepelnek itt. Nem olyan egyszerű 
dolog a munkásnak munkáját összemérni az előállított 
munka értékével, mert hiszen ebben az értékben több té- 
nyező vau és ha a nyers anyag értékét, a gépek értékcsök- 
kenési százalékát, a tüzelő anyagot vagy a hivatalnokok 
fizetésének részleteit figyelembe lehetne is venni, van egy 
imponderabilis tényező, a mely mindenesetre szintén díja- 
zást érdemel és ez a vállalkozónak működése, a vállalkozó- 
nak üzleti éleslátása, esetleg genialitása, a melynek igenis nagj 
szerepe van a gazdasági eredmény elérésében. Ezért aztán 
rendkívül nehéz volna olyan birót találni, a ki össze tudja 
mérni ez imponderabilis tényezőket és az uzsorátmegállapítani. 
De ha van is ilyen biró, akkor is a lehető legritkább 
esetekben lehetne érvénye még ilyen megszorítás, az uzsora 
tényleges fennforgásának esetére való korlátozás mellett is a 
tételnek, mert a mai viszonyok között, különösen a fejlett 
iparban, a melyre az egész előadás elsősorban vonatkozik, 
nem igen képzelhető az, hogy a tegnapi szerződéssel szem- 
ben, a melyet a munkások elfogadtak és a melynek alapján 
a munkások dolgoztak, a conjuncturák által hirtelen, máról 
holnapra, a felmondási időn belül olyan óriási aránytalan- 
ság álljon be, hogy uzsoraszerződésnek lehessen azt a szerződést 
minősíteni. Mert ha pl. egy gyárban van ezer munkás és van négy 
korona napi keresetük, az egy évben fejenként kereken 
1300 K, az egész kereset 1,300.000 K. Tegyük fel, hogy a 
munkaadó haszna lO^/o, vagyis 130.000 K és ezt még tisz- 
tességes haszonnak találja az előadó úr is. Tegyük fel, hogy 
a conjuncturák megváltoznak annyira, hogy a haszon meg- 
duplázódik és lesz 260.000 K. Ha a 130.000 K többletet 
felosztjuk a munkások között a clausula és az érvénytelen- 

ség alapján, kiderül, hogy az eddigi 1300 E helyett kapnak 
1430 K-át. Ez az az óriási aránytalanság a ma és a tegnap 
közt, a melynek alapján uzsorát lehet megállapítani? Ez 
mutatja mellesleg azt is, hogy bár olyan sokat panaszkod- 
nak a vállalkozó nyeresége felett, az nem oly óriási. Igaz^ 
hogy sok ezer munkás gazdagít egy embert, de tulajdonkép 
az előállított munka értékének csak egy töredékével ; ha egy 
embernek jut ez a töredék, akkor sokat tesz ki, de ha fel- 
osztatnék a munkások között, a helyzetük nem lenne olyan 
nagy mértékben rózsás, mint képzelik. 

A mai termelési rendszernek nem is az a baja, hogy a 
vállalkozó nyereségben részesül, hanem a baja a szervezet- 
lenség; baja az, hogy ezéltalanul, tetszés szerint termelnek 
az emberek, nincs meghatározva mit és mennyit; azt ter- 
melnek, a mi eszükbe jut, gyakran olyant, a mi nem szük- 
séges és a mennyi nem szükséges. A legnagyobb baj pedig 
az, hogy a termelés vezérlete nem az arra hivatott emberek 
kezében van. A termelésnek vezére ma mindenki, a kinek 
véletlenül tőkéje van, ő fogja meghatározni, hogy ezzel a 
tőkével mit termeljenek és mennyit termeijenek, pedig az, 
hogy valakinek véletlenül egy bizonyos mennyiségű általános 
csereeszköz és értékmérő jutott, még nem ad olyan intelli- 
gencziát, a mely a termelés vezérletére feljogosítana. 

Ez azonban elvezetne tárgyamtól. A constructio bírálata 
alapján megállapítom, hogy az én nézetem szerint ez a 
constructio, ez a levezetés, az a kimutatás, hogy a sztrájk 
nem szerződésszegés, nem sikerült Az én nézetem szerint a 
felmondási időn belül a tételes magánjog általános elveivel 
a sztrájk ellentétbe kerül. Ez, mint már többen rámutattah, 
nem jelenti azt, hogy a sztrájk erkölcstelen volna, nem 
jelenti azt, hogy tiltani kellene, nem jelenti azt, hogy a 
munkás azzal ne élhessen, mert természetes, hogy azért a 
haladásnak hatalmas fegyvere a sztrájk. És ha bele kell 
iiiyugodnunk abba, hogy az emberiség története, a nemzetek 
közötti viszony története nem egyéb, mint a szerződésszegé- 
sek folytonos lánczolata, úgy az osztályok gazdasági harczá- 
ban sem szabad a szerződésszegés megjelenése fölött túlzott 
mértékben fölháborodnunk. 

A constraotio tehát nem sikerült. De tegyük fel az 
ellenkezőt, hogy a oonstmotio teljesen szilárd, az egész levezetés 
teljesen összefüggő és következetes volna. Ebben az esetben 
is az egész okoskodásnak nem volna nagyobb értéke, mint 
azoknak a jogászi constructióknak« a melyekkel a középkor- 
ban pl. a pápa vagy a németrómai császárok világuralmát 
le?ezették. Ezek is nagyon jók és hatásosak voltak addig, 
a mig volt mögöttük hatalom, a mely érvényesítette őket 
Mihelyt ez a hatalom, ez az erő megszűnt, akkor a con- 
structiok is mind erőtlenekké váltak. Az ilyen jogászi eon- 
structio tehát, még ha sikerült volna is, a mnnkásra esak 
addig bir értékkel, a mig a munkásnak tényleg, van ereje és 
hatalma a sztrájk által eredményeket elérni. De a mikor 
ez az Ágoston-féle constructió annyira hibás, annyira erőt- 
len és nemcsak a magánjog általános szabályaival, hanem 
a logika törvényeivel is ellentétben áll, akkor a munkásoknak 
épen nem érdekük a nyilt és becsületes taktika helyett, 
mely a magánjogi szerződésszegés fennforgását nem tagadja, 
a constructió ingoványos talajára lépni és maguk részéről 
is a sztrájk megengedhetőségét ezáltal quasi attól tenni 
függővé, hogy szerződésszegés-e a sztrájk vagy nem. 

Lássuk már most röviden azt, mire kellett ez a con- 
structió az előadó úrnak, vagyis micsoda practicus követ- 
keztetéseket fűz ő ehhez a constructiőhoz. Az egyik az, 
hogy a munkásszervezetek és a sztrájk-agitátorok kártérí- 
tésre nem kötelezhetők. Ezt én legteljesebb mértékben alá- 
írom. De abban a véleményben vagyok, hogy erre nem 
szükséges az az egész constructió, mert egyrészről ő is 
ettől függetlenül igyekszik kimutatni a tételnek igazságát, 
másrészt pedig a Tervezet 1104. §-ával szemben is egysze- 
rűn magáévá teheti azoknak a jogtudósoknak a nézetét, a 
kik mint pl. Krainz, azon az alapon állanak, hogy a magán- 
jogi kötelmi szerződést nem szabad dologi hatálylyal felru- 
házni, hogy a szerződésen kívül álló ember nem kötelezhető 
olyan kártérítésre, mint a szerződési viszonyban levő. 
A polgári törvénykönyv tervezetének 1104. §-a a maga oly 
erőteljesen hangzó általános elvével («A ki mást egy har- 
madik személy irányában fennálló kötelességének megszegé- 

sére szándékosan reábir a harmadiknak káráért 

az adóssal egyetemleg felelős ») lényegileg a sztrájk ellen 
irányul, a sztrájk- agitátorok és a szakszervezetek felelősségre 
vonását veszi czélba. Mert, a mi ebben a §-ban a sztrájk 
körén kivül esik, tehát maga az egész általános tétel gya- 
korlatilag értéktelen, ügyais az élet közönséges szerződés- 
szegési eseteiben, a mikor nem sztrájkról van szó, egyrészt 
a szándékos reábirást, illetve az 1104. §. második esetében 
a tudatot a « felbujtó* és az egyenes adós tagadásával szem- 
ben csak a^ legritkább kivételes esetekben lesz lehetséges 
igazolni, mely kivételes alkalmazhatóság ily nagyhangú 
tételt nem érdemeL Másrészt pedig a szerződésszegő egyenes 
adósnak alkalmat ad a paragrafus egyszerű ráfogás útján a 
kártérítés felelősségét, legalább részben, másra hárítani. 
Ha a tervezet 1104. §-a csakugyan törvénynyé válik, akkor 
lényegileg arra lesz alkalmas, hogy az alaptalan és elutasí- 
tással végződő keresetek egész árját zúdítsa bíróságra, mely 
a szándékosságot, a tudatot a legritkább esetben fogja con- 
statálhatni. 

Igazi tere a §-nak csak a sztrájkkal szemben van, a 
hol a i felbujtó* szándékossága, tudatossága evidens. De a 
sztrájkkal szemben nem czélszerü a §-t megalkotni és alkal- 
mazni. A sztrájk-agitátorral szemben ez különben is meg- 
felelő anyagi hasis hiányában meddő volna. A szakszerveze- 
teken be lehetne ugyan esetleg a hajtani a kárt, de ez a 
felelősség alkalmas volna a szakszervezetek gazdasági tönkre- 
tételére, pedig mint már több fölszólaló is rámutatott, a 
szervezett munkás sokkal békésebb és megbízhatóbb elem, 
mint a szervezetlen, a ki sokkal inkább hajlik arra, hogy 
indokolatlanul, a győzelem minden reménye nélkül is sztráj- 
koljon. A szervezetek gyöngítése tehát magát a gazdasági 
békés együttműködést támadná és a sztrájkokat nem csök- 
kentené, hanem inkább szaporítaná. 

A mi azt a magánjogi delictumot illeti, a melyet a 
t. előttem szóló Eiss Géza tagtárs úr említett, az én néze- 
tem szerint ezt a rábeszélést, a szerződési viszonyon kivül 
álló személy általi rábeszélést, jogsértésnek minősíteni nem 
lehet. 

Eiss Géza: Érdeksértés osak. 

Hevesi Illés : ... a jog által védett érdek megsértésé- 
nek minősíteni nem lehet, mert a ki rábeszél, az még 
nem sért semmi jogot, vagy jog által védett érdekei 
A puszta beszéd, buzdítás, agitáczíó maga még nem hos 
létre sem a külvilágban, sem a létező jogviszonyokban vál- 
tozást. Épen ezért az a sztrájk- agitátor, akármennyire buzdít, 
vagy lelkesít, a jogot, vagy a jog által védett érdeket maga 
nem sérti meg; hanem esetleg megsérti az a személy, a ki 
szerződéses viszonyban áll és azért csak azt a szerződéses 
viszonyban levő személyt lehet felelősségre vonni. Én osz- 
tom az előadó úr ama nézetét, hogy arra az alapra kell 
helyezkedni, hogy mindenki felelős azért, a mit tett, mégha 
buzdította is valaki más arra. Meg kell elégednünk Sízzal, 
hogyha egy cselekményért a magánjogban egy eabert te- 
szünk felelőssé ; nincs ok arra, hogy a felelősségeket annyira 
halmozzuk. Nincs ok an*a, hogy a szakszervezetek ellen 
magánjogi delictum czímén járjunk el, mert erre is áJl az, 
hogy a szervezet gyöngítése nem áll a béke szolgálatában. 

Az agitátor és a szakszervezet felelősségének kizárásá- 
hoz tehát nincs szükségünk az előadó úr jogi constractiójár& 
Ugyancsak nincs szükség a constructióra ama második prak- 
tikus következmény elérésére, a melyet az előadó úr levont, 
hogy t. i. azon rendelkezések, a melyek érvényteleneknek 
mondják a munkások összebeszéléseit, eltörlendők; erre sem 
szükséges a constructio, mert ezeket egész egyszerűen ki 
lehet hagyni a kódexből, mint teljesen indokolatlan rendel- 
kezéseket, melyek önmagukban hordják helytelenségüknek 
kimutatását. 

Bámutatott az előadó úr arra is, hogy a munkarendet 
a gyáros diktálja. Ezen állapoton is lehet változtatni az ő 
constructiója nélkül. Hangsúlyozta, hogy a sztrájk nem bűn- 
cselekmény; ehhez sem szükséges annak kimutatása, hogy 
a sztrájk nem szerződésszegés, mert természetes, hogy a mi 
már szerződésszegés, még nagyon is innen maradhat ama 
határokon, a melyeken túl a bűncselekmény kezdődíL 

Kimondotta továbbá azt is, hogy a munkabéri viszony új 

szabályozása szükséges, mert a régi munkabérszerződéa meg" 
kötötte a munkást, de biztosította a létét, az új pedig megköti 
ót, de nem biztosítja, létét és ezt a fontos ezélt nem lehet az 
egyéni szerződési szabadságra bizni. Tehát valami közjogi, 
állami kényszerrel yaló szabályozást óhajt,, de annak részle- 
teiről nem nyilatkozott és azért természetesen én sem bocsát- 
kozhatom annak bírálatába. Egy megjegyzést azonban mond 
erre vonatkozólag, a mi szintén általános megjegyzés t. i. 
azt mondja, hogy «az eddigi törvények a tulajdon szempont- 
jából hozattak és most meg kellene hozni a munka törvény- 
könyvét. Egyelőre két magánjogi törvénykönyv kellene: 
a tulajdoné és a munkáé ; mielőbb el kellene készíteni, 
mert különben ezen is végig fog seperni a gyors és kellően 
elő nem készített munkája a forradalomnak.* Kérdem, hogy 
hogyan gondolja az előadó úr ezen kérdést megoldhatni; 
hogyan gondolja a munkás és a munkaadó közti viszonyt 
kétféleként szabályozni : egyszer a tulajdon, a vagyon szem- 
pontjából a tulajdon törvénykönyve alapján ; egyszer pedig a 
munkás szempontjából a munka törvénye alapján. Talán úgy, 
hogy ugyanazon viszonyra vonatkozólag két ítéletet hoznának : 
az egyik szerint a munkakodex alapján a munkás nyeri a 
pert, a másik szerint pedig a tulajdon törvénye alapján a 
tőke fogja megnyerni a pert? 

Egy nóvum azonban van, a mely a constructiohoz fűző- 
dik és a melyre a construotio csakugyan szükséges; ez a 
visszalépés joga, a melyet az előadó úr törvényileg óhajt 
biztosíttatni a sztrájkoló munkásoknak. Ez nóvum, de hely- 
telen nóvum. Maga az előadó úr mondja, hogy a sztrájkjog 
osztályközi jog; a sztrájk . gazdasági harcz. A harczot pedig 
nem lehet olyan véglegesen és kimerítően szabályozni, mint 
a békét; a harcznak legfeljebb genfí conventiói vannak, a 
melyek megszabják, hogy bizonyos fegyverekkel nem szabad 
harczolni, hogy a semleges államokat tiszteletben kell tar- 
tani; hogy nem combattans elemektől nem szabad rabolni; 
így a sztrájk-törvény is tiltja az erőszakot, a fenyegetést, mint 
a gazdasági harcz eszközét; de olyan genfi conventiót, a 
mely pl. az európai és amerikai államok közötti viszonyt 
szabályozván kimondaná, hogy bizonyos fegyverek nem hasz- 

•a&lbatók, bizonyos személyek védelemben részestilneky de 
azonfelül kimondaná azt is, hogy az esetleges háborúk eldön- 
tésénél irányadó lesz az az elv, hogy az amerikai államoknak 
győzni nem szabad, vagy ha győznek, akkor legfeljebb a 
statusquo maradhat meg, ilyen genfi oonventiót egy állam 
sem fogadna el. Már pedig a munkások és munkaadók közti 
gazdasági harczban ilyet javasol az előadó úr. A munkásra 
nézve teljesen megszűnik az ő rendszerében a koczkázat ; 
a munkás sztrájkot kezdhet; ha győz, akkor nyer, ha pedig 
nem győz, akkor beáll a restitutió in integrum. A munkás 
csak nyerhet, a munkaadó csak veszíthet; a legjobb esetben 
megmarad az előbbi állapot. Hogy vájjon szükség van-e 
arra, hogy a sztrájkokat ilyen kedvezményben részesítsük, 
hogy a koozkázatot teljesen megszüntessük, azt könnyű meg- 
ítélni. Már most is vannak indokolatlan sztrájkok, de ilyen 
rendezés mellett természetes, hogy annyi indokolatlan sztrájk 
volna, a mely a kapitalisztikus termelést lehetetlenné tenné. 
Ma pedig nincs más termelés, mint kapitalisztikus termelés. 
A mig nem méltóztatnak a helyébe állítani egy másik ter- 
melést, addig gondoskodni kell arról, hogy ez a termelés 
működhessék, mert termelésre mindenesetre nagyobb szük- 
ség van, mint sztrájkra. 

Ezen az alapon az én nézetem a sztrájk szabályozása 
kérdésében az, hogy nem kell a munkásokat külön előnyök- 
ben, külön kedvezményekben részesíteni, de nem szabad 
őket elnyomni, nem szabad a törvényhozásnak az ő rová- 
sukra a munkaadók egyoldalú érdekeit istápolni, hanem 
igenis a teljes szabadság, igenis a be nem avatkozás, elve, 
legyen a legfőbb. És ez nem áll ellentétben azzal, a mit 
Giesswein orsz. képviselő úr kifejtett, mert, a mint kivet- 
tem, az ő szabályozása nem a sztrájkot akarja szabályozni, 
nem akar sztrájk-törvényt, hanem olyan igen üdvös intéz- 
kedéseket akar, a szervezeteknek olyan kiterjesztését és előny- 
ben részesítését, a mely a sztrájkot lehetőleg elkerüli. 
De az hiszem, ő is egyetért velem abban, hogy, ha már 
egyszer kiütött a munkás és munkaadó között a gazdasági 
har<ffi — mert a sztrájkot másnak minősíteni nem lehet — 
abban «z esetben nem kell beavatkozni, abban az esetben 

a harcz eldöntését rá kell bízni magukra a küzdő felekre : a 
munkásokra és a munkaadókra. Annál is inkább kell ezt 
tenni^ mert e£s igenis a munkások érdekében áll, mert a 
mai állam természetesen a legtöbb esetben a tőkések érde- 
kében avatkoznék be. Ebből az álláspontból folyik, hogy a 
mint már fentebb jeleztem, nem helyeselhetem azt az irány- 
zatot, a mely a sztrájkot bűncselekménynyé akarja nyilvá- 
nítani. Ezt nézetem szerint a szerződésszegő sztrájkkal szem- 
ben sem szabad megtenni. Nem mintha örökérvényű igaza- 
ságnak tartanám azt, hogy magánjogi szerződésszegést bün- 
tető sanctio alá vonni nem szabad, mert nagyon természetes, 
hogy valamely külön fontos indokból a törvényhozó ezt 
megteheti, a mint hogy erre a jelenlegi büntetőjogok is pél-' 
dát nyújtanak. De ily fontos indoknak a jelen esetben a 
termelés érdekét nem fogadhatom el; mert az indokolt 
sztrájk a munkás gazdasági haladásának eszköze lévén, vég- 
eredményben a termelést is eredményesebbé teszi; egészséges 
physikai viszonyok közt, jó sorban élő* intelligens munkás a 
termelés terén is nagyobb eredményeket tud elérni. Ennél- 
fogva, — eltekintve a büntetés egész tömegek ellen való 
végrehajtásának oly sokszor emlegetett nehézségeitől, — 
nem tarthatom helyesnek a bűncselekménynyé nyilvánítást 
azért, mert ez azt az egyensúlyt, a melyet az Ágoston-féle 
visszalépési jog a munkások javára bont meg, a munka- 
adók érdekében rontja le. A kapitalista államban ily ren- 
delkezés okvetlenül egyoldalúvá válik, mert még ha hozná- 
nak is olyan szabályt, hogy a kizárásért a munkaadót 
is büntetik, ez csak írott malaszt maradna, míg a munká- 
sok ellen a törvény rendelkezéseit lehetőleg végrehajtanák, 
így a sztrájk bűncselekménynyé nyilvánítása alkalmas 
volna arra, hogy a munkások teljes gazdasági elnyo- 
mását, a munkaadók zsarnokságát lehetővé tegye és állan- 
dósítsa. 

Ha pedig azt hoznák fel a szabadságnak, a be nem 
avatkozásnak fent megjelölt elvével szemben, hogy ez túl- 
haladott álláspont, a modern nemzetgazdaságtan túltette 
már magát ezen, akkor igenis elismerem, hogy túltette 
magát az egyének közötti viszony tekintetében, de az oszta- 
ss? 

lyok közötti viszony, az osztályok közötti harcz tekintetében 
nem. Természetes dolog, hogy egy osztály annyira fog 
emelkedni és annyi jogot és hatalmat fog elérni, a mennyi 
ereje van és ennélfogva magukra az osztályokra kell bizni, 
hogy egymás között az egyensúlyt létesítsék. Az egyensúly 
ezen kialakulását megakadályozni nem szabad, még kevésbé 
szabad az államnak a feltörekvő osztályok fejlődésének 
útjába állani, azokat elnyomni, a haladás, a természetes fejlő- 
dés elé gátakat emelni, mert az ilyen törekvést magának a 
világtörténelemnek örök tanulságai minősitik a priori med- 
dőnek. 

Ferenczi Imre: 

T. Teljes-ülés! 

Midőn a Magyar Jogász -egylet igen megtisztelő meg- 
bivása folytán a napirenden levő tárgyhoz hozzászólani bá- 
ior vagyok, előrebocsájtom, hogy bár a sztrájk jogalapjáról 
de lege lata is szólani kívánok, mint első sorban szocziál- 
politikus arra helyezem a fősúlyt, hogy a munkabérviszony 
mai szükségképeni társadalomgazdasági átalakulásának vázo- 
lása kapcsán azon reformkérdésekre utaljak, a melyekkel ma 
a jogtudománynak is mindenütt foglalkoznia kell. Ezen sisem- 
pontból Ágoston Péter tanár úr előadását kulturhistoriai 
tünetnek tekintem, mint annak a fontos ténynek revelálódá- 
«át, hogy ma immár a gondolkodó magyar jogászokban is ön- 
tudatra ébredt az a gondolat, hogy vannak bizonyos, a ka- 
-pitalisztikus fejlődéstől felvetett társadalomgazdasági kép- 
letek, a melyek az átszármazott, egy megváltozott gazdasági 
Tendből folyó, csak annak megfelelő individualisztikus szel- 
lemű jogrendszer Frocrustes ágyába többé nem szoríthatók, 
hanem új, többé- kevésbbé coUectivisticus szellemű újjá- 
«zabályozást igényelnek. De bármennyire méltánylom is Ágos- 
ton Péter tanár úr azon nagy érdemét, hogy a magyar 
jogászkörökben először mutatott rá az egyéni munkabérszer- 
jsődésen nyugvó munkaviszony szükségképeni és épen ezért 
tarthatatlan anarchiájára; bármennyire méltánylom is azt a 
nemes szocziális lendületet, a mely egész előadását hordozta: 
mégis sajnálattal kell megállapítanom, hogy ő a fennálló 
jogállapotot nagy mértékben összetévesztette a jövő szem- 
pontjából kívánatos reformokkal. 

Ágoston Péter előadó úr azt akarta, de lege lata, a 
iennálló jog szempontjából igazolni, hogy a munkásoknak 

ama tömeges mankabeszüntetései, a melyek a fennálló 
monkabérszerződéseket megsértik, szintén bimak jogalappal 
Én ezen törekyését az előttem felszólalókkal egyetemben 
szintén nagy mértékben csődött vallottnak kell, hogy jelle- 
mezzen. Viszont a sztrájkok túlnyomó nagy számával, a nem 
szerződésszegéses sztrájkok jogalapjával foglalkozni, azt ki- 
mutatni az előadó úr teljesen feleslegesnek mondotta, holott 
az Magyarországon épen nem felesleges és nagy mértékben 
kilátással is teljes feladat. 

Ágoston Péter tanár úr előadása csak akkor volna össz- 
hangban előadásának czímével, a mely úgy hangzik, hogy 
ia sztrájk jogalapjai, ha neki az a tudományos meggyőző- 
dése, hogy nem sztrájk az olyan tömeges munkabeszüntetés, 
a mely nem ütközik a fennálló szerződésekbe. De vájjon 
helyes-e sztrájk az a meghatározása, a mely a tömeges 
szerződésszegést a sztrájk lényeges tényálladéki eleméül te- 
kinti, a mely felfogást itt különben dr. Eiss Géza jogakadé- 
miai tanár úr is képviselt? Egy másik igen ismert nevű 
szocziálpolitikusunk, Darányi Ignácz, földmívelésügyí minisz- 
ter úr a földmivelésügyi bizotts^ egyik legutóbbi ülésében 
panaszkodott a miatt, hogy Magyarországon a sztrájkról olyan 
zagyva képzetek uralkodnak. És ime ő, a ki a sztrájkok fo- 
galmát szintén tisztázni óhajtotta, az előadó úrral egyenesen 
ellentétes, szerintem nem kevésbbé egyoldalú elméletet kép- 
viseli Szerinte ugyanis csak az a tömeges munkabeszüntetés 
tekinthető sztrájknak, a mely fennálló szerződéseket meg 
nem sért ; ellenben elszerződött munkásoknak tömeges munka- 
beszüntetése nem sztrájk, hanem kriminális szerződésszegés. 
A sztrájk Darányi szerint szent és sérthetetlen joga a mun- 
kásoknak, ellenben a tömeges munkabeszüntetés, a mely a 
fennálló szerződésekbe ütközik, olyan bűntény, a melyre 
eléggé súlyos büntetés egyáltalában nem is volna képzel- 
hető, ha Magyarországon történetesen nem volna munkás- 
hiány. Ő tehát olyan cselédtörvényt alkotott, a mely lehe- 
tetlenné teszi a munkásoknak, hogy együttes erővel olyan 
munkabeszüntetéseket rendezzenek, a melyek nem ütköznek 
a fennálló szerződésekbe. 

Ezen elméletekkel szemben állapítsuk meg a társadalom- 

tudomány, valamint a gyakorlati élet tanulságai szériát, a 
sztrájk lényeges fogalmát. 

A sztrájk — gazdasági és gyakorlati szempontból — sza- 
bad bérmunkásoknak minden olyan tömeges munkabeszünte- 
tése, a mely a fennálló munkafeltételeknek kedvező befolyá- 
solására irányul. Ha az ilyen tömeges munkabeszüntetés fenn- 
álló szerződéseket megsért, ez a sztrájkot egy bizonyos, már t. i. 
jogi szempontból minősített, úgynevezett szerződésszegéses 
sztrájkká teszi, de azon, hogy sztrájk, — gyakorlati szempont- 
ból — nem változtat. Ennek bizonyítékaképen felhozhatjuk, 
hogy maguk a munkaadók sem tesznek lényegileg külömb- 
séget az ilyen és a nem szerződésszegéses sztrájkok között; 
ők sem azt veszik első sorban számba, hogy valamely sztrájk 
a jogrendet sérti-e, vagy nem, hanem azt, hogy a termelés- 
nek folytonosságát megakasztja-e és ennek következtében tö- 
rekvésük nem is arra irányul, hogy a megsértett jogrendet 
helyreállítsák, hanem igenis arra, hogy a munkások mentől 
előbb visszaáll]' anak a munkába^ így például a múlt évben 
azon 5000 mezőgazdasági munkás közül, a kiket az 1898 :II. 
t.-c2. alapján jogerősen elitéltek, csak igen kis részen haj- 
tották tényleg végre a törvényt és még azokat is, a kiket 
elosuktak, a munkaadóknak, a gazdáknak kívánságára bo- 
csájtották szabadon, még mielőtt büntetésüket leülték volna. 

Viszont Ágoston előadó úrral szemben megállapíthatjuk 
azt, hogy igenis sztrájk az olyan tömeges munkabeszüntetés 
is, a mely fennálló szerződéseket nem sért és épen annak, 
a ki Magyarországon a munkások érdekében akarja a sztrájk 
jogalapját tisztázni. Mindenekelőtt a rendes, a nem szerződés- 
szegéses sztrájkok törvényes jogalapját kell kimutatnia, ezen 
immár csakugyan törvényes sztrájkszabadság lényeges jegyeit 
kell megállapítania és a fennálló közigazgatási gyakorlat 
jogtalanságát kell kimutatnia. Mert Magyarországon még 
épen nem tudja a közigazgatás azt, hogy a nem szerződés- 
szegéses sztrájkoknak, a melyek a sztrájkok túlnyomó részét 
teszik, van hazánkban is törvényes jogalapjuk és a mennyi- 
ben ezt elvUeg elismerik is, tényleg olyan közigazgatási 
gyakorlat uralkodik szerte az országban, mintha még mélyen 
benne volnánk a büntetőjogi coalitió -tilalmak korszakában. 

A mnnkásoknak minden olyan törekvése, a mely a sztrájk- 
jog érvényesítésére szolgál, nálunk mindenféle kormányren- 
deletbe ütközik. Magyarországon, a belügyi kormányzat 
felfogása szerint, a sztrájkszabadság egyértelmű a sztrájkra 
való puszta gondolás szabadságával. A gyülekezési, az egye- 
sülési, a sztrájk-agitatíonális és szakszervezkedési jogot min- 
denféle kormányrendeletek teszik illuzoriussá, holott az egész 
művelt világon sztrájkszabadság alatt lényegileg ezen itt 
megnevezett konkrét szabadságokat értik. Pedig ismétlem, a 
nem szerződésszegéses sztrájkoknak van Magyarorszá>gon is 
jogalapjuk: arról igenis beszélhetünk. Ennek bizonyss^aként 
utalhatunk arra, hogy az 1872-ik évi ipartörvény, valamint 
az 1884. évi ipartörvény nem tartalmazza többé azt a ki- 
fejezett büntetőjogi coalitio-tilalmat, a mely még a megelőző 
iparszabályozásokban, nevezetesen az 1851. évi ideiglenes 
iparrendszabályzatban (141. §.), valamint az 1860. márczius 
1-én Magyarországon is életbelépett osztrák ipartörvónyek- 
ben (77. §.), még kifejezetten benne van. E törvény szakaszok 
kimondják, hogy minden, tehát a nem szerződésszegéses 
sztrájkokban résztvevő munkás is kihágást követ el. Ezen 
szakaszok utalnak az akkor érvényben volt osztrák büntető- 
törvény megfelelő szakaszaira, a melyek minden ilyen sztrájk- 
ban részt vett munkást nyolcz naptól három hónapig való 
elzárással sújtották. 

Azonban az 1872. évi ipartörvény (93. §.) és utána az 
1884. évi ipartörvény (162. §.) is többé nem tekintik tilal- 
masaknak a nem szerződésszegéses sztrájkokra ifájiyuló 
összebeszéléseket, azokat csak magánjogi érvénynyel nem 
ruházzák fel. Nevezetesen nem ruházzák fel a munkások 
szervezeteit azzal a joggal, hogy olyan munkások ellen, a kik 
a sztrájk alkalmával sztrájktörő szerepre vállalkoznak, avagy 
a fennálló egyezményeket megszegik, magánjogi kártérítésre 
vonják. Felhozhatnám állitásom mellett a munkásaink szak- 
szervezkedési jogáról a « Közgazdasági Szemle » 1905. évfolya- 
mában közölt jogtörténeti tanulmányomban kifejtett számos bi- 
zonyítékot, de hogy Magyarországon ezeknek a nem szerződés 
szegéses sztrájkoknak van törvényes jogalapjuk, annak részle- 
tes bizonyításába nem is kell bocsátkoznom. Utalhatok egysze- 

rűen gr. Tisza miniszterelnöknek és Hieronymi Károly keres- 
kedelemügyi miniszternek 1904-ben kibocsátott úgynevezett 
sztrájkrendeleteire, a melyekben kifejezetten elismerték, hogy 
Magyarországon van a nem szerződésszegéses sztrájkok- 
nak jogalapjuk. Sőt íme Darányi földmívelésügyi miniszter 
ár még a másodrendű becsülettel biró cselédekre nézve is 
elismerte, hogy a nem szerződésszegéses sztrájkokra teljes 
mértékben joguk van. A cselédtörvény javaslata persze mes- 
teri módon gondoskodik arról, hogy e jogot soha ne érvé- 
nyesithesse. Vájjon eltörülték-e a sztrájkjogot fennen hir- 
dető minisztereink, azokat a kormányrendeleteket, a melyek 
ezen általuk is elismert törvényes jognak szabad érvényesí- 
tését megakadályozzák? Vájjon nem fordulnak-e elő Magyar- 
országon szerte az országban napról-napra sztrájkgyűlés- 
betiltó végzések, vájjon a szakszervezeteknek Magyarországon 
szabad-e, mint szerte az egész világon, a sztrájkok rende- 
zésébe avatkozniok és azokat anyagilag támogatniok? Vájjon 
nem-e szolgabírói axióma nálunk a mai napig az, hogy a 
sztrájk abban különbözik minden egyéb háborútól, hogy más 
háborúnak vannak szükségképen felelősségteljes hadvezérei, 
ellenben a sztrájkvezéreket sebten el kell tolonczolni szülő- 
földjükre, mihelyt egy sztrájk rendezésébe avatkoznak? 

Magyarországon tehát olyan a kormányférfiak viszonya 
a nem szerződésszegéses sztrájkokhoz, a melyeknek ismét- 
lem, van jogalapjuk, mint azé az emberé, a ki egyik kezé- 
vel czirogatja felebarátját, a másik kezével pedig belefojtja 
a lélekzetet. Tehát nem a szerződésszegésre kell nekünk 
mindenekelőtt és épen a munkás érdekében mesterkélt for- 
mulákkal valamelyes jogalapot kimutatnunk, hanem rá kell 
mutatnunk folyton-folyvást arra, hogy a kormányzat nem a 
szerződésszegéses sztrájkra nézve ne csak^elvileg ismerje el a 
fennálló törvényes jogalapot, de annak megfelelő közigazgatási 
gyakorlatot is kövessen, illetőleg hogy az ezen törvényes joggal 
ellenkező közigazgatási gyakorlat a törvényhozás által intézmé- 
nyesen megszüntettessék : az egyesülési, gyülekezési és szakszer- 
vezeti jogot végre osztálykülönbség nélkül, minden magyar pol- 
gárnak törvényileg is biztosíttasék. Ha a munkásoknak a rendes 
sztrájkokra meg lesz majd a teljes jogi lehetőségük, akkor 

3ft3 



Digitized byVjOOQlC 



110 

a Bzerződésszegéses sztrájkoknak száma is nagy mértékben 
csökkenni fog ebben az országban, mivel nagyon téved Ágos- 
ton Péter előadó úr, midőn azt hiszi, hogy a munkások 
azért rendeznek czélzatosan szerződésszegéses sztrájkokat, 
mert a szerződések fennállása alatt az életviszonyok hirtelen 
megváltoznak, hanem az esetek túlnyomó részében azért, 
mert a rendes sztrájkok eredményes rendezésében ma meg- 
akadályozzák őket, nekik tehát meg kell lepniök a munka- 
adókat és a közigazgatási hatóságokat, hogy a tisztességes 
megélhetés érdekében eredményre vezető sztrájkokat ren- 
dezhessenek. 

Ehhez a czélszerüségi szemponthoz járul az az er- 
kölcsi megfontolás, hogy a mely országban elismerik a mi- 
niszterek a munkásoknak valamely törvényes jogát, de azzal 
egyenesen ellentétes közigazgatási gyakorlatot követnek, ott 
szükségszerűen megrendül a munkásnak a jogrendbe vetett 
hite és ott ezen jogrendnek terhes szabványait magára nézve 
sem fogja kötelezőnek elismerni. 

Mindazonáltal, ellentétben Ágoston Péter előadó úrnak 
jogi felfogásával, el kell ismernem, hogy de lege lata még sem 
lehet jogalapot teremtenünk a szerződésszegéses sztrájkoknak 
igazolására. Az ipartörvények megfelelő szakaszai, valamint 
az 1898:11. i-cz. tényleg nem hagynak fenn kétséget az 
iránt, hogy a törvényhozó nálunk delictumoknak tekintette 
a szerződésszegéseket és a szerint óhajtotta azokat büntetni 
is. Mindazok a jogi hypothesisek és jogi formulák, melyek- 
kel az előadó úr ezen törvényes állapot ellenére igazolni 
akarta a szerződésszegéseket, a gyakorlati alkalmazásuk szem- 
pontjából relatíve — a mint azt itt dr. Kiss Géza jogakadé- 
miai tanár úr kimutatta — helyesek, de absolut érvényes- 
séggel a törvényes jogállapottal szemben .nem birnak. 

Abban az esetben, ha az előadó úr már most a jövő 
szempontjából, tehát de lege ferenda, a munkásoknak sztrájk- 
szabadságát olyan mértékben óhajtaná biztosítani, hogy ők 
fennálló szerződések által se köttessenek meg, erre csak egy 
mód van, t. i. az, hogy a kötelező felmondási idő mind a 
munkásra, mind a munkaadóra nézve eltöröltessék. Ámde én 
épen a munkások szempontjából találnám ezt az állapotot 

veszedelmesnek, hogy t. i. a munkás egyik napról a másikra 
az utczára kerülhessen, és el fogom ismerni a szerződés- 
szegéseknek egyedül igazságos, egyedül méltányos sanctióját, 
a magánjogi kártérítést akkor, mikor az államnak szocziál- 
politikai beavatkozása és a munkások coalitio-jogának teljes 
biztosítása folytán a munkaviszony annyira szocziálizálődott, 
hogy a munkás az egyéni munkabérszerződés betartására 
nemcsak erkölcsileg kötelezhető, de arra önként is hajlandó 
lesz, sőt maguk a munkásszervezetek fogják, a mint azt ma 
Angliában és Németországban megteszik, az egyéni bérszer- 
^ődés betartására szorítani. így például épen a múlt hónap- 
ban tárgyalta a hollandiai törvényhozás a munkabérszerződés 
reformjáról szóló javaslatot és ennek kapcsán maga a szocziál- 
demokrata párt is megszavazta a törvényjavaslatnak azt a 
pontját, a mely feljogosítja a munkaadót arra, hogy a heti 
munkabérnek egy tizedrészét levonja és azt a postatakarék- 
pénztárban helyezze el az ő nevére, míg ez az összeg két 
heti munkabérnek megfelel, a mely összeg azután a szerző- 
dés megszegése esetén kártérítésül szolgálhat. 

A kérdés súlypontja azonban ma már nem is az egyéni 
munkabérszerződés jogi biztosításán fordul meg, — pedig azt 
iette az előadó ur előadása gerinczévé — hanem mind a munká- 
sok, mind a munkaadók, mind az idevágó modern jogtudomány 
felfogása szerint is a collediv egyezményeknek gazdasági és 
jogi problémáján. Az egyéni egyezkedés ma csak ott bir a 
gazdasági életben jelentőséggel, a hol a munkások szervez- 
kedése mindenféle osztályintézkedések által teret nem fog- 
lalhatott, a mint azt a mi szánalomraméltó cselédeinknél lát- 
juk. Ámde az egész világiparban, valamint Olaszországban, Dél- 
Francziaországban és némileg már a hazai mezőgazdaságban is, 
a régi egyéni szabad egyezkedést a munkafeltételeknek a munkás- 
szervezetek közbejöttével való collectiv szabályozása szorítja 
mindinkább ki. Az egyéni egyezkedés tényleg uzsoraszer- 
ződés, a mennyiben az elszigetelt munkást úgy társainak 
versenye,' valamint az egyik napról a másikra való megélhe- 
tés szüksége arra szorítja, hogy a munkaadótól felajánlott 
feltételeket egyszerűen elfogadja. Az egyéni munkabérszer- 
ződés esetén szabad egyezkedésről szó sincs, itt csak a 

munkaadó egyoldalú hatalmi rendelkezéséről lehet szó. De az 
előadó úr elfelejti, hogy ma már Európában hat millió olyan 
szervezetekbe tömörült munkás van, sőt a mi iparilag és 
culturális szempontból elmaradott hazánkban is már 150,000 
munkás egyesült olyan szervezetekben, a mely szervezetek- 
nek sikerrel- képviselt eletczélja az, hogy a munkást kiragadja, 
az egyéni szerződés nyomorából és a munkásszervezet, yala- 
mint a coUectiv egyezmények védelme alá helyezze. 

Az egyéni bérszerződés nem azért vetendő el, mivel egy- 
koriban a rómaiak idejében nem feleli meg azon kor humani- 
tárius követelményeinek a hogy azt itt dr. Eesnyő Béla úr 
felfogta, hanem azért nem, mivel az a kisipari viszonyoknak 
és a patriarchális mezőgazdaságnak jogi formája volt, a mi- 
kor tényleg egyezkedett még a mester a maga legényével, a 
gazda a maga cselédjével és tényleg a munkás egyéni képes- 
ségeinek figyelembevételével állapíthatta meg a munkafeltéte- 
leket. Azonban a capitalisztikus fejlődéssel járó nagyiparban, 
valamint a mezőgazdasági nagyüzemben is technikai és physi- 
kai képtelenség, czélszerűtlen időveszteség volna, ha a munka- 
adó minden egyes munkással egyénileg tárgyalná meg a 
munkafeltételeket. Itt a felülkerekedő verseny is a munka- 
feltételek egységes szabályozására szorítja a munkaadókat, 
a munkafeltételek technikailag szükségkép coUectiv szabá- 
lyozást nyernek és ma már csak arról van szó, vájjon ezen 
coUectiv szabályozás egyoldalúlag a munkaadók által tör- 
ténjék-e, avagy a munkásoknak is legyen erre befolyásuk. 
Nos, a munkásoknak hatalmas világmozgalma, a trade- 
unionismus megadta erre a hathatós feleletet. Minden kissé 
felvilágosodott munkás is belátja ma már, hogy ő egyénileg 
a helyzetén nem javíthat, hogy ő abban az esetben is, ha 
a munkafeltételein időlegesen javított is, mindenkor annak a 
veszedelemnek van kitéve, hogy az ő meg nem szervezkedett 
munkástársai rosszabb munkafeltételek mellett is elvállalják 
ugyanazt a munkát, a mikor is ő a munkahelyét kénytelen 
lesz otthagyni. A munkás átlátja, hogy egyéni éJhdekét is 
csak osztály érdekén belül tudja megvalósítani és ennek kö- 
vetkeztében lépnek ma már lassankint mindenütt az egyén 
helyébe a munkásszervezet, a mely az egykori formális jog- 

egyenlőséget a )nateriális jogegyenlőség nagy igazságával 
váltja fel : a munkaadó a szervezettel nemcsak formailag, de 
tényleg tartozik már a munkafeltételeknek mineműsége felett 
tárgyalni, a munkásszervezet pedig már nem kénytelen az 
egyoldalúlag felajánlott feltételeket elfogadni. Egyfelől azért 
nem, mivel a munkások közti versenyt meg tudja szüntetni, 
másfelől pedig azért nem, mivel a. kereslet és a kinálat törvé- 
nyének megfelelő szabályozásával, nem pedig felfüggesztésével 
és megszüntetésével — a mint azt Giesswein képviselő úr kifej- 
tette — a munkásoknak helyzetét a munka piacz terén egy 
nstong holder* helyzetéhez teszi hasonlóvá. Nevezetesen: a 
munkásszervezetnek béke idején gyűjtött sztrájkalapjai lehe- 
tővé teszik, hogy a munkást a piacztól visszatartsa mind- 
addig, míg az a piacz ránézve kedvező alakulást vesz. A hol 
pedig a munkafeltételek szabályozása egyszer már a munkás- 
szervezetek feladatává vált, ott az egyéni egyezkedés elveszti 
régi jelentőségét: az pusztán a felett határoz, hogy vájjon 
melyik munkás melyik munkaadónál vállal munkát, de a 
szerződés legfőbb tartalma: a munkabérek, a munkaidő, a 
munkaközvetítés, a munkaszünetek, a május elseje és a többi 
kisebb jelentőségű pont tekintetében a szakszervezet és a 
munkáltató, illetőleg munkáltatók közt létre jött coUectiv 
egyezmény az irányadó. És ekkor az az egyéni bérszerződés 
elveszti már uzsorajellegét, a melyet Ágoston Péter tanár úr 
hangoztatott és az ilyen szerződésnek, az ilyen egyéni 
egyezkedésnek betartására, a mint kifejtettem, a munkás 
már hajlandó, sőt szervezete szorítja őt annak betartására 
már csak azért is, nehogy kedvező alkalom adtán, a munka- 
adóknak az legyen kifogása a collectív egyezmény megszegé- 
sére: quod uni iustum, alteri aequuni. 

Nincs itt érkezésem arra, hogy a kollektív egyezmények- 
nek társadalomgazdasági s erkölcsi előnyeit a munkásokra, 
a munkaadókra és az egész társadalomra nézve kifejtsen. 
Arra sincs érkezésem, hogy mindazon ellenvetésekkel rendre 
foglalkozzam, a melyeket a kollektív egyezmények ellensé- 
gei fel szoktak hozni. Talán szerénytelenség nélkül utal- 
hatok itt röviden nemrég megjelent « Sztrájk és Szocziál- 
politika)) czímű munkámra, a melyre az egyik felszólaló úr 

már volt kegyes hivatkozni. Csak két körülményre akarok 
kitérni, mielőtt a kollektiv egyezmények jogi kérdésére át- 
térnék: egyfelől arra, hogy akár tetszik a coUectiv egyez- 
mény az egyik vagy a másik félnek, akár nem: a coUectiv 
egyezményben kell látnunk a fenforgó osztályharcznak szúk- 
ségképeni rezultánsát, a munkaviszony egyetemes szabá- 
lyozását mind az iparban, mind a mezőgazdaságban, abban 
a kulturkorszakban a mely most ránk várakozik. Sok szó 
vesztegetése helyett utalok arra, hogy a Webb házaspár sze- 
rint, a mely házaspár s^ angol iparviszonyok legkitűnőbb 
ismerője, Nagy-Brittanniában ma már az iparágaknak több 
mint 90 százalékában kollektív egyezmények állapítják meg 
az összes egyéni munkabérszerződések közkötelező tartalmát, 
utalok arra, hogy az Anglia után haladó Németországban 
csak a napokban bocsájtott ki a német birodalmi statisztikai 
hivatal egy kiadványt, a mely 3000 helyi, vidéki, kerületi, 
illetve országos coUectiv egyezményről tanúskodik és még 
az iparilag elmaradt Magyarországon is sikerült száznál több 
fennálló coUectiv egyezményt összegyűjtenem. 

A másik körülmény, a melyre utalni óhajtok, a követ- 
kező : A mint hogy a collectiv egyezkedés a munkások szervez- 
kedésének diadala, azonképen a collectiv egyezkedés keresztül- 
vitele is a legnagyobb mértékben a munkásszervezeteken múlik. 
Mihelyt a munkaadók egy collectiv egyezményt a munkásokkal 
megkötöttek, maguk a munkaadók átlátják mindenütt, hogy 
csakis a szervezett munkások vannak irántuk arra kötelezve, 
hogy a kollektív egyezmény fennállása alatt sztrájkot vagy boj- 
kottot nem rendeznek ; csak a szervezett munkások vannak arra 
is kötelezve, hogy a collectiv egyezmény fennállása alatt, a mely 
1 — 5 év szokott lenni, versenytársaiknál rosszabb munkafeltéte- 
lek mellett munkát nem vállalnak és ezáltal nem teszik lehetővé 
versenytársaiknak a szennykonkurrencziát. Midőn a munka- 
adók a szoczíális belátás azon fokára emelkedtek, a melyet 
a collectiv egyezkedés lépvisel, átlátják azt is, hogy nekik 
csak szervezett munkásokat szabad alkalmazniok és tényleg 
Anglia és az Egyesült-Államok iparának legnagyobb részé- 
ben ez így is van. Épen nem lehet tehát azt állítani, hogy 
ezen collectiv egyezmények, illetve a szakszervezetek tönkre 

teszik az ipart Angliában például a gyapot-, vas-, kőszén* 
iparban is ma már a munkaadók csakis szervezett munká- 
sokat alkalmaznak, a minthogy nálunk is pl. a nyomdászipar- 
ban a munkaadók csakis a szakszervezeti munkaközvetítőből 
fogadnak fel munkásokat és ezen szervezett munkásokat tá- 
mogatják azon munkaadók ellen irányuló bojkottjaikban is, 
a melyek a coUectiv egyezmények közösségébe még belépni 
nem akarnak. 

Midőn a szakszervezetek fontosságát a béke szempontjá- 
ból igy gyakorlatilag kimutathatjuk ; midőn az egész világ 
átlátja, hogy a mai adott hatalmi viszonyok között a coUec- 
tiv egyezményeknek egyedül lehetséges intézményes alapja, 
a szakszervezet: akkor méltán csodálkoznunk kell azokon a 
jelszavakon, a melyeket nálunk nemcsak a munkaadók és a 
gazdák túlnyomó nagy •— része a kik a régi egyoldalú czéh- 
szerű, illetve feudális munkaviszonyokat, t. i. a munkafel- 
tételeknek egyoldalú dictatori szabályozását továbbra is fenn 
akarják tartani — hanem a neutralitásra utalt államhatalom- 
nak felelős képviselői is vallanak. Azt halljuk a karban, 
hogy a munkásszervezetek még nem képviselik nálunk á 
munkások összességét, tehát velük tárgyalni nem lehet, ha* 
nem csak az «én munkásaimmal, a mint mondani szokták. 
De vájjon elkövetnek-e a munkások és munkaadók, illetőleg 
az állam minden lehetőt arra, hogy a munkások belépjenek 
a szakszervezetbe, a mi békés felvilágosítással, kis rábeszélés- 
sel igazán könnyen sikerülne ? Bizony nem : azok, a kik a munka 
szabadságát olyan fennen hirdetik, a szervezett munkásokat in* 
kább arra kényszerítik, hogy a szervezetükből kilépjenek, illetve 
megakadályozzák őket abban, hogy a szervezetükbe belépjenek. 

A másik kifogás és jelszó, a melylyel a mi közvélemé- 
nyünket meg szokták téveszteni, az, hogy a szakszervezetek 
voltaképen a sztrájkcsinálók. Nézzünk ezen ellenvetés sze- 
mébe. El kell ismernünk, hogy addig, a míg a szabad ke- 
reseti társadalomban élünk, a szakszervezetek nem fognak 
letehetni a sztrájk virtuális jogáról. De mégis csodálkozni 
kell azon, hogy azok, a kik előkelő találkahelyeiken arról 
beszélnek össze, hogy hogyan lehetne idegen munkásoknak, 
alacsonyabb kulturfajoknak behozatalával a nemzet nagy 

tömegeinek életviszonyait leszorítani; azok, a kik minden- 
féle kartellekkel a saját áruiknak árait a nagy fogyasztó- 
tömegek rovására napról-napra drágítják: azok a munkások- 
nak, a gazdaságilag gyengéknek a maguk árújuknak, a munka- 
erejüknek drágítására irányuló eoalitióit nem a legtermésze- 
tesebb munkásvédelmi eszköznek, nem a mai szabad kereseti 
társadalom természetes és szükségképeni gazdasági jelen- 
ségének tekintik, hanem a « nemzeti ipar veszedelmének », a 
f legelőkelőbb nemzeti jövedelem » — értve a földjáradékot — 
veszedelmének, sőt többnek: ők azt egyenesen forradalom- 
nak minősítik, a mely ellen az államhatalom összes esz- 
közeit sorompóba kell szólítani és nálunk még sajnos, szó- 
líthatják is. Holott nem természetes-e minden legkisebb 
szocziális felvilágosultság mellett is az, ho^ mentől gazda- 
gabb valamely szakszervezet, mentől több munkás van egy 
szervezetben és ennek következtében mentől erőteljesebb, 
mentől felelősségteljesebb az a szakszervezet, in éntől tanul- 
tabb vezérek állnak a szervezetek élén: annál óvatosabban 
fog az eljárni a munkaadókkal a munkafeltételek felett folyta- 
tott tárgyalások alkalmával, annál inkább fog óvakodni olyan 
elhamarkodott sztrájkoktól, a melyek az összegyűlt pénz- 
tartalékokat, a munkásoknak összetartozását, valamint a ve- 
zérek tekintélyét nagy mértékben veszélyeztetik. 

Avagy honnan magyarázhatjuk különben azt az ^ és 
föld közötti ellentétet, a mely a békés gazdasági politikát 
folytató gazdag angol trade-uniókat és immár a német 
Gewerkschaftokat is a szegény, gyenge és annyira harczias 
franczia syndikatusoktól megkülönbözteti, a melyek ma Taló- 
ságos sztrájkmániában szenvednek? 

De nálunk még a legrővidlátóbb osztályönzés vezeti az 
embereket és ha az eddigi fejtegetések igazságát átlátnák is, 
előkerül az érvek érve, hogy a szakszervezetekkel tárgyalni 
nem lehet, csak « saját munkásainkkal)), mert azok a szocziál- 
demokrátiának előcsatárjai. Vájjon nem különös dolog e, 
hogy mig semmiféle más jogügyletnél, semmiféle adásvételi 
szerződésnél a felek nem érdeklődnek egymás politikai fel- 
fogása iránt, a munkásszerződésnél oly élénk érdeklődést 
tanúsít az egyik fél a munkásszervezetek politikai irányzata- 

val szemben? Avagy, ha ezt az érdeklődést jogosnak ismerjük 
el, vájjon nem kell-e nekünk helyt adnunk annak is, hogy a 
munkások politikai ellenérzéssel viseltethessenek ma a munka- 
adók iránt, legyenek azok bármely fennálló politikai pártnak 
tagjai, mert hiszen ezen pártok helyeslik azt az ádáz osztálya 
harczot, a melyet a ormányzat folytat az ő szervezeteik 
ellen ? Bizony a munkaadók mai magatartása és a mai ható- 
sági gyakorlat épen nem alkalmas arra, hogy a mi mun- 
kásainkat, a mennyiben már egyszer osztály-tudatosak, a 
fennálló társadalmi és állami rendnek valami különösen 
lelkes hiveivé tegyék. Sőt mit is tapasztalunk? Míg 1902-ben 
csak körülbelül tízezer szervezett munkást tudtak kimu- 
tatni, 1906-ban már 70.000 szervezett munkás volt Magyar- 
országon és az utolsó évnek hathatós munkásüldözései 
folytán a legutóbbi május elsejei kimutatás szerint 150.000 
szervezett muukás volt az országban. (Egy hang: Az ipar- 
hant) Az iparban csak körülbelül 100.000, 50.000 pedig a 
mezőgazdaságban. 

De hogy nem becsületes hazafias szempontok vezetik 
ezen jelszónak hordozóit ... 

Elnök : Eérem, már a becsületességet tessék kivül hagyni 
az értekezésen, azt ne támadja meg, mert az mindenkinek 
egyéni dolga ; az lehet valakinek egyéni, becsületes meggyő- 
ződése, ha hibás is. Ezt ne támadjuk. Tudományos egyesü- 
lethez ez nem illik. Tessék folytatni. 

Ferenczi Imre : Hogy nem hazafias szempontok vezetik 
itt az illetőket, az kitetszik abból is, hogy a munkaadók, 
illetőleg a munkaadók szervezetei azon szervezetekkel sem 
folytatnak tárgyalásokat, a melyek nem a szocziáldemokrata 
párt kötelékébe tartoznak, hanem a melyek például Német- 
országban a keresztény-szocziális pártirányzatnak, avagy pedig 
a nemzeti alapon álló Hirsch-Duncker-féle szervezetnek hí- 
vei. A szép jelszavak mögött tehát egyfelől a viszonyoknak 
nem ismerése, illetőleg, a mennyiben a szükséges felvilágo- 
sodottság megvan, a legridegebb osztályönzés lappang, a 
mely inkább hajlandó a társadalomra a legelkeseredettebb 

hatalmi harozokat felidézni, míntBem a régi uri jogból, a 
mely többé fenn nem tartható, egy tapodtat engedni és a 
mnnkásszervezeteknek képviselőivel békés gazdasági tárgya- 
lásokat folytatni. Sőt épen a munkásoknak ezen vezetői 
ellen irányul a legádázabb gyűlölet, ellenük történik az izga* 
tás a legnagyobb mértékben, reájuk fogják azt, hogy ők 
avatkoznak bele abba a gyönyörűséges patriarchális viszonyba, 
a mely egykor a munkás és a munkaadó között fennállott. 
De vájjon nem természetes-e, hogy a mikor a munkaadók 
mindenféle gazdasági érdekképviseletet tartanak fenn az 
Országos Magyar Gazdasági Egyesülettől a legutolsó ipar- 
testületig, a mely gazdasági érdekképviseletek élén mindenütt 
fizetett emberek állanak azért, hogy teljes idejükét, teljes 
érkezésüket és tehetségüket az érdekeltek érdekeinek kép- 
viselésére fordíthassák, hogy akkor az egész nap folyamán 
elfoglalt munkások azokat az egyéneket, a kik intellígen- 
tiájuknál fogva a maguk köréből kiválnak, hivatalnoki hely- 
zetbe juttatják, megtisztelik azzal, hogy az ő érdekeiknek 
képviseletét reájuk ruházzák ? És ma Angliában ezen munkás- 
vezérek ép oly társadalmi becsülésben részesülnek, mint akár 
a kereskedelmi és iparkamarák, vagy az Országos Magyar 
Gazdasági Egyesület tisztviselői. 

De nekünk pártatlan szemlélőknek ezen fent hangozta- 
tott jelszavaknak felülnünk nem szabad, nekünk át kell lát- 
nunk azt, hogy bizony ma csakis a munkásszervezeteken 
illetőleg a munkáltató szervezeteken is nyugvó coUectív egyez- 
mények biztosithatják az ipari és a mezőgazdasági termelésnek 
a folytonosságát. A coUectiv egyezmények nélkül a világipart 
még több sztrájk rázkódtatná meg és a mely iparágakban a 
coUectiv egyezmények egyszer tért foglaltak, ott az a foly- 
tonos Bztrájkmánia, a mely ma még Magyarországon uralkodik, 
nagy mértékben megszűnik, 1 — 5 évi béke honol az iparág- 
ban, illetőleg a megfelelő gazdasági ágakban s a munkások- 
ból és munkaadókból álló paritásos szervezetek intézik el a 
felmerülő jogvitákat és ugyanily módon megszervezett egyez- 
tető és döntő hivatalok revideálják meg a collectiv egyez- 
mény munkafeltételeit annak lejárta után. Avagy nem ter- 
mészetes-e, hogy a megizmosodott szervezetek inkább fognak 

Óvakodni a hatalmi harczoknak felidézésétől, mint a va-ban- 
que-ot játszó, gyülevész sztrájk-koalieziók ; hogy a munkás- 
vezérek, a kik a coUeetiv egyezmény békéje alatt a munka- 
adókkal folytatott tárgyalások folytán gazdasági képzettségre 
tettek szert, sokkal inkább lesznek majd képesek, mint a mai 
műveletlen átlagmunkások, a fennforgó gazdasági és hatalmi 
viszonyokat számbavenni és a sztrájkok felidézése helyett 
békés compromissumokat kötni a végből, hogy a sztrájkok 
újból fel ne éledjenek? Sok szószaporítás helyett ismét csak 
egy adatra óhajtok utalni, arra, hogy Nagy-Brittanniában 
1905-ben 1726 collectiv viszályt 66 egyeztető és döntő hivatal 
békésen intézett el, a mely collectiv viszályok nálunk ma még 
igen valószínűen sztrájkra vezettek volna és csak hét eset- 
ben került tényleg sztrájkra a dolog. De találunk esetet a 
magyar iparban is, hogy öt évig állott fenn egy collectiv 
egyezmény, mint például a nyomdász-iparban és a múlt óv 
őszén békés tárgyalások, a melyek egyfelől a nyomdász - 
főnökök egyesülete, másfelől a nyomdászszervezet között 
folytak, újabb öt évre meg tudták óvni az ipar békéjét. És j6 
lelkiismerettel elmondhatjuk, hogy hosszabb időt véve számba, 
a mezőgazdasági termelés folytonossága is sokkal inkább 
volna biztosítható ezen az úton, mint a most tárgyalás alá 
kerülő cselédtörvény által. Minekünk tehát, a kik szorgos 
lelkiismeretességgel tanulmányoztuk az adott viszonyok kö- 
zött lehetséges szocziális béke módszereit; meg kell állapíta- 
nunk azt, hogy nekünk ma a collectiv egyezményeknek békés 
eszméjét kell minden irányban propagálnunk, annak kell mind 
a munkások, mind a munkaadók között mentől több hívet sze- 
reznünk és annak jogi helyzetét kell minél előbb tisztáznunk. 
Bármennyire szerettem volna a collectiv egyezménynek 
jogi természetével, jogi érvényességével és a jövő szem- 
pontjából idevonatkozólag szükséges jogi reformokkal foglal- 
kozni: az idő előrehaladottsága arra int, hogy előadásom 
vége felé siessek. Tehát pusztán annak megállapítására szo- 
rítkozom, hogy a collectiv egyezmények a mai magyar jog- 
rendben — eltekintve az ipartörvény 140. §-ától, a mely 
különben ennek a rossz ipartörvénynek egyik csodálatos 
módon modem rendelkezése, hiszen lehetővé teszi, hogy a 

collectÍT egyezmények szabályrendületté és így az ipar béli 
ÖBBzes munkaadók és munkásokra nézve közkötelező erőre 
emeltessenek — mondom, eltekintve ettől a szakasztól, a 
€ollectiv egyezmények teljesen a levegőbe lógnak, még pedig 
a.zért, mert az ipartörvény 162. § a a reájuk vonatkozó 
összebeszéléseket jogérvénynyel nem biroknak jelenti ki. 
Ennek következtében az egyes munkásokat és egyes munka- 
adókat nem szoríthatja a munkásszervezet, illetőleg a mun- 
káltató szervezet jogilag arra, hogy a fenforgó coUectiv 
egyezmény iránti összebeszélést tényleg betartsák. És mint- 
hogy a kétoldalú coUectiv felek nem szoríthatják a maguk 
tagjait az egyezmény betartására, természetes, hogy az illető 
coUectiv szerződő felek sem szoríthatók a maguk egyetemleges- 
ségében arra, hogy a coUectiv egyezményt betartsák, azt sztráj- 
kok vagy lockout-ok által a megbeszélt idő alatt meg ne zavarják, 

A collectiv egyezménynek jogi reformját illetőleg pedig 
csak arra akarok utalni, hogy ennek a reformnak meg kell 
felelnie a collectiv egyezmények életczéljának, t. i., hogy a 
collectiv egyezmény, a mennyiben azt a munkaadók és a 
munkások bizonyos többsége magáévá tette, lehetőleg az 
illető ipar minden egyes munkására és munkaadójára nézve 
közkötelező erőre emeltessék. De minden jogi rendezésnél 
és jogi szabályozásnál sokkal fontosabb a kétoldalú szervez- 
kedés szabadságának biztosítása^ mivel a collectiv egyezmény 
mindig csak akkor fog biztos alapon nyugodni, ha az a 
fennforgó gazdasági és hatalmi viszonyoknak teljes mérték- 
ben megfelel. Meg kell nevezetesen hagyni továbbra is a 
munkásoknak a sztrájk jogát, mert ha azt állítja Jehring, 
hogy minden jog érdekvédelem, akkor a sztrájkjogban egy 
egész osztály, a munkásosztály legfontosabb életérdekeinek 
védelmét kell elismernünk. 

A collectiv egyezmény jogi szabályozása külömben igen 
kényes kérdés, mivel mindenütt meg fog felelni az illető 
áUamban fennforgó politikai hatalmi viszonyoknak, az osztá- 
lyok egymáshoz való erőviszonyainak! Mindenki előtt vilá- 
gos lehet, hogy egész más lesz a collectiv egyezménynek jogi 
szabályozása nálunk, a hol p. o. a gazdaszövetségnek elnöke 
ezúttal földmivelésügyi miniszter, mint Ausztráliában, a hol 

ma már a munkásszervezetek vezérei és titkárai ülnek a 
miniszteri székekben. A mai magyar osztályparlamenttől te- 
hát egyáltalában el kell vitatni az erkölcsi jogosultságot, 
hogy olyan viszonyt szabályozzon, a melyben neki, azaz a 
vagyonos osztálynak és a parlamentből kizárt széles, dolgos 
néprétegeknek teljes mértékben ellentétes érdekeik vannak. 
Mert a mai viszonyok között a collectiv egyezmények jogi 
szabályozása — a gyakorlatban — nemcsak nem tudna meg- 
felelni az igazságosság, a lehető legtöbb ember lehető leg- 
nagyobb boldogsága nagy eszményének, hanem még csak nem 
is fedezné a mai hatalmi viszonyokat, az osztályok mai erő^ 
viszonyait és igy kölcsönös belenyugvásra és megelégedésre, 
a viszonyok tényleges javítására egyáltalában nem vezetne. 
Addig is tehát, míg a nép széles rétegei bevonulnak az 
alkotmány sánczaiba, a magyar jogtudományra hárul az a 
feladat, hogy a collectiv egyezményeknek igen nehéz, igen 
bonyolult jogi kérdéseit, a melyekre itt, sajnálatomra, most 
már többé ki nem térhetek és a melyekre nézve Ágoston 
Péter előadó úr egészen ex abrupto egy pár javaslatot bi- 
gyesztett előadása végére, nagy mértékben foglalkozzék. A jog- 
iudomány a collectiv egyezmények kérdésében még a kül- 
földön is csak feladatának elején áll. Utalok például arra, 
hogy még Németországban sincs a polgári törvénykönyvhöz 
kiadott olyan kommentár, vagy olyan tankönyv, a mely a 
kollektív egyezmények kérdésével foglalkoznék és hogy Lotmár 
berni tanárnak 190i-ben megjelent «Der Arbeitsvertrag und 
das Privatrecht des Deutschen Beiche8» czimű nagy munkájá- 
nak első kötete vetette fel először a collectiv egyezmények jogi 
kérdésének tisztázását a mai jogrend szempontjából és fejte- 
gette némileg azon reformokat, a melyek ezen gazdasági 
képletnek jogi megerősödése szempontjából a jövőben szük- 
ségesek lesznek. Azóta Németországban természetesen nagy 
irodalom indult meg e téren, a melyet a magyar jogtudo- 
mánynak is nagyon üdvös lesz ezen vizsgálódásai alkalmával 
számbavenni. Kivánom, hogy a midőn az új, a demokratikus 
Magyarországnak napja felderül, akkor a munkára kész nép 
parlament immár pozitív tudományos alapokon építhesse fel 
a modern szocziális magyar munkajogot. 

Dr. Szende Pál: 

T. Teljes-ülés! 

Szíves engedelműket kell kérnem, hogy mesterségemnek 
megfelelően első sorban az eljárási kérdésekkel foglalkozzam. 
Besnyő Béla kartársam Ágoston tanár úr előadására yosat- 
kozólag illetékességi kifogást tett, a mennyiben azt mondta, 
hogy e tárgy nem tartozik a jogászegylet, hanem más, köz- 
gazdasági vagy szocziálpolitikai társaság körébe. Hevesi kar- 
társam a múlt ülésen szintén kitért erre s elvileg nem adott 
ugyan igazat Besnyő tagtársamnak, azonban én azt a be- 
nyomást merítettem előadásából, hogy szintén ezen állás- 
pontra helyezkedett és nem tartja helyesnek, hogy itt a 
sztrájk kérdése főleg szocziálpolitikai és gazdasági szempon- 
tokból tárgyaltassék. Tisztelettel kérem ezen illetékességi ki- 
fogások elutasítását, mert a jogászegyletre nézve egyáltalán 
nincs kizárva annak lehetősége, hogy ezzel a kérdéssel ilyen 
megvilágításban foglalkozzék, sőt van egy körülmény, a mely- 
nél fogva én rendkívül fontosnak tartom azt, hogy a jogász- 
egylet a sztrájk kérdését nem pusztán jogi vonatkozásaiban 
vegye vizsgálat alá. A külföldön, különösen Németországban egy 
tudományos és igen elterjedt irányzat van, a melyet törté- 
nelmi materialisztikus irányzatnak szokás nevezni és melynek 
Magyarországon is sok híve van már. Ezen irányzat azt ta- 
nítja, hogy a jog — itt csak nagy általánosságokban szólok 
és nem minden részletes intézményről akarok beszélni — 
lényegében nem más mint a gazdasági élet függvénye; ki- 
fejezése a termelés, a jövedelemeloszlás, főleg a tulajdon 
mindenkori viszonyaínak és hogyha azokat az intézményeket 
vesszük szemügyre, a melyet a külömböző társadalmi osz- 
tályok közé tartozó egyének közti jogviszonyokat szabályoz- 

zák, akkor úgy látjuk, hogy a jognak legfőbb feladata, mi- 
szerint a gazdaságilag erősebbek, az uralkodó osztályok uralmát 
a gazdaságilag gyengébbek felett biztosítsa és szabályozza. 
Nos tehát, midőn külföldön sőt Magyarországon is ilyen tu- 
dományos irányzat létezik, a mely az érvek és bizonyítékok 
egész tömegével lép fel és akarja álláspontjának helyességét 
elismertetni, akkor egy olyan előkelő tudományos testületnek, 
mint a minő a Magyar Jogászegylet, nem feladata az, hogy 
teljesen elzárkózzék ezen irányzat elől, hanem meg kell en- 
gednie azt, hogy jöjjenek ide azok, a kik ezen irányzat he- 
lyességét vallják: adják elő érveiket; s ha épen a sztrájk 
kérdéséről kerül szó, erről, azok pedig, a kik ezen irányza- 
tot helytelennek nyilvánítják ; a kik azt állítják, hogy a jog- 
nak önálló különléte van, a melylyel a gazdasági viszonyok 
kapcsolatba nem hozhatók, adják elő szintén érveiket De 
azon álláspont, hogy a jogászegylet zárkózzék el attól, hogy 
itt szocziálpolitikai és gazdasági szempontokból tárgyaltassa- 
nak jogi kérdések, nem volna megfelelő sem a jogászegylet régi 
tekintélyének, sem a tudomány mai állásának. 

Áttérek most arra, a mit ugyancsak Besnyő kartárs 
úr mondott ö megtámadta Ágoston tanár előadó urat azért, 
mert viszont Ágoston tanár úr ntegtámadta a római jogot és 
hibáztatta, hogy a sztrájk kérdésének megítélésénél és egy- 
általán a munkabérszerződés szabályozásánál a római jog 
tekintélye elnyomja, megakadályozza a modern jogelvek diadalra 
jutását. Ebben telj es mértékben csatlakozom az előadó úrhoz. Nem 
tartom helyesnek azt az álláspontot, hogy a midőn bármely új jog- 
elvről, vagy bármely új jogintézmény szabályozásáról, új szabá- 
lyoknak megállapításáról van szó, ne tegyünk mást, mint- 
hogy elővegyük a pandektákat vagy más római jogi forrás 
művet és abból próbáljuk levezetni a megalkotandó intéz- 
mény fontosabb szabályait Ezt többféle indokból nem tar- 
tom helyesnek. Elsősorban azért, mert a római jog egészen 
más gazdasági és termelési szervezet szabályozása volt, a 
mely szervezet már régente letűnt és a jelenlegi gazdasági 
szervezet ahhoz semmiben sem hasonlít. Tehát tudomány- 
ellenesnek sőt a legteljesebb mértékben haladásellenesnek 
tartom azt az irányzatot, a mely egy letűnt gazdasági rend- 

szer jogából akarja levezetni a mi jogintézményeinket és 
akarja a XX. század fejlett gazdasági jelenségeit szabályozni. 
Egyáltalában a római jognak szerepe a jogi életben és a 
jogi intézmények szabályozásánál rendkiTül nyomasztó. Ha 
valamely jogi kérdésben nem tudunk eligazodni, mindjárt szo- 
kás a forrásokhoz fordulni, mert római jog források és a 
biblia két olyan dolog, a melyekből mindent lehet igazolnL 
Nagyon gyakran megtörténik, hogy egy olyan új jogintéz- 
ményről van szó, a melyet a XX. század valamely speciális 
gazdasági jelensége tesz szükségessé. Nemsokára azt olvas- 
suk valamely jogi folyóiratban, vagy könyvben, hogy a római 
jog, a forrásjog erről a kérdésről ezt és ezt mondták ; Paulus, 
Ulpianus, stb. ezt és ezt mondták róla. Utánanézek, elolva- 
som azt a mondatot, a mely idéztetik és a melyben állítólag 
benne van ez az új jogintézmény ; elolvasom egyszer, kétszer, 
háromszor, de nem vagyok képes megérteni. 

Megvigasztalom magamat azzal, hogy valószínűleg nem 
tudok annyira latinul, hogy ezt megérthessem. A római jog 
mostani óriási és csalhatatlan tekintélyének nem utolsó oka 
az, hogy az emberek, még a jogászok is kevéssé tudnak la- 
tinul és ennélfogva sok olyan intézmény bizonyítható be a 
római jogból, a mely nagyobb latin nyelvismeret mellett nem 
volna lehetséges. 

Besnyő kartársam hivatkozott arra, hogy a római jog- 
ban vannak egyes intézmények, a melyek a munkaszerző- 
désre vonatkoznak, a melyek sokkal liberalisabban szabályoz- 
zák azt, mint a mai magyar jog. Abban igazat adok neki, 
hogy a mai magyar jognál a római jog is liberálisabb volt, 
főleg ha a cselédtörvényre gondolunk, de az, hogy a római 
jogban volt egy intézkedés, a mely liberálisabb, emberiesebb 
a mai magyar jogoál, még nem jelenti azt, hogy minden in- 
tézmény igazolásáért a római jogra nyúljunk vissza és ba 
valamely új intézményt akarunk felállítani, arra nézve is a 
directivákat a római jogból vegyük. (Egy hang: A főbb el- 
veheti) Mindegy, akár a főbb elveket, akár a részleteket. 
A részletekre nézve még kevésbbé adhat felvilágosítást a 
római jog, mert ha a gazdasági életben nagyjában van va- 
lami egyezés a jelenlegivel — mert akkor is volt földbirtokos, 

iparos, ma is van — de a részletek tekintetében még ke- 
Tésbbé lehet a római jogra vissza menni, mert azokra nézve 
sokkal jobban eltérünk a római gazdasági élettől, mint az 
alapelvekre vonatkozólag. 

így például Besnyő kartársam azt hibáztatja Ágoston 
tanár úr előadásában, hogy ö a locatio conductio operarum 
alatt a római rabszolgaszerződést érti és azt jegyzi meg, 
hogy ez nem locatio conductio operarum, hanem locatio con- 
ductio rei. Én ezt a vitát jelentöségnélkülinek tartom, mert 
a jelenlegi sztrájkok szabályozására nézve tökéletesen mind- 
egy, hogy a munkabérszerződést locatio conductio reinek 
vagy locatio conductio operarumnak tekintjük- e, mert egyik 
sem nyújt útmutatást ennek az intézmények szabályozására 
nézve. A locatio conductio rei a rabszolgák munkáját szabá- 
lyozta; ma rabszolgák — legalább jogi értelemben — nin- 
csenek. A locatio conductio operarum pedig a vállalkozónak 
a szabad embernek a szerződése volt. Azt is tudjuk, hogy a 
mai munkás, ha nem is rabszolga, de nem is szabad ember, 
ennélfogva egyik intézmény sem segít rajtunk s igy teljesen 
lényegtelen az, vájjon a munkabérszerződés alatt locatio con- 
ductio rei vagy locatio conductiv operarum értendő-e. 

íme megjelöltem a római jog tekintélyének egyik for- 
rását. 

A másik forrása a római jog tekintélyének, a mely szin- 
tén nagy mértékben mozdítja elő fenmaradását, és a mely 
azt hiszem, nagy mértékben hozzájárul ahhoz is, hogy az 
egyetemen a római jog tanítása aránylag sok időt vesz 
igénybe, az, hogy a római jog alapintézményei mind kedvez- 
nek a gazdaságilag erősebb, az uralkodó osztály érdekének. 
Ezen tételt nem én találtam ki. Többek között Henger a oDas 
bürgerliche Gesetzbuch und die besitzlosen Yolksclassen^ 
czímű híres könyvében kimutatja, hogy az összes intézmé- 
nyek, a melyek a jelenlegi alsóbb osztályok érdekére nézve 
kedvezőtlenek, mind a római jogból vannak átvéve. 

Gyakran hallottuk a vita alatt azt a kifogást Ágoston 
tanár úr előadása ellen, hogy nem szabad ezzel a kérdéssel 
minden más szempontból foglalkozni, foglalkozzunk vele csak 
stricte jogi szempontból, a jogdogmatika szempontjából, fog- 

lalkozzunk vele, mint jogászok. Én azon az állásponton va- 
gyok, hogy ezt ne tegyük meg, mert ez az álláspont már a 
priori kedvezőtlen a munkásokra nézve. Ugyanis, mikor va- 
laki tisztán jogi álláspontot akar elfoglalni, az esetek legna- 
gyobb részében, ha gazdaságilag gyengébb felekről van szó, 
nyilvánvaló, hogy Ítélete vagy elhatározása kedvezőtlen lesz 
ezekre nézve. Hiszen az az ismert és gyakran hangoztatott 
szólásmód, hogy a biró vérző szívvel hozza meg Ítéletét, min- 
dig azt jelenti, hogy az a szegény emberre nézve kedvezőt- 
len. A biró vérző szívvel hozza meg ítéletét, mikor alkal- 
mazza a magyar büntetőtörvénykönyv horribilis lopási bün- 
teliését, a mely a magántulajdon védelmére lett statuálva, 
vérző szívvel hozza meg ítéletét polgári perekben, mikor 
végre kell hajtani egy szegény embert, mikor egy erkölcste- 
len vagy általában véve indokolatlan és igazságtalan köve- 
telést neki meg kell ítélni, mert a jog szabályai szerint ez a 
követelés megítélendő. Tehát mikor arra az álláspontra he- 
lyezkednünk, hogy a sztrájk kérdését csakis jogi szempontból 
tárgyaljuk, már a priori megállapíthatói hogy olyan állás- 
pontot fogunk elfoglalni, a mely kedvezőtlen a munkásokra 
nézve, a mint hogy azon urak, kik stricte jogi álláspontra 
helyezkedtek, mind olyan álláspontot foglaltak a sztrájk sza- 
bályozása tekintetében is, a mely a munkásokra nézve, nem 
mondható kedvezőnek. 

Áttérek most azokra a támadásokra, a melyekben Ágoston 
tanár úr előadása oly irányban részesült, hogy t. i. a mai jog- 
ból nem állapitható meg a sztrájknak megengedettsége és így 
elesnek azon következtetések, a melyeket ő hozzáfűzött. 

Én is arra az álláspontra helyezkedem, hogy a mai jog- 
ból ex lege lata ez nem állapítható meg, de azt hiszem sza- 
bad nekem úgy magyarázni az előadó úr intentióit, hogy ő 
ő nem csak a jelenlegi jogból, hanem az általános jogelvek- 
ből indult ki és ezen az alapon kívánt egy jogalapot con- 
struálni a sztrájkszabadság, illetőleg a sztrájk megengedhető- 
ségének javára. Az előadó tanár úr nem félt attól, hogy ille- 
tékességi hibába fog esni, de a courtoisie szempontjából be- 
tartotta azt a szabályt, hogy minden fórum előtt a saját 
szabályait kell alkalmazni, törvényszék előtt rendes perekben 

«sak Írásbeli előadás yan» járásbíróságnál pedig szóbelileg 
kell tárgyalni. Épen azért, mivel a tanár úr a Jogászegylet 
elébe jött ezzel a kérdéssel, bár az ő elméleti constructiója 
első sorban gazdasági alapra van fektetve, mégis igyekezett 
egy jogi constructiót találni, hogy megindokolható legyen az 
a helyes álláspont, a melyet ő felolvasásában elfoglalt, mert 
lényegében véve a sztrájk tényleg nem volt jogi, hanem gaz- 
dasági probléma, sőt mondjuk, használjuk ezt a kifejezést, 
hogy hatalmi kérdés. 

Minthogy azonban a történelmi materialismus felfogása 
szerint a jog nem más mint a hatalmi viszonyoknak külső 
kifejezője és szabályozója, mikor azt mondom valamire, hogy 
hatalmi kérdés, egyúttal azt mondom, hogy jogi kérdés, mert 
minden jogi kérdés egyúttal hatalmi kérdés és minden hatalmi 
kérdés egyúttal jogi kérdés. Tehát nem vétek semmit sem az ille- 
tékességi szabályok ellen, mikor azt a kifejezést használom, 
hogy ez hatalmi kérdés. Az előadó úr egyik főtétele volt a 
<3lausula rebus sic stantibus elvén e]^ alkalmazása t. i., hogy 
a munkások a kötött szerződéseket nem tartoznak betartani, 
illetőleg ha nem tartják be, ezért sem magánjogi sem bün- 
tetőjogi téren őket nem terheli felelősség, ha a viszonyok, 
melyek alapján a szerződést megkötötték, megváltoznak. Ez 
a clausula rebus sic stantibus elvének jelentősége. 

Már most ha kissé körülnézünk, akkor észre fogjuk venni 
azt, hogy ezt az elvet, a rebus sic stantibus elvét hol alkal- 
mazzák leginkább. A nemzetközi jogban a szerződések szin- 
tén azon hallgatólagos feltételezéssel köttetnek, hogy a viszo- 
nyok a szerződés tartama alatt nem fognak megváltozni. 
Már most miben hasonlít a nemzetközi jog és az a jog, a 
melyét Ágoston tanár úr egy nagyon helyes műszóval osz- 
tályközi jognak nevezett el, t. i., a mely oly viszonylatokat 
szabályoz, a melyekben egyrészt az uralkodó osztálynak, más- 
részt az alsóbb osztálynak egy tagja áll egymással szemben. 
A kettő között az a hasonlóság, hogy a szerződések, a törvények, 
a jogszabályok csak úgy tartatnak be, ha annak az ember- 
nek, vagy annak az osztálynak, államnak, meg van a kellő 
súlya, hatalma ahhoz, hogy azokat megtarttathassa. Ha a nem- 
zetközi jogban egy állam köt egy másikkal szerződést, legyen 

az gazdasági vagy politikai szövetségi szerződés, mihelyt as 
egyik szerződő fél elyeszti az ő hatalmát vagy gazdasági túl- 
súlyát, akkor a másik állam azt soha sem fogja megtartani,, 
mert nem lehet többé elmondani, hogy rebns sic stantibus. 

Épigy vagyunk az osztályközi jogban, a hova tartozik 
első sorban a sztrájknak kérdése, t. i. hogy az uralkodó osz- 
tály akkor tnd valami sztrájktörvényt^ az általa diktált szerző- 
déseket megtartatni, ba van kellő hatalma arra nézve, viszont 
a sztrájktörvény nem árt a munkásoknak semmit sem és a 
munkások akkor nem tartják meg a szerződéseket és vívnak 
ki maguknak jobb munka feltételeket, ha elérkezett az az 
idő, mikor az ő hatalmi pozicziójuk megjavult a munkaadók 
rovására. 

Ez nemcsak a nemzetközi és az osztályközi jogban, van 
így, sőt a közjogban is lehet erre példát mondani; ilyen az 
aikotmánybiztositékok kérdése Magyarországon, mely kérdés 
tekintve azt, hogy Magyarországnak uralkodója egyúttal egj 
másik államnak is urall^odója, különös fontossággal bir, mert 
az alkotmánybiztositék is épen olyan, mint a nemzetközi szerző- 
dések és mint a munkabérszerződések az osztályközi jogban. Csak 
addig bírnak jelentőséggel; csak addig tartják meg őket, a 
míg valamely félnek, a kinek érdekében hozatnak, kellő ha- 
talmi súlya van arra nézve, hogy azoknak megtartását biz- 
tosítsa. Mihelyt a mérleg az egyik fél javára félrebillen az. 
alkotmány biztosítékot vagy alulról, vagy felülről meg fogják 
támadni. 

Áttérek azon kérdés tárgyalására, hogy a törvény milyen 
szerepet játszik a sztrájkkérdés szabályozásában. Eét szem- 
pontból szükséges foglalkozni a kérdéssel, mert tudjuk, hogy 
bizonyos körökben általános kívánság, hogy hozassék egy 
sztrájktörvény: tudjuk azt, hogy viszont más oldalról nagyon 
ellenzik ezt. Azonkívül Pap Dávid kartárs úr itt az egyesü- 
letben azt az álláspontot fejtette ki, hogy tulajdonképen 
Magyarországon nem az a hiba, hogy a törv-ények rosszak^ 
hanem az, hogy a törvénynyel ellenkező rendeleti jog fejlő* 
dött ki, mert a törvény alapján nálunk a sztrájkot tulaj don- 
képen büntetni nem lehet, vagy nehezen lehet a büntetést meg- 
indokolni: csak a rendeleti jogkör az, a mely azt a büntetd 

sztrájkjogot annyira kifejlesztette. Érdemileg sem értek egyet 
Pap Dávid tagtársunk álláspontjával, mert nem áll az, hogy 
Magyarországon a sztrájk nem büntetendő cselekmény. A mező- 
gazdasági munkásokra hozott és az azokat követő törvények 
a vasúti munkásokról, a földmunkásokról, a cséplőgépmun* 
kasokról stb.-ről, a melyek az 1898 — 1900 közti években ho- 
zattak, mindannyi büntetendőnek nyilvánítja a sztrájkot. (Egy 
hang : A szerződésszegéses sztrájkot I) Bocsánatot kérek a tör* 
vény még az összebeszélést és az összejövetelt is bünteti. 

Enyiczkey Gábor: Összezavarjuk a sztrájkot a szerző- 
désszegéssel ! 

Dr. Szende Pál : Én a sztrájkot említettem és a mit 
mondtam, azt fentartom. Az 1898 : 11. t.-cz. 65. és 66. §§-ai 
és ezen törvények kimondják, hogy büntetendő az összebe- 
szélés és a sztrájkra való összejövetel és egy csomó analóg 
kifejezés foglaltatik ott; ha ez nem a sztrájk büntetése, 
akkor nem tudom, hogy mi az. 

Enyiczkey Qábor: Nem sztrájk! 

Dr. Szende Pál: Akkor nem én nem vagyok a szerző- 
désszegés fogalmával tisztában, hanem a közbeszóló úr a 
sztrájk fogalmával. Mert a sztrájk el nem képzelhető úgy, 
hogy legalább összejövetel és összebeszélés ne legyen. Tehát 
maradna az ipartörvény arra nézve, hogy a sztrájk nem bün- 
tetendő. Az ipartörvényben büntetendő az a sztrájk, a mely 
a szerződésszegéssel jár, mert ez kihágásnak van statuálva 
és a munkaadó visszavezettetheti a munkást Marad tehát a 
szerződéseknek egy része, nevezetesen az, a midőn nem jár 
szerződésszegéssel t. i. a felmondási idő betartásával. 

Igaz, hogy az ipartörvény 162. § a — és erre hivatkozott 
Pap Dávid, — csak épen érvényteleneknek nyilvánítja ma* 
gánjogilag az összebeszéléseket, de a 164. §. azt mondja, 
hogy ezen összebeszélések büntetendők, a mennyiben erősza- 
kosan vagy fenyegetéssel jöttek létre. Már pedig hogy abba 
a szóba — fenyegetés — mi mindent bele lehet magyarázni, 

azt az, a ki közigazgatásunk praxisát ismeri, nagyon jól 
tudja. Elfogadhatjuk tehát, hogy az esetek csekély kivételével 
a sztrájk büntetendő a magyar törvények szerint és ezt kény- 
telen vagyok a leghatározottabban fentartani. Azt lehetne 
már most mondani, hogy hozzunk egy jobb új törvényt. 
Ezzel szemben azok, a kik a munkaadók érdekét képviselik 
azt mondják, hozzunk egy új törvényt, a mely a munkások 
sztrájkjogát megszorítja. Tisztában kell tehát lennünk azzal, 
hogy a törvény milyen szerepet játszhatik a sztrájkjog sza- 
bályozásánál. Ide kell érteni mindenesetre és első sorban az 
egyesülési és gy ülésezési jogot, mert a sztrájkszabadság azzal 
áll vagy bukik el, hogy meg van-e egyúttal az egyesülési és 
gyülésezési szabadság. A törvény a történelmi materializmus 
elmélete szerint nem más, mint fokmérője, kifejezése azon 
hatalmi egyensúlynak, a mely a külömböző társadalmi osz- 
tályok között egy bizonyos határozott időpontban fennáll. 
Tehát mondjuk, hogy a midőn az uralkodó osztályok túlsúly- 
ban vannak, akkor a törvények az alsóbb osztályok ellen 
fognak irányulni, midőn pedig az alsóbb osztályok megerő- 
södnek és valamely rendkivüli esemény folytán előnyös po- 
zieziót tudnak maguknak biztosítani, akkor kedvezők lesznek 
rájuk nézve a törvények. Különben pedig rendszerint a tör- 
vények egy kompromisszumot fejeznek ki, a melyben a min- 
denkori hatalmi egyensúlyhoz képest a külömböző érdekek 
kielégítést találnak. Ezen általános elmélet alól azonban na- 
gyon gyakori kivételek vannak. Legyen szabad Nietzsehének 
egy kifejezését használom: vannak úgy nevezett aunzeü'- 
geynáss» korszerűtlen íöTYények, s, méljék nem felelnek meg a 
a társadalmi osztályok azon időbeli erőviszonyainak és ez 
kiválóan fontos a sztrájkok szempontjából. Egy ilyen törvény 
lehet korszerűtlen liberális irányban, t. i. kedvezőbb az alsóbb 
osztályokra nézve. Mondjuk p. o., hogy a proletariátus ki 
tud egy pillanatban a momentán bel- vagy külpolitikai hely- 
zet nyomása alatt valamely engedményt csikarni, esetleg 
meghoznak egy ilyen törvényt mondjuk felsőbb nyomás alatt 
a mely eset Magyarországon, a hol az uralkodó egyúttal egy 
másik államnak uralkodója, szintén nem tekinthető kizárt* 
nak. Ha azonban ilyen liberálisabb törvények a momentán 

befolyásnak hatása alatt meghozatnak, nem maradnak meg 
állandóan és nem fognak megtartatni azért, mert nem felel- 
nek meg a tényleges hatalmi viszonyoknak. Ilyen pL a nem- 
zetiségi törvény, a mely szintén felsőbb nyomás alatt jött 
létre rendkivül liberális irányban és a mely a nemzetiségek- 
nek igen tág körű jogokat biztosított, de soha sem tartatott 
meg, mert a középosztály, a melynek hivatásává lett annak 
végrehajtása, azt a gyakorlatban meg tudta akadályozni. így 
tudjuk, hogy 1848-ban kimondták a jobbágyság eltörlését és 
még most 60 év múlva is azt kell kimondani a cselédtörvény- 
javaslatban, hogy minden robot, ingyenmunka és urdolga 
tilalmas. Tehát 60 év alatt jutunk oda, hogy végrehajtassék 
az a törvény, a mely ezelőtt 60 évvel hozatott, mert annak az 
osztálynak, a melynek hatáskörébe tartozott ezen törvény végre- 
hajtása, volt arra kellő hatalma, hogy ezt mind e mai napig 
meg tudta akadályozni. Lehet továbbá egy unzeitgemáss tör- 
vény korszerűtlen, azon irányban, hogy nagyon reactionarius. 
Ez, tudjuk, azért jöhet létre, mert a törvényhozásból nálunk 
az alsóbb osztályok ki vannak zárva. Minthogy tehát a tör- 
vényhozás az uralkodó osztály kezében van, megtörténhetik, 
hogy olyan törvényt fognak hozni, a mely többé nem hajt- 
ható végre, mert nem felel meg az alsóbb osztályok erővi- 
szonyainak. Ilyen törvény lesz a cselédtörvónyjavaslat, a 
melynek czélja, hogy megakadályozza a munkabér emelke- 
dését, a mi okvetlenül beállt azon pillanatban, a midőn az 
Amerikába és máshova való kivándorlás mérve rendkívül 
megnövekedett. Hoznak tehát egy törvényt, a mely nem felel 
meg többé a hatalmi viszonyoknak, mert már a cselédek is 
kellően szervezve vannak; ők is tudatára jutottak osztályér- 
deköknek; azonkívül a gazdasági élet oly elemi jelenségével 
állunk szemben, a munkabér felemelkedésével a keresletcsök- 
kenése következtében, a melyet semminemű törvénynyel nem 
lehet megakadályozni. 

Tehát ez korszerűtlen törvény lesz reakczionárius irány- 
ban, mert végrehajtani már nem lehetséges. 

Megállapítottuk tehát a törvény jelentőségét a sztrájk- 
kérdés szempontjából és most áttérek annak megvilágítására, 
miért vannak Magyarországon az egyesülési és gyülekezési 

jog, a melyekkel együtt dől vagy áll, — a mint emiitettem — 
a sztrájkszabadságnak kérdése, a rendeleti hatáskörbe áten- 
gedve. Kimutattuk, hogy vannak korszerűtlen törvények, li- 
berális irányban, a melyek nem felelnek meg az illető idő- 
ben fenforgó hatalmi viszonyoknak. Már most a törvényho- 
zást bele lehet vinni — hogy ezt a kifejezést használjam — 
ilyen liberális törvények meghozatalába ellenben a közigaz- 
gatás az maga az élet, ott az életnek apró eseményei kerül- 
nek mindig napirendre, azok az emberek vezetik a közigaz- 
gatást, a kik résztvesznek ugyanakkor a mindennapi életben 
és a közigazgatás visszafordítja a törvényt a rendes kerék- 
vágásba. Tehát nem az a visszaélés, hogy a közigazgatás 
nem tartja meg törvényt, visszaélés a törvénynek a frázisa, 
mert nem felel meg az uralmi viszonyoknak és a közigazga- 
tás az, a mely ezen törvény frázisos visszaélését megszün- 
tetve, mindent átterel a hatalmi egyensúly kerékvágásába. 

Bátor vagyok arra figyelmeztetni, hogy nem véletlen, hogy 
Magyarországon a törvényen kivüli jogforrások, pl. a statú- 
tum, az Írott szokásjogforrások, pl, Werbőczy stb. és a ren- 
delet, a joggyakorlat általában olyan rendkívüli fontossággal 
bírnak a magyar jogban. Ennek jelentősége történetileg is 
kimutatható. így pl. Verbőczy az ő nagy tekintélyét részben 
annak köszönheti, — talán lesz alkalmam ezt itt épen ezen a 
helyen kimutatni — hogy ő proklamálta a törvényrontó sxo- 
kás elvét, hogy t. i. a későbbi szokás a vele ellenkező törvényt 
megváltoztatja. Yalószinüleg, mikor Yerbőczy megírta ezt a tör- 
vénykönyvet, akkor nem gondolt senki sem arra, hogy ei 
ilyen jelentős lesz a későbbi századokban, hiszen naponta 
látjuk, hogy bizonyos törvényeket, elfeledett paragraphusokat 
30—40 év múlva felhasználnak, mert momentán' az illetc> 
osztályra vagy csoportra nézve rendkívül kedvező ennek felhasz- 
nálása, így történt ez a törvényrontó szokással is. Nevezete- 
sen Magyarországon tudjuk, hogy 1526 után a Habsburg-háa- 
ból eredő királyok a jobbágyvédő törekvéseknek szószólói let- 
tek. Én egy értekezésemben kimutattam, hogy nem kell azt 
gondolni, mintha ez valami ideális törekvés lett volna. Csak 
arra kell gondolni, hogy a jobbágy, a ki a dézsmát, a robo- 
tot fizette, ugyancsak fizette a királynak az adót is. Mint- 

3€6 



Digitized byVjOOQlC 



133 

hogy pedig, ha egyik oldalon nagyon sokat kivántak tőle, 
kevés jutott a másik oldalra, a király csökkenteni kivánta az 
úrbéri terhet azért, hogy több adót fizethessenek. Alig van 
olyan törvénykönyv a XVI — XVIII. században, a melyben 
jobbágyvédő törvények nyomatékosan ne ismételtessenek. Mit 
jelent az, ha egy törvényt minden 10 — 15 évbeíx megismétel- 
nek ? Azt, hogy a törvényt nem tartják meg. Ez általános 
szabály a magyar alkotmánytörténetben. A hivatkozás mindig 
arra történik, hogy ellenkező szokás fejlődött ki a gyakor- 
latban, ezt az ellenkező szokást pedig szentesitette Verbőczy- 
nek az a kijelentése, hogy a szokás törvényrontó erővel bir 
és ekképen a jobbágyokkal szemben volt a törvényrontó szo- 
kásnak ilyen rendkivúl fontos szerepe. 

Nem szükséges rámutatni annak a kérdésnek komiku- 
mára, hogy a szokásjog a meghatározás szerint nem más, 
mint a nép jogi öntudatának nyilvánulása. Itt pedig egy 
olyan szokásjogról van szó, a mely ép a nép ellen irányult 
a mely tehát a nép jogi öntudatából akarta levezetni azokat 
a cselekményeket és gyakorlatokat, a melyek ép a nép ellen 
irányultak. Hiszen tudjuk, még most is ragaszkodnak a szo- 
kásjog ezen felfogásához, most midőn a szokásjog ma már 
csak a bíróságoknak joggyakorlatában él, a mely joggyakor- 
latot nem lehet a nép jogi öntudatával azonosítani. Más ala- 
pon kell a bíróságok joggyakorlatának kötelező erejét meg- 
indokolni, de nem ezzel az okoskodással. 

Ugyanígy kifejlődött Magyarországon az, hogy statútum 
elsőrangú jogforrássá lett, mert ne felejtsük el — és Pap 
Dávid kartársunk rámutatott Acsády nyomán arra — hogy a 
jobbágyok nyomorúsága akkor kezdődött, mikor a törvény- 
hozás átengedte a jobbágy ügyét teljesen a vármegyék sta- 
tutárius szabályozásának és nem véletlen dolog, hogy a mos- 
tani cselódjavaslat — erre is figyelmeztet Pap Dávid — szintén 
átengedi a cselédszerződés szabályozását a megyéknek, tehát 
megint egy törvényen kivül álló jogforrásnak. A törvényből azt 
tanultuk, hogy minden felett áll áz állam és íme a törvény 
maga rendelkezik úgy, hogy nála előbbrevaló a vármegyék 
közül bármelyiknek meghozott szabályrendelete. 

Magyarországon tehát kifejlődött egy közigazgatási szo- 

kásjog, nem a nép öntudatából, hanem a közigazgatási kö- 
zegeknek öntudatából. Kifejlődött azonkivül Magyarországon 
egy rendeleti hatáskör épen abban az irányban, mely a leg- 
fontosabb szabadságjogokat, az egyesülési és gyülésezési jogot 
a minisztériumnak rendeleti hatáskörébe utalja. Ez igy yan 
negyven év óta és nem történt rajta semmi változás; való- 
szinűleg még hosszabb idő múlva sem fog változás történni 
Miért? A közjogi tankönyvekben azt tanítják, hogy főbb al- 
kotmánybiztositékok alatt értendő az egyesülési és gyülése- 
zési jog is. Azonban egy osztály, melynek feladata az, hogy 
felfelé a jogait, kiváltságait megvédje egy nála hatalmasabb 
faktorral szemben, lefelé pedig, hogy a feltörekvő osztályokat 
visszatartsa, az alkotmánybiztositékokat kétféle irányban fogja 
elképzelni, pozitiv törvényekkel és tilalmakkal felfelé, pozitív 
törvények és tilalmak hiányával lefelé. Minél több alkotmány- 
biztosítékot felfelé, minél kevesebb alkotmánybiztositékot le- 
felé I Ennélfogva a rendeleti hatáskörbe van az egyesülési és 
gyülésezési jognak szabályozása átengedve. Hogy ezen a me- 
zőn aztán milyen virágok teremnek, azt nem szükséges bő- 
vebben fejtegetni. Tény azonban az, hogy Magyarországon 
ma már minden szolgabíró egy önálló jogterületet képez, a 
mely a saját jogi öntudatából vezeti le azon szabályokat, me- 
lyekkel megmagyarázza, mit kell érteni gyülekezés, egyesülés 
és sztrájk alatt. 

És én nem tartom Pap Dávidnak azt a megjegyzését 
sem helyesnek, hogy ezen jelenséggel szemben a központi 
kormány, a minisztérium tehetetlen, t. i. úgy fejeztí. ki ma- 
gát — ha jól emlékszem, — hogy a esendőnél és a szolga- 
bíróval szemben tehetetlen a miniszter. Erre csak azt jegy- 
zem meg, hogyha vagy nyolcz csendőrt becsuknak és vagy 
hat szolgabírót elcsapnak, kíváncsi vagyok, hogy olyan gya- 
koriak lesznek-e ezek a visszaélések, mint eddig voltak. Tény 
azonban az, — és ez az osztályuralom egyik jellemző vo- 
nása — hogy a központ, mely mindig jobban ki van téve 
közvélemény és a sajtó ítéletének, igyekszik liberálisabb allű- 
röket felvenni és áttolja a felelősséget a perifériákra, az ott 
lévő alantasabb közegekre, a kik sokkal könnyebben tudják azt 
elviselni. Hiszen érdekes és kifejezésre jut ez a cselédjavaslat- 

ban, a mely kimondja azt, hogy ha a főszolgabírónak kihágás! 
ügyben hozott elsőfokú ítéletét a másodfokú hatóság hely- 
benhagyja, akkor további felebbezésnek nincs helye. A minisz- 
ter tehát csak azt teszi, a mit ezen törvény tesz, t. i. elhá- 
rítja magától a jogosultságot és nála sokkal alacsonyabb fak- 
torokra ruházza, hogy a felelősséget ne kelljen neki viselnie 
ezekért. 

Számosan a felszólalók közül hangoztatták hogy az állam- 
nak legyen az feladata a sztrájkkérdés szabályozásánál, hogy 
ne avatkozzék bele sem a munkaadók, sem a munkások ja- 
vára, hanem legyen pártatlan. Én úgy találom, hogy a jelen- 
legi gazdasági szervezet mellett és a történelmi materializ- 
musnak ebben a tekintetben hirdetett álláspontját elfogadva, 
az államra azt mondani, hogy legyen pártatlan: contradictio 
in adjecto. Az állam a jelenlegi viszonyok között, a jelenlegi 
gazdasági helyzet mellett pártatlan nem lehet, ha nem szük- 
ségszerűen a munkaadók pártjára kénytelen állani. Franczia- 
országban pl. a diadalra jutott a polgári radikalizmusnak leg- 
szélsőbb szárnya, a melyet — azt hittük — csak árnyalati 
különbségek választanak el a szoczializmustól. És mit látunk ? 

Azt, hogy Clemenceau, a miniszterelnök katonaságot és 
rendőrséget összpontosít folytonosan a sztrájkoló munkások 
ellen. Azt se érdektelen megfigyelni, hogy főleg miért tör- 
ténik a sztrájkok legnagyobb része Francziaországban, tör- 
vényt hoztak a heti munkaszünetről; ezt a munkaadók nem 
akarják végrehajtani és a munkások kénytelenek sztrájkolni, 
hogy kierőszakolják az állam szentesített törvényének meg- 
taxtását. És a midőn a munkások sztrájkolnak a szentesitett 
törvény megtartásának kikényszerítése végett, a kormány 
katonaságot és rendőrséget küld ellenük és lezáratja a sztrájk 
vezetőit. Ez a kísérlet mutatja, hogy az állam nem lehet 
pártatlan, mert legradikálisabb alakjában is szükségszerűleg 
a munkaadók pártjára áll. Hallottuk azt a kifogást is, hogy 
a sztrájkot mindig büntetni kell és hogy ezen tekintetben 
erősebb sanctióra van szükség, mert a szerződéseket meg kell 
tartani, a szerződések megtartása pedig az államnak érdeke, 
látjuk azonban azt, hogy csak bizonyos szerződések megtar- 
tása az állam érdeke; épen azoké, a melyekben a munka- 

adók, illetőleg a szerződő fél az államnak legbefolyásosabb 
osztályait képviseli. P. o. nem tudom — ez nem egészen az 
én eszmém, mert a felszólalások folyamán is elhangzott — 
hogy miért ne kellene akkor büntetni, ha egy ügyvéd nem 
tart meg egy magánjogi szerződést vagy ha p. o. egy orvos 
vagy kereskedő nem tartja meg a szerződéseit, ha az ural- 
kodó osztály tagjai nem fizetik meg adósságaikat. Miért kell 
épen azt a munkást büntetni? Vagy miért nem büntetik azt 
a tanárt vagy tanítót, ha nem tartja meg a szerződést ; hi- 
szen ezek is nagyon fontos társadalmi kategóriák. 

Enyiczkey Gábor: Az orvost sem büntetik. (Egy hang: 
Az nem szerződés \) 

Dr. Szende Pál: A tanító, ha elvállalja egy gyermek 
magánúton való tanítását és ezen szerződést nem tartja 
meg, nem lehet becsukatni. A mezőgazdasági munkás pedig, 
ha elvállalja a kapálást és a szerződést nem. tartja meg, le- 
csukható. Ha pl. egy ügyvéd magára vállal egy pert és 
utóbb aztán nem akarja azt vinni, ezért nem lehet lecsu- 
katni, ellenben azt a munkást, a ki mezei munkát vállalt 
magára, le lehet csukni. Érdemes elolvasni azt, a mit a 
szerződés szentségére vonatkozólag Loría mond, a ki kifejti, 
hogy ezen elvek, a melyek oly mélyen inveterálódtak a köz- 
véleményben t. i., hogy a becsületes ember megtartja a szer- 
ződést — nálunk a parlamentben azt szokás mondani, hogy 
a becsületes magyar ember megtartja a szavát — nem egye- 
bek, mint erkölcsi elvek átplántálása a közvéleménybe azért, 
hogy erkölcsi elvekkel kényszerítsék a munkást azon szerző- 
dés megtartására, a melynek — vagyon hiányában — ma- 
gánjogi következményeit rajta megvenni nem lehet; büntető- 
jogi következményeit pedig nem lehet végrehajtani, mert 
nagy tömegekről van szó. ugyanilyen okoskodás, hogy a 
szerződések megtartása állampolgári kötelesség és az állam 
érdeke. Nem az államnak, hanem egyedül az uralkodó osz- 
tálynak van ez érdekében. 

Álláspontom tehát az, és ezzel be is fejezem felszólalá- 
somat, hogy az állam ne avatkozzék ezen kérdés szabályo- 
sa 

zásába, se azon irányban, hogy sztrájktörvényt csinál pro 
vagy contra, se abban, a melyet Besnyő kartársam hangoz- 
tatott és a mely első tekintetre igen tetszetősnek tűnt fel, 
hogy az állam ne a sztrájkjogot szabályozza, hanem a munka- 
bérszerződésre nézve csináljon liberális szabályokat. Utó- 
végre egy jó törvény ugyan jobb, mint egy rossz törvény, 
de ha a jó törvény megett nem áll a munkásság hatalmi 
ereje, az a jó törvény nem lesz végrehajtva, ha pedig rossz 
lesz a törvény, a munkásság, ha meg van kellő hatalmi 
egyensúlya, meg tudja annak végrehajtását akadályozni. Ne- 
kem is bocsánatot kell kérnem — ha talán nem is épen 
olyan félelemmel, mint egyik felszólalt tagtársunk a múlt 
ülésen tette — hogy némileg politikai vonatkozású kérdést 
merek idehozni, t. i. azt mondanám, hogy azok, a kik a 
sztrájkjog liberális szabályozását akarják, kövessenek el 
mindent arra nézve, hogy az egyesülési és gyülésezési jog a 
legteljesebb szabadság elve alapján szabályoztassék és hogy 
különösen ennek biztosítása végett az általános titkos választási 
jog minél előbb törvénybe iktattassék, mert ezen intézmények 
biztosítják leginkább a sztrájkszabadságoi 

Dr. Besnyő Béla: T. Teljes-ülés! Félreértett szavaim 
értelmének helyreigazítása czimén kérek szót. Igen rövid 
leszek. Ma két felszólaló tagtárs úr azzal a váddal illetett, 
hogy én a sztrájk kérdését s egyáltalában a modern gazda- 
ság kérdéseit a római jogból akarom deriválni, e kérdések 
szabályozását a római jog szabályaiból akarom levezetni. 
Vagy félreértették előadásomat, vagy nem akarták megérteni. 
Nem én voltam az, a ki a római jogot a vitába behozta, 
hanem az előadó úr. Én a római jogra csak annnyiban ter- 
jeszkedtem ki, hogy kimutattam, hogy mindaz, a mit az 
előadó úr a római jogból meríteni akart, a római jogban 
nem úgy van meg, a mint ő állította. Engedelmet kérek — 
és ezzel zárom is felszólalásomat — a mint nem találom 
tudományosnak azt a módszert, a mely minden jogi kérdést 
a római jogból akar levezetni és a mely azt hiszi, hogy jogi 
kérdésekkel máskép, mint a források alapján, Paulusnak és 
Gajusnak idézésével, foglalkozni nem lehet, épen úgy soha- 

sem fogom tudománynak elfogadni azt a másik módszert, a 
mely magát csak azért tartja tudományosnak, tudományos- 
ságát osak abból meríti, csak abban látja, hogy a római 
jogot negálja, hogy a római jogot nem tudja, vagy rosszul 
tudja. Az egyik épen olyan kevéssé tudományos, mint a 
másik. És azért, mert valaki a római jogot nem tudja, vagy 
rosszul tudja, még nem jogtudós. 

1907. évi május hó ll-én. 



Dr. Brasch Arnold: 

Tisztelt Teljes-ülés I 

Dr. Ágoston Péter tanár úr a sztrájk jogalapjáról tartott 
előadásán azon konklúzióra vélt juthatni, hogy « a jogászegy- 
let keretében előadásra kerülő anyag rendszerint a jogdog- 
matika körébe vági és így. maga a jog továbbfejlesztése érde- 
kében ezen egylet nem elegendő mértékben működik és én 
úgy vélem, tendenciája az, hogy a jog továbbfejlesztéséhez a 
sztrájk jogalapjának vitatása és ismertetése legnagyobb mér- 
tékben hozzájárulna és előadásának clouja az, hogy ez a fon- 
tos kérdés magából a jogból és a joggal oldható meg, sőt a 
sztrájknak igenis jogalapja volna, melyet a rebus sic stenti- 
bus elv proklamálásával bizonyítottnak is állít. 

Hogy a sztrájk jogalapjának beható vitatása a jog fej- 
lesztését épen a sztrájk jogalap «hiányá»-ból előmozdíthatja, 
acceptálni hajlandó vagyok, de hogy ezen egyletből még ke- 
vés anyag került volna ki a jog fejlesztése érdekében, leg- 
határozottabban vissza kell utasítanom, mert az a sok tör- 
vény, mely ezen egyletben megvitatás alá került és a nagy 
áldozat, melyet ezen egylet hoz, csakis a jog fejlesztése érde- 
kében történt, mert a gyakorlati élet változó viszonyaihoz 
mért kötelező szabályok és törvények vitatása és alkotása a 
társadalmi élet biztonságának szabályozása és az igazságnak 
törvénynyé való válása nem egyéb, mint az igazságnak joggá 
68 még helyesebb jogi törvénynyé való fejlesztése, tehát a 
jog fejlesztése! Minthogy ez egylet működése ezen irányban 
haladt a jog fejlesztése érdekében igenis sokat tett. A « rebus 
sic standibus)) elvnek veszedelmes proclamálásának helytelen - 

ségét és így a sztrájk jogalapjának hiányát a következőkben 
bátorkodom kimutatni ; 

A gyakorlati jogásznak, a birónak, ügyvédnek és jog- 
tanárnak minden jogszabályhoz, melyet a gyakorlat szente- 
sített és az állam hatalma kötelező erővel látott el, tehát 
sanctióval, az államrend érdekében szívósan ragaszkodnia kell, 
még ha ez a jogszabály nem teljesen az igazságot foglalja 
magában, tehát még ha áldozatul esik az egyén érdeke is 
és csak az a szabadsága lehet az egyénnek, hogy sikra száll- 
jon az egyéni érdekeknek megfelelőbb jogszabályok kivívá- 
sáért, de a diadalig egyes érdekosztályok érdekében a sánc- 
tióval ellátott törvények elbírálását, mondjuk figyelmen kívül 
hagyását hirdetni, csak azért, hogy egyes érdekek jobban 
kielégíttessenek, mert állítólag a viszonyok változni látsza- 
nak, nem a jog fejlesztését forcirozása, hanem annak egyenesen 
megakasztása ! A «rebus sic stantibus)> elv azért csak a jog 
biztonságát veszélyezteti és ez okból veszedelmes elv és 
mint ilyen azzal a sztrájk jogalapja nem bizonyítható. 
Állítom azt, tisztelt teljes-ülés, mert még bizonyítani fogom, 
hogy a sztrájk, melyet, feltéve, hogy a törvényes felmondási 
idő negligálásával támadt kétélű bérharcnak tartok a törvé- 
nyes kötelességgel szemben, úgy a magyar, mint a külföldi 
törvényhozásokban mindenütt büntetendő cselekménynek te- 
kintetik, tehát jogellenes volta kétségtelen, másrészt pedig a 
szocziálizmus legfontosabb kérdése inkább gazdasági alapból 
kiindulva bírálandó el és oldandó meg. 

Mi egy jogásznemzetet akarunk alkotni és törvényeink 
erejére támaszkodva utalhatunk judicaturánkra, mely részben 
közvetlenül mint lex perfecta bünteti a sztrájkot, részben 
mint lex imperfecta csak annak következményeit mondja ér- 
vényteleneknek. 

így már az 1876 : XIII. t.-cz. 86. §-a kimondja — pedig 
akkor még kezdetlegesebb volt iparunk mint ma és még nem 
szorult annyi védelemre — hogy «a munkások nincsenek feljo- 
gosítva a munka megkezdését megtagadni, azzal önkényesen 
felhagyni vagy épen a munka helyéről eltávozni . . . sőt köte- 
lesek az illetékes hatóság intézkedését — a munkát meg- 
kezdve, illetőleg bevárni ...» sőt a 87. §* kimondja, hogy 

«a község elöljárói a munkások távozását kényszereszközök 
használatával is tartoznak megakadályozni . . .• A 107-ik §. 
pedig elzárással lex perfectává teszi a munka felmondás nél- 
küli elhagyását. De menjünk tovább: A 110. §. szerint «a8 a 
munkás, ki munkatársait elégedetlenségre ösztönzi . . . hogy 
munkáik vagy kötelességeik teljesítésével a törvényszerű fel- 
mondás mellőzésével, a szerződés lejárta előtt egyszerre vagy 
felhagyjanak ... 50 frtig terjedhető birsággal vagy a 107. §. 
aránya szerint megfelelő elzárással fognak fenyíttetni ». 

Tehát látjuk, hogy akár az egyénenkénti, akár tömeges 
munkafelhagyás általánosságban mint lex plusquam perfecta 
van szabályozva törvényeinkben 1 

Bármennyire hallottam az ipartörvény idevonatkozó 
§§-aira azt mondani, hogy stricte véve «büntetőjogi» sanctió- 
juk nincs, rámutathatok oly §§-okra, melyeknek igaz nincs 
« büntetőjogi* sanctiójuk, de van — ha játszunk szavakkal — 
rossz szót használva «kihágási» minősítvényük, hogy t* i. 
« elzárása azok megszegésének következménye. Ez is büntetés. 

Így az 1884: XVII. t.-cz. 159. §-a a ajogtalanuh kilépő 
munkás visszahozatalát és ezen felül 20 frtig terjedhető 
« pénzbüntetés » alkalmazását írja elő. A ki ismeri az 1878: 
V. t.-cz.-et, tudja a különbséget, pénzbírság és pénzbüntetés 
közöti;, tehát jelen esetben elzárásnak nevezett szabadság- 
vesztés büntetést. 

Igaz, nálunk e §. nem alkalmazása által a törvényrontó 
szokásjog látszik létezni, de csak azért, mert az iparhatóság 
legalább a városokban csak nehézkesen tudná határozatát 
végrehajtani és tényleg illuzóriussá lesz, holott pl. Ausztriá- 
ban még egy intelligens szedőgép- öntővel, kinek pl. 160 frt 
fizetése van, megtörténik az, hogy ha felmondás nélkül más- 
hoz szegődik, nyomban minden védelem mellőzésével, appelláta 
nélkül 48 órára lezáratik és volt főnökéhez vissza vezettetik. így 
védik Ausztriában, hol annyi szocziálista képviselő tagja a 
törvényhozásnak, az iparost az iparállamban. Ha ezt nálunk 
alkalmaznák, valóságos rombolást vinnének véghez a sajtók 
lerombolásától sem félő internaczionális érzelmű vezérek! It 

Igaz, hogy a 162-ik §. az összebeszéléseket nem bünteti 
és csak érvényteleneknek mondja a kicsikart munkafeltétele- 

ket, de a 164-ik §. 300 frtig terjedhető »pénzbüntetésseh és 
30 napig terjedhető elzárással bünteti azokat, kik a 162. 
§-ban említett összebeszélések és egyezmények létesitése, ter- 
jesztése vagy foganatosítása czéljából a mnnkaadókat vagy 
munkásokat, illetőleg segédeket szabad akaratuk érvényesíté- 
sében fenyegetés vagy tettleges bántalmazás által akadályozza 
«vagy» arra törekszik; az 1884. évi 39,266. sz. keresk. min. 
rendelet pedig azt mondja, hogy «az eljárás ilyen esetekben 
hivatalból indítandó meg, bármily módon jött is a kihágás 
az eljárásra hivatott hatóságok tudomásárait 

De a legszigorúbb a Btk. 177. §-ának 2 -ik pontja, mely 
a gyárak előtt i^csoportosulást^, melynek ozélja a munkásokat 
a munka abbanhagyására bírni, szabályozza. Itt 6 hónapig 
terjedhet a büntetés, bár maga a munka abbanhagyására 
irányzott rábeszélés nem büntethető, noha a bűncselekményre 
felbujtó szintén büntetendő volna. 

Az 1898: II. i-cz. 65. §-a szintén bünteti a sztrájkot. 
Az aratósztrájkra, mely egy agrárállamban a legveszedelmesebb 
és egy nap alatt is rettenetes károkat okozhat, épen az 1898. 
évi törvény hozta a legrigorosusabb intézkedéseket. 

De nehogy a tanár úr azt mondja, hogy a « magyar judi- 
oaturából)) nem lehet még következtetést vonni a sztrájkjog- 
alapjára, utalok a külföldi judicaturára is. így Avsztridban 
az 1870. évi áprilii9 7-iki törv. «8 naptól három hónapig ter- 
jedhető fogházat ír elő azok ellen, kik erőszakkal igyekszenek 
megakadályozni valakit munkájában. 

Az 1867-iki belga törv. egy hónaptól két évig terjedhető 
fogházat ír elő az erőszakos munkaakadályozásra. A franczia 
btk. 463. §-a pedig azt mondja, hogy «a ki oly czélból, hogy 
a munkabérek emelését vagy leszállítását kierőszakolja vagy 
az ipar vagy munka szabad gyakorlatát befolyásolja, erő- 
szakkal... összebeszélésen alapuló ^munkabeszüntetést idézeti 
elő vagy tart főmű, vagy annak előidézését megkisérlette, hat 
naptól három évig terjedő büntetéssel sújtandó •. 

Az olasz és német büntető törvénykönyv is hasonló szi- 
gorúsággal jár el. 

Tehát mindenütt a létező állam- és jogrend megsértését 
látjuk a sztrájkban, tehát a létező jogszabályok felforgatásá* 

hoz vezetne a tanár úr jogi álláspontja, midőn a mnnkabér- 
szerződesek megszegésének indokolásánál a jogalapra hivat- 
kozik. Ha azt akarja mondani, hogy a természetben rejlik 
valamely igazság, mely a létező jogrenddel szemben jogokat 
ád, filozófiai következtetéseket vonhat gazdasági motívumok- 
kal, de akkor sem beszélhet jogalapról ! t 

Van gazdasági oldala a sztrájknak és nem gazdasági 
alapja. Gazdasági szempontból a sztrájk a szocziálizmusnak 
mint gazdasági processusnak a mozgalma bérharc alakjában, 
mely harcznak némi támaszt ad a viszonyok változása, a 
megélhetés szükségessége és a munka értékének kicsinylése. 
Ezen szempontok szerint kell nemcsak megérteni a bérhar- 
czot, hanem megoldani. A «rebus sic stantibusi elv csak 
tetszetős, mert minden változó a földön, de a változások a 
jogrend felforgatására nem adnak okot csak radikális «javi- 
tásokra«. Itt is a természet, a földrajzi viszonyok, a művelt- 
ségi fok, a politikai helyzet, a népfaj, a clima, a gazdasági 
-conjunkturák, az illető ország ipari és agrár structurája azok 
a szempontok, melj szerint keresni kell a sztrájk mellőzésé- 
vel a munkáskérdéssel kapcsolatosan a munka honorálásának 
kérdését és ez alapon a bérviszonyt rendezni. Ott van a 
gazdag Amerika ! Egy világrész az arany, ezüst, szén, vas, 
^lom stb. a bányák complexitásával, a milliárdos trustok 
óriási iparral, buja földterületek parlagon heverve, tehát 
óriási capitalismus és a munkás ott mégsem annyira szo- 
cziálista, mint nálunk. És miért? Mert Amerikában a mun- 
kás megtalálja mindama eszközöket, melyek viszonyainak 
rendezettségénél fogva öt kielégítik és igy a sztrájk felesle- 
gessé válik és ő a capitalismusban nem látja az ellenségét. 

Bendezettek a viszonyai jogi szempontból, mint ki fogom 
fejteni és gazdasági szempontból. Gazdasági szempontból a 
munkás nem lesz annyi adóval sújtva mint nálunk. A mun- 
kás ott Amerikában fogyasztási adótól mentes olcsó hússal 
iáplálkozik, adót nem fizet bizonyos összegig, azonkivül az 
államok, a városok és trösztök, ipartelepek gondoskodnak a 
munkások lakásviszonyairól. 

Sombart Wemer, ki az amerikai munkás viszonyairól oly 
sokat ír, kimutatja az amerikai állapotok ez iránybani fejlődését. 

Ha meggondoljuk, hogy pl. Baltimoreban egy családház 
4 — 6 piece-szel, illetve szobával egy évre 460 koronába kerülj 

Bostonban: 4 szoba 700 koronába, 

Buffalóban : 2 szoba 300 koronába, 

New-Yorkban : 2 szoba 460 kor. — 3 szoba 600 koronába, 

Philadelphiában egy 4 szobás lakás központi fűtéssel 
600 koronába kerül, megtaláljuk az amerikai munkás meg- 
elégedettségének nyitját. 

Igaz, 30 percznyire lakik a munkás ott családi házában 
a várostól, de az út neki csak pár fillérbe kerül, lévén ott a 
világítás, villanyközlekidés mindenütt panama mellőzésével 
városi intézmény. Nálunk, ha a munkás félórányira akar 
utazni, kiadhat itt majdnem annyit, mint neki Amerikában a 
lakás kerül. Nálunk a városi villamos és a közúti évenként 
körülbelül 1 1.000,000 koronát vesz be és ebből két millió az 
igazgatóságé és két millió ötféle tartaléknak lesz elhelyezve. 
Ezzel a négy millióval olcsóbb lehetne a közlekedés és ha a 
város csak egy milliót takarítana meg és a munkások lakás* 
viszonyainak rendezésére vagy élelmezési intézkedésekre for- 
dítaná, többet használna, mint sok más felesleges és drága 
intézményeivel. A világításról ne is beszéljünk. Pl. itt Buda- 
pesten évenkint milliókat visznek el a külföldi társulatok és 
gyámoltalanságunk és a panamák folytán a város elesik azon 
rengeteg haszontól, melyet más városok a szegények és 
munkások javára szereznek. Tehát Amerikában olcsóbban él 
a munkás, daczára, hogy a nagy gazdagság mellett az arany- 
és ezüsbányákban és sok milliárdos vállalatnál 150%-al több 
fizetést is kaphat. Az ipar tökéletesebb voltánál fogva olcsóbb 
az iparczikkek előállítása, tehát pl. a ruházat is olcsóbb. 

De erkölcsi szempontból is kitűnőbb az amerikai mun- 
kás helyzete. A gazdasági és ^politikai függetlensége és az 
egészséges érvényesülési alkalom azt a tudatot tartja ott 
ébren a naunkásban, hogy ő is milliomos lehet, nyitva áll 
előtte az út mint sok százezeré és e tudat is serkenti őt 
munkájában és teszi boldoggá. Itt biztosan nem talál a tanár 
úr alapot a sztrájkra. 

Milyen a munkás helyzete nálunk ? Lássuk ! 

Pl. Temesmegyében vannak mohlepte kunyhók, melyek- 

nek összesége a kifacsart sovány kültelkekkél egy falut képez 
és melynek egyetlen kellemes helye pl. a Temes vagy a 
Bega, mert nyáron itt ingyen fürödhetik a nép. De a falvak- 
hoz tartozó földek állami adókkal, községi adókkal, ínség- 
kölcsönökkel és az ármentesítő társulat adóival és egész 
Európában páratlan magas illetékek complexitásával, egyházi 
adókkal vannak terhelve — nem is szólva egyéb uzsoraköl- 
csönökről ! Már most napirenden vannak az ingatlan árveré- 
sek és a bűzhödt kunyhóból kitett pária megy egy évre 
azután béresnek és ha megvan az útiköltség, kivándorol 
Amerikába! Most már 130,000 ember vándorol ki évenként 
és csak 300 koronát számítva, hogy kivisz e nép, 60.000,000 
kor. készpénz is vándorol ki, melyből csak 25 millió kerül vissza. 
Terheli a munkást az iskolaadó, sőt 5% betegápolási adó! 
E betegápolási adóból és a megyékre, városokra és közsé- 
gekre hárulván a kórház tartásának kötelessége, a magyar 
állam másnak testi nyomorából is évi 6.000,000 kor. plusra 
tesz szert. Ilyen sanyargatások teszik tűrhetetlenné á mun- 
kások helyzetét és szülik a bérharczokat is, mert máskép 
nem bírja el a terhet. Gazdasági intézkedések azok, melyek- 
kel az államnak kellene kezelni a bajt. 

Különböző országokban mások a viszonyok és más intéz- 
kedések válnak szükségessé. Magyarország agrár állam. De a 
földje már túl van terhelve adósságokkal. Természetes, hogy 
az iparra kellene nagyobb súlyt fektetni és itt recompensatiót 
keresni. De hogy fejlődhessék az ipar nálunk, mikor sztrájk 
sztrájk után dühöng?? Hiszen nálunk az utolsó három év 
alatt 50% -kai emelték a munkabért a mellett, hogy a munka- 
idő 15% -kai lett kisebb és az iparosnak 15% -kai több beteg- 
segélyt kell, hogy viselj.en. A mi sztrájkvezéreink már elér- 
ték azt, hogy a munkabér átlag 20%-al drágább mint Ausz- 
triában, így az asztalosoknál, a szedőknél és szabóknál már 
25% -kai. Semmi tekintetben sincs e kérdés a mi nemzeti 
viszonyaink szerint rendezve. A hatalmas német, angol, fran- 
czia ipar megvédetik a sztrájk terrorizmusával szemben, ho- 
lott a mienk tönkremegy. A mi szoczíálista vezéreink az ipa- 
runk rovására az álmarxizmus leple alatt idegen érdekek 
szolgálatában í 906-ban, a mikor a mi gazdasági életünk 

legerősebb fegyvereihez, az önálló vámterülethez legközelebb 
álltunk és így a magyar munkásság érdekeit legalább 50 szá- 
zalékkal előbbre vihettük volna, nap-nap után a legféktele- 
nebb rombolást vitték véghez osztrák kollégáik biztatására a 
magyar sajtó és magyar alkotmány védői ellen, úgy, hogy 
leghatalmasabb fegyverünk kezünkből kicsavartatván, fegyver- 
telenül állottunk bel- és külellenségeink előtt és gazdasági 
életünk ismét visszalökődött. Természetes, hogy az így vissza- 
fojtott gazdasági és gazdagodási processus az utóbbi év óriási 
sztrájkmozgalmai miatt súlyos válság alatt van és azért a 
kormánynak nemcsak gazdasági intézkedésekkel, hanem még 
szigorúbb törvényhozási intézkedésekkel kell a sztrájkmozgal- 
mat megfojtani. E helyütt csak azt bátorkodom megjegyezni 
kezdetleges iparunkra mi tekintettel sem biró úgynevezett 
nemzetköziekre, hogy minden államban a munkások helyzete 
csak úgy nyerhet egészségesebb megoldást, ha a munkáskér- 
dést, különösen pedig a sztrájkot előidézni szokott bérmoz- 
mozgalom nemzeti alapon rendeztetik. Az álmarxismus épen 
azért üldözendő, mert Lassalle és Marx a német szocziál- 
demokrácziát, a mely a német ipart fejlesztette, épen nem- 
zeti alapon szervezték és az ő Istenük Marx volt az, a ki az 
önkényuralom és álalkotmányosság elleni küzdelme miatt 
száműzetett és az ő működésüknek volt az az eredménye, 
hogy Bismark az általános választói jogot hozta be; tehát 
ha a mi szocziálista vezéreink is inkább az Ausztriából jövő 
önkényuralom ellen és az álalkotmányosság ellen küzdené- 
nek a nemzettel és nem a nemzet ellen és a munkásokat is 
kezdetleges iparunk érdekeinek megfelelőleg némi szerény- 
ségre buzdítanák ezáltal azoknak érdekeit is jobban védenék. 
A munkások bérviszonyaira befolyással vannak a kar- 
telek is. Igaz, a polgárság érdekeit sértik, mert hiszen épen 
csak kizsákmányolására alakulnak, mert mint dr. Grunzel is 
hangoztatja, a munkások alkalmazásait állandóvá és bizto- 
sabbá teszik, lehetővé teszik ezeknek nagyobb dotálását, mert 
karteleknél egyesítve lévén a gyártás, az olcsóbbá lesz, mert 
a többszöri szállítás így feleslegessé válik, nagy társulat jobb 
és tökéletesebb gépeket vásárolhat be, tehát az előállítás ez 
által is olcsóbb lesz, a productio állandóbb lesz és ha a 

fogyasztás néha gyengébb is, a nagyobb tartalékok lehetővé 
teszik az üzem további fentartását és fejlesztését és a mun- 
kásoknak helyzetét több okból előbbreviheti, de csak akkor, 
ha a munkások szervezve vannak és így coUectiv szerződé- 
sekkel elég erősek érdekeiket megvédeni. 

Említettem, hogy jogi szempontból is kell a gazdasági kér- 
dést megvizsgálni és ilyen szempontok szerint megoldást keresni. 

Ilyen szempont természetesen csak akkor lehetséges, ha 
garantia biztosíttatik, hogy a jogi szervezés, illetve jogi köte- 
lezettség be is tartatik a munkások által, a mi csak úgy 
válik lehetővé, ha a munkások szervezve vannak, akár az 
aJQgol trade-unions, akár az amerikai Knights of labour: a 
munka lovagjainak egyesülete szerint, mert az anyagi és 
erkölcsi garantiát csak ezek tudnák nyújtani arra, hogy tag- 
jaik a szerződést betartják. És itt a munkások szakegyesü- 
letei csak gazdasági politikára volnának szorítandók. A col- 
lectiv szerződések itt érvényesülnének. 

Az ipartörvény módosítása a közel jövőben napirenden 
lévén, a munkaadók és munkások közti viszonyt, nehogy a 
súrlódások minduntalan sztrájkká fajuljanak, e törvény ke- 
retében volna szabályozandó az e czélra szolgáló bíráskodás 
útján. A mostani kereskedelemügyi államtitkár már össze- 
gyűjtötte a külföldön érvényben lévő erre vonatkozó intéz- 
ményeket és azok között összelehet állítani a viszonyainknak 
megfelelőbb intézményeket. 

Ilyen intézmény van az Amerikai Maryland államban, 
mely adatok szerint a békebiró szakszerű bíróságot nevezhet 
ki feleszámban munkaadókból és felerészben munkásokból és 
ezek döntenek minden sztrájk kizárásával. Az Egyesült-Álla- 
mok fejlődésének e tekintetben két főirányzat állapitható 
meg. Az államok egy résza a koUectiv vitákban békéltető és 
döntő bíróságot csupán az érdekeltek kérelmére és válasz- 
totjaiból állítja össze, a nélkül, hogy hivatalos bíróságot szer- 
vezne, mint pl. Penszylvánia, Missouri államok. A másik fő- 
irányzatot képviselő államok a viták eldöntésére hivatalos 
bíróságot is szerveznék, fentartván e mellett az érdekeltek- 
nek azt a jogot, hogy vitájuk elintézését általuk választott 
bíróságra bízzák, de itt is több irányzat létezik. 

A legpraktikusabb e tekintetben az újzeelandi, 1093 évi tör- 
vény. E törvény szerint az egész állam területére kiterjedő hatás- 
körrel választott biróság szerveztetik. E bíróság a kormányzó 
által kinevezett három tagból áll ; az egyik tag egy munka- 
adó, a második az ipari munkásszakegyletek előterjesztésére 
neveztetik ki, a harmadik tag a legfelsőbb Ítélőszék birái 
sorából neveztetik ki s egyúttal a biróság elnöki tisztét 
tölti be. 

Ilyen biróság hatáskörét még azzal kellene kibővíteni, 
hogy a munkások által fizetendő tagsági maximális összeget 
megállapítaná és lehetetlenné tenné azt, hogy pl. a 153 ezer 
munkástól a szakszervezet egy év alatt három milliót szedjen, 
tehát oly magas járulékot és terrorísmussal, hogy a munkás- 
nak sztrájkkal kell a nagyobb bért kierőszakolni, hogy ezt a 
nagy járulékot előteremtse. De másrészt megállapítandó, hogy 
mennyit fordítana a szerkezet iskoláztatásra, mint az a kül- 
földön történik, a hol maga a szervezet gondoskodik arról, 
hogy a tagok jobb kiképzést nyerjenek és nem dolgozik úgy, 
hogy ha egy részeg és goromba gázgyári munkást ennek 
igazgatósága kitesz, hogy azért Budapest városa sötétségben 
legyen — vagy a gázgyár kapitulál a goromba és az enge- 
delmességet megtagadó egyetlen munkásnak ! 

Nálunk a jogi és gazdasági érdekeket képviselné ezen 
intézmény és a munkabér kérdésének megoldásával a sztrájk 
előfordulását kizárná. 

Mint előadni bátorkodtam, a sztrájknak jogalapja nincs, 
mert mindenütt büntetőjogi sanctiója van. Van gazdasági 
oldala és nem alapja és ezt meg kell oldani a munkások 
terheinek csökkenésével, hasznos és általam előadott intéz- 
ményekkel, a munkások szervezésével és ilyen kollectiv viták 
elintézésére alakítandó bíróságokkal és ha ezt megtesszük, 
többet használunk úgy a munkásoknak, mint az iparnak, de 
leginkább a jog továbbfejlesztésének, mintha rebus sic stan- 
tibus elvek proclamálásával a jogtalanság hátrányára egyes 
vezetők lelkére vagy lelketlenségére bízzuk esetleg egy mun- 
kássztrájk vezetését. Ez a véleményem a munkás viszonyai- 
nak rendezését illetőleg és a sztrájk nem létező jogalapjáról. 

Dr. Bozóky Alajos:-^ 

Tisztelt Teljes-ülés! 

Időnkint felmerülő társadalmi jelenségeket tudományos 
kutatás tárgyává tenni oly törekvés, mely bizonyára minden 
gondolkodó ember elismerésére számithat, de korántsem arra, 
hogy annak az egyéni tudományos kutatásnak eredményeit 
naegvizsgálatlanul mindjárt közhelyesléssel is kellene fogadni, 
mert nem szabad feledni, hogy ha valahol, hát a tudomány 
terén szükséges, hogy a nézetek és ellennézetek, érvek és 
ellenérvek kölcsönös súrlódásából kell az igazságnak, a mely 
mindig csak egy lehet, kialakulnia és a /cö^iiudatba átmenni. 

így vagyunk dr. Ágoston Péter nagyváradi jogtanár 
úrnak fejtegetésével is, melyekkel f. évi márczius 23-án a 
Magyar Jogászegyletben a sztrájknak jogalapot nemcsak ke- 
resett, hanem miként okoskodásából kitűnik, már megtalálni 
is vélt. 

Abból indul ki, hogy mivel a sztrájkra a jogszabályok 
mai formáikban sehol és sohasem nyernek alkalmazást, új 
jogelveket kell alkotni annyival is inkább, mert a törvény- 
hozás eddigi működése az igazságnak meg nem feleli 

Minthogy pedig a felvetett kérdés körül egymással szem- 
ben álló felek érveinek elfogulatlan vizsgálata daczára nem 
bírt eredményre jutni, más utat keresett, hogy czélt érjen, a 
jognak gazdasági alapjait, a társadalom alakulását és ennek 
parancsoló tényezőit s ezeknek a joghoz való viszonyát vette 

* Dr. Bozóky Alajos jogakadémiai igazgató úr a személyes meg- 
jelenésben akadályozva lévén, Írásba foglalt véleményét dr. Proszwimer 
Béla egyesületi jegyző olvasta fel. 

vizsgálat alá — szóval a ma már nem ismeretlen szocialis- 
tikus tanok ösvényein törtetett előre I 

Leszögezzük tehát mi is azt a figyelemreméltó önbeisme- 
rését, hogy a sztrájknak ő szerinte sincs a mai tételes jog- 
ban semmiféle alapja. Ebben a pontban nincs tehát közöt- 
tünk véleménykülönbség. De felette aggályosnak, süppedékes- 
nek tartom s tartja azt hiszem velem együtt a «jogászok» 
túlnyomó többsége, azt az általa választott új utat, a melyre 
lépett s a melyen, bár szokatlan az (ebben is rejlik őnbe- 
ismerés!), kielégítőbb eredményre juthatni véL 

Már huzamos idő óta tapasztalható az a törekvés, hogy a 
jogot is a természettudományok alapjára kellene fektetni, de 
mert ez a törekvés nehézségekbe ütközött, a társadalom- 
gazdaságtanra átkeresztelt nemzetgazdaságtan, majd a fiatal 
sociologia állitólagos szabályainak segítségével iparkodnak 
forradalmat támasztani a jog terén. Bár a jog, melynek az 
egész nemzet általá7ios jogi meggyőződését kell visszatűkröz- 
tetnie, igenis fejlődésnek van alávetve, tehát időről-időre vál- 
tozhatik és változik is, még sem lehet az merőben labilis, 
hanem bizonyos fokig stabilisnak kell annak lennie, hogy 
eredeti rendeltetésének megfeleljen. Nem szabad, miként a 
szoczialisták teszik, a jogi és erkölcsi alapigazságok megvál- 
toztatására spekulálni (10. 1.), mert jog nem az, a mit csn- 
pán egyesek különszerű egyéni kívánságaiknál fogva, hogy 
jog gyanánt tekintessék, szeretnének, hanem a mit a köz- 
akarat statuál jognak, még pedig szorosan az igazság köve- 
telményeinek megfelelőleg. így volt ez a múltban, így van 
a jelenben és így lesz a jövőben is, valameddig az emberi- 
ség a valódi czivilízáczió ösvényein fog haladni és az általá- 
nos fölforgatásra irányzott törekvéseknek sikeresen ellent- 
állani. 

Áttérve már most a részletes fejtegetésekre, kénytelen 
vagyok egész nyíltan kimondani, hogy meggyőződésem sze- 
rint az «új jog» megalapozására előrántott szocziológia 
még nem fejlődött oda, hogy a tagadhatatlanul nagy merész- 
séggel alapelveknek és igazságoknak hirdetett hypotéziseit 
szó nélkül elfogadjuk, előttük meghajoljunk s érettük cserébe 
egész mostani jogrendünket odaadjuk és feláldozzuk. Nem 

akarjuk ugyan ezeket az úttörőket lenézni, mint a hogy 
ők csak szánalommal tudnak miránk jogászokra, a világtól 
elmaradottakra tekinteni, de igenis élni akarunk azzal az 
óvatossággal, hogy alapos megvizsgálás és felülbirálás nélkül 
nem fogadjuk el készpénzül az ő tanitmányaikat. 

Menjünk tehát sorban. 

I. Hibáztatja a jogászokat, a miért foglalkozásuknál 
fogva mindig csak a tételes törvény rendelkezései alapján 
Ítélik meg a jogviszonyokat s azt mondja reájuk, hogy ezzel 
tévedésben leiedzenek. Úgy látom, hogy Á. úr van tévedés- 
ben, nem a jogászok; összetéveszti a jogász feladatát a poli* 
tikus feladatával. A jogász megszűnnék jogász lenni abban 
a perczben, a melyben nem a tételes törvény rendelkezései 
alapján itélné meg az ő eldöntése alá kerülő jogviszonyokat. 
A jogász csak a fennálló tételes törvény alkalmazására van 
hívatva, alkalmaznia kell azt még akkor is, ha egyéni meg- 
győződése szerint rossznak tartaná ; az a tudat, hogy a téte- 
les törvény mindenkire nézve egyformán alkalmaztatik, a 
polgárok jogbiztonságának legelső rendű és legfőbb garan- 
eziája. E mellett majdnem egészen elenyészik az a hátrány, 
mely onnan származhatik, hogy a bíró néha csakugyan olyan 
törvényt kénytelen alkalmazni, mely a tényleges viszonyok- 
nak többé meg nem felel. Ezt a bajt azonban nem ő, a bíró, 
hanem a törvényhozó van hívatva újabb, a viszanyoknajt 
jobban megfelelő törvények alkotása által orvosolni. Itt van 
azután tág tere a politikusnak, hogy üdvös tevékenységet 
fejtsen ki, de persze a jognak örökérvényű alapigazságait 
ekkor sem lehet mellőzni, avagy arczulütni. 

Nem látom át, hogy a római jogi locatio condudio ope* 
rarum miért nem szolgálhatna legalább nagyjában még ma 
ití a szolgálati szerződés mintájául, hiszen az nem az úr és 
rabszolgái, hanem két szabad úr között létrejött szerződés 
volt, mely a felvállalt és elvégzendő munkát szabályozta, 
magok a rabszolgák szóba sem jöttek, azok nem voltak jog- 
alanyok, tehát reájuk nézve sem jogok, sem kötelezettségek 
nem támadtak az urak által kötött szolgálati szerződésből, 
jogosítottak és kötelezettek csak az urak voltak. Következő- 
leg senkinek sem juthat eszébe, hogy a mai szabad munká- 

8okat a régi rabszolgákhoz hasonlítsa, hacsak yalami szive* 
Ben hallott szoczialísta frázist nem akarna kisütni, hogy ime 
a mai szabad munkásokat is még mindig rabszolgáknak nézik 
II. Merész állitásnak jelentem ki a colledivismust min- 
den erre alapított constructiójával együtt. Nem áll sem az, 
hogy a mai munkások mint összetartozó osztály az előbbi 
összetartozó jobbágyok helyébe léptek, sem az, hogy az ura- 
ság hallgatag köti a munkásokkal a szerződést és szóba sem 
áll sem az egyessel, sem az összeséggel, hanem a munka 
végeztével kiadja a részt együtt mindnyájuknak Az a collec- 
tiv szerződés egy jogi non sens, de minden áron suggerálni akar- 
ják a munkásoknak, mert akkor könnyebben lehet velők ren- 
delkezni, őket ide-oda dirigálni, hamis jelszavakkal csalogatni, 
utolérhetetlen ígéretekkel ámítani. Ne hivatkozzék se Marxra, 
se a történelmi materialismusra, mert az egész Marxismus 
bűvereje már leáldozóban van, a történelmi materialismus 
pedig soha sem létezett. Az argumentumok tehát, melyekkel 
a coUectivismus constructióját támogatni próbálják a szo- 
cziajisták, épenséggel nem megbízhatók, legkevésbé pedig al- 
kalmasak arra, hogy megdöntsék, sőt teljesen kiküszöböljék 
a szabad akaratelhatározás momentumát a szerződés jogelmé- 
letéből. Persze az úttörőknek szükségök van a szabad akarat- 
'határozás letagadására, mert csak a szabad akarat fenn nem 
rgása esetében képesek legalább látszólag plausibilissé tenni 
it az állításukat, hogy tehát az ilyen szerződést a munkás 
inden scrupulus nélkül semmisnek vagy legalább reá nézve 
Ibonthatónak tekintheti. És ebbe az okoskodásba, vagy ta- 
n helyesebben mondva, okvetetlenkedésbe annyira bele^^lik 
agukat, hogy észre sem veszik a következetlenségöket, mert 
hogy a botnak két vége vau, úgy itt is el kellene nekik 
szont ismerniök, hogy a mint a munkás fitymálhatja a 
lerződést, ugyanígy tehet majd vele a munkaadó, kit a 
itrájkkal sarokba szorítottak, ha majdan a sztrájkoló mun- 
ís visszafogadásáról lesz szó. A jogász, úgymond Á. úr. 
lak azt látja, hogy az emberek egy része abban hagyja a 
Lunkát, jóllehet vállalta, ez pedig szerződésszegés; holott 
ú kellene a jogásznak figyelembe vennie-, hogy egyéni 
Lunkabérszerződés nincs, hanem csak együttes szerződések 

vannak, mert a mnnkafeltételek, a munka, a bér stb. min- 
den egyenlő munkát végző munkásra nézve egyenlőkké let- 
tek a mai társadalomban. Csakhogy abból, mert bizonyos 
munkára nézve a gazdasági conjuncturához mért egyforma 
bért szoktak a munkaadók megállapítani, még nem követke- 
zik, hogy a munkásokkal kötött munkabéri szerződés egyet- 
len nagy tömeggel kötött szerződés volna, mindig csak két 
ember között jön létre a szerződés, még ha több ezer volna 
is és teljesen egyenlően hangzanék pL nyomtatott minta 
szerint. Hogy nem coUectiv szerződés, az is mutatja, hogy 
egyik munkás sem felelős a másiknak hanyagságáért, vagy 
direct vétségéért a munkaadónak, sőt épen az egyetemleges 
felelősség az, a mi ellen a munkásokat sztrájkba kergető 
szoczialista vezérek, hívják bár szakszervezetnek vagy bizalmi 
férfiaknak, vagy bármi egyébnek, a leghangosabban és kéz- 
zel-lábbal tiltakoznak. De a munkás érdeke ellen is volna, 
ha a bárhonnan előkerült előtte teljesen ismeretlen többi 
munkásért felelősséget kellene vállalnia; ne hangsúlyozzák 
azt a bizonyos egyenlőséget sem, melyet a munkások között 
az ő közös sorsuk eredményez, mert bizony nem egyenlők 
azok, hanem nagyon is különbözők, az egyik igyekvő és szor- 
galmas, a másik semmivel sem törődő és lusta, az egyik 
nyilt eszű, a másik ügyetlen, az egyik józan, a másik része- 
ges, az egyik békés és rendszerető, a másik izgága és bujto- 
gató — hát ilyen vegyes természetű munkásokkal szemben 
csak kell, hogy a munkaadóra nézve egyedül a szerződés 
legyen irányadó. 

in. Azt a gazdasági sociáljogot magam is kívánatosnak 
tartom, csakhogy az nem lesz magánjog, nem szerződés- 
szegésre buzdító és segítő intézmény, hanem közigazgatási 
intézmények complexuma, ú. n. szocziális olajcseppek, melyek 
által állam és társadalom a munkások anyagi és szellemi 
jólétének emelésére karöltve fognak törekedni, s ennek minél 
szélesebb alapon leendő megvalósítását a törvényhozás leg- 
sürgősebb teendői egyikének kell tekintenünk és megelége- 
déssel kell constatálnunk, hogy épen a magyar törvényhozás 
iparkodik ezen a téren messzire menő üdvös reformokat léte- 
síteni, melyeknek életbeléptével íTít/dnek kijelentése (11. 1.) is 

407 



Digitized byLnOOQlC 



154 

módosnlní fog, a kinek különben nem is az lebeg szeme 
előtt, hogy sztrájkjogba/ segítsen az alsóbb néposztályok nyo- 
morúságos helyzetén. 

Nyitott ajtót tör be A. úr, midőn azt mondja, hogy a 
munkásosztálynak kell dolgoznia, hogy megéljen, de nagyon 
kár ezt a senki által kétségbe nem vont téoyt olyan emfázis- 
sal előtérbe állítani, csak azért, hogy ezzel a közvélemény- 
ben mélyebbre ható sajnálkozást keltsen, mert a dolgozási 
kényszerűség korántsem a munkásosztály privilégium odío- 
sumja, hanem utcunque édes mindnyájunknak a sorsa, a ki 
enni akar, annak bizony dolgoznia is kell, sőt a bibliával 
szemben helyezkedő bölcselők kimutatni igyekeztek, hogy a 
munka az emberiségre nem átok, hanem áldás, mert neme- 
sít; ha pedig úgy van, akkor nyugodjunk bele ebbe a mi 
közös sorsunkba. Egyenlőtlenség mindig volt és lesz az em- 
berek között, a képzelt egyenlőség, bár annak kivívásáért már 
tengernyi embervér ontatott ki, mindig utópia marad. Az 
osztályharczra való felhívás kétélű fegyver, inkább ront, mint 
segít a munkásosztály helyzetén, mit az eredménytelen sztráj- 
kok is bizonyítanak, melyek temérdek pusztítást visznek 
ugyan véghez, de tapasztalás szerint cgak még súlyosabbá 
teszik a munkásosztály helyzetét. Már pedig mi egyéb osztály- 
harcz szításánál, ha a törvényhozó osztályt önzéssel s azzal 
vádoljuk, hogy azért, mert az alsóbb néposztály életczéljait 
sem nem érti, sem előmozdítani nem hajlandó (?) annak 
külön szabályozása szükségét el nem ismeri, még ha figyel- 
mének felhívása után szükségességét belátni képes volna is! 
(13. 1.) Hogyne lehetne a munkásosztályt, kivált ha már 
szoczialista módra előzetesen prsBparálták, ilyen beszéddel 
fanatizálni : Lássátok, a nadrágos osztály, még ha tudna, 
sem segítene rajtatok, mert nem is akar rajtatok segíteni. 

Érdekes, hogy az a sokat ócsárolt középkor néha-néha 
milyen kenetteljes elismerésben részesül épen az ócsárlók 
részéről — Á. úr is mondja pl. hogy a mai jogrendszer a 
középkoritól egy lényeges pontban különbözik, a középkori 
jogrend megkötötte a munkást, de a megkötéssel együtt meg- 
élhetését is biztosította, a mai jogrend megköti, de megélhe- 
tését nem biztosítja. (13. 1.) 

Hét ne lehessen a munkásoknak egyesülniök? Hogyne^ 
senki sem tiltja el őket ettől. Hát ne lehessen nekik munka- 
bérűk javítására törekedniök ? Hogyne, mindenkinek szabad 
helyzetének megjavítását szem előtt tartania, sőt ennek ki- 
vivására is törekednie — csakhogy, s ezt ne feledjük, jog- 
államban csupán megengedett eszközökkel, a hová az erő- 
szakot, a szerződésszegést, a munkások fölbujtását, megfélem- 
lítését, a munkának akaratuk ellenére való rögtönös abban- 
hagyását, a munkaadó vagyonának bármi alakban való 
megrongálását bizonyára nem számithatjuk. Ilyen eszközöket 
a jog nem sanctionálhat, de új jog sem alakulhat ki (14. L) 
egyes társadalmi osztályok helyzetének ily módon való szem 
előtt tartására. 

IV. Nem képzelek semmiféle olyan átalakulást a gazda- 
sági viszonyokban, mely bárkit is eddigelé tiltva volt cselek- 
mények véghezvitelére ezentúl akadálytalanul fölhatalmazna. 

Az^ 1884 : XVIL s az 1898 : H. t.-cz. revisiójáról lehet 
beszélni, de a változott viszonyoknak megfelelően alakult (?) 
jogelvekről még is kissé korai volna beszélni (15. 1.) Nem 
alakult ki még semmi, csak a szoczíalisták beszélik, hogy 
igj kell az új jognak kialakulnia, különben fakovát sem ér. 

Y. De az már igazán épületes dolog, mint képes egy 
jogászember a maga métierjét annyira becsmérelni, mint a 
hogy Á. úr teszi, midőn a munkás gondolkozását, kinek fejét 
még nem zavarta meg a jogelmélet (sicf), különbnek állítja 
a jogtudománynál, mely nem veszi figyelembe a szerződés 
által elérendő távolabbi czélokat ú. m. a munkásnál meg- 
élhetésének biztosítását, a munkaadónál az elérendő nyere- 
séget. A római prsBtornak azon mondása «de internis non 
iudicat prsetorD, engedelmet kérek, még ma is okos mondás. 
Nem hiszem, hogy a tételes jog valaha oda tévedjen, hogy 
a belső indokot, vagy épenséggel a mentális reservatiót te- 
kintse a szerződés akaratául vagy alapjául, érvényessége 
avagy érvénytelensége ismérvéül Már pedig Á. úr, csakhogy 
a sztrájknak jogalapot kerítsen, a reservatio mentálist állítja 
a szolgálati szerződés akaratául, midőn azt mondja, hogy 
mihelyt a munkás megélhetésének biztosítását akár a munka- 
adó, akár tőle független körülmények behatása következté- 

ben a szolgálati szerződésben többé nem látja, magát a szer- 
ződés teljesítésére tovább kötelezve nem is tekinti, s ekkor 
bekövetkezik a sztrájk (16. 1.). Úgy látszik, maga is érezte, 
hogy elvetette a sulykot, mert nyomban utána kijelenti : két- 
ségtelen (miért volna kétségtelen?), hogy a munkabéri szer- 
ződést, ennek megszegését és a sztrájkot nem lehet és nem 
szabad a jognak azon szabályai szerint elbírálni, melyek ma 
minden ügylet elbírálásánál egyformán irányadók s melyeket 
a jogegyenlőség követelményének tekintenek (nemcsak tekint- 
jük, de valóban is azok: a jogegyenlőség követelménye). És 
ezen nóvumnak mintegy magyarázatául hozzáteszi, hogy egé- 
szen eltekínt attól, hogy ezek a szabályok különben is hely- 
telenek, vagyis meg akarja nyugtatni a szoczialista lelki- 
ismeretet ! 

Hogy a tételes jog az elvállalt kötelezettségnek ilyen 
merőben önkényes és egyoldalú megszegéséhez soha semmi 
szín alatt nem járulhat, sanctióját nem adhatja, plus quam 
manifestum est. Nem is kell kérdeznem, hová jutnánk ? hiszen 
már most is látjuk azokat a következményeket, melyeket a 
tételes jog által nem sanctionált sztrájkok előidéztek. Akár 
ne is kössön senki a másikkal szerződést, mert soha sem 
számíthat bizton arra, hogy az a másik állni is fogja a szer- 
ződést, pláne a munkabérszerződés teljesen bizonytalan lesz 
s a levegőben fog lógni, mert a hogy a havasok között egy 
kis kavics megmozdulása vagy egyetlen emberi hang egész 
lavinát képes a völgyben lakó, járó- kelő emberekre lezúdí- 
tani, ép úgy a sztrájk kitörésére elég egy bujtogatónak sut- 
togó bíztatása, egy munkásnak leszidása, egy titkos kéznek 
alattomos beavatkozása a rendesen folyó munkába. 

Minden sztrájknak voltaképeni czélja magasabb munka- 
bér kierőszakolása, a többi, a mit még mellesleg hangoztatni 
szoktak ; rövidebb munkaidő, emberségesebb bánásmód stb. 
csak sallang, a mivel a sztrájkmozgalmat megokolni, minden 
érző szív részvétét fölkelteni és az igazi czélt leplezni igye- 
keznek. Bizonyítja ezt az egyszerű parasztcseléd, kit egy 
forint béremelés Ígéretével el lehet csábítani az eddigi szol- 
gálatából, a hol jó kosztja, tisztességes bánásmódja, pontos 
fizetése volt, holott az új gazdájánál azt az egy forintnyi 

béremelést teljesen értéktelenné teszik a nehezebb munka, a 
silányabb koszt és más egyéb körülmények. .Sok, Amerikába 
elszakadt munkást is leginkább az öt koronát érő dolláros 
napszám csábított a kivándorlásra, mert egyszerűen csak azt 
nézte, hogy öt több, mint kettő, de nem tudja kellőkép mér- 
legelni, hogy az a bértöbblet csak látszólagos, mert elveszti 
a vámon, mit a réven nyert A folytonos sztrájkolás útján 
kierőszakolt munkabértöbblet által előidézett drágaság is ma- 
gát a munkásosztályt sújtja legérzékenyebben és így maga 
okozza helyzetének megromlását, a midőn peddig azzal ámí- 
tották, hogy a sztrájkkal javítani fogja. Azt is feledik, hogy 
a béremelésnek meg van a maga természetes határa, a me- 
lyen túl semmi esetre sem mehet, mert ha a munkáltatónak 
a magas bérek miatt, melyeket tőle kicsikarnak, vagy semmi 
vagy csak elenyésző haszna marad, akkor inkább teljesen 
fölhagy a másoknak kenyérkeresetet nyújtó vállalatával és oly 
életmód után néz, melylyel teljesen elkerüli azt a sok zak- 
latást. Már pedig ez a munkásosztálynak sem fekszik érde- 
kében. 

Hibáztatom, ha csakugyan tény volna_, hogy a gyáros a 
munkásnak a szerződéskötéskor meg sem mutatja a munka- 
rendet (18. 1.), melyet pedig a szerződni akaró munkásnak 
okvetetlenül ismernie kell. Ezt a visszaélést a gazdasági 
socialjog fogja majd megorvosolni. 

Azonban kétségbe vonom, hogy azok az állítólagos kol- 
lektív szerződések csupán a piaczi áralakulás megfigyelése 
alapján keletkeztek volna (19. 1.), ezt az állítást megczáfolja 
az a szívós eUentállás, melylyel a sztrájkok csaknem minden 
egyes esetben a munkaadók részéről találkoznak, mert nem 
lehet feltételezni, hogy ezek már magasabb intelligencziájuk- 
nál fogva is ne ismernék föl minden újabb túlkövetelés alkal- 
mával a saját érdekök kívánalmait. Haszontalan és fonák min- 
den, a szocziális füleknek persze legszebben hangzó, emóczió a 
tulajdon ellen, még ha azzal a floskulussal toldjuk is meg^ 
hogy nemcsak tulajdon-, hanem munka-kodexröl is gondos- 
kodjunk. A munka utalva van a tőkére, de a tőke is a mun- 
kára; a kettőt egymástól elválasztani úgyszólván lehetetlen. 
A tulajdon ellen való harcz esztelen, a tulajdon megszűnte - 

tése útján elérendő általános boldogság utópia. Még a leg- 
szegényebb ember is iparbodik talajdont szerezni, szereti is 
a maga kis tulajdonát, örül neki, ha saját szorgalmával gya- 
rapíthatja, ez fokozza munkakedvét, takarélsosságát, józansá- 
gát, övéihez való vonzalmát A tőkepénzzel rendelkező viszont 
minden lépésnél, mdyet tesz, azt kénytelen tapasztalni, hogy 
bizony ő is szorul másokra, egyedül a pénzével csakhamar 
Midas lydiai király sorsára jutna. 

YI. Azonban mit mondjunk arra a revelácziószerű ki- 
jelentésre: «A munkás a munkabéri szerződést kényszer ha- 
tása alatt és nem akaratának szabad elhatározása alapján 
köti.» Persze ez megint olyan körülmény, melyet «a jogász 
meg nem ért, miért is ebben a tekintetben laikusok útmuta- 
tására szorul » (20. 1.), mert a mai jogrend a helyett, hogy a 
szabad akaratelhatározás hiányának következményeit vonná 
le, épen elenkezőleg külön büntető szankcziókkal biztosítja a 
munkabéri szerződés megtartását. A laikus útmutatás pedig 
abban csúcsosodik ki, hogy a munkás megélhetésének egyet- 
len módja munkaerejének bérbeadása s hogy a munkásság 
<(mint osztálya (mire való ez a toldalék?) a legnagyobb nyo- 
morban van, tehát a munkást, az őt különben fenyegető éh- 
halál miatt, fel kell menteni szerződéses kötelessége alól, 
miként hasonló végszükség esetében a lopás bűne alól is fel- 
mentjük az akarat hiánya alapján a tolvajt, a ki kenyeret 
lopott (!). A hogy minden hasonlat sántikál, úgy bizony ez 
is nagyon furcsa, mert hiszen a konklúziója arra megy ki: 
azért hagyja abba a munkát a munkás, nehogy különben 
éhen haljon, ha tovább dolgozik. De meg van a sztrájk jog- 
alapja! és nehogy a nehezen megtalált jogalapot valaki hir- 
telenül elvenni találja, hozzáteszi Á. úr, hogy a sztrájk jogát 
csak akkor lehet elismerni, ha a többség határozza el a sztráj- 
kot — azt persze itt nem kutatja, mennyiben határozza 
el a rendesen felbujtogatott többség szabad akaratból a 
sztrájkot ? 

Nehogy azonban úgy lássék, mintha magam is a sztrájk- 
nak ezt az állítólagos jogalapját elfogadhatónak találom, két 
rövid megjegyzést kell tennem, az egyik ez: érvénytelen-e 
vájjon az a váltó, melyet valaki a legnagyobb nyomorban 

irt alá? a másik pedig ez: ha érvénytelen volna is, maga 
az aláíró nyilvánithatja-e érvénytelennek? úgy hiszem, hogy 
erre a két kérdésre minden jogász csakis tagadólag fog 
felelni. 

Az idézett 1899 : XLI. t.-cz. (mely közbevetőleg legyen 
mondva, legalább némi kis elismerést érdemelt volna a mun- 
kások sanyarú sorsát annyira szivén viselő t. kollega úr ré- 
széről) csak annyit mond, hogy a munkáltatási viszonyok 
változtával és a munkának a szerződésben meghatározott 
egységárak mellett leendő kivihetetlensége esetén új egyezke- 
désnek van helye, tehát munkáltató és munkás közötti köl- 
csönös megegyezés útján kell az újabb megállapodásnak tör- 
ténnie (hiszen a nép száján is megfordul ez a jogi közmon- 
dás « kettőn áll a vásár »), nem pedig csupán az egyik félnek 
t. i. a munkásnak egyoldalú visszalépése, sőt sztrájkba 
állása-, vagyis a többi munkásnak is, sőt valamennyinek 
félreállásával. Azt hiszem fölösleges rámutatnom arra, milyen 
végzetes egy vállalkozás, a népet arra szoktatni, hogy könnyű 
szerrel megszabadulhat a kötelezettségétől, csak sztrájkba 
kell állania. Ez azonban irrationabilis szokás lenne, melyből 
szokásjog semmi szin alatt nem fejlődhetik. 

VII. Önmagával ellenmondásba jut Á. úr, a midőn foly- 
ton analógiákat keres, melyekaek a segítségével a sztrájkot 
jogilag igazolni lehetne, holott nemcsak dolgozata elején, ha- 
nem itt is beismeri, hogy a tételes jog alapján ez teljesen 
lehetetlen s ki van zárva. 

Dyen az a törekvése is, hogy a munkabéri szerződést 
egy kalap alá szeretné vonni az uzsoraügylettel (23. 1.), ha- 
bár itt is nem a mostani tételes jognak, hanem a megalko- 
tandó polgári törvénykönyvünktől reméli a segítséget, ha 
t. i. a Tervezet 957. §-ából törvény lesz. « Semmis különö- 
sen minden olyan szerződés, mely által az egyik fél a másik 
fél tapasztalatlanságának, könnyelműségének, vagy szorult 
helyzetének felhasználásával a saját szolgáltatásának értékét 
Aránytalanul meghaladó ellenszolgáltatást köt ki magának. » 
Most még nem tudhatni, belemegy-e a mi törvényhozásunk 
ezen elvnek ily átalánosságban való statuálásába, miután 
xnaga az Indokolás is (III. k. 93. 1.) bevallja, hogy a Terve- 

zet ebben a tekintetben túlmegy fennálló jogunkon és csak 
az új német polgári törvénykönyv 138. §-ának példáján indulva 
állapította meg az uzsorás szerződések minden nemére nézve 
az absolut semmiséget. És Á. úr is érzi, hogy még sem olyan 
egyszerű a dolog, mert azt mondja, «hogy nem kellett volna 
okvetetlenül az uzsoraszerződés semmiségét kimondani, ha- 
nem csupán az ellenérték adására való kötelezettséget », (25. L) 
persze, mert akárhányszor felmerülhetnek olyan körülmények, 
hogy medicina peior morbo és épen a munkásnak a kárára 
fogna szolgálni a szerződés semmisnek deklarálása. íme ez 
a skrupulus is bizonyítja, hogy a szilárd törvényesség alap- 
jának elhagyása múlhatatlanul süppedékes talajra csal ben- 
nünket, a miben igazán nincsen köszönet. Ha pedig a ma- 
gyar törvényhozás nem megy bele ebbe a mi jogunkban ide- 
gen újításba, valamint legalább is addig, míg esetleg bele- 
menne, természetesen czéltalan dolog a külföldi judikaturára 
hivatkozni, mert legibus, non exemplis, iudicandum est. És 
azt sem szabad ügyeimen kívül hagyni, hogy az idézett kül- 
földi judikatura sem collectiv szerződésekre vonatkozólag, a 
minők szerintem még nem existálnak, hanem egy kereskedő 
és elárusítónője közöijj létrejött munkabéri, tehát a most még 
egyedül divatozó külön szerződésre mondotta ki annak ér- 
vénytelenségét (24. L). 

Nemkülönben veszedelmes dolog azt vitatni, hogy a mun- 
kás akkor is hagyhatja abba felmondás nélkül, azaz mond- 
juk ki egyenesen : szegheti meg a szerződést, ha ez keletke- 
zésekor nem volt ugyan uzsoraszerződés, de fennállásának 
tartama alatt azzá válik. (!) Hát, kérem szívesen, ha a szer- 
ződés ruganyossá tételében ennyire megyünk, akkor többé 
akár senki se bízzék a másikban s ne is kössön senkivel 
sem szerződést, hiszen bármely pillanatban előállhat a másik 
azzal a kifogással, hogy a szerződés reá nézve elviselhetet- 
lenné vált, tehát nem lehet azt többé neki respektálnia. Mi- 
vel pedig az egyenkénti fellépés esetén a munkás attól fél, hogy 
még a mostani hátrányos alkalmazást is elveszti, csakis a 
sztrájkkal segíthet magán (!), sőt az eddig meg nem felelő 
bérért teljesített munkáért ellenérték gyanánt a sztrájkolók- 
nak az előbbi munkába való visszafogadását követeli. (!) 

S legyen ez bár látszólag erőszak (tehát mégis erőszak, ha* 
bár csak látszólag Á. úrnak saját jogászi véleménye szerint), 
kétségtelen, hogy nem egyéb az, mint ellenérték a kisebb 
bérért teljesített munkáért. És ezt (de bizonyára már nem 
jogászi véleménye, hanem nzoczialista velleifásdnál fogva) 
a munkásság ösztönszerű igazságérzete megnyilatkozásának 
mondja és deklarálja. Ne csodálkozzunk, ha erre a szoczia- 
listák azt mondják: ez már beszedi kivált midőn mondását 
még azzal tetézi, hogy hiszen ezt az elvet a szokásjog (váj- 
jon hol?) már ki is fejlesztene, de most még csak sanctio 
nélküli jogi szokás'^^ — tehát: Nichts leichter, als das, csak 
sanctioval kell ellátni s ezzel punctum! 

YIII. Ha a prsemissák helyesek, a belőlük levont követ- 
keztetéseknek is helyeseknek kell lenniök. Á. úr is így okos- 
kodik : helyesként fogadva el azt a tételt, hogy a munkásság 
összességét minden egyes megkötött munkabérszerződés ér- 
dekeiben érinti, el kell fogadni a beavatkozás jogát is, e be- 
avatkozás érvényesítésének módja pedig a sztrájk. persze 
helyesként fogadja el, ámde ha már a munkásság összessége 
csupán fogalmilag sem létezik, ha nem képez az sem külön 
rendet, sem külön osztályt, hanem csupán egy szólamot, egy 
beszédközben való kifejezést, mint pl. ezek: a közvélemény, 
az intellígentia, a kereskedelem, a haúte volée, akkor ennek 
a munkásság összességének beavatkozási joga sem lehet az 
egyesek lépéseire, tényeire, cselekményeire, magánjogi szer- 
ződéseire sem. Ki-ki legjobb belátása szerint intézi és végzi 
a maga ügyeit, egyéni szabadságról csak ott és akkor lehet 
szó, a hol s a midőn ezt az eminenter alanyi jogát az állam 
bármelyik polgárának tiszteletben tartják, az állam pedig 
hathatós oltalmában részesíti. Tehát a « munkásság összessége »> 
nem valami olyan szervezet, mely az államon belül külön- 
állásra tarthatna igényt, quasi-államot alkotna az állam- 
ban, hanem egyszerűen foglalkozásukra nézve munkásokból 
álló összessége az állampolgároknak. Miután pedi^ 1848 óta 
előjogok nálunk többé nem léteznek, új előjogokat sem te- 

* A mit nem általános jogi meggyőződés támogat, nem lehet 
még csak jogi szokás sem, nem hogy szokásjog. 

remthetűnk, már pedig előjog volna, ha a munkások az álta- 
lános magánjogtól eltérő jogot kapnának, olyasminek a tevé- 
sére vagy abbanhagyására feljogosittatnának, a mit más állam- 
polgárnak nem szabad tennie avagy abbanhagynia. Már pe- 
dig ilyen előjoga volna a munkásnak, ha csakugyan állana, 
hogy minden munkabérszerződés azzal a hallgatólagos ki- 
kötéssel jő létre, hogy csak addig érvényes, a mig a mun- 
kásnak egy bizonyos standard of lifejét biztosítja és helyze- 
tének fokozatos javítására alkalmas. Minthogy pedig ez az 
érvelés nem áll, a belőle vont ama következtetés sem állhat 
meg, mintha a szerződésszegés mellett létrejött sztrájk is 
igazolva lenne. Hol van annak a standard of lifenek objek- 
tív határa? avagy ezt is minden egyes munkás, vagy pláne 
a róluk atyailag gondoskodó szakszervezet állapítja meg? 
Bizonytalan a határ, bizonytalan az is, a ki megállapitja, 
megfogni egyiket sem lehet. Már pedig a szerződési jognak 
határozottnak kell lennie. Különben nem felel meg a maga 
rendeltetésének. De azután quod uni sequum, alteri justum 
est. Micsoda perspectiva nyilnék itt előttünk! Épen a kifej- 
lett gazdasági viszonyok követelik, hogy ki-ki szilárd alapra 
fektethesse a maga calculusát s hogy főkép a szerződési jog 
megingathatatlanságában föltétlenül bizhassék. 

Ha a sztrájk általános természetét akarjuk megismerni, 
úgymond Á. úr, hasonlítsuk össze a háborúval, mert a 
sztrájk gazdagsági harrz^ arra való, hogy azokban az üze- 
mekben egyáltalában ne dolgozzanak, nem pedig arra való, 
hogy csak azok a munkások ne dolgozzanak, a kik eddig ott 
dolgoztak, mi csak úgy érhető el, ha más munkás sem lép- 
het be az elhagyott helyekre a többség ellenére, a mi abban 
az esetben, ha a collectiv szerződés érvényessége reájuk is 
kiterjed, meg sem történhetik. (27. 1.) Erre csak azt mond- 
juk, hogy az állam czélja nem az, hogy alattvalóit egymás 
ellen uszítsa, hanem az, hogy békés együttlétüket biztosítsa. 
Ép a folytonos egyenetlenség szitása, a munkások és munkál- 
tatók szüntelen marakodása akasztja meg a közjó érdekében 
való békés fejlődést, mert a mesterségesen, sokszor egész 
váratlanul támasztott zavarok az egész polgárságot sújtják, 
mig hasznot belőlük csak azok az elemek húznak, kiknek 

416 



Digitized byVjOOQlC 



163 

ép az a kenydrük, hogy a zavarosban halászhassanak. Ne 
hitesse el önmagával se Á. úr, hogy a sztrájknak már meg- 
van a maga naturális jogi tartalma (! ?), melyet a biróság 
előtt érvényesíteni ugyan nem lehet (de hát miért nem, ha 
szabad kérdezni?) de melyet munkások és munkáltatók már 
is elismertek (hol? s mikor?). Ne mondja, mert nem felel 
meg a valóságnak, hogy a szirájkjog tulajdonképen már tel- 
jesen ki van fejlesztve, hiszen ő maga is csak a munkások 
által viselendő áldozatok hozatalától várja a győzelmet (28. 1.) 
és attól, ha a munkás és munkaadó viszonyát nem a szer- 
ződésre vonatkozó általános elvek szerint fogjuk eldönteni. 

IX. Jellemző, hogy a szoczialista okfejtés szerint a 
sztrájkért és annak következményeiért senki sem felelős: a 
munkások azért nem, mert nem ők^ hanem a munkások 
szervezete birta reá őket a szerződésszegésre ; a munkásszer- 
vezet azért nem, mert nem lehet megfogni (29. 1.); az agi- 
tátorok sem, mert vagy be nem bizonyítható, hogy az agi- 
tátor vett reá minden egyes munkást a sztrájkra, vagy pedig 
minden egyes munkás a szerződéskötéskor akaratnélküli báb 
volt (sic!) az agitátor kezében s akkor a szerződés úgy is 
érvénytelen! (30. 1.) 

Legszebb coroUariuma pedig a sztrájk jogalapjának ku- 
tatása fölött való okoskodásnak az a postulatum, hogy a le- 
zajlott sztrájk után a munkaadó a sztrájkoló munkásokat 
visszafogadni köteles! 

X. Mindezek után ellent kell mondanom Ágoston Péter 
kollegám összes elveinek, melyeket ő mint megdönthetetle- 
neket állított fel: 

1. hogy a munkások tényleg soha sem köthetnek egyéni 
munkabéri szerződést — mert a munkáltató ép ellenkezőleg 
soha sem tömeggel, hanem miudig csak egyesekkel szerződik ; 

2. hogy a munkások minden társuk által kötött szerző- 
dés körül érdekelve vannak — mert az érdeklődés a munka- 
béri szerződés jogi sorsára irreleváns; 

3. hogy a munkaszerződés kötésekor a munkás akaratá- 
nak szabad elhatározási képességével nem bír — mert a 
szabad akaratelhatározás hiányának ilyen általános szabály- 
ként felállítása minden szerződést illuzoriussá tenne; 

4. hogy a munkás a mnnkaberi szerződéssel standard 
of lifejét akarja biztosítani — mert ilyen állítólagos szándék 
Í8 a mankaadóval kötött szerződés jogi sorsára irreleváns; 

5. hogy a munkások a standard of life meghatározására 
és javítására jogosultak — mert, bár azt a jogukat senki két- 
ségbe nem vonja, az már a napnál is világosabb, hogy elvál- 
lalt kötelezettségök nyilt megszegésével ezt még sem tehetik a 
nélkül, hogy ezen lépésökért jogi felelősséggel ne tartoznának; 

6. hogy a munkabéri szerződés mindig a cláusula rebus 
sic stantibus hallgatólagos kikötése mellett köttetik — mert 
ez a cláusula tulajdonképen bármely szerződésre nézve áll, 
de a munkabéri szerződésnél váló különös kiemelése éB hang- 
súlyozása tulajdonképen a munkások számára követelt, de 
meg nem engedhető bármikori büntetlen szerződésszegés iga- 
zolására történik; 

7. hogy sztrájk esetén, akkor, midőn az a munkafeltéte- 
lek javítása iránt tört ki, szerződésszegés nem forog fenn — 
mert ily tételnek felállítása nemcsak a positiv joggal, de a 
józan észszel is ellenkezik, a mennyiben két félnek közös 
megállapodását sem csupán az egyik fél magában, sem pe- 
dig a létrejött szerződésen kívül álló harmadik személyek 
(szakszervezetek, agitátorok, bujtogatok) fel nem bonthatják; 

8. hogy a munkabéri szerződés vagy kötésekor, v^y 
utóbb a viszonyok változása következtében uzsoraszerződéssé 
válhatik, a miért a munkások újabb feltételek megállapítását 
követelhetik — mert a szerződések túlhosszú időre úgy sem 
köttetnek, a változott viszonyok méltányos tekintetbevételére 
elég alkalom van a lejárt szerződés megújításakor; 

9. hogy a sztrájk, melylyel a munkások a fenti czéljaik 
elérésére törekszenek, jogosult — mert semmiféle eszköz sem 
jogosult, a mely szerződésszegésre van irányozva, sőt kár- 
hozatos, mert az alsó néposztályoknál, de ínég az intelligen- 
sebbeknél is az erkölcsi érzületet és fölfogást korrumpálja; 

10. hogy a sztrájkoló munkásnak a fenti esetekben a 
munkába való visszalépés jogát'^' biztosítani kell — mert 



* Persze ennek megfelelne a munkaadók kötelezettsége, hogy a 
sztrájkoló munkásokat visszafogadják! 

ilyen intézkedés állandó bíztatás volna a sztrájkra és igazán 
sértő a munkaadóra; 

11. hogy a munkásszervezetek a sztrájk esetén kártérí- 
tésre nem kötelezhetők — mert ilyen intézkedés, esztelensé- 
gétől egészen eltekintve, a legprimitívebb igazságérzetbe üt- 
köznék ; 

12. hogy a sztrájk-agitátorok szintén nem kötelezhetők 
kártérítésre — mert ilyen példátlan felmentés a kártérítési 
kötelezettség alól valóságos megjutalmazása volna a rosznak 
és megbüntetése a jónak, a mire pedig az állam nem vete- 
medhetik. 

Midőn azonban t. collegámnak 12 pontját a limine el- 
fogadhatatlannak nyilvánítom, korántsem zárkózom el a ha- 
ladás útjától, melynek főkövetelménye a nép anyagi és szel- 
lemi jólétének előmozdításában áll, de ezen magasztos ozél 
megvalósítására nem szabad az én véleményem szerint fonák 
eszközöket alkalmazni, a milyen az volna, ha a szoczialisták 
kívánságához képest egész állami rendünket teljesen felforgat- 
nók, a jog és igazság követelményeivel szakítanánk és a tár- 
sadalomnak olyan berendezésére törekednénk, mely a tulaj- 
donjog eltörlése mellett a munkakerülőket is a dolgozók 
verejtékéből táplálná és minden nemes ambicziót csirájában 
elfojtana. 

A közállapotok javítására szolgálnak névszerint azok a 
különféle szocziális intézmények, melyeknek létesítésére a 
magyar törvényhozás, egyik-másik tekintetben a külföldöt is 
megelőzve, máris nagy horderejű lépéseket tett. S hogy he- 
lyes utat választott, mutatja az a heves ellenzés, melyet a 
szocziális agitátorok e törekvések ellen kifejtenek, mert inogni 
érzik magok alatt a talajt, miután lehetetlen előre i^em lát- 
xüok, hogy a jogos érdekeikben kielégített alsóbb néposztá- 
lyok nem fogják őket tovább követni, hanem a hazaszeretet 
ápolásában fogják anyagi és szellemi boldogulásukat keresni 
és találni. Gúnyolják bár szocziális olajcseppeknek ezeket az 
intézményeket, a nép okvetetlenül meg fog arról győződni, 
hogy ezek kézzelfogható valóságok, míg a»z agitátorok mindig 
csak az ígéretnél maradnak. 

1907. évi május hó 18-án. 

Dr. Ágoston Péter előadó: 

T. Teljes-tilós! 

A sztrájk jogalapjáról tartott előadásom kapcsán az ez 
ellen és illetve e tárgyban felszólalók azzal vádoltak egy és 
más helyen, hogy tévedtem. Tartozom a t. Teljes-ülésnek 
annak beismerésével, hogy csakugyan tévedtem. Tévedtem 
egy és más helyen, de engedje meg nekem a t. Teljes-ülés 
azt a kijelentést, hogy nem ott tévedtem, a hol azt az egyik 
vagy a másik ellenem felszólaló szememre vetette, hanem más- 
ban tévedtem, nevezetesen abban, hogy azt hittem, hogy a 
t. Jogászegylet akkor jelenvolt tagjai között sokan, talán va- 
lamennyien tudják azt, hogy nálunk Magyarországon, Euró- 
pában és az, egész világon nagyon sokan vannak, a kiknek 
nincsen lakásuk; nagyon sokan vannak, a kiknek nincsen 
ruhájuk; sokan vannak, a kik éheznek és nagyon sokan, a 
kik ha nem is egyszerre, de a sok éhezés következtében 
igazán éhen halnak. Ezt több felszólaló elfelejtette. Azt hit- 
tem, hogy erre nem kell különösen felhívnom az igen i Tel- 
jes-ülés figyelmét. Tévedtem, mert azt hittem, hogy a jogá- 
szok tudják — mert hiszen tudniok kell azt — hogy maga 
az igazság is változó fogalom ; nem mindig az az igaz, a mi 
tegnap igaz volt; ma már más lehet igaz és lehet, hogy hol- 
nap már az, a mi ma igaz volt, többé nem igaz. Ezt is el- 
felejtette egyik-másik felszólaló. Azt hittem, hogy erre sem 
kell külön felhivnom a figyelmet. Ebben is tévedtem. Téved- 
tem abban is, hogy azt hittem, hogy a t. Jogászegylet figyel- 
mét nem kell felhivnom arra, hogy épen a jogászok voltak 
azok, a kik a rabszolgaságot védték; a jogászok voltak azok, 

a kik a jobbágyságot védték és hát természetes dolog, hogy 
ma a bérmunkarencl szert védi a jogász. Tévedtem másra vor 
natkozólag is, nevezetesen azt hittem, hogy* az egész kér- 
dést az ellenem felszólalók magasabb szempontból fogják 
elbírálni, hogy nem fogják az esetleges otthoni cselédek- 
kel való kellemetlenséget egy ilyen lényeges, nevezetes, fontos 
társadalmi és jogi kérdésbe belekeverni, a minek e kérdés 
megitélésénél igazán nincs semmiféle szerepe. Azt hittem, 
hogy senkinek sem fog eszébe jutni az, hogy azt is felhasz- 
nálja argumentumul, hogy talán azért beszéltem így vagy 
amúgy, mert az a szoczialistáknak úgy tetszik. Hiszen épen 
azok, a kik ellenem szólottak, bizonyították be azt, hogy 
lehet másképen beszélni, nemcsak úgy, a hogy a szoczialis- 
táknak tetszik. Ebben is tévedtem. Nem hittem volna, hogy 
ilyen vád elhangozhassék. 

Tévedtem azonban kellemesen is, nevezetesen annyiban, 
mert a mint előadásomban megemlítettem, féltem, hogy tel- 
jesen visszhang nélkül fog elhangzani az erre vonatkozólag 
előadott anyag ; nem hittem — nemcsak hogy ilyen de hogy 
egyáltalán — hozzászólások lesznek; azt hittem, hogy 
ez a pasztában elhangzó szó lesz. E tévedés kétségtelenül 
kellemes volt rám nézve. 

A mi a vádak másik részét illeti, a melylyel a kérdés 
részleteiben illették előadásomat, az első és legáltalánosabb 
kifogás az volt, a midőn azt mondták, hogy illetékességi ki- 
fogást kell emelni az ellen, hogy itt a Jogászegylet keretében 
erről a kérdésről, mely pusztán szociológiai, előadás tartás^ 
sék. Nem szándékom részletesen kitérni Besnyő úr ebbeli 
észrevételeire, csak felhívom a t. Teljes- ülés figyelmet arra 
a körülményre, hogy épen ő czáfolt magára legjobban, 
mert ha elolvassuk — csak elolvasni állott módomban — 
az ő felszólalását, azt tapasztaljuk, hogy ő sokkalta többet 
foglalkozott a kérdésnek ú. n. szoczíális részével mint én. 

Azzal is vádoltak, hogy nem tudom, hogy a jogszerkezet kérr 
désének a sztrájk jogalapja megitélésénél semmiféle jelentősége 
nincs. Hagyjuk ezt a kérdést teljesen kívül a megítélésen, 
mert hiszen az nem ide vág. Azt hiszem, hogy erre vonatr 
kozólag elegendő arra utalnom, hogy végre is minden tör- 

vényt jogászok készítenek és hogy a jogászokat a jogszerke- 
zeti kérdés nemcsak érdekli, de határozottan vezeti, ba pedig 
vezeti, akkor ez nem alárendelt jelentőségű kérdés és akkor, 
midőn a t. Teljes-ülés elé hoztam ezt a kérdést, tartoztam 
azzal, hogy szorosan a jogszerkezeti kérdésekhez tartsam 
magamat. Sokan azt is mondották, hogy nem is lebet ezt a 
kérdést sem a jogszerkezet, sem a jogdogmatika felfogásával 
eldönteni. Lehet, különösen hogyha arra az álláspontra he- 
lyezkedünk, hogy az igazság, a mint Ihering egy alkalommal 
mondotta, egy az égből leszállott szabály, a mely elejétől kezdve 
mindig olyan volt, mint amilyennek mi azt megismerjük. Hogyha 
nem ismerjük az igazságot, nem tudjak azt, hogy változott. 
Miután azonban azt hiszem, hogy a már egyszer előrebocsátott 
az az igazság : hogy az igazság változik, minden vitán felül 
áll, kétségtelen dolog az, hogy ebben a kérdésben az ellenem 
felszólalóknak nincsen igaza, még akkor sem, ha a mint 
egyik-másik tette, egyszerűen és röviden, minden czáfolat 
nélkül az összes jogászok meggyőződésére hivatkozik. 

Abból az anyagból, a melyet a t. Teljes-ülés nagyon jól 
ismer, nem vehetem minden egyes felszólalónak ellenvetéseit 
részletesen tárgyalás alá, annál kevésbbé, mert hiszen nagyon 
jól méltóztatnak tudni azt, hogy egyik felszólaló az utána 
illetve az előtte felszólalónak érveit nagy részben megdöntötte, 
én tehát csak röviden utalni fogok ilyen esetben arra, hogy 
ezen kérdést valamely felszólalással tisztázottnak látom. 

Mindenesetre tartozom azoknak, a kik ebben a kérdés- 
ben támogatásomra siettek, itt a t. Teljes-ülés jelenlétében 
köszönetet mondani, nevezetesen Giesswein Sándor kanonok, 
országgyűlési képviselőnek és Szende Pál úrnak, a kik tud- 
tommal egyetlenegy kifogást sem tettek; nem azt mondom, 
hogy teljesen azonosították magukat azzal, a mit mondottam, 
de kifogást az ellen, a mit mondtam, nem tettek, hanem 
arra vonatkozólag amit mondottam, álláspontomat csak meg- 
erősítettek. 

Felszólalásomat, illetve a tett ellenvetésekre való észre- 
vételeimet két csoportra legyen szabad osztanom. Az egyik 
csoport, a mely teljesen általánosságokban marad, a másik 
pedig, a mely a kérdés részleteire vonatkozik. A legáltaláno- 

sabb kérdés, a mely a sztrájkkal való foglalkozás esetén fel- 
merül, az osztályok kérdése volt. Volt olyan felszólaló is, ne- 
vezetesen az utolsó ülésen felszólalt igen t. kollégám, Bozóky 
Alajos, a ki egyszerűen azt is tagadta, hogy osztályok van- 
nak ; ebből indulva ki czáfolta azt, a mit én erre vonatko- 
zólag mondottam. Azt hiszem, hogy a t. Teljes-ülés méltó- 
ságának tartozom azzal, hogy ne magyarázzam részletesen, 
illetve, hogy egyáltalában ne magyarázzam azt, hogy társa- 
dalmi osztályok igenis léteznek és hogy azért, mert léteznek, 
velük föltétlenül foglalkoznunk kell. 

Többen voltak. Az első felszólaló, nevezetesen Szakolczay 
Árpád úr rögtön azt mondotta, hogy azért nem kell a sztrájk 
kérdésével a jogászegyletben foglalkozni, mert elvégre is ez 
erő kérdése; ha erősek lesznek a munkások, akkor kényük- 
kedvük szerint fognak sztrájkolni, ha pedig nem lesznek erő- 
sek, akkor ezt nem tehetik. Megengedem, hogy abban a kér- 
désben, hogy fognak-e sztrájkolni, vagy nem, csakugyan lé- 
nyeges szerepet játszik az erő kérdése, nevezetesen az az erő, 
a melyet röviden pénznek nevezünk, mert ha nincs pénz, 
-akkor észszerűen nem fognak belemenni abba, hogy sztrájkol- 
janak, de végre is azt hiszem, hogy nem tartozik a Jogász- 
egylet elé annak megállapítása, hogy csak akkor sztrájkol- 
janak a munkások, midőn pénzük van. Ezt legfeljebb tanács- 
ként lehetne nekik adni, de a sztrájk jogalapja kérdéséhez 
e(^yá]talán nem tartozik. Különben is tartozom azzal a ki- 
jelentéssel a felszólaló úrnak, hogy nem is annyira erre a 
részére a kérdésnek kívánt kiterjeszkedni, hanem inkább 
arra, hogy magának a sztrájkjognak biztosítását is az erőtől 
föltételezte. Azt hiszem, hogy ebben a kérdésben egy, még 
pedig legalább is részleges tévedésben van, mert legalább is 
:annyira az igazságosság kérdése, a sztrájk alapjának meg- 
állapítása, mint az erő kérdése. Nem szabad egyedül az erőre 
építeni ebben a kérdésben, hanem igenis tisztáznunk kell 
Azt, hogy mennyiben felel az meg annak a jognak, a melyet 
röviden igazságosságnak szoktunk nevezni. És ha így nézzük 
A kérdést, akkor azt hiszem, hogy ez az ellenvetés legalább 
is felében visszautasítható, t. i. az erő kérdését a magam 
részéről azért kapcsoltam ki — könnyen érthetőleg — mert 

nem is akartam a kérdésnek szorosan vett politikai oldalával 
foglalkozni. 

Egy másik szintén teljes általánosságban elhangzott vád 
a Besnyő vádja, a ki azt mondja, hogy nagyon igazságtalanul 
bántam el a római joggal. Mert d azt mondja, hogy a római 
joggal mindezeket a kérdéseket tisztázni lehet. 

Csodálatos, hogy mindaz, a mit elmondottam, benne van 
a római jogban és mégis épen ő és Kiss Géza, — szintén 
kollégám, — a ki római joggal foglalkozik, egyik-másik ér- 
vemmel szemben egyszerűen azt mondta, hogy az összes jo- 
gászok véleménye ellentétes ezzel. Hát ha benne van az, a 
mit mondottam, a római jogban, akkor hogyan van az, hogy 
az összes jogászok ellene mondanak annak, a mit én mond- 
tam. Nagyon szerénytelen volnék, ha ezt az önkéntelen di- 
cséretét a két ellenem szólónak fel akarnám használni, mert 
ha ez igaz volna, nem tudnék egyebet mondani, mint azt, 
hogy a római jognak ezt a részét nekem kellett felfedeznem, 
mert idáig sohasem olvastam, hogy mindaz, a mi a sztrájkra 
vonatkozik, magában a római jogban is benne van. 

Az a vád is felhangzott, nevezetesen Back Frigyes úr rá- 
széről, hogy nem is magánjog az, a mivel foglalkoztam, ha- 
nem egyszerűen jogbölcsészet. Azt hiszem, hogy ebben szin- 
tén van valamelyes tévedés. Nevezetesen annak a kérdésnek 
elbírálását, hogy valamely szerződés érvényes-e, hogy vala 
mely szerződés kötésekor fenforog-e a felek részéről az aka- 
ratelhatározásnak az a szabadsága, a mely kell, hogy min- 
den szerződós érvényessége szempontjából fenforogjon, hogy 
a szerződés további fennállásának érvényét nem a jogbölcsé- 
szet vizsgálja, hanem a magánjog, és ba ebben a tekintet- 
ben általános jogdogmatikai szempontok és érvek vezettek, 
ez még nem jogosítja fel a felszólalót, arra, hogy azt mondja 
egyszerűen, hogy ez jogbölcsészet. Mert végül is előadásom 
tendentiája különösen az volt, hogy tisztázzam azt a kérdést, 
hogy a szolgálati szerződésekre vonatkozó különös törvények 
mellett érvényesülnie kell a szerződések érvénye megítélésé- 
nél az általános jogdogmatikai elveknek, a mennyiben ezek 
a speciális törvényekben világosan kizárva nincsenek. Meg- 
engedem azt, hogy a törvényhozó egyik-másik helyen kifelej- 

tetta beletenni, hogy e szerződésekre vonatkozólag kizárja az 
áJtalános magánjogi dogmatikai elveknek érvényesítését, de 
ha kifelejtette, ez nem zárja ki azt, hogy ezen dologról be- 
széljünk és a törvényhozónak épen ezen feledékenységét 
azoknak érdekében érvényesítsük, a kik erre legjobban rá- 
szorulnak. 

A mi a különös ellenvetéseket illeti, arra való tekintet- 
tettel, hogy egyik felszólaló sem reflektál előadásomnak 
minden pontjára, azon elvek szerint fogom a kérdéseket 
tárgyalni, a melyeket magam első előadásom alkalmával már 
érvényesítettem. 

Az első ellenvetés Pap Dávid ellenvetése, a ki azt mon- 
dotta, hogy nem szükséges nálank a sztrájk jogalapja jog- 
kérdésével foglalkozni, mert végül is szabad a sztrájk. Azt 
hiszem, hogy azok kösül, a kik utána felszólaltak, számosan, 
majdnem valamennyien, ellentétes álláspontra helyezkedtek 
és a törvények rendelkezéseiből mutatták ki azt, hogy nem 
szabad a sztrájk, hogy visszavezetik, megbüntetik a munkást 
abban az esetben, hogyha sztrájkol. 

Tisztázottnak látom az Újlaki és Hevesi Illés felszólalá- 
sával szemben megint Pap Dávid felszólalásával azt, hogy 
mit kell érteni és hogy mit értettem a kollektív szerződések 
alatt. Erre a kérdésre sem fogok visszatérni, mert hiszen a 
mennyiben egyszer már egy előttem szóló tisztázta, elegendő 
nekem erre utalnom. Egy elég éles hangon, szinte olyan mó- 
don elhangzott felszólalást is olvastam, a mely elég nagy 
mérvű tudatlansággal vádol. Nevezetesen Besnyő azzal vádol, 
hogy azt mondja: nem tudom azt, hogy az a bizonyos szer- 
ződés, a melyre hivatkoztam és a melyről azt mondottam^ 
hogy az a szolgálati szerződésnek alapja, nevezetesen a 
locatio conductio operarum mindig csak szabad emberek kö- 
zött jött létre. Bocsánatot kérek. Hiszen volt egy felszólaló, 
a ki elég élesen támadott és a ki a római joggal foglalko- 
zik, de nem jutott eszébe ez az ellenvetés : Bozóky kollégám, 
azonban én utalok egyszerűen egy közkeletű kézi könyvre, 
a Hoffman-féle kézikönyvre ; abbban is benne van, de utalok 
Endemannn erre vonatkozó kutatásaira, és sok másra, a kik 
határozottan azt állítják, hogy nem a locatio conductio re- 

426 



Digitized byVjOOQlC 



17á 

rum, hanem a locatio conductio operarumból való, egyszerűen 
azért, mert hiez valamennyien nagyon jól tudjuk^ hogy sza- 
hB,d ember Bómában kivéve a császárságot és a köztársaság 
utolsó idejét, nem kötötte le magát bérmunkára, mert az 
szabad emberhez nem volt illő; hiszen eire való a liberális 
és íUiberális munkára való felosztás, a mi polgári törvény- 
könyvünk tervezetében is megérezteti hatását. 

k mi az egyes pontokat illeti, a melyekre előadásomat 
felosztottam, az első, a melyre súlyt helyeztem az, h(^ az 
akaratelhatározás szabadsága hiányzik a munkásnál és azért, 
mert hiányzik, szerződése nem lehet érvényes. Erre vonat- 
kozólag elég kisszerűen a determinizmus és indeterminizmus 
kérdését vetik bele a vitába, holott azt liittem, hogy akkor, 
midőn a Jogászegylet szine előtt beszélek az akaratelhatá- 
rozási szabadságról, akkor tisztában Kragyunk azzal, hogy a 
jogészember mit ért alatta ; akkor nem szükséges joaagamat 
tisztáznom abban a kérdésben, hogy determinista vagyok-e 
vagy indeterminista, mert hiszen elmondottam azt, hogy miért 
nem tartom a munkás akaratelhatározását ebben az esetben 
szabadnak. 

A mi a részletes hozzászólásokat illeti ebben a kérdés- 
ben, az egyik rész és pedig csakugyan a kisebb rész elfo- 
gadja azt az álláspontot, hogy az akaratelhatározás nem sza- 
bad, nevezetesen Giesswein álláspontja is ugyanaz ebben a 
kérdésben mint az enyém ; Bozóky kollégámé, nem különben 
Eiss Géza kollégámé ellentétes. Érdekes mind a kettőnek 
felfogása ebben a dologban. Eiss Géza ugyanis azt mondja, 
hogy nem lehet azt áUítani, hogy a munkás akaratelhatáro- 
zása hiányzik; nem szabad megengedni azt, hogy ő ne tel 
jesitse a szerződést, mert hiszen végre is nem töltheti a telet 
Monacóban, a nyarat pedig Ostendében. Azt liiszem, hogy a 
midőn ilyen hangon és modorban tárgyalja valaki azt a kér- 
dést, hogy szabad-e valakinek akaratelhatározása vagy nein, 
saját magára czáfol ebben a kérdésben, mert kinek jutna 
eszébe akkor, midőn szolgálati szerződésről van szó, Monaco 
vagy Ostende ? A mi pedig Bozóky kollégámnak és Pap Dá- 
vidnak felszólalását illeti, az utóbbival nem vagyok egészen 
tisztában, mert bizonyos ellentmondásokat látok felszólalásá- 

ban, nevezetesen egyszer elfogadja az akaratelbatározás sza- 
badságának biányát, máskor pedig nem. De a mi különösen 
Bozókyt illeti, ő a kérdést nagyon szépen letárgyaltnak véli 
azzal, hogy kijelenti, hogy a mnnka nemesít. Ha a munka 
nemesít, akkor dolgozni kell, akkor meg kell tartani az erre 
vonatkozó szerződést. Azt hiszem, hogy így okoskodhatott. 
Legalább is részletesebben nem indokolja azt, hogy miért 
nem tartja az akaratelbatározást ebben a kérdésben sza- 
badnak. 

Pap Dávid úrnak is az a felfogása, hogy az akaratelba- 
tározás szabad. Legyen szabad erre vonatkozólag arra felhív- 
nom a figyelmet, a mit ő olyan nagyon jól ismer, neveze- 
tesen a közigazgatási hatóságoknak ezernyi visszaéléseire; 
legyen szabad figyelmeztetnem arra, hogy a munkást, ha nem 
dolgozik, éltolonczolják illetőségi helyére és nem áll az, hogy 
nem kell szerződnie ; igenis kell szerződnie, mert hiszen mi 
egyéb az oka annak, hogy nem dolgozik, mint hogy nem szer- 
ződött és akkor tolonczolják el, mert nem szerződött. És 
ugyancsak neki tartozom még azt is kijelenteni, hogy épenség- 
gel nem vagyok egyoldalú, mert habár a kérdésnek ugyan 
csak egyik részét domborítottam ki, de bizonyos, hogy munkál- 
tatót vagy vállalkozót, a ki munkabérszerződéet a munkások- 
kal nem kötött, még ez idő szerint sem Magyarországon, sem 
másutt nem tolonczoltak illetőségi helyére. Azt mondja Besnyö, 
hogy végre is azért kell kötelezni a munkást a szolgálati 
szerződés teljesítésére, ha azt megkötötte, mert állami érdek, 
bogy azt teljesítse. Azt kérdem én erre, hogy miért épen 
a szolgálati szerződés teljesítése állami érdek: miért nem 
érdeke az államnak az, hogy a többi is teljesíttessék? Miért 
nem kell megfizetnem a szabó számlámat, vagy a czipész- 
számlámat, hiszen ugyanaz a munkáltató van ott érdekelve, 
a ki a szolgálati szerződésnél és azt hiszem, hogy sok- 
kal nagyobb mértékben van érdekelve és ez még sem állami 
érdek? ugyanebbe a hibába esik mint Pap, Besnyő is, a mi* 
dőn azt mondja, hogy szabad szerződni. Azonban épen úgy 
tévedett abban, hogy szabad nem szerződni, mert nálunk 
kell szerződni. 

Hevesi fölszőlalásával kapcsolatban arra kell utalnom, 

hogy félreértett. Egyszerűen ast mondja, hogy én azért nem 
tekintem kötelezőnek a szerződés teljesítését, mert nem kol- 
lektív szerződés. Bocsánatot kérek, ezt sehol sem mondtam; 
csak azt állítottam, hogy a munkás az ő munkafeltételeinek 
egyenlőségénél fogva, ha formailag egyéni szerződést köt is, 
mégis kollektív szerződést kötött, de azt, hogy azért, mert 
nem kollektív, ne lenne kötelező rá nézve, nem mondtam; 
erre az indokra nem volt szükségem. 

A mi indokolásomnak második részét illeti, idevágólag 
is több észrevételem van a felszólalásokra. A szolgálati szer- 
ződés czéljával is érveltem, azt mondván, hogy a szolgálati 
szerződés czélja a munkáltató vállalkozó részéről az, hogy ő 
megkapja a munkás munkáját, a másik részről pedig az a 
czél, hogy megkapja bérét. A munkát nem mint befejezettet 
értettem, nem is érthettem így, azt hiszem legalább és Hevesi 
mégis úgy fogja fel a kérdést és azon az alapon argumentál 
ellenem, mintha a munkáról, mint befejezettről szóltam volna. 
Tartozom tehát annak preczizírozásával, hogy a munkát, 
illetve a munkaerőt a maga mozgásában, tehát azt a fizikai 
folyamatot értem a munka alatt, a melyre a vállalkozónak 
szüksége van. A lekötés czélja pedig az, hogy ez a fizikai 
folyamat az ő utasítása szerint menjen végbe, vagyis épen 
azért szolgálati szerződés, mert annak úgy kell történnie, a 
hogy az az utasításnak megfelel. 

Éppen eltérőleg a foglalkozási szerződéstől vagy munka- 
szerződéstől, a midőn az csak az eredményre irányul és a 
midőn nem utasítják az illető dolgozót arra, hogy « tartozol 
most ezen pillanatban így vagy úgy fogni ezt a szerszámota. 
Bozóky kollégám idevágólag, a midőn a szolgálati szerződés 
czélját így fogja fel, egyszerűen azt mondja, hogy hiszen ez 
nem a szolgálati szerződés czélja ; ez az indokról való beszéd, 
már pedig «de interius non judicat praetori. 

Én sokkal jobban ismerem, mint az urak valamennyien 
az én kollégámat és tudom, hogy ő három olyan latin idé 
zetet tudna mondani, a melyekkel az ellenkezőjére hivatkoz- 
nék, mert mindig készen van latin idézetekkel, mondásokkal* 
a melyeket egyszer arra használ fel, hogy valamit indokol- 
jon velők, másszor pedig arra, hogy czáfolja. Különben is 

azt hiszem, hogy e közmondásokkal nem szükséges vitába 
bocsátkozni, mert nem lényeges dolog, hogy épen milyen for- 
mában alakították meg közmondásaikat a rómaiak. 

A harmadik pont, a melyet a sztrájk jogalapja megért- 
faetése és indokolása czéljából érvényesítettem, az uzsora fo- 
galma volt. Itt bizonyos meglepődéseket tapasztaltam akkor, 
midőn olvastam az ezzel szemben felhangzott kifogásokat. Pl. 
Hevesi Blés azt mondja, hogy nem lehet beszélni a szolgálati 
szerződés megkötése esetén uzsoráról, egyszerűen azért nem, 
mert hiszen végül is ott van az a vállalkozó, a kinek zsenialitásá- 
tól nagyon sok függ, már pedig az egyik vállalkozó zseniáli- 
sabb, a másik kevésbbé zseniális és abban az esetben az 
egyiknél fenforog az uzsora, a másiknál nem. Azután mind- 
ennek tetejébe még azt mondja, hogy végre is ha 5000 frttal 
kevesebbet fizet az a vállalkozó, az rá nézve 5000 frt haszon, 
a munkásaira nézve pedig fejenként legfeljebb egy forint és 
ezzel a csekélységgel nem érdemes foglalkozni. Elfelejtik, 
hogy bizony azon az 5 forinton múlik, sőt sokszor sokkal 
kevesebb forinton vagy pláne hatosokon, hogy miért nem tel- 
jesítenek valamely szolgálati szerződést, vagy miért uzsoráz- 
zák ki a munkást. Ez az egyik, a másik rám nézve talán 
még sokkal meglepőbb, a Ferenczi felszólalása, a ki azt 
mondta, hogy van 150.000 szervezett munkás, a kik majd 
mieggátolják az uzsorát. Azt hiszem, hogy akkor, midőn a 
jogászegyletben erről a témáról beszélnek, ha 1,500.000 mun- 
kás van is szervezve, akkor is egészen közömbös és mellé- 
kes az, hogy meg tudják-e akadályozni vagy sem az uzsorát, 
mert nem rájuk kell ezt biznunk, hogy megakadályozzák, 
hanem a jognak kell olyannak lennie, hogy ez ne legyen le- 
hető és nekik ne kelljen ezt megakadályozniok. 

A mi az indokolás további részét, nevezetesen a clausula 
rebus six stantibust illeti, erre vonatkozólag Kiss Géza kollé- 
gámmal kell kezdenem, a ki azt, a mi előadásában végesvégig 
vonul, nevezetesen, a mit distinctiónak nevez s a mi abból 
áll, hogy egyszer igazat ad nekem, másszor nem, itt is foly* 
tatja — azt mondván, hogy van olyan eset, a midőn érvé- 
nyesíthelő ez a záradéknak nevezett elv és van olyan eset, 
a midőn nem érvényesíthető, de adós marad azzal a felelet- 

tel, hogy mikor nem, vagy mikor igen. Akczeptálja azt, hogy 
a munkásnak joga van a maga munkafeltételeinek javítására, 
a mit többen is akczeptálnak a felszólalók közül, azonban, 
midőn arról van szó, hogy hogyan, akkor arra as álláspontra 
helyezkednek, hogy úgy, a hogy ezt a törvényhozó meg- 
engedi. Miután pedig a törvényhozó, a mint nagyon jól tud- 
jak több ük elhangzott felszólalás után, egyáltalán nem en- 
gedi meg, ennek következménye azután az volna, hogy akkor 
nem is szabad ezen kérdésről itt és ezen a hangon beszélni. 
A mi a többségi jogot illeti, a melylyel részletesen nem fog- 
lalkozott senki, egyik-másik felszólaló véleményéből bizonyos 
kicsinylést véltem kiolvashatni, de erre nem térhetek ki 
azért, mert hiszen azt is mondhatják, hogy tévedtem. Azon- 
ban figyelmeztetem a t. Teljes-ülést arra, hogy ezen kérdést 
egészében nagyon szépen kidomborította, lehet, hogy teljesen 
akaratlanul Pap Dávid felszólalása, a midőn ismertette az 
ú. n. Zuchthaus-Vorlagenak sorsát Németországban. Ott igenis 
az az elv érvényesült azok részéről, a kik a javaslat tör- 
vényerőre emelkedését megakadályozták, hogy sztrájkolni úgy, 
a mint azt nálunk lehetne, illetve, mint a hogy nálunk nem 
szabad, szabad legyen. Mert nálunk senkit sem szabad kény- 
szeríteni, a ki nem akar sztrájkolni, nem szabad kimon- 
dani a bojkottot: nem szabad semmit sem tenni. Nálunk 
nincs ú. n. bojkottálás a munkások között egymással szem- 
ben, nem is beszelve arról, hogy Btkv.-ünkben benne van a 
magánosok elleni erőszak, a melyet ugyanezen törvény szin- 
tén fel akart venni, vagyis Németországban bizony akczep- 
tálták azt, a mit erre vonatkozólag mondtam, hogy a több- 
ségnek igenis joga van arra, hogy akkor, a midőn kimondja 
azt, hogy ilyen föltételek mellett nem lehet dolgozni, hogy 
akkor ne maradhasson benn olyan, a ki azt mondja: «J6 
vívjátok ki; s ha küzdelmeteknek eredménye lesz, nekem 
se juthat kisebb bér.» Természetesen ezt nevezik oarbeits- 
willig»-nek, a kire nézve Pap Dávid a maga véleményét 
nagyon jól elmondotta, felesleges tehát ezzel a kérdéssel 
tovább foglalkoznom. Sokan arra az álláspontra helyezked- 
tek, hogy nem szükséges a sztrájktörvény azért, mert úgyis 
lehet sztrájkolni, mások pedig azt mondták: csatlakozzunk 

a nemzeti kormányhoz, ne legyünk intemationalisták ; felejt- 
sük el, hogy voltak darabontok ; ne kívánjuk őket vissza, stb. 
Azt hiszem, hogy ez nem komoly érv. 

Pap Dávid nagyon helyesen utalt arra, hogy a sztrájk 
kérdése és a szocziális törvényhozásnak összefüggése távolról 
sem olyan lényeges, a mint azt feltüntetni szeretnék, mert 
végre is az a munkás 3 — 4 K-t kap akkor, a midőn munka- 
képtelenné válik egy hétre és ez nem azt jelenti, hogy az, 
a ki teljes munkaerőben van és a ki dolgozni tud, megeléged- 
jék heti 15—20—25 K-val akkor, midőn neki abból családot 
kell fentartani. Vagyis, hogy a kérdést azzal elodázni, hogy 
majd csinálnak szocziális törvényeket, azt hiszem egyáltalá- 
ban nem lehet. Az, a mit előadásommal jóllehet nem mon- 
dottam ki, különösen el akartam érni, az volt, hogy végre 
is meg kell értenie mindenkinek, a ki jogász, hogy nemcsak 
hogy változik az igazság, hanem, hogy kétféle igazság van. 
Az egyik igazság a jóllakottaké, a másik pedig az éhezőké. Én 
arról az igazságról beszéltem, a mely az éhezőké és azoknak 
érdekében iparkodtam érvényesíteni a jogdogmatikának taní- 
tásait, a melyek állítólag benne vannak már a római jogban 
is, a kiknek szükségük van erre, mert a másik résznek nincs 
szüksége rá. Még senki sem beszélt arról, hogy az egész 
joganyagot, de különösen a magánjog anyagát épen azért, 
mert kétféle igazság van, több részre lehet felosztani. Neve- 
zetesen olyan szabályokra, a melyek a felsőbb osztályok ér- 
dekében létesültek és csak ezekre vonatkoznak és olyan sza- 
bályokra, a melyek a felsőbbek érdekében, a felsőbbség anyagi 
8 értelmi helyzetének figyelembevételével létesültek, de min- 
denkire vonatkoznak : azokra is, a kik sokkal sanyarúbb anyagi 
viszonyok között vannak; azokra is, a kik a jogszabályokhoz 
semmit sem értenek. Olyan szabályokra, a melyek csak az 
alsó osztályokra állanak és olyan szabályokra, a melyek a 
két osztályhoz tartozók egymás közötti ^viszonyát szabályozza. 
Akkor, a midőn a sztrájkról beszélünk, a jogcsoportnak ebbe 
a körébe tartozó jogról beszélünk és erre a jogra mondtam 
röviden azt, hogy ez az osztályok közti jog és azt hiszem, 
hogy ha elismerjük azt, hogy vannak osztályok, akkor ha 
végiglapozunk valamely polgári törvénykönyvet vagy nálunk 

a tervezetet vagy egy magánjogi könyvet, akkor bizony rá- 
jövünk arra, hogy nagyon sok olyan rendelkezés van, a mely 
rám soha sem vonatkozhatik, de a mely arra a szegény em- 
berre, a kit ablakomon keresztül mindennap és minden pilla- 
natban látok, vonatkozik. Szinte gúnyosan hangzott el egyik 
felszólaló részéről, hogy azt mondtam, hogy szükséges volna, 
hogy munkatörvénykönyvet létesítsünk, azért, mert a mai 
törvénykönyv a tulajdonjog törvénykönyve. Figyelmeztetnem 
kell az illetőt — nem emlékszem arra, hogy ki volt — hogy 
hiszen mindenféle jogviszonynak alapja a tulajdonjog. A tu- 
lajdonjog mintájára keletkezett mindenféle jogviszony és 
lassan-lassan csiptek le belőle annyit, a mennyi az emberi, 
illetve egyéni szabadság mai felfogásának megfelel és akkor, 
midőn azt mondtam, hogy szükség volna a munkatörvény- 
könyvre, azt tartottam szem előtt, hogy azért van rá szük- 
ség, mert hogyha valamennyiünknek szolgálati viszonyát egy 
törvénykönyvben szabályoznák, ha nem hoznának külön 
cselédtörvényt, ha nem hoznának külön az ipari munkásokra, 
a kereskedelmi alkalmazottakra, a magántisztviselőkre, a rész- 
vénytársasági igazgatókra és a köztisztviselők szolgálati vi- 
szonyaira vonatkozó rendelkezést : meg vagyok győződve, 
hogy az egyéni szabadsággal sokkal nagyobb mértékben meg- 
egyeznék az a cselédekre vonatkozó rész, mint a hogy így 
megegyezik, a mikor szétdarabolják és különválasztják. Ez a 
jelentősége annak, a midőn a munka törvénykönyvéről be- 
széltem, nem pedig az, hogy kétféle Ítéletet fognak hozni. 
Ezt a gúnyt, a mely a nemértésből származik, vissza kell 
utasítanom. Mert ne feledjük el azt, hogy a szolgálati szer- 
ződést igenis meg kell változtatni; hogy a szolgálati szerző- 
dés abban a formában, a melyben ma van, a midőn az 
egyéni szabadsággal homlokegyenest ellenkezik ; a midőn hir- 
detjük a közszabadságokat, a midőn azt mondjuk, hogy en- 
nek mindenki tagja 4^ hogy mindenkinek lehetnek politikai 
jogai és hogy mindenki előtt nyitva van az út az érvénye- 
sülésre, akkor azt a szolgálati szerződést, a mely megköti 
azt, a ki szolgálati szerződést köt, lehetetlen fentartani. Fogok 
rá alkalmat keresni, — hogy megtalálom -e, nem tudom, — 
hogy a szolgálati szerződésre vonatkozó felfogásomat teljes 

mértékben tisztázzam, mert végül is ez csak az eredmény, a 
mit idevágólag mondhatok. Nem arról volt szó és nem arról 
beszéltem akkor, midőn a sztrájk jogalapjára vonatkozó kér- 
dést felvetettem, hogy a munkás ne dolgozzék, mint a hogy 
azt itt e helyen kívül is ellenem szegezték, hanem arról, 
hogy dolgozzék, de annyit, a mennyi az ő egészségének meg 
nem árt. Mert méltóztassék csak megnézni azt a statisztikát, 
a mely a tavaly az aratási szerződések meg nem tartása 
miatt letartóztatottak orvosi vizsgálatára vonatkozik, a mi- 
dőn megállapították azt, hogy ez emberek legnagyobb része 
beteg, de nem azért, mert nem dolgozott, hanem azért, mert 
túlságos sokat dolgozott. Azt kell tehát megszűntetni, hogy 
túlságos sokat dolgozzanak. És mi, a kiknek igenis alkal- 
munk van napról-napra azt hallani társainktól — és legyünk 
őszinték: sokszor magunk is úgy beszélünk — hogy « ezt és 
ezt most nem csinálom meg, mert ezért a fizetésért untig 
elegendő ez a munka » ; akkor, a midőn mi egymás között 
annyira őszinték vagyunk, hogy igenis megszabjuk annak a 
munkának értékét, pedig az a mi munkánk nincs nyolcz 
órán túl megállapítva, pedig nekünk nem kell tönkre ten- 
nünk magunkat — ritka kivételektől eltekintve, a kiknél a ki- 
sebb munkabírásnak következménye, hogy megrokkannak, — 
tehát nekünk, a kik dolgozunk, a kik dolgozni akarunk, 
méltányolnunk kell azt, hogy mások is akarnak dolgozni, de 
nem annyit, hogy abban a munkában tönkremenjenek. A má- 
sik és főszempont pedig, a mely engem ebben a kérdésben 
vezetett, az volt, hogy az a liberalismusnak nevezett, a jog 
terén semmi mást, mint hazugságot nem tartalmazó frázis, 
a mely azt mondja, hogy mindenkinek szabad a konjunk- 
túrákat felhasználni és ha a konjunktúrák olyanok, hogy 
kizsarolhat másokat, akkor a jog segélyével ám tegye, mert 
a liberalizmusnak megfelel; nem fogadhatom el. Ha erre az 
álláspontra helyezkedünk, a mely előadásomból kiviláglik, 
akkor kiviláglik az is, hogy a jog teréről ezt a hazugságot 
szintén ki kell küszöbölni, épen úgy, a mint azt a hazug- 
ságot is ki kellene küszöbölni a társadalmi felfogásból, hogy 
a munkás azért sztrájkol, mert nem akar dolgozni. 

Dr. Székely Ferencz elnök: 

Szólásra többé senki sem lévén feljegyezve, a vitát 
bezárom. 

Azt hiszem, a Teljes-ülés érzelmét tolmácsolom, midőn 
az előadó úrnak és a vitában résztvevőknek hálás köszönetet 
mondok azért, hogy e fontos és nehéz kérdést a Magyar 
Jogászegylet előtt beható, tudományos okfejtésekkel tisztázni 
igyekeztek. 

A tárgyalás hét ülést vett igénybe és azon tizenhármán 
szólaltak fel. Örömmel állapítom meg, hogy a vita jellege 
tárgyilagos volt és csak elvétve vetett lobot az indulat, mely 
azonban — köszönet az illetőknek — a legelső elnöki be- 
avatkozásra mindenkor lelohadt. 

A kérdés érdemére nézve engedje meg nekem a tisztelt 
Teljes-ülés, hogy a vita eredményét lehető rövidséggel össze- 
foglalhassam. 

Az egész vita Ágoston Péter előadó úrnak felolvasásá- 
hoz alkalmazkodott, az érvek és ellenérvek az ő okfejtéséhez 
fűződtek. Azért összefoglalásomnál is azt tartom szem előtt 

Első alaptétele az előadó úrnak, hogy « a munkás a 
munkabéri szerződést kényszer hatása alatt és nem akaratá- 
nak szabad elhatározása alapján köti». E tétel bizonyításául 
hivatkozik arra, hogy a munkás szegény és kénytelen mun- 
kát vállalni a végből, hogy maga és családja megélhessen, 
hogy rendes életmódjukat biztosithassák. Ha el nem fogadja 
a hatalmas munkaadónak sanyarú feltételeit, különösen a 
szerződés kötésekor ismeretlen és bármikor súlyosbítható 
munkarendjét, akár éhen is veszhet. Ha pedig elfogadja is, 
akkor sem ér czélt, mert a mint a munkásosztály sorsa 
mutatja, rendes életmódját, mondjuk tisztességes megélheté- 
sét, nem tudja biztosítani. 

A kényszer, a szabad akarati elhatározás hiánya tehát — 
«zerinte — kétségtelen; és ezért az egyéni munkaszerződés 
a munkásra nézve nem kötelező, és a munka felmondás 
nélkül bármikor felelősség nélkül abbanhagyható. 

Ezzel kapcsolatban az előadónak második alaptétele 
az, hogy a munkások együttes (kollektív) munkabéri szerző- 
dése sem feltétlenül kötelező a munkásokra nézve, mert — 
habár az együttesen szerződők elhatározási képességének 
szabadságát nem vonja kétségbe — szerződésük mindig a olau- 
sula rebus sic stantibus hallgatólagos kikötése mellett jön létre. 

A dolgok állapota pedig különféle okból megváltozhatik. 
Majd a felvállalt munka teljesítése válik nehezebbé, majd a 
munkabér értéke fogyatkozik meg, annyira, a mint a szer- 
ződés kötésekor előre látható nem volt; a minélfogva a 
munkabér a munkásnak tisztességes megélhetését többé nem 
biztosítja. 

Minthogy pedig a munkásnak a tisztességes megélhe- 
iésre és helyzetének fokozatos javítására joga van, minden 
munkaszerződés azzal a hallgatólagos kikötéssel jön létre, 
hogy csak addig érvényes, míg e czélt biztosítja; ennek 
megszűntével tehát a munkások szerződésüket joggal meg- 
szeghetik, a feltételek újabb megállapítását követelhetik és 
e végből bármikor sztrájkba léphetnek. 

Annak meghatározása, hogy mi a tisztességes megélhe- 
tés és mikor nem elég erre a megállapított munkabér, az 
előadó szerint az egy ágban alkalmazott munkások többségé- 
től függ. E többségre azonban a sztrájk elhatározásánál 
tényleg szükség nincsen, mert — úgymond — a sztrájk 
különös természete már most úgy fejlődött, hogy jóllehet a 
sztrájkot nem a munkások többsége határozta el, és jóllehet 
a munka feltételeit sokan eUogadnák, a sztrájkon kívül állók 
naég sem vállalnak munkát, miután a munkások már most 
elismerik egymás közt a sztráj kólóknak azt a jogát, hogy a 
sztrájk végeztével visszatérhessenek helyükre. Az előadó 
tehát — úgy látszik — a sztrájkon kívül álló munkásoknak 
a munkába lépéstől való tartózkodását a sztráj kólókhoz való 
csatlakozásnak veszi és ekkép a többséget utólag létrejött- 
nek tekinti. 

Erre támaszkodva azután azt mondja, hogy a sztrájknak 
már van naturális jogi tartalma és a sztrájkjog tulajdon- 
képen már teljesen ki van fejlesztve. 

Az előadó úrnak ezt az okfejtését egész terjedelmében 
még azok a felszólalók sem fogadták el, a kik egyébként a 
sztrájkot szükségesnek és más okokból igazolhatónak tartják. 
Még kevésbbé fogadták el azt az ellenfelek És a vita folya- 
mán mind a két részről igen erősen domborodott ki az a 
fellogás, hogy az előadó, több felhozott igazságából hely- 
telen következtetést vont le. 

Így abból, hogy a munkás általában véve szegény éft 
reá szorul a munkára, még nem következik, hogy a szerző- 
dés megkötésénél minden munkás oly kényszer alatt áll, 
mely akaratának szabad elhatározását kizárja ; mert a munka- 
adó is reá szorul a munkásra, néha jobban, mint a munkás 
ő reája; sőt nem is mindig olyan hatalmas a munkaadó, 
mint az előadó kivétel nélkül állítja; és így a munka- 
szerződés megkötésénél rendszerint szabad megalkuvás esete 
forog fenn. Ha pedig kivételesen a munkaszerződés meg- 
kötésénél csakugyan ellenállhatlan kényszer forgott volna 
fenn, vagy az akkor ismeretlen munkarend váratlanul súlyos 
volna, avagy a szerződés folyamán a munkaadó egyoldalúan 
súlyosabbra akarná változtatni: a szerződést a munkás a 
polgári jog szerint is felbonthatja, illetőleg a súlyosabb új 
feltételeket elfogadni nem köteles. 

Ehhez tehát semmi különös új magánjogi elmélet nem 
szükséges. 

De nem támogatja az előadó álláspontját a büntetőjog 
teréről vett az a jogszabály sem, mely szerint az éhhalállal 
küzdő embernek élelmiszer lopását nem büntetjük ; mert 
igaz ugyan, hogy ez a szabály a munkásra nézve is áll, ha 
valóban ily helyzetbe jut : ámde ez csak kivételes eset lehet 
és ezért nem általánosítható; ha pedig a munkás csak el- 
képzeli, hogy a mennyiben szerződést nem köt, esetleg éhen 
is halhat, még nem is jutott a végszükség állapotába; annál 
kevésbbé, mert épen a szerződés megkötésével és megtartásá- 
val kerüli el az éhhalált ; helyzetének javításáról pedig szer- 
ződésének lejártával lehet gondoskodnia. 

Tehát a vita ezen ágának eredményeképen dr. Ferenczi 
Imre tagtársunkkal — az előadó úrnak különben egyik leg- 
i)uzgóbb hivével — egyetértőleg konstatálhatom, hogy az 
előadó urnák a szabad akarati elhatározás hiányára állapított 
-egész okoskodása csődöt mondott. 

Hasonló ellentét fejlődött ki a vita folyamán a kollektiv 
munkabéri szerződések felbontására nézve is. 

Azt a mai jogrendszer is elismeri, hogy ha a szerződés 
feltételei oly lényegesen megváltoznak, hogy azoknak tel- 
jesítése lehetetlen, vagy a szerződő felek bármelyikére az 
ellenszolgáltatással kellő arányában nem álló terhet ró, akkor 
a szerződés megszüntetendő vagy módosítandó; ámde eb- 
ből — az előadónak több híve szerint — sem következik, 
hogy minden kollektiv szerződés a munkásokra nézve ilyen- 
nek vélelmezendő és ennélfogva akár csak a munkások több- 
sége által is egyoldalúan rögtönösen felbontható. Még kevésbbé 
bontható fel a kollektiv szerződés, ha azt nem is a munká- 
sok többsége határozza el ; mert a sztrájkon kívül álló mun- 
l^ásoknak a sztrájktöréstől való tartózkodása még csatlako- 
zásnak nem minősíthető, hanem — tapasztalat szerint — 
inkább a sztrájkolok kegyetlen boszujától való félelemnek 
tulajdonítandó. A tarthatatlan szerződés felbontását tehát — 
£L felek méltányos megegyezésének hiányában — mindig csak 
a bíróság mondhatja ki. 

Egyébként pedig a vita közben előtérbe lépett felfogás 
szerint a kollektiv munkaszerződést mind a két szerződő 
félnek, munkaadóknak úgy mint a munkásoknak, meg kell 
iartani és így a szerződés megszegésével eszközölt munkás- 
kizárás épen oly törvénytelen, mint a szerződés megszegésé- 
vel rendezett sztrájk. 

Ezek szerint a szerződésszegő sztrájknak jogalapja még 
távolról sincs megalkotva; és ily értelemben, mint az előadó 
úr teiTezi, hogy t. i. a munkások szerződésüket akkor szün- 
tethessék meg, a mikor nekik — saját érdekükben — úgy 
tetszik, tán soha sem jön létre. 

Maga az előadó úr mondja, hogy a sztrájk gazdasági 
harcz és általános természetét a háborúval való összehason- 
lítás révén ismerhetjük fel a legkönnyebben. Ebben a fel- 

fogásban az előadónak elvtársai szintúgy, mint ellenfelei 
osztoznak, azzal a különbséggel, hogy az előbbiek a törvé- 
nyesség mázával akarják bevonni, míg az utóbbiak paszta 
törvénytelenségnek tüntetik fel. 

Nézetem szerint is a szerződésszegő sztrájk nem jog- 
területen, hanem harcztéren mozog. A munkásoknak tilos 
erőpróbája ez, mely egyszer-másszor sikerre vezethet és tartós 
békét biztosíthat, de alapjában véve jogosnak el nem is- 
merhető. 

Szó esett a vita folyamán arról is, hogy a munkabéh, 
mint magánjogi szerződésnek megszegése az általános jog- 
elvek szerint büntetéssel sújtható-e? 

Hogy e választ elfogulatlanul megadhassuk, a jog lénye> 
géből kell kiindulnunk. 

Az ember életét csak társas együttlétben tarthatja fenn : 
ebben használhatja ki leginkább a természetet; ebben fej- 
lesztheti ki legjobban erkölcsi és szellemi tulajdonságait és 
ezért kétségtelen, hogy mind a természeti szükség, mind az 
ész parancsa szerint a társas életre van utalva. Ámde az 
emberi vágyak és szenvedélyek természetünknél fogva fék- 
telenek és szabadságunkat meghatározó szabályok nélkül 
társas együttlétünk előnyeit megsemmisítenék ; minélfogva 
az is bizonyos, hogy a szabadságunkat korlátozó jogszabá- 
lyoknak megalkotását az emberi természet szükségessé teszi. 

A mondottakból következik, hogy mindaz jogos, a mi 
általában alkalmazva az embernek mint szabad lénynek 
társas együttlétével nem ellenkezik. 

A jogszabályoknak azonban szankczióra van szükségük. 
És ennek minőségére és mértékére nézve jogelvünkből az 
következik, hogy olyan és annyi alkalmaztassék, a minő és 
a mennyi a fenforgó társadalmi viszonyok között a jogural- 
mat biztosítja. 

Igen találóan fejezi ki ezt Ihering «Der Zweck im Becht» 
czímű munkájában, midőn azt mondja, hogy : «A jogtalan 
cselekménynek büntetendő volta ott kezdődik, ahol a bünte- 
tést a társadalom érdeke megköveteli; és ha a kölcsönös 
érintkezésben a hűség és becsületesség máskép fenn nem 
tarthatók, büntetésnek kell bekövetkeznie. » 

438 



Digitized byVjOOQlC 



185 

Ezzel megkaptuk kérdésünkre a választ, hogy t. i. szük- 
ség esetén közérdekből a munkabérí szerződés megszegése is 
jogszerűen poenalizálható. 

Jogi életűnk más terén is megtaláljuk e jogelv alkalma- 
zását. Hogy csak egy szembeszökő példát hozzak fel: a had- 
erő részére eszközlendő szállítás iránt valamely hatósággal 
kötött szerződés megszegése, ha béke idején történik, csak 
magánjogi következményekkel jár, ellenben háború idején a 
nagyobb szankczió szükségénél fogva a Btk. 457. §-a értel- 
mében két évig terjedhető fogházzal és két ezer forintig ter- 
jedhető pénzbüntetéssel büntettetik. 

Jogi szempontból tehát a büntetés alkalmazása ellen 
kifogást tenni nem lehet; és csak attól függ, hogy az adott 
viszonyok között a jogállapot létesítésére és fentartására 
igazságügyi politikai szempontból czélszerűnek mutatkozik-e, 
a mely kérdést természetesen a törvényhozásnak kell eldön- 
tenie. 

Mulasztást követnék el, ha végül röviden fel nem emlí- 
teném azon életrevaló eszméket, melyeket a szónokok a 
sztrájk-kérdés társadalmi oldalának megvilágítására és meg- 
oldására felhoztak; mert meg vagyok győződve, hogy azok- 
nak megvalósítása a sztrájkmozgalmaknak élét venné, a 
legritkább esetekre szorítaná és jogi szabályozását feles- 
legessé is tenné. 

Ilyen a munkás könnyebb megélhetésének biztosítása, 
olcsó munkáslakások építése, a legszükségesebb élelmi czik- 
keknek olcsóbbá tétele és nagyobb városokban a közlekedés- 
nek megfelelő szabályozása által. 

Továbbá a munkások szakszerű kiképzésének fokozása, 
mely czélra, ha az állami és községi intézetek nem elég- 
ségesek, a külföld példája szerint, szakszervezeti pénztárukat 
is igénybe vehetnék; miután ebből valószínűleg több hasz- 
not merítenének, mint ha pénzüket a sokszor teljesen ered- 
ménytelen sztrájkok rendezésére fordítják. 

E magasabb képzettség azután nemcsak jobb keresetet 
biztositana, hanem nagyobb higgadtságot és mélyebb belá- 
tást is kölcsönözne a munkásoknak, minek következtében 
érdekeiket jogsértés, erőszak és az ezekkel járó bajok nélkül 

is, békés megegyezéssel, esetleg pártatlan munkaügyi bíró- 
ságok döntésének igénybevételével, gyorsabban és a sztrájk- 
kal járó nagy áldozatok nélkül elérhetnék, a mint azt több 
ország példája mutatja. 

Vajha minél előbb nálunk is a kölcsönös bizalom és 
méltányosság szelleme foglalná el a lelkeket, hogy társadal- 
munk boldogságát a lehető legrövidebb idő alatt elérhekiők. 

Ha a Magyar Jogászegylet nemcsak a jogi kérdés tisz- 
tázásához, hanem a bizalom és méltányosság szellemének 
kifejlődéséhez — a mint szeretem hinni — hozzájárult: 
munkánk nem veszett kárba. Úgy legyen. 



^: 

